Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
ដំណឹងល្អ! ក្រុមហ៊ុនកូនខ្មែរធំ១ ប្រកាសទិញមៀនប៉ៃលិន ១ថ្ងៃ ៥ពាន់គីឡូ សម្រាប់នាំចេញ	https://business-cambodia.com/articles/khmer-company-	ដំណឹងល្អសម្រាប់អ្នកមានចំការមៀនប៉ៃលិនកំពុងត្រៀមប្រមូលផល មានក្រុមហ៊ុនមួយកំពុងប្រកាសប្រមូលទិញផ្លែមៀនពីប្រជាកសិករក្នុងមួយថ្ងៃ ៥,០០០ គីឡូក្រាម ដើម្បីកែច្នៃសម្រាប់នាំចេញទៅទីផ្សារក្រៅប្រទេសនិងសម្រាប់ដាក់លក់នៅក្នុងប្រទេស។       បើតាមកិច្ចសម្ភាសន៍ជាមួយលោក ភត់ សុផាន់បូរី ប្រធានក្រុមហ៊ុន Pechenda Fruit Production PFP បានឱ្យដឹងថា ចំពោះផ្លែមៀនប៉ៃលិន ដែលខាងក្រុមហ៊ុនលោកទទួលទិញតម្រូវឱ្យមានលក្ខខណ្ឌដូចខាងក្រោមនេះ ៖   ចម្ការដែរមាន CanGap (ការអនុវត្តន៍កសិកម្មល្អ) មានស្តង់ដារសុវត្តិភាព មិនប៉ះពាល់ដល់អ្នកប្រើប្រាស់។ ផ្លែមៀនពណ៌ស្អាត ផ្លែធំ ៗស្មើ ។ សម្រាប់មៀនផ្លែមិនស្អាតក៏ក្រុមហ៊ុនទទួលទិញ(យកមកកែឆ្នៃ ត្រូវកាច្រើនតោនដែរមិនកំណត់)     បន្ថែមពីលើនេះ លោក សុផាន់បូរី មានប្រសាសន៍ថា “សម្រាប់ក្រុមហ៊ុន Pechenda Fruit Production PFP យើងទើបទទួលបានការចុះបញ្ជីពាណិជ្ជកម្មមិនទាន់បាននាំចេញផ្ទាល់ទេ តែយើងមានក្រុមហ៊ុនដៃគូក្នុងការនាំចេញ ហើយបច្ចុប្បន្នខាងក្រុមហ៊ុន Pechenda Fruit Produced PFP  កំពុងដាក់ប្រកាសនៅច្បាប់នាំចេញផ្ទាល់ផងដែរ”។ លោកបន្តថា ដោយសារលោកមានកសិករចូលរួមផលិតលក់ជូនក្រុមហ៊ុនក្នុងផែនការច្បាស់លាស់ គឺសមាជិក សហភាពសហគមន៏កសិកម្ម មៀនកម្ពុជា ដែលមានសមាជិកបីខេត្តចូលរួម ធ្វើជាដៃគូរបស់ក្រុមហ៊ុន ទើបលោកទទួលបានកាបញ្ជារទិញពីក្រៅបរិមាណសមស្របមួយ។     គួរបញ្ជាក់ផងដែរថា សម្រាប់ផ្លែមៀនដែលខាងក្រុមហ៊ុន Pechenda Fruit Production PFP ទិញពីកសិករគឺសម្រាប់នាំចេញទៅប្រទេសចិននិងប្រទេសថៃ។ល។ដូច្នេះក្នុងនាមលោកជាប្រធានក្រុមហ៊ុន Pechenda Fruit Production PFP និងជាសមាជិកក្រុមប្រឹក្សាភិបាលនិងជាថ្នាក់ដឺកនាំមួយរូបទទួលបន្ទុកទំនាក់ទំនងផ្នែកទីផ្សា របស់សហភាពសហគមន៏កសិកម្មមៀនកម្ពុជា សូមអំពាវនាវដល់កសិករចូលរួមផលិតផ្លែមៀនឱ្យមានការដាំដុះស្របទៅតាមទីផ្សារក្នុងនឹងក្រៅប្រទេស ដើម្បីធ្វើឱ្យមានចង្វាក់ផលិតកម្មច្បាស់លាស់។ សម្រាប់ ប្រជាកសិករដែលមានផ្លែមៀនលក់ ចង់សហការជាមួយក្រុមហ៊ុនអាចទាក់ទងទៅលេខ ៣ខ្សែនេះ ៖ 090558000 / 098910899 / 092910899 (Telegram )៕	{ "spider_name": "businesscambodia", "scrape_at": "2025-06-14_19:40:14", "date_created": "2023-11-13T01:53:27.642Z", "category": "ចាប់ផ្តើមអាជីវកម្ម", "views": 533, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ធនាគារ អ អេច ប៊ី កម្ពុជា ឈ្នះពានរង្វាន់ ការស្ញេីចសរសេីរលើធនធានមនុស្សឆ្នើម ការច្នៃប្រឌិតផលិតផល និងប្រតិបត្តិការទូទាត់ឆ្នេីម	https://business-cambodia.com/articles/rhb-hr-excellence-awards-2023-singapore	ភ្នំពេញ ប្រទេសកម្ពុជា – ធនាគារ អ អេច ប៊ី កម្ពុជា ត្រូវបានទទួលការស្ញើចសរសើរ លើធនធានមនុស្សឆ្នើម និងជាធនាគារដែរផ្តល់នូវផលិតផល និងសេវាកម្មប្រកបដោយភាពច្នៃប្រឌិត ថែមពីឈ្នះផងដែរនូវពាន់រង្វាន់ប្រតិបត្តិការទូទាត់ឆ្នើម សរុបមកការឈ្នះទាំងនេះ គឺជាការឈ្នះពានរង្វាន់កិត្យានុភាព ដែរយើងខ្ញុំទទួលបានក្នុងរយៈពេលប៉ុន្មានសប្តាហ៍ថ្មីៗនេះ។ នៅក្នុងកម្មវិធី “ពានរង្វាន់ អេច អ ឆ្នាំ២០២៣ ក្នុងប្រទេសសឹង្ហបុរី (HR Excellence Awards 2023 Singapore)” ធនាគារ អ អេច ប៊ី កម្ពុជាឈ្នះពានរង្វាន់ “ពានរង្វាន់សំរិទ្ធ (Bronze Award)” ក្នុងផ្នែក “ឧត្តមភាពក្នុងការចូលរួមរបស់និយោជិត (Excellence in Employee Engagement)”។ ពានរង្វាន់នេះត្រូវបានទទួលស្គាល់ដោយអង្គភាពជាច្រើន ដែលបានបង្ហាញពីការប្តេជ្ញាចិត្តយ៉ាងមុតមាំចំពោះការចូលរួមរបស់បុគ្គលិក និងបានអនុវត្តគំនិតផ្តួចផ្តើមប្រកបដោយជោគជ័យក្នុងការលើកកម្ពស់សីលធម៌ និងផលិតភាព។ ធនាគារបានឈ្នះពានរង្វាន់សម្រាប់ការប្តេជ្ញាចិត្តរបស់ខ្លួនក្នុងការបង្កើតកន្លែងធ្វើការ ដែលនិយោជិតមានអារម្មណ៍ថាមានគុណតម្លៃ ការគាំទ្រ និងផ្តល់សិទ្ធិអំណាចក្នុងការធ្វើកិច្ចការងារដ៏ល្អប្រសើបំផុតសម្រាប់ពួកគេ។ ធនាគារ អ អេច ប៊ី កម្ពុជា ថែមទាំងបានឈ្នះពានរង្វាន់ចំនួនពីរផ្សេងទៀតផងដែរ ពីស្ថាប័នពានរង្វាន់ហិរញ្ញវត្ថុអន្តរជាតិ (IFA) ដែលពានរង្វាន់ទី១៖ “ការផ្តល់ជូនប័ណ្ណឥណពន្ធថ្មីប្រកបដោយភាពច្នៃប្រឌិតបំផុត ប្រចាំឆ្នាំ២០២៣ នៃប្រទេសកម្ពុជា(Most Innovative New Debit Card Offerings – Cambodia 2023)” និង ពានរង្វាន់ទី២៖ “កម្មវិធីធនាគារចល័ត ដែលមានការកែលម្អល្អបំផុត (Most Improved Mobile Banking Application) ប្រចាំឆ្នាំ២០២៣ នៃប្រទេសកម្ពុជា។ ស្ថាប័នពានរង្វាន់ហិរញ្ញវត្ថុអន្តរជាតិ (IFA) ទទួលស្គាល់ស្ថាប័នហិរញ្ញវត្ថុ ធនាគារ អ អេច ប៊ី កម្ពុជា ដែលធ្វើការផ្តល់ជូនអតិថិជនជាមួយការច្នៃប្រឌិតផលិតផល និងការផ្តល់សេវាកម្មដ៏ល្អបំផុត។ ការឈ្នះពានរង្វាន់នេះ គឺជាការបង្ហាញយ៉ាងជាក់ច្បាស់ថា ធនាគារ អ អេច ប៊ី ពិតជាបានខិតខំបម្រើសេវាកម្មជូនអតិថិជនរបស់ខ្លួនយ៉ាងយកចិត្តទុកដាក់បំផុត លើការផ្តល់ប័ណ្ណឥណពន្ធថ្មីប្រកបដោយភាពច្នៃប្រឌិត និងកម្មវិធីធនាគារចល័ត goWave by RHB ទាំងនេះបានផ្តល់នូវភាពងាយស្រួល សុវត្ថិភាព និងប្រកបដោយភាពច្នៃប្រឌិត ជាជំនួយដល់អតិថិជនក្នុងការគ្រប់គ្រងហិរញ្ញវត្ថុរបស់ពួកគាត់។ គំនិតផ្តួចផ្តើម STP របស់ធនាគារ អ អេច ប៊ី កម្ពុជា បានជួយបង្កើនប្រសិទ្ធភាព កាត់បន្ថយការចំណាយ និងកាត់បន្ថយកំហុស។ សមិទ្ធិផល STP របស់ធនាគារ អ អេច ប៊ី កម្ពុជា ត្រូវបានទទួលស្គាល់ដោយវិស័យធនាគារ ជាមួយនឹងពានរង្វាន់ STP Award 2022។ ពានរង្វាន់នេះទទួលស្គាល់ការអនុវត្តទម្រង់នៃការទូទាត់ដ៏ឆ្នើមសម្រាប់ការទូទាត់ MT103/MT202 កាលពីឆ្នាំមុន។ ពានរង្វាន់ទាំងនេះ គឺជាសក្ខីភាពមួយចំពោះការប្តេជ្ញាចិត្តរបស់ធនាគារ អ អេច ប៊ី កម្ពុជា ក្នុងការផ្តល់ជូនបុគ្គលិក និងអតិថិជនរបស់ខ្លួននូវបទពិសោធន៍ដ៏ល្អបំផុត។ ការយកចិត្តទុកដាក់របស់ធនាគារលើឧត្តមភាពធនធានមនុស្ស និងការច្នៃប្រឌិតផលិតផលផលិតផលជូនអតិថិជន បានជួយឱ្យធនាគារក្លាយជាស្ថាប័នហិរញ្ញវត្ថុឈានមុខគេមួយនៅក្នុងប្រទេសកម្ពុជា។ "យើងមានកិត្តិយសណាស់ក្នុងការទទួលបានពានរង្វាន់ដ៏មានកិត្យានុភាពទាំងនេះ ដែលទទួលស្គាល់ការប្តេជ្ញាចិត្តរបស់យើងចំពោះឧត្តមភាពធនធានមនុស្ស ការច្នៃប្រឌិតផលិតផល និងប្រតិបត្តិការទូទាត់ឆ្នើម។ ពានរង្វាន់ទាំងនេះ គឺជាសក្ខីភាពមួយចំពោះការខិតខំប្រឹងប្រែង និងការលះបង់របស់បុគ្គលិករបស់យើង ដែលប្តេជ្ញាផ្តល់ជូនអតិថិជនទាំងខាងក្នុងប្រទេស និងខាងក្រៅប្រទេសរបស់យើង ជាមួយបទពិសោធដ៏ល្អបំផុតដែលអាចធ្វើទៅបាន"។ ជាប្រសាសន៍របស់លោក Alex Lim Eng Kang នាយកប្រតិបត្តិនៃធនាគារ RHB (Cambodia) PLC ។	{ "spider_name": "businesscambodia", "scrape_at": "2025-06-14_19:40:14", "date_created": "2023-11-13T01:29:16.522Z", "category": "PR", "views": 124, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ម៉ូតូអគ្គិសនី ONiON X-series លាហើយពាក្យថាម៉ូតូចាក់សាំងប្តូរមកវិញនូវពាក្យថាម៉ូតូអគ្គិសនី ONiON X-series	https://business-cambodia.com/articles/o-ni-on-x-series-electric-motorcycle-goodbye	ONiON Mobility ដែលជាក្រុមហ៊ុនដំបូងគេបង្អស់នៅក្នុងប្រទេសកម្ពុជាដែលបានផលិត និងដំឡើង កង់បីអគ្គិសនី មានមោទនភាពនាំមកជូននូវ ម៉ូតូអគ្គិសនីឆ្លាតវៃ និងទំនើបលើកដំបូង របស់ពួកគេ ដែលមានឈ្មោះថា X-Series។ ម៉ូតូអគ្គិសនីនេះ ត្រូវបានរចនាឡើងជាពិសេស ដើម្បីបំពេញតម្រូវការរបស់ប្រជាជនកម្ពុជា។ ម៉ូតូទាំង ២ ម៉ូឌែលរបស់ X-Series ត្រូវបានបំពាក់ដោយបច្ចេកវិទ្យាទំនើបៗ និងរូបរាងយ៉ាងទាក់ទាញ ដែលមានតម្លៃចាប់ពី 849$ តែប៉ុណ្ណោះសម្រាប់ម៉ូឌែល X1 ស័ក្តសមជាមួយនឹងមនុស្សគ្រប់វ័យ ដូចជាសិស្ស និស្សិត និងអ្នកធ្វើការជាដើមជាមួយជម្រើសនៃការបង់ប្រាក់ច្រើនប្រភេទ។ភាពលេចធ្លោនៃម៉ូតូអគ្គិសនី X-Series ដែលមានលក្ខណៈខុសពីម៉ូតូដ៏ទៃទៀតនោះគឺ ម៉ូទ័រ និងថ្មរបស់ម៉ូតូអគ្គិសនីទាំង ២ ម៉ូឌែលតែម្តង។ កម្លាំងដ៏ខ្លាំងរបស់ម៉ូទ័រធ្វើឱ្យម៉ូតូមានសំទុះខ្លាំងហើយអាចបើកបររហូតដល់ ៨០ Km/h  ។ថ្មដែលបានដាក់បញ្ចូលក្នុងម៉ូតូនេះមានគុណភាពខ្ពស់ អាយុកាលប្រើប្រាស់ពី ៣ ឆ្នាំកន្លះ រហូតដល់ ៤ ឆ្នាំដែលអនុញ្ញាតឱ្យអ្នកប្រើប្រាស់ បើកបរបានរហូតដល់ ៧៥ Km បន្ទាប់ពីសាកមួយពេញ។ អ្វីដែលពិសេស អ្នកប្រើប្រាស់អាចសាកថ្មបាន គ្រប់ពេលវេលា និងគ្រប់ទីកន្លែងដោយគ្រាន់តែប្រើប្រាស់ជាមួយនឹងឧបករណ៍សាកថ្មចល័តដែលមានផ្តល់ជូន។ លើសពីនេះទៅទៀត ម៉ូតូអគ្គិសនី X-Series បានបំពាក់ជាមួយនឹងមុខងារទំនើបៗ ដែលផ្លាស់ប្តូរ បទពិសោធន៍អ្នកធ្វើដំណើរឱ្យកាន់តែប្រសើរមួយកម្រិតទៀត។  មុខងារទាំងនោះ មានដូចជា៖ បច្ចេកវិទ្យាការពារថ្មពីការឆ្លងចរន្តផ្សេងៗ និងពន្យារអាយុកាលរបស់ថ្ម តេឡេបញ្ជាដែលអាចឱ្យអ្នកបើកបរបញ្ឆេះម៉ូតូ និងដោះសោរពីចម្ងាយបាន ប្រព័ន្ធការពារសុវត្ថិភាពដែលអាចការពារម៉ូតូពីការលួចដោយបន្លឺសម្លេងរោទ៏ ប្រព័ន្ធ Cruise Mode ដែលអាចបើកបរយ៉ាងរលូននៅពេលនៅលើផ្លូវត្រង់។ អ្វីដែលសំខាន់នោះគឺ ម៉ូតូអគ្គិសនី X-Series មានការសន្សំសំចៃថវិកាខ្ពស់។ ចំណាយប្រចាំថ្ងៃនៅក្នុងការប្រើប្រាស់មានចំនួនតិចប្រសិនបើ ប្រៀបធៀបជាមួយនឹងម៉ូតូដែលប្រើប្រាស់សាំងទូទៅ។ ម៉ូតូអគ្គិសនី X-Series ចំណាយអស់ត្រឹមតែ 12,000៛ ប៉ុណ្ណោះក្នុងមួយខែនៅក្នុងការសាកថ្ម។ ដូច្នេះដោយប្រើប្រាស់អាចសន្សំសំចៃថវិកា និងធ្វើដំណើរបានដោយ រីករាយទៀតផង។ ONiON Mobility បានធ្វើការសហការជាមួយនឹងស្ថាប័នហិរញ្ញវត្ថុមួយចំនួន ដើម្បីជួយសម្រួលដល់អតិថិជនដែលមានបំណងនៅក្នុងការជាវម៉ូតូយកទៅប្រើប្រាស់នៅក្នុងការបង់ប្រាក់តាមដំណាក់កាលជាមួយនឹងកម្ចី ឬរំលស់ផ្សេងៗផងដែរ។ ONiON Mobility នឹងបន្តនាំមកនូវការច្នៃប្រឌិតថ្មីៗមកកាន់ទីផ្សារ ដោយបន្ថែមផលិតផលថ្មី ដែលស្របទៅនឹងចក្ខុវិស័យក្នុងការបង្កើតយានជំនិះអគ្គិសនីល្អៗបន្ថែមសម្រាប់បំពេញតម្រូវការប្រជាជនកម្ពុជា។ ម៉ូតូអគ្គិសនីអនៀនសម្រាប់យុគសម័យឌីជីថល។	{ "spider_name": "businesscambodia", "scrape_at": "2025-06-14_19:40:14", "date_created": "2023-11-12T10:16:42.126Z", "category": "PR", "views": 1194, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
លក់យូរៗ បាត់ភ្ញៀវអស់! មកដឹងមូលហេតុធំ៣ លក់អ្វីក៏មិនដាច់ កាន់តែលក់កាន់តែស្ងាត់	https://business-cambodia.com/articles/thre-e-reas-on-no-costmer	ក្នុងការរកស៊ីជួញដូរ ម្ចាស់អាជីវកម្មតែងតែមានក្តីរំពឹងចង់ទទួលបាននៅប្រាក់ចំណេញខ្ពស់ និងភ្ញៀវច្រើនៗ ប៉ុន្តែអ្វីៗមិនមែនអ្វីចចេះតែរលូនដូចចិត្តប៉ងចង់បាននោះទេ ពោលមានអ្នកខ្លះបើកហើយស្ងាត់ឈឹង និងលក់យូរៗទៅភ្ញៀវចេះតែរត់នៅកន្លែងគេអស់ៗ។ ទាក់ទងបញ្ហានេះ Business Cambodia សូមលើកយកមូលហេតុធំៗ៤ធ្វើឱ្យ អ្នកលក់មិនសូវដាច់ដូចដៃគូប្រកួតប្រជែង។ ដោយកំហុសទាំងនោះ រួមមាន៖ ១. អ្នកលក់មិនជឿលើផលិផលខ្លួនឯង៖ មែនទែនទៅក្នុងនាមជាអ្នកលក់ការយល់ច្បាស់អំពីផលិតផលគឺជារឿងមួយសំខាន់បំផុត ព្រោះរាល់ពត៌មានទាំងអស់ដែលភ្ញៀវឆ្ងល់គឺពឹងផ្អែកទាំងស្រុងទៅលើអ្នកលក់នេះឯង។ ដូច្នេះហើយបើយើងមិនច្បាស់ មិនជឿ និងមិនទុកចិត្តលើអ្វីដែលខ្លួនកំពុងលក់ផង តើអ្នកអាចឲ្យអ្នកដទៃមកជឿជាក់និងចង់ទិញផលិតផលរបស់អ្នកបានដោយរបៀបណា? ទន្ទឹមនឹងនេះដែរ មុននឹងអ្នកជ្រើសរើសផលិតផលមកលក់ កិច្ចការដំបូងដែលអ្នកត្រូវធ្វើគឺត្រូវដឹងច្បាស់ថាផលិតផលនោះជាផលិតផលមានដើមកំណើតមកពីណា ហើយវាជួយដោះស្រាយបញ្ហាអ្វីខ្លះដល់អតិថិជន ហើយអតិថិជនរូបណាខ្លះដែលមិនគួរប្រើវា”។ លើសពីនេះយើងក៏ត្រូវតែជាអ្នកលក់ដែលប្រើខ្លួនឯងផ្ទាល់ផងដែរ ដើម្បីជាទំនុកចិត្តកាន់តែខ្ពស់ជូនអតិថិជនរបស់យើង ដូច្នេះហើយពេលដែលយើងច្បាស់ពីទំនិញហើយ ទោះសំណួរភ្ញៀវប្រភេទណាក៏អាចឆ្លើយបានដែរ។ ២.មិនយកចិត្តទុកដាក់ជាមួយភ្ញៀវ ឆ្លើយតបយឺតជាមួយអតិថិជន ការរៀបចំវេចខ្ចប់ផលិតផលធ្វើឱ្យរួចតែពីដៃ ការដឹកជញ្ជូនមិនទាន់ចិត្ត មិនចេះប្រើពាក្យសមរម្យជាមួយអតិថិជន មិនមានទំនួលខុសត្រូវ ពេលអតិថិជនទាមទាស្វែងរកដំណោះស្រាយ ដូចនេះហើយ ត្រឡប់មកវិញ បើអ្នកមានផលិតល្អហើយ អ្នកត្រូវតែមានសេវាកម្មល្អ ស្នាមញញឹមដ៏ស្រស់ស្រាយ បូករួមជាមួយនឹងងភាពរួសរាយរាក់ទាក់ផងដែរ ទើបធ្វើឲ្យអាជីវកម្មរបស់អ្នកកាន់តែរីកចម្រើន។ ៣ ជំនាញការផ្សាព្វផ្សាយអន់ ជ្រើសរើសប្រព័ន្ធសង្គមដើម្បីផ្សព្វផ្សាយ មិនត្រូវជាមួយនឹងអតិថិជនគោលដៅ មិនចេះបង្កើតវីដេអូទាក់ទាញ និងមានរូបភាពផ្សព្វផ្សាយគ្មានគុណភាពខ្ពស់ គ្មានផែនការ និងយុទ្ធសាស្រ្តផ្សព្វផ្សាយឱ្យត្រូវនឹងសម្រុកអតិថិជនគោលដៅ មិនចេះពីវិធីជំរុញឱ្យមានការផ្សព្វផ្សាយប្រកបដោយផលិតភាព	{ "spider_name": "businesscambodia", "scrape_at": "2025-06-14_19:40:14", "date_created": "2023-11-12T10:16:26.133Z", "category": "កំពូលអ្នកលក់", "views": 586, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ឡើងថ្លៃជាងមុន! នេះជាតិចនិកកែច្នៃដីធម្មតា ឬដីទុកចោល ឲ្យក្លាយជាដីមានតម្លៃ	https://business-cambodia.com/articles/land-price	ការទុកដីឲ្យទំនេរចោលមិនមែនជារឿងល្អនោះទេ ព្រោះវាមិនបានជួយដល់ម្ចាស់ដី និងសេដ្ឋកិច្ចជាតិនោះឡើយ។ ប៉ុន្ដែប្រសិនបើចេះកែច្នៃ នោះដីនឹងកាន់តែមានតម្លៃ ហើយអ្នកវិនិយោគក៏នឹងទទួលបានប្រាក់ចំណេញកើនឡើងជាលំដាប់ផងដែរ។ ពេលនេះដែរយើងនឹងនាំលោកអ្នកមកដឹកពីតិចនិកចំនួន ៣ ដែលអ្នកវិនិយោគនៅស្រុកខ្មែរតែធ្វើ ដើម្បីកែច្នៃដីរបស់ពួកគេឲ្យកាន់តែមានតម្លៃជាងមុន។ ដោយតិចនិកកែច្នៃដីទាំង ៣ នោះរួមមាន៖   ១. អភិវឌ្ឍន៍ជាលំនៅឋាន ឬតំបន់សក្ដានុពល   អ្នកវិនិយោគមិនតិចនោះទេនៅស្រុកខ្មែរ ដែលទិញដីហើយទុកចោល រង់ចាំដីឡើងថ្លៃដើម្បីលក់យកចំណេញរួចយើងលុយដែលលក់បាននេះទៅវិនិយោគនៅកន្លែងថ្មីទៀត។ ប៉ុន្ដែក៏ឃើញមានអ្នកវិនិយោគខ្លះ ក៏បានអភិវឌ្ឍន៍ដីធម្មតាទៅជាដីដែលមានសក្ដានុពលសម្រាប់សាងសង់លំនៅឋាន តាមរយៈការអភិវឌ្ឍផ្សារ ប្រព័ន្ធទឹកភ្លើង ផ្លូវ និងកន្លែងកម្សាន្ដផ្សេងៗ ជាហេតុធ្វើឲ្យដីរបស់ពួកគេកាន់តែមានតម្លៃ និងទាក់ទាញជាងមុន។ ឯកអ្នកខ្លះទៀតដែលមានលទ្ធផលខ្លាំង បានកែច្នៃដីដែលខ្លួនបានទិញនោះទៅជាដីលំនៅឋានសម្រាប់សាងសង់ផ្ទះល្វែង បុរី ឬខុនដូជាដើម។    ជាក់ស្ដែងដូចលោកជំទាវ គង់ សំណាង ម្ចាស់បុរី ខេអេស រ៉េស៊ីដេន KS Residence ដែលមានទីតាំងស្ថិតនៅតំបន់កៀនស្វាយ។ ដំបូងឡើយដីនៅបុរីនេះ គឺគាត់ទិញទុកដើម្បីធ្វើជាកន្លែងលំហែរកាយប៉ុណ្ណោះ ប៉ុន្ដែដោយមើលឃើញសា្ថនភាពអំណោយផល គាត់ក៏មានអភិវឌ្ឍន៍ដីនោះទៅជាផ្ទះបុរី ធ្វើឲ្យតម្លៃដីកាន់តែមានតម្លៃជាងមុនថែមមួយកម្រិតទៀត។   ២. អភិវឌ្ឍន៍ជាកន្លែងកម្សាន្ដ    ក្រៅពីអភិវឌ្ឍន៍ជាលំនៅឋាន ការអភិវឌ្ឍន៍ជាកន្លែងកម្សាន្ដក៏ធ្វើឲ្យតម្លៃដីមានការកើនឡើងមួយកម្រិតទៀតផងដែរដោយសារតែមានចរន្ដមនុស្សមកកម្សាន្ដច្រើន។ ជាក់ស្ដែងដូចជា ការកែច្នៃរមណីយដ្ឋានភូមិ ផ្កាត្រកួន របស់លោក ឌិន សុមេធារិទ្ធ ជាដើម។ ចំណុចសំខាន់២របស់រមណីយដ្ឋានភូមិផ្កាត្រកួនគឺ៖ ទី១ជាសួនកម្សាន្ដបែបធម្មជាតិដ៏ធំដោយមានបឹងធម្មជាតិ ទី២ ជាលំនៅដ្ឋានលំហែកាយ បែបបុរាណប្រកបដោយផាសុកភាព ដែលទាញមនុស្សមនាគ្រប់ទិញទីទៅលេងកម្សាន្ដ។   មែនទែនទៅ ដីនៅភូមិផ្កាត្រកួន ពីមុនហាក់ស្ងាត់ និងមានតម្លៃទាប ក៏ប៉ុន្ដែដោយសារតែការកែច្នៃដី បានធ្វើឱ្យតម្លៃដីនៅទីនោះហាក់លោតខ្ពស់ជាងមុន តាមការខិតខំប្រឹងរបស់លោក ហើយក៏មានលក់ដីឡូតិ៍ជូនអ្នកដែលមានវ័យចំណាស់ ដើម្បីត្រូវការកន្លែងធ្វើផ្ទះលំហែរ ធ្វើឱ្យមានការចាប់អារម្មណ៍ទ្វេដង។   ៣. ដាំដុះដំណាំយកផល   ប្រសិនបើដីមិនស្ថិតនៅតំបន់អភិឌ្ឍន៍ ម្ចាស់ណាស់ដីនឹងមិនងាយឡើងថ្លៃ និងលក់បានថ្លៃនោះទេ។ ប៉ុន្ដែដើម្បីកុំឲ្យដីនៅទំនេរចោល យើងអាចកែច្នៃដីនោះទៅជាកន្លែងដាំដុះដំណាំសក្ដានុពលដើម្បីប្រមូលផលបាន។ ព្រោះវិធីសាស្ដ្រនេះក៏អាចជួយយើងឲ្យរកចំណូលបានបន្ថែមពីលើតម្លៃដី និងអាចធ្វើឲ្យដីមានអ្នកចាប់អារម្មណ៍ជាមុនផងដែរ៕	{ "spider_name": "businesscambodia", "scrape_at": "2025-06-14_19:40:14", "date_created": "2023-11-12T10:01:20.964Z", "category": "អចលនទ្រព្យ", "views": 113, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ឈប់ច្រឡំទៀតទៅ! កំហុសឆ្គងរឿងលុយកាក់១នេះហើយធ្វើឲ្យទ្រព្យមិនកើនធ្លាក់ខ្លួនក្នុងបំណុល	https://business-cambodia.com/articles/mistake-that-make-you-no-money-left	គេថាបើចង់កសាងភាពមានបានត្រូវមានចំណេះដឹងផ្នែកហិរញ្ញវត្ថុ ព្រោះបើអ្នកគ្មានចំណេះដឹងហិរញ្ញវត្ថុ អ្នកមិនអាចចាត់ចែង ទុកដាក់លុយបានល្អនោះទេ តែផ្ទុយទៅវិញវាបណ្ដាលឲ្យអ្នកចាយលុយខុស ហើយធ្លាក់ចូលរណ្ដៅបំណុលទៀតផងដែរ។   កំហុសឆ្គងរឿងលុយកាក់មួយ ដែលអ្នកមនុស្សមួយចំនួនយល់ច្រឡំថាបំណុលគឺជាទ្រព្យទៅវិញ។ កាលណាអ្នកចែងមិនដាច់រវាងបំណុលហើយនឹងទ្រព្យនោះទ្រព្យរបស់អ្នកមិនកើនឡើយហើយអាចនឹងជួយបញ្ហាផ្នែកហិរញ្ញវត្ថុដូចជាប់បំណុលជាដើម។   ដើម្បីជៀសវាងកំហុសឆ្គងអ្នកត្រូវបែងចែកឲ្យដាច់រវាងបំណុលនិងទ្រព្យនោះទើបការគ្រប់គ្រងលុយកាក់និងទ្រព្យសម្បត្តិបានល្អ។ សម្រាប់បំណុលគឺបំណុលអាក្រក់គឺចង់សំដៅដល់របស់ដែលងាយនឹងបាត់បង់តម្លៃយ៉ាងឆាប់រហ័សបំផុតហើយអ្នកត្រូវចំណាយលុយទៅលើវា។   មួយវិញទៀតរបស់ទាំងនោះមិនអាចឲ្យអ្នកបង្កើតចំណូលក្នុងរយៈពេលវែងនោះទេ។ ឧទាហរណ៍បំណុលអាក្រក់ ដូចជា កាតឥណទាន(Credit card) ជាកាតនៃគណនីធនគារ ដែលអតិថិជនប្រើប្រាស់ ជា លក្ខណៈខ្ចីលុយពីធនាគារដើម្បីយកប្រើប្រាស់ក្នុងការចាយវាយប្រចាំថ្ងៃ រួចហើយពួកគេ បង់លុយទៅខាងធនាគារនៅពេលណាមួយ។   លើសពីប្រហែលមានបងប្អូនយើងខ្លះយល់ច្រឡំបំណុលទៅជាទ្រព្យ។ មានមនុស្សមួយចំនួនចំណាយលុយទិញឡានដែលអាចនឹងថ្លៃហួសលើសពីលទ្ធភាពរបស់ខ្លួន។ ជាការពិតណាស់រថយន្តទិញមកគឺយើងអាចប្រើប្រាស់ក្នុងការធ្វើដំណើរប៉ុន្ដែកាលណាអ្នកចំណាយលុយទិញឡានថ្លៃលើសពីលទ្ធភាពពេល អាចនឹងធ្វើឲ្យអ្នកធ្លាក់ខ្លួនទៅក្នុងបំណុលជាមិនខាន។   អ្នកខ្លះយល់ថាឡានគឺជាទ្រព្យព្រោះពេលគាត់មានបញ្ហាហិរញ្ញវត្ថុឬត្រូវដោះទាល់លុយគាត់អាចលក់ឡានដើម្បីដោះស្រាយបញ្ហាលុយកាក់។ យ៉ាងណាមិញឡានមិនមែនជាទ្រព្យនោះបើអ្នកមិនបានប្រើប្រាស់វាដើម្បីបង្កើនចំណូល។ ឧទាហរណ៍បើគ្រាន់ចង់ឡូយឆាយទិញឡានប្រើប្រាស់ទាំងខ្លួននៅចំណូលទាបនោះថ្ងៃណាមួយ អាចនឹងត្រូវបង្ខំចិត្តលក់ឡានចេញដើម្បីដោះស្រាយបញ្ហាលុយឬបំណុលមិនខាន។ ដូច្នេះបើរបស់នៅទិញមកវាមិនបង្កើតឬបង្កើនចំណុល ហើយតម្លៃរបស់វាកាន់តែបាត់បង់ ថែមទាំងធ្វើឲ្យកាន់តែច្រើនលុយលើវានោះវាមិនមែនជាទ្រព្យឡើយ។   ចំណែកទ្រព្យវិញគឺសំដៅលើការវិនិយោគឬការទិញរបស់ណាមួយដែលតម្លៃរបស់វាកាន់តែកើនឡើង ហើយអាចបង្កើតប្រាក់ចំណូល ក្នុងរយៈពេលវែង។ ផ្ទះក៏ត្រូវបានគេចាត់ទុកថាទ្រព្យទោះបីអ្នកទិញផ្ទះបង់រំលស់ក៏ដោយ។ ឧទាហរណ៍ផ្ទះបង់រំលស់របស់អ្នកត្រួវបង់២០០ដុល្លារ តែអ្នកអាចដាក់ជួប៣០០ដុល្លារក្នុងមួយខែនោះផ្ទះអ្នកគឺជាទ្រព្យដោយសារវាអាចបង្កើតចំណូលហើយតម្លៃរបស់វាកាន់តែកើនឡើង។   ផ្ទះជាទ្រព្យដែលមិនងាយបាត់បង់តម្លៃឡើយ។ ឧទាហរណ៍ ឆ្នាំនេះអ្នកទិញផ្ទះមួយទៅជាក្រុងភ្នំពេញ ក្នុងតម្លៃ ៤ម៉ឺនដុល្លារ តែ៥ឆ្នាំក្រោយ តម្លៃផ្ទះរបស់អ្នកអាចនឹង កើនដល់ ១០ម៉ឹនដុល្លារប្រសិនតំបន់ជាយក្រុង មានគម្រោងអភិវឌ្ឍន៍អចលនទ្រព្យធំៗរីកដុះដាល៕	{ "spider_name": "businesscambodia", "scrape_at": "2025-06-14_19:40:14", "date_created": "2023-11-12T09:52:01.587Z", "category": "ហិរញ្ញវត្ថុ", "views": 292, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ធ្លាក់ថ្លៃខ្លាំង! រថយន្តតូយ៉ូតា Land Cruiser ឆ្នាំ ២០២៤ តម្លៃថោកជាងមុន ៣ម៉ឺន$ និងប្តូររូបរាងស្អាតកប់	https://business-cambodia.com/articles/land-crusier-2024-low-pri-ce	បន្ទាប់ពីផ្អាកអស់រយៈពេល៣ឆ្នាំ ពេលនេះក្រុមហ៊ុនឡានជប៉ុន Toyota បានបង្ហាញខ្លួនជាថ្មីជាមួយរថយន្ត Land Cruiser ស៊េរីឆ្នាំ២០២៤ ដែលត្រូវបានរចនាឡើងវិញ ដែលមានទំហំតូចជាងមុន តម្លៃថោកជាងមុន និងសន្សំសំចៃប្រេងជាងមុន។ ទន្ទឹមនឹងនេះដែរ រថយន្តម៉ូឌែលនេះ ត្រូវបានគេដឹងថាមានតម្លៃធូរជាងមុនរហូតដល់ទៅ ៣ម៉ឺនដុល្លារ ជាមួយតម្លៃចាប់ពី៥៥០០០ដុល្លារទៅ ៦ពាន់ដុល្លារ។ នេះបើយោងតាមការចុះផ្សាយរបស់សារព័ត៌មាន THE AUTOPIAN កាលពីពេលថ្មីៗនេះ។ សម្រាប់រថយន្ត Land Cruiser ស៊េរីឆ្នាំ២០២៤ នេះជាប្រភេទរថយន្ត Off-Road  Hybrid ត្រូវបានរចនាឡើងជារូបរាងបែបប្រអប់ ដែលបង្ហាញពីភាពរឹងមាំជាងពេលណាទាំងអស់ ហើយវាហាក់បីដូចជាទាក់ទាញ និងស្រដៀងទៅនឹងរថយន្តស៊េរី ៦០ និង ៨០ ច្រើន។ តើរថយន្តស៊េរីចុងក្រោយនេះមានអ្វីពិសេសខ្លះ? ខាងក្រោមនេះជាលក្ខណៈសម្បត្តិត្រួសៗ ដែលមាននៅក្នុង Land Cruiser ស៊េរីឆ្នាំ២០២៤។ ដោយក្នុងនោះរួមមាន៖ ម៉ាស៊ីន៖ Turbocharged ២.៤ លីត្រ ៤ស៊ីឡាំង ថ្មកូនកាត់៖ ថ្ម NiMH 87-kWh កម្លាំងសេះ៖ មានកម្លាំង៣២៦ សេះ កម្លាំងបង្វិលជុំ៖ កម្លាំងបង្វិល ៤៦៥ lb-ft ការអូសទាញ៖ ៦០០០ ផោន ប្រវែងសរុប៖ ១៩៥.៧ អ៊ិន្ឈ៍ ទទឹងសរុប៖ ៨៤.២ អ៊ិន្ឈ៍ កម្ពស់សរុប៖ ៧៣.២ អ៊ិន្ឈ៍ ការបោសសំអាតដី៖ ៨.៧ អ៊ិន្ឈ៍ រត់ការបោសសំអាតដី៖ ៨.៣ អ៊ិន្ឈ៍ កង់៖ 18-in យ៉ាន់ស្ព័រ (ជម្រើស 20-in) គ្រប់ម៉ូដែលទាំងអស់នឹងភ្ជាប់មកជាមួយប្រអប់លេខអូតូប្រាំបីវគ្គ និងរ៉ឺម៉កស្តង់ដារ កង់យ៉ាន់ស្ព័រផ្តល់នូវជម្រើសទំហំ ២០ អ៊ីញ អេក្រង់ប៉ះទំហំ 12.3 អ៊ីងដែលអាចប្រើបាន បង្ហាញប្រព័ន្ធពហុព័ត៌មាន Toyota Audio និង Multi Terrain Monitor ស្តង់ដារ Toyota Safety Sense 3.0 គ្រប់ម៉ូដែល	{ "spider_name": "businesscambodia", "scrape_at": "2025-06-14_19:40:14", "date_created": "2023-11-12T09:48:40.289Z", "category": "កំពូលអ្នកលក់", "views": 5729, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
មហាសេដ្ឋី Bill Gates៖ សតវត្សរ៍បន្ទាប់ មេដឹកនាំអស្ចារ្យ គឺជាអ្នកប្រឹងធ្វើរឿង១នេះខ្លាំងបំផុត	https://business-cambodia.com/articles/great-leader-in-future	លោក Bill Gates ត្រូវបានគេស្គាល់ថា គឺជាមហាសេដ្ឋីជួរមុខឈរលើលំដាប់ថ្នាក់ទី៧ របស់ពិភពលោកដែលកាន់កាប់ទ្រព្យសម្បត្តិសរុបប្រមាណ ១១៥,៤ ពាន់លានដុល្លារ គិតត្រឹមខែ វិច្ចិកា ឆ្នាំ ២០២៣ ដោយឈរក្នុងតារាងបញ្ជីឈ្មោះអ្នកមានជាងគេបំផុត។ ក្រៅពីអ្នកជំនួញលេចធ្លោមួយរូប ក្នុងនាមជាសហស្ថាបនិកក្រុមហ៊ុនសាជីវកម្ម Microsoft និងជាអតីតប្រធានស្ថាបត្យករផ្នែក Software លោក Bill Gates ក៏ជាសប្បុរសជននិងជាអ្នកមានគុណធម៌លើសពីភាពជាអ្នកមានរបស់គាត់ទៅទៀត។ ទស្សនវិទ្យាជាច្រើនរបស់គាត់ភាគច្រើនផ្ដោតលើការជួយផែនដីដែលរងគ្រោះ ជួយដល់អ្នកក្រដែលមិនសូវវៃឆ្លាត និងជួយតម្រង់ទិសយុវវ័យឲ្យធ្វើការខ្លាំងតាមដែលអាចធ្វើទៅបាន។ លោកគឺជាមហាដ្ឋីចិត្តធម៌ ដែលមានសកម្មភាពផ្ដល់ជំនួយនិងអំណោយមនុស្សធម៌ ដ៏សម្បើមបំផុតមួយនៅជុំវិញពិភពលោក។ ចាប់តាំងពីចាកចេញពីតំណែងនាយកប្រតិបត្តិលោក Bill Gates បានបង្កើតផ្ដួចផ្ដើមសប្បុរសធម៌ជាច្រើននៅឯមូលនិធិប៊ីល & មេលីនដាហ្គេត។ យោងតាមរបាយការណ៍របស់ UN បានបង្ហាញថាលោក Bill Gates បានបរិច្ចាគភាគហ៊ុនរបស់ក្រុមហ៊ុន Microsoft ចំនួន ៣៥,៨ ពាន់លានដុល្លារដល់មូលនិធិមួយនេះ។ ក្នុងនាមជាថ្នាក់ដឹកនាំប្រកបដោយមេត្តាធម៌ និងបទពិសោធន៍ជាច្រើនឆ្នាំបូកផ្សំជាមួយការប្រមើមើលពីអនាគត បុរសម្នាក់នេះបានលើកឡើងថា ទៅសតវត្សរ៍បន្ទាប់ មេដឹកនាំនឹងក្លាយជាអ្នកដែលផ្ដល់អំណាចដល់អ្នកដទៃ ព្រោះពួកគេត្រូវការមនុស្សជាច្រើនចូលរួមសម្រេចគោលដៅ។ លោកបានវាយតម្លៃថា នៅប៉ុន្មានឆ្នាំខាងមុខនេះ អំណាចបានមកពីការជួយអ្នកដទៃពុំមែនការបង្ខំអ្នកដទៃឲ្យគោរពខ្លួនឡើយ។ លោកបានថ្លែងប្រាប់ Business Insider ថា អ្នកក្រីក្រ និងអ្នកខ្វះឱកាសជាច្រើននៅលើលោកនេះមិនមែនមកពីពួកគេខ្ជិលឬល្ងង់នោះទេ តែពួកគេត្រូវការការជ្រោមជ្រែង។ ក្នុងនោះលោកក៏បានលើកឡើងបន្ថែមទៀតថា ការធ្វើឲ្យផែនដីមាននិរន្តរភាពគឺត្រូវវិនិយោគលើអ្នកក្រមិនមែនជិះជាន់ពួកគេឡើយ៕ អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» (កសាងចំណូលច្រើនប្រភពលើសពីប្រាក់ខែ) បើកទទួលការកក់ហើយ តម្លៃពិសេសត្រឹម ១០$ ប៉ុណ្ណោះ។ កក់តាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:14", "date_created": "2023-11-12T09:45:57.508Z", "category": "ភាពជាអ្នកដឹកនាំ", "views": 396, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ចៀសឱ្យផុត! ទាំងនេះជាផ្លូវធំៗ៥ ដែលអាចនាំអ្នកឱ្យធ្លាក់ទៅក្នុងបន្ទុកបំណុ.ល រើខ្លួនលែងរួច	https://business-cambodia.com/articles/5-big-ways-to-the-bad-debt	មនុស្សភាគច្រើនសុទ្ធតែមិនចង់ជាប់បំណុល ប៉ុន្តែដោយសារតែមនុស្សមានលក្ខខណ្ឌរស់នៅមិនដូចគ្នា ទើបធ្វើឱ្យមានអ្នកខ្លះគេចផុតពីបំណុល ឯអ្នកខ្លះទៀតមិនអាចចៀសផុត។ ពាក់ព័ន្ធទៅនឹងបញ្ហាបំណុលនេះ Business Cambodia សូមនាំអារម្មណ៍របស់មិត្តអ្នកអាន មកស្គាល់ផ្លូវធំៗ៥ ដែលអាចនាំមនុស្សឱ្យធ្លាក់ក្នុងបំណុល។ ហើយសូមរំលឹកផងដែរថា លោកអ្នកអាចកំពុងតែឈរក្បែរ ឬស្ថិតក្នុងផ្លូវទាំងនោះផងក៏មិនដឹង។   ១. ចែកមិនដាច់រវាងតម្រូវការនិងចំណង់៖ យើងអាចហៅវាបានថា អន្ទាក់ចំណាយ បើអ្នកចាយត្រូវលុយអ្នកនឹងកើន ប៉ុន្តែបើចាយខុសវិញគឺស្មើនឹងដើរចូលអន្ទាក់ហើយ។ មនុស្សចាយលុយខុសនៅពេលដែលគេបែងចែកមិនដាច់រវាង តម្រូវការ និងចំណង់ ពេលដែលច្រឡំថាចំណង់ជារបស់ចាំបាច់នោះលោកអ្នកនឹងឈានទៅរកការចាយលើចំណូល ខណៈដែលចំណាយលើសចំណូលនេះហើយដែលជាប្រភពធំនៃបំណុល។   ២. ខ្ចីលុយគេរកស៊ីលើរបរមិនមានចំណេះ៖ វាមិនខុសទេប្រសិនបើអ្នកចង់ខ្ចីលុយគេមករកស៊ី ប៉ុន្តែវានឹងក្លាយទៅជាកំហុសដ៏ធ្ងន់ធ្ងរមួយ ប្រសិនបើរកស៊ីលើវិស័យដែលអ្នកមិនមានចំណេះដឹងទាល់តែសោះ។ មនុស្សមិនតិចឡើយដែលធ្លាក់ខ្លួនចូលក្នុងបំណុលយ៉ាងជ្រៅ ព្រោះតែឃើញគេរកស៊ីរបរមួយកាក់កប ក៏តាំងទៅខ្ចីលុយធនាគារមករកស៊ីរបរដូចគេទាំងដែលខ្លួនឯងគ្មានចំណេះដឹងខាងហ្នឹងសោះ ចុងក្រោយរកស៊ីខាតកប់ដើមលុយធនាគារក៏ជំពាក់ដោះស្ទើរមិនរួច។   ៣. ឥទ្ធិពលសង្គម៖ ស្របពេលដែលសង្គមជាតិកាន់តែរីកចម្រើន សម្ភារៈប្រើប្រាស់ក៏កាន់តែទំនើប ហើយបណ្ដាញសង្គមដែលធ្លាប់ជាកន្លែងផ្សព្វផ្សាយព័ត៌មាន ក៏បានក្លាយជាឧបករណ៍សម្រាប់ឱ្យមនុស្សមួយចំនួនបង្ហាញពីជីវិតឡូយឆាយនិងស៊ីវីល័យរបស់ខ្លួនឯង។ ទង្វើបែបនេះវាបានទាញឱ្យមនុស្សចាប់ផ្ដើមធ្វើការប្រៀបធៀប និងឱ្យតម្លៃទៅលើសម្ភារៈនិយមក្រៅខ្លួន រហូតមានអ្នកខ្លះហ៊ានសូម្បីតែខ្ចីលុយអ្នកដទៃដើម្បីទិញរបស់ទំនើបផ្គាប់ភ្នែកសង្គម។   ៤. លង់នឹងការបង់រំលស់៖ បច្ចុប្បន្ននេះវិស័យហិរញ្ញវត្ថុកាន់តែមានភាពរីកចម្រើន ក្នុងនោះសេវាកម្ចីក៏ងាយស្រួល ហើយសេវាបង់រំលស់ក៏មានច្រើន។ យើងសង្គេតឃើញថាឥឡូវនេះទិញរបស់អ្វីក៏មានបង់រំលស់ដែរ ដូចជាតាំងពីរបស់តូចរហូតដល់របស់ធំ ដែលមានដូចជា ទូរស័ព្ទ កុំព្យូទ័រ ទូទឹកក ម៉ូតូ ឡាន ផ្ទះជាដើម។   ត្បិតតែការបង់រំលស់មានផលល្អសម្រាប់អ្នកដែលមានតម្រូវការចាំបាច់ ប៉ុន្តែវាបានក្លាយជាវិធីសាស្រ្តពង្វក់ដល់អ្នកដែលមានទម្លាប់ប្រើប្រាស់សម្ភារៈនិយមមួយចំនួន ឱ្យហ៊ានប្ដូរសេរីថ្មីៗ ទាំងដែលខ្លួនឯងគ្មានលុយ។ ដូច្នេះមុននឹងសម្រេចចិត្តប្រើសេវាបង់រំលស់ សូមគិតឱ្យច្បាស់សិនថា តើរបស់នោះពិតជាចាំបាច់សម្រាប់ជីវិតរបស់អ្នកណាស់មែនទេ?   ៥. ចង់មានដោយមិនខំប្រឹង៖ មនុស្សភាគច្រើនសុទ្ធតែប្រាថ្នាចង់បានភាពមានបាន ប៉ុន្តែមានមនុស្សមួយចំនួនចង់មានបានតែចង់បានដោយស្រួល មិនចង់ហត់នឿយ។ ហេតុនេះហើយទើបជាឱកាសសម្រាប់ជនបោកប្រាស់មួយចំនួន ចេញសកម្មភាពបោកបញ្ឆោតលុយកាក់ ដែលមានដូចជាការបបួលចូលទុនវិនិយោគ។ ពួកនោះចូលចិត្តនិយាយថា ដាក់តែលុយមកដល់ឆ្នាំចំណេញបានគុណនឹង២នៃលុយដែលដាក់ ឬដាក់តែលុយមកខ្ញុំអ្នករកស៊ីចំណេញចែកគ្នា។   អ្នកខ្លះជឿគេស្លុងហ៊ានសូម្បីតែខ្ចីលុយធនាគារយកទៅដាក់ជាមួយគេ ទាំងមិនបានពិចារណាឱ្យដិតដល់ទេថា គ្មានអ្វីដែលបានមកដោយងាយជាពិសេសលុយ។ ជាក់ស្ដែងការវិនិយោគមិនមែនគ្រាន់តែដាក់លុយចោលឡើយ វាទាមទារឱ្យយើងធ្វើការសិក្សាឱ្យបានហ្មត់ចត់ និងតាមដានជាប្រចាំ ទើបអាចរកឱកាសចំណេញច្រើន។   សូមរំលឹកថា ប្រសិនបើលោកអ្នកឃើញថាខ្លួនឯងកំពុងតែស្ថិតនៅក្បែរអន្ទាក់បំណុលទាំង ៥ខាងលើនេះ សូមប្រញាប់ឈានជើងចេញឱ្យឆា្ងយពីអន្ទាក់ទាំងនោះ តែបើជ្រុលជាជាប់អន្ទាក់ហើយប្រញាប់រកវិធីដកខ្លួនឱ្យឆាប់ណា៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:14", "date_created": "2023-11-12T09:39:00.380Z", "category": "ហិរញ្ញវត្ថុ", "views": 406, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
មេធំ Coupang ប្រើល្បិច១នេះ ផ្តួលគូរប្រកួតAmazon ក្លាយជាក្រុមហ៊ុនE-Commerce ធំជាងគេនៅកូរ៉េ	https://business-cambodia.com/articles/coupang-bite-amazon	លោក Bom Kim ត្រូវបានគេស្គាល់ថា ជាស្ថាបនិកក្រុមហ៊ុន E-Commerce ធំជាងគេបំផុត និងល្បីល្បាញមួយដែលមានឈ្មោះថា “Coupang” ដែលក្រុមហ៊ុនមួយនេះបាននឹងកំពុងតែនាំមុខក្រុមហ៊ុន Amazon របស់មហាសេដ្ឋីលេខ២ Jeff Bezos នៅក្នុងប្រទេសកូរ៉េ។   លោក Kim Beom-seok (김범석) ឬ Bom Kim កើតនៅក្នុងឆ្នាំ១៩៧៨ នៅទីក្រុងសេអ៊ូល ប្រទេសកូរ៉េ។ នៅអាយុ ៧ឆ្នាំគ្រួសារគាត់បានផ្លាស់ទីទៅរស់នៅសហរដ្ឋអាមេរិក។ ហើយក្រោយពេលដែល Kim បញ្ចប់ថ្នាក់វិទ្យាល័យ គាត់ក៏បានប្រឡងជាប់ទៅរៀនតនៅសាកលវិទ្យាល័យ Harvard ប៉ុន្ដែទើបតែរៀនបាន៦ខែ Kim បានសម្រេចចិត្តឈប់រៀន ហើយចេញមករកស៊ីតាមក្តីស្រមៃរបស់ខ្លួនទៅវិញ។   ក្រោយពីបោះបង់សាកលវិទ្យាល័យ Kim មានបំណងចង់រកស៊ីមុខរបរដែលទាក់ទងទៅនឹងទស្សនាវដ្តី។ គាត់បានទៅធ្វើការនៅក្រុមហ៊ុន The New Republic ដែលជាក្រុមហ៊ុនទស្សនាវដ្តីមួយកន្លែងនៅសហរដ្ឋអាមេរិក។ ក្រោយធ្វើការមិនបានយូរប៉ុន្មានគាត់ក៏បានសម្រេចចិត្តលាឈប់ពីការងារនោះមកបើកអាជីវកម្មផ្ទាល់ខ្លួនវិញ ជាមួយប្រាក់សន្សំបន្តិចបន្តួចពីការងារចាស់នោះ ដោយបានបើកក្រុមហ៊ុនទស្សនាវដ្តីមួយមានឈ្មោះថា “Current”។   មិនយូរប៉ុន្មានក្រុមហ៊ុន ទស្សនាវដ្តីរបស់លោក Kim ក៏ចាប់ផ្តើមទទួលបានការគាំទ្រយ៉ាងខ្លាំងពីសំណាក់អតិថិជន សិស្ស និស្សិតជាច្រើន។ រហូតដល់លោកអាចប្រមូលបានប្រាក់ជាង ៤ លានដុល្លារពីអាជីវកម្មមួយនេះ។ ក្រោយពីជោគជ័យទៅលើអាជីវកម្មទីមួយ Kim មានមហិច្ឆតាចង់បង្កើតអ្វីដែលអស្ចារ្យជាងនេះទៀត។ ដោយលោកបានសម្លឹងមើលអាជីវកម្មបច្ចេកវិទ្យា E-Commerce វិញម្តង។   ក្នុងឆ្នាំ ២០១០ លោកក៏បានសម្រេចិត្តត្រឡប់ទៅស្រុកកំណើតនៅឯប្រទេសកូរ៉េវិញ បន្ទាប់មកលោកក៏បានបង្កើតក្រុមហ៊ុន E-Commerce មួយដែលមានឈ្មោះថា “Coupang” ជាក្រុមហ៊ុន ទិញ លក់ទំនិញ ស្រដៀងគ្នាជាមួយ Amazon ដែរ។ យ៉ាងណាមិញ បើទោះបីជា ៣ឆ្នាំដំបូងនៃការរកស៊ីហាក់ដំណើរការទៅគ្មានភាពរអាក់រអួលក៏ពិតមែន ប៉ុន្ដែបញ្ហាប្រឈមរបស់លោក Kim គឺត្រូវប្រគួតប្រជែងជាមួយនឹងក្រុមហ៊ុន E-Commerce យក្ស Amazon របស់មហាសេដ្ឋីអាមេរិក Jeff Bezos ដែលពេលនោះកំពុងតែបោះជំហានវាយលុកទីផ្សារប្រទេសកូរ៉េខាងត្បូង។   ក្រោយពីដេកគិតអស់មួយរយៈធំ លោក Bom Kim ក៏បានរកឃើញយុទ្ធសាស្រ្ដដ៏អស្ចារ្យមួយដែលអាចផ្ដួល Amazon បាន  ពោលគឺតាមរយៈការបង្កើតសេវាកម្មដឹកជញ្ជូនទូទាំងប្រទេស ២៤ម៉ោងហៅថា Rocket Delivery លឿនជាង និងថោកជាង Amazon។ ដោយអតិថិជនកុម្ម៉ង់ទំនិញនៅពេលយប់ នៅមុនម៉ោង៧ព្រឹកទំនិញនឹងទៅដល់មុខផ្ទះរបស់ពួកគេតែម្ដង។ ចាប់តាំងពីបង្កើតសេវាកម្មនេះមក ប្រជាជនកូរ៉េរាប់លាននាក់បានងាកមកទិញទំនិញតាមរយៈ “Coupang” ខ្លះលែងមើលមុខ Amazon តែម្ដង។ ហើយអតិថិជនភាគច្រើន ពិតជាចូលចិត្តសេវាកម្មកុម្ម៉ង់ទំនិញពេលយប់ហើយចូលដេក បើកភ្នែកបានទំនិញនៅពេលព្រឹកនេះណាស់ ដែលជំរុញឲ្យក្រុមហ៊ុននេះអាចរកចំណូលសរុបពីការលក់បានប្រមាណជាង១ពាន់លានដុល្លារឯណោះត្រឹមរយៈពេលបីឆ្នាំដំបូង។   ជាមួយគ្នានេះដែរ កាលពីឆ្នាំ ២០១៨ កន្លងទៅថ្មីៗនេះលោក Kim ប្រមូលទុនសម្រាប់ពង្រីក “Coupang” បានជាង ៣.៦ពាន់លានដុល្លារ ពី Softbank, Sequoia Capital និង BlackRock។ ហើយបើគិតមកទល់នឹងពេលនេះ ក្រុមហ៊ុន “Coupang” បានក្លាយជាក្រុមហ៊ុនលក់ទំនិញអនឡាញធំជាងគេបំផុតនៅប្រទេសកូរ៉េ និងមានតម្លៃជាង ៩ពាន់លានដុល្លារ មានបុគ្គលិកបម្រើការជាង ៤០,០០០នាក់ និងមានការិយាល័យនៅទីក្រុងសេអ៊ូល សៀងហៃ ប៉េកាំង ឡូស អេនជឺលេស ស៊ីថល និងស៊ីលីខន វ៉ាលី រួមទាំងមានប្រជាជនកូរ៉េប្រមាណជា ២៥លាននាក់កំពុងតែប្រើប្រាស់ “Coupang” ផងដែរ។   ដោយមានការគាំទ្រយ៉ាងច្រើនដូច្នេះហើយ ជាហេតុធ្វើឱ្យលោក Bom Kim ក្លាយជាមហាសេដ្ឋីវ័យក្មេងបំផុតរបស់កូរ៉េខាងត្បូងនៅអាយុ ៤០ឆ្នាំ។ គិតត្រឹមខែ វិច្ចិកា ឆ្នាំ ២០២៣ ទ្រព្យសម្បត្តិសុទ្ធរបស់លោកមានប្រមាណ ២.៩ ពាន់លានដុល្លារ ចេញផ្សាយដោយទីភ្នាក់ងារសារព័ត៌មាន Bloomberg៕   អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» (កសាងចំណូលច្រើនប្រភពលើសពីប្រាក់ខែ) បើកទទួលការកក់ហើយ តម្លៃពិសេសត្រឹម ១០$ ប៉ុណ្ណោះ។ កក់តាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:14", "date_created": "2023-11-12T09:38:43.824Z", "category": "ភាពជាអ្នកដឹកនាំ", "views": 81, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ច្បាស់ការ! ទីបំផុតអាកាសយានដ្ឋានអន្ដរជាតិសៀមរាប-អង្គរ នឹងសម្ពោធដាក់ឲ្យប្រើប្រាស់ផ្លូវការនៅថ្ងៃទី១៦ វិច្ឆិកា	https://business-cambodia.com/articles/opening-siem-reap-airport	អាកាសយានដ្ឋានអន្តរជាតិសៀមរាបអង្គរ នឹងសម្ពោធដាក់ឱ្យប្រើប្រាស់ជាផ្លូវការនៅថ្ងៃទី១៦ ខែវិច្ឆិកា ឆ្នាំ២០២៣ ក្រោមអធិបតីភាពដ៏ខ្ពង់ខ្ពស់ សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រី នៃព្រះរាជាណាចក្រកម្ពុជា និងលោកជំទាវបណ្ឌិត ពេជ ចន្ទមុន្នី ហ៊ុន ម៉ាណែត។ នេះបើយោងតាមការបញ្ជាក់ពីរដ្ឋលេខាធិការដ្ឋានអាកាសចរស៊ីវិល។   អាកាសយានដ្ឋានអន្ដរជាតិសៀមរាបអង្គរនេះ ត្រូវបានវិនិយោគសាងសង់ដោយក្រុមហ៊ុន Angkor International Airport Investment មានលំដាប់ថ្នាក់ 4E ដែលអាចទទួលយន្តហោះប្រភេទ(Code E) ធ្វើប្រតិបត្តិការបាន។ អាកាសយានដ្ឋានសៀមរាបអង្គរមានចំណតយន្តហោះចំនួន ៣៨ចំណត ក្នុងនោះមានចំណត Code E ចំនួន ១១ចំណត និងចំណត Code C ចំនួន ២៧ចំណត  អគារប៉មបញ្ជាហោះហើរមួយមានកម្ពស់ ៨០ម៉ែត្រ។     អ្វីដែលពិសេស ព្រលាននេះគឺមានស្ថានីយ៍អ្នកដំណើរមួយដែលអាចទទួលបានភ្ញៀវចំនួន ៧លាននាក់ក្នុងឆ្នាំ២០២៤ និង ១២ លាននាក់នៅក្នុងឆ្នាំ២០២៤។ មានសមត្ថភាពផ្ទុកទំនិញតាមផ្លូវអាកាសបានចំនួន ១០,០០០តោនក្នុងឆ្នាំ២០២៤ និង ២៦,០០០តោននៅឆ្នាំ២០៤០។ អាចទទួលជើងហោះហើរបាន ៦៥,០០០ ជើងក្នុងឆ្នាំ២០២៤ និង ១១២,៧០០ ជើងនៅឆ្នាំ២០៤០។   តាមការបញ្ជាក់ពីរដ្ឋលេខាធិការដ្ឋានអាកាសចរស៊ីវិល អាកាសយានដ្ឋានថ្មីនេះ ត្រូវបានចំណាយថវិកាសរុបជាង ១ ពាន់លានដុល្លារសម្រាប់ការសាងសង់៕	{ "spider_name": "businesscambodia", "scrape_at": "2025-06-14_19:40:14", "date_created": "2023-11-12T09:32:45.362Z", "category": "អចលនទ្រព្យ", "views": 62, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ឆាប់ធ្វើរឿងទាំង៥នេះ បើអ្នកមិនចង់ចំណាយជីវិតចោលច្រើនឆ្នាំ តែមិនសល់លុ.យ សល់ទ្រ.ព្យនឹងគេ	https://business-cambodia.com/articles/do-these-5-things-as-soon-as-posible	មានមនុស្សមិនតិចទេដែលប្រើជីវិត កម្លាំងកាយ កម្លាំងចិត្ត និងពេលវេលាយ៉ាងច្រើនលើសលប់ខិតខំប្រឹងប្រែងធ្វើការស្ទើតែគ្មានថ្ងៃសម្រាកឲ្យបានគ្រប់គ្រាន់ដើម្បីតែក្នុងគោលបំណងចង់ទទួលបាននូវប្រាក់ចំណូលគួរសមដែលអាចផ្គត់ផ្គង់ការរស់នៅ និងសង្ឃឹមថាអាចមានជីវភាពល្អប្រសើរ រួមទាំងមិនជួបបញ្ហាហិរញ្ញវត្ថុក្នុងថ្ងៃអនាគត។ ប៉ុន្តែទោះជាបែបនេះក្តី ភាគច្រើននៃពួកគេនៅតែជួបវិបត្តិហិរញ្ញវត្ថុដដែល។   ជុំវិញរឿងនេះ Business Cambodia សូមលើកបង្ហាញពីវិធីសាស្ត្រមួយចំនួន ដែលធ្វើឲ្យអ្នកលែងជួបនឹងវិបត្តិហិរញ្ញវត្ថុទៀត ដែលវិធីសាស្ត្រទាំងនោះរួមមានដូចខាងក្រោម៖   ១. បង្កើនការគិត៖ ការគិតតូចអាចធ្វើឲ្យអ្នកសុញគំនិត មានសមត្ថភាពក្នុងការដោះស្រាយបញ្ហាបានទាប រួមទាំងបិទខ្លួនឯងមិនឲ្យមើលឃើញឱកាសថែមទៀតផង។ ហើយវាក៏ជាផ្នែកមួយដែលជះឥទ្ធិពលជាអវិជ្ជមានដល់ផ្នែកហិរញ្ញវត្ថុរបស់អ្នកផងដែរ។ ដូច្នេះត្រូវបញ្ឈប់ការគិតដែលមានទម្រង់ចង្អៀតចង្អល់ ព្រោះនៅពេលអ្នកគិតកាន់តែធំអ្នកអាចដោះស្រាយបញ្ហាបានកាន់តែច្រើនដូចគ្នា ហើយវាជាកត្តាជំរុញមួយដែលធ្វើឲ្យប្រាក់ចំណូលរបស់អ្នកកាន់តែមានការកើនឡើង។   ២. កាត់បន្ថយពេលវេលា៖ អ្នកត្រូវរៀនកាត់បន្ថយពេលវេលាដែលអ្នកបានចំណាយខ្ជះខ្ជាយទៅលើរឿងដែលឥតប្រយោជន៍ ដោយជំនួសមកវិញនូវការធ្វើរឿងដែលអាចជួយសម្រេចគោលដៅរបស់អ្នក។ ការចំណាយពេលខ្ជះខ្ជាយដោយមិនមានសណ្តាប់ធ្នាប់វាមិនត្រឹមតែបានបំផ្លាញជីវិតរបស់អ្នកបន្តិចម្តងៗនោះទេ វាថែមទាំងធ្វើឲ្យអ្នកជួបនូវបញ្ហាស្មុគស្មាញ (ស្ត្រេស) នៅពេលដែលអ្នកមិនអាចសម្រេចអ្វីបានជាលទ្ធផលដុំគំភួននៅក្នុងជីវិត។   ៣. រៀបចំកាលវិភាគ៖ អ្នកត្រូវមានកាលវិភាគមួយសម្រាប់ខ្លួនឯងក្នុងសកម្មភាពជាប្រចាំថ្ងៃ ថាអ្នកនឹងត្រូវធ្វើអ្វីខ្លះ ឬជួបនរណាខ្លះ។ វាពិតជាមានសារសំខាន់ណាស់ដើម្បីភាពរីកចម្រើន និងមានភាពច្បាស់លាស់សម្រាប់គោលដៅរបស់អ្នក។ បន្ថែមពីនេះទៅទៀតនោះ វាអាចកាត់បន្ថយពេលវេលាខ្ជះខ្ជាយ ហើយអ្នកអាចមើលឃើញពីសម្មតិផល និងភាពជោគជ័យតូចៗដែលខ្លួនបានសម្រេចក្នុងរយៈពេលមួយថ្ងៃៗដោយភាពជឿជាក់និងក្តីសង្ឃឹម។   ៤. ផ្តោតឲ្យខ្លាំង៖ មានរឿងជាច្រើនរួមទាំងមជ្ឈដ្ឋានដែលនៅជុំវិញខ្លួនអ្នកគឺជាអន្ទាក់ដែលអូសទាញអ្នកបានគ្រប់ពេល ហើយវាក៏ជាផ្នែកមួយដែលបង្កជាការរំខានដល់អ្នកផងដែរ ប្រសិនបើអ្នកមិនមានការតាំងចិត្តខ្ពស់មានភាគរយតិចណាស់ដែលអាចទៅដល់គោលដៅដែលខ្លួនបានកំណត់ ហើយលទ្ធផលក៏មិនមានភាពល្អប្រសើរសម្រាប់អ្នកនោះដែរ។ ដូច្នេះអ្នកត្រូវធ្វើការផ្តោតឲ្យខ្លាំង មានចក្ខុវិស័យ និងឆន្ទៈមោះមុតដើម្បីសម្រេចអ្វីដែលជាគោលដៅរបស់អ្នក។   ៥. ចេះប្រើប្រាស់លុយ៖ មនុស្សភាគច្រើនចូលចិត្តបន្ថែមបន្ទុកការងាររបស់ខ្លួនក្នុងការទទួលបានប្រាក់ចំណូលបន្ថែម ប៉ុន្តែពួកគេមិនបានស្វែងយល់ពីការប្រើប្រាស់លុយ និងរបៀបគ្រង់គ្រងលុយនោះទេ។ កត្តានេះហើយដែលធ្វើឲ្យពួកគេខិតខំធ្វើការស្ទើតែពេញមួយជីវិត នៅតែជួបប្រឈមជាមួយបញ្ហាហិរញ្ញវត្ថុហើយរស់នៅក្នុងស្ថានភាពដ៏តានតឹងបំផុត៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:14", "date_created": "2023-11-12T09:30:09.673Z", "category": "ហិរញ្ញវត្ថុ", "views": 338, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
សេដ្ឋីវ័យ៦១ឆ្នាំ៖ រឿង៤ ខ្ញុំមានវិប្បដិសារី ខ្ជៈខ្ជាយលុយនិងពេលវេលាលើវាពេលខ្ញុំវ័យខ្ទង់២០ឆ្នាំ	https://business-cambodia.com/articles/four-things-he-regret-in-his-20s	លោក Grant Cardone សេដ្ឋីអាមេរិកល្បីល្បាញម្នាក់ កំពុងជំរុញយុវជនឲ្យរកផ្លូវឆ្ពោះទៅរកភាពមានបាន។ យ៉ាងណាមិញ មុននឹងក្លាយជាសេដ្ឋីដូចសព្វថ្ងៃនេះ លោកធ្លាប់សាងកំកុសជាច្រើនពេលលោកនៅក្មេង។ សេដ្ឋីវ័យ ៦១រូបនេះ បានបង្ហើបពី រឿង៤ ដែលលោក មានវិប្បដិសារី ខ្ជៈខ្ជាយលុយនិងពេលវេលាលើវាពេលលោកមានវ័យខ្ទង់២០ឆ្នាំ ដែលអ្នកទាំងអស់គ្នាមិនគួររយកគំរូបតាមនោះទេបើមិនចង់ខាតពេលក្នុងការកសាងទ្រព្យធន៖ ១. ប្រើប្រាស់គ្រឿងញៀន  ត្រង់ចំណុចនេះ លោកបានឲ្យដឹងថា កាលវ័យខ្ទង់២០ឆ្នាំ លោកបានធ្វើរឿងខុសឆ្គងជាច្រើនជាពិសេសគឺប្រើប្រាស់គ្រឿញៀនតែម្ដង។ លោកបានបញ្ជាក់ថា ដោយសារប្រើប្រាស់គ្រឿងនេះធ្វើឲ្យលោកខាតពេលវេលា ក្នុងការចាប់យកឱកាសបង្កើតភាពមានបាន។ លោកក៏បានសង្កត់ធ្ងន់ថា គ្រឿងញៀននេះ បើអ្នកប្រឡូកហើយ កែខ្លួនមិនទេអ្នកគ្មាអនាគតទេ ដូច្នេះត្រូវតែជៀសឲ្យផុត។ ២. ដំណើរកម្សាន្ត លោកបានបញ្ជាក់ថា កាលលោកនៅក្មេងវ័យខ្ទង់២០ឆ្នាំ ដោយសារគ្មានគោលដៅច្បាស់លាស់ ពេលរកលុយបានបន្តិចបន្តួចក៏ចាប់ផ្ដើមធ្វើដំណើរកម្សាន្តទៅប្រទេសក្រៅព្រោះចង់សប្បាយ។ ទាក់ទិននឹងចំណុចនេះ។ លោកសង្កត់ថា ពេលអ្នកនៅក្មេងគឺជាវ័យដែលពេញកម្លាំងរកលុយ ដូច្នេះ ត្រូវតែខិតខំរកលុយឲ្យបានច្រើនតាមដែលអាចធ្វើបាន។ បើនៅក្មេងគិតតែពីធ្វើដំណើរកម្សាន្តសប្បាយ ដោយគ្មានគោលដៅច្បាស់លាស់ទេ អ្នកនិងខាតពេលវេលា ហើយចាស់ទៅមិនរកភាពស្រណុកសុខស្រួលឃើញទេ។ ៣. ដេកច្រើន មនុស្សវ័យក្មេងភាគច្រើនចូលចិត្តដេកច្រើន ហើយពួកគេមានវាមិនអីនោះទេព្រោះនៅក្មេងសល់ពេលវេលាច្រើនទៀត។ លោក Grant Cardone បានលើកឧទាហរណ៍ បណ្ដាសេដ្ឋីជោគជ័យ ជាច្រើន មុននឹងជោគជ័យដូចសព្វថ្ងៃនេះ គឺពួកគាត់ខំប្រឹងប្រែងណាស់ មិនបណ្ដោយឲ្យពេលវេលាកន្លងទៅឥតប្រយោជន៍ទេ។ លើសពីនេះ គឺពួកគាត់មិនចំណាយពេលដេកច្រើននោះទេ។ ដូច្នេះបើអ្នកមិនចង់ខាតពេល កុំចំណាយពេលដេកច្រើន នោះទើបអាចរកភាពជោគជ័យបានទាំងវ័យក្មេង។ ៤. ធ្វើតែការងារស្រួលៗ លោក Grant Cardone បានឲ្យដឹងថា  លោកថា លោកខ្ជៈខ្ជាយពេលវេលាក្នុងវ័យខ្ទង់២០ឆ្នាំរបស់លោកទៅលើការងារ ដែលបានប្រាក់ខែតិចតួច ការងារស្រួលៗ ហើយលោកគ្មានការអភិវឌ្ឍន៍ខ្លួនទាល់តែសោះ។ ដោយសារលោកធ្លាប់មានបទពិសោធន៍បែបនេះ លោកបានផ្ដែផ្ដាំក្មេងៗជំនាន់ក្រោយថា អ្នកគួរស្វែងរកការងារណាដែលផ្ដល់ឱកាសឲ្យអ្នកទទួលបានការអភិវឌ្ឍន៍ខ្លួន បើមិនដូច្នេះទេ អ្នកនឹងខាតពេលវេលាច្រើន ហើយអ្នកនឹងនៅដដែល៕	{ "spider_name": "businesscambodia", "scrape_at": "2025-06-14_19:40:14", "date_created": "2023-11-12T09:25:55.191Z", "category": "ហិរញ្ញវត្ថុ", "views": 94, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ដំណឹងល្អ! អាហារូបក.រណ៍សម្តេចតេជោហ៊ុន សែន នឹងផ្តល់ចំនួន២០០ក.ន្លែង នៅសាកលវិទ្យាល័យកម្ពុជា	https://business-cambodia.com/articles/the-university-of-cambodia-scholarship-	យោងតាមការចុះផ្សាយរបស់ក្រសួងអប់រំ យុវជន និងកីឡា នៅថ្ងៃទី១២ ខែវិច្ឆិកា ឆ្នាំ២០២៣ នេះឱ្យដឹងថា សាកលវិទ្យាល័យកម្ពុជាមានផ្តល់អាហារូបករណ៍ពេញថ្លៃចំនួន ២០០កន្លែង សម្រាប់ថ្នាក់បរិញ្ញាបត្រ វគ្គសិក្សាទី១B (Term 1B) ឆ្នាំសិក្សា២០២៣-២០២៤។   អាហារូបករណ៍ទាំងនេះត្រូវ បានប្រសិទ្ធនាមថា "អាហារូបករណ៍សន្តិភាព សម្តេចតេជោ ហ៊ុន សែន” ជូនដល់សិស្សានុសិស្សកម្ពុជានៅទូទាំង ប្រទេសដែលចង់បន្តការសិក្សាថ្នាក់បរិញ្ញាបត្រ។     ក្នុងនោះលក្ខខណ្ឌទទួលបានអាហារូបករណ៍ អាហារូបករណ៍សន្តិភាព សម្ដេចតេជោ ហ៊ុន សែន ឆ្នាំ២០២៣-២០២៨ គឺបើកចំហដល់សិស្សានុសិស្សកម្ពុជា ទាំងអស់ដែលមានបំណង បន្តការសិក្សាថ្នាក់បរិញ្ញាបត្រ លើមុខជំនាញដែលសាកលវិទ្យាល័យកំណត់។    សិស្សានុសិស្សដែលបានប្រឡងជាប់ សញ្ញាបត្រមធ្យមសិក្សាទុតិយភូមិ មានសិទ្ធិដាក់ ពាក្យប្រឡងអាហារូបករណ៍នេះបាន ដោយមិនកំណត់ឆ្នាំ។ បន្ថែមពីនោះបេក្ខជននឹងត្រូវប្រឡងលើវិញ្ញាសារចំណេះដឹងទូទៅ និងភាសាអង់គ្លេស និងត្រូវទទួលពិន្ទុមធ្យមភាគយ៉ាងតិច ៧៥% ទើបអាចទទួលបានអាហារូបករណ៍។ សម្រាប់សិស្សានុសិស្សដែលមានសញ្ញាបត្របរិញ្ញាបត្រ និងកំពុងសិក្សានៅគ្រឹះស្ថានឧត្តមសិក្សាផ្សេងៗ មិនអាចដាក់ពាក្យប្រឡងបានទេ។   សម្រាប់កាលបរិច្ឆេទថ្ងៃផុតកំណត់នៃការទទួលពាក្យប្រឡងអាហារូបករណ៍គឺនៅថ្ងៃទី ២០ ខែធ្នូ ឆ្នាំ ២០២៣ និងថ្ងៃបញ្ជីឈ្មោះបេក្ខជនប្រឡងអាហារូបករណ៍នៅថ្ងៃទី ២១ ខែធ្នូ ឆ្នាំ២០២៣។   ថ្ងៃទី ២២ ខែធ្នូ ឆ្នាំ២០២៣ ជាថ្ងៃប្រឡងអាហារូបករណ៍ ដោយនៅថ្ងៃទី២៦ ខែធ្នូ ឆ្នាំ២០២៣ ជាថ្ងៃប្រកាសលទ្ធផលប្រឡងអាហារូបករណ៍។ ដោយឡែកចំពោះកាលបរិច្ឆេទចូលរៀនគឺនៅថ្ងៃទី០៨ ខែមករា ឆ្នាំ២០២៤ ដោយចូលរៀនវគ្គសិក្សាទី១B (Term 1B) ឆ្នាំសិក្សា២០២៣-២០២៤។   ដូច្នេះសម្រាប់បេក្ខជន-បេក្ខនារី ដែលចាប់អារម្មណ៍លើអាហារូបករណ៍នេះ សូមអញ្ជើញទៅកាន់ការិយាល័យទទួលចុះឈ្មោះ និងផ្ដល់ព័ត៌មាន នៅសាកលវិទ្យាល័យកម្ពុជាដើម្បីបំពេញបែបបទ។ សម្រាប់ព័ត៌មានផ្សេងៗសូមធ្វើការទាក់ទង តាមរយៈទូរស័ព្ទលេខៈ ០២៣ ៩៩៣ ២៧៦/ ០៧០ ៩៩០ ៥០៧ ឬ តាមរយៈអ៊ីម៉ែល admissions@uc.edu.kh៕       អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:14", "date_created": "2023-11-12T08:58:45.488Z", "category": "ព័ត៌មានថ្មីៗ", "views": 1365, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
Redmi 13C ការកម្សាន្តដ៏គួរឱ្យភ្ញាក់ផ្អើល និងបទពិសោធន៍នៃភាពច្នៃប្រឌិត	https://business-cambodia.com/articles/redmi-13-c	សណ្ឋាគារ Sun&Moon Reverside រាជធានីភ្នំពេញ ប្រទេសកម្ពុជា ថ្ងៃទី 11 ខែវិច្ឆិកា ឆ្នាំ 2023 – Xiaomi Cambodia ថ្ងៃនេះបានប្រកាសលក់នូវទូរស័ព្ទ Redmi 13C ថ្មីទាំងអស់ ដោយផ្តល់ជូននូវការកម្សាន្ត និងបទពិសោធន៍ថតរូបដ៏អស្ចារ្យ ដើម្បីបំពេញតម្រូវការច្នៃប្រឌិតរបស់ Gen Z ដោយចាប់ផ្តើមពីតម្លៃ 129 ដុល្លារ។ មានទម្រង់ស្តើងពិសេស 8.09mm ការរចនាគែមស្តើងដ៏ទាន់សម័យ  និងរូបរាងស៊ីវិល័យជាមួយនឹងពណ៌បែបធម្មជាតិ៖ Midnight Black, Navy Blue, Clover Green, Glacier White ។ Redmi 13C មានអេក្រង់ទំហំ 6.74” គួរឱ្យចាប់អារម្មណ៍ ដែលគាំទ្ររហូតដល់ 90Hz refresh rate, នាំយកនូវបទពិសោធន៍នៃការមើលប្រកបដោយភាពរីករាយ។ ឧបករណ៍ផ្តល់អាទិភាពដល់ការមើលដោយភាពងាយស្រួលជាមួយនឹងអេក្រង់ LCD ដែលបង្ហាញពីការមើល DC និងវិញ្ញាបនប័ត្រ TÜV សម្រាប់កម្រិតពន្លឺពណ៌ខៀវទាប និងបច្ចេកវិទ្យា Flicker Free កាត់បន្ថយការប៉ះពាល់នៃភ្នែក។ Redmi 13C ផ្តល់ថាមពលដល់បទពិសោធន៍ថតរូបរបស់អ្នក ដើម្បីបំពេញតម្រូវការនៃប្រព័ន្ធបណ្តាញសង្គមរបស់អ្នកជាមួយនឹងការពង្រឹងទាំងទៅលើ hardware និង  software ដ៏ទាក់ទាញ។ លក្ខណៈពិសេសមួយទៀតនោះគឺ កាមេរ៉ា 50MP 3 គ្រាប់ និងកាមេរ៉ាខាងមុខ 8MP ដែលត្រូវបានធ្វើឱ្យប្រសើរឡើង មិនត្រឹមតែធានាបាននូវរូបភាព និងការថតសែលហ្វីដ៏ល្អឥតខ្ចោះនោះទេ សូម្បីតែក្នុងស្ថានភាពដែលមានកម្រិតពន្លឺតិចក៏អាចចាប់យករូបភាពដែលអស្ចារ្យបានផងដែរ។ មិនតែប៉ុណ្ណោះ ថែមទាំងផ្តល់ឲ្យនូវល្បឿនចាប់យករូបភាពដ៏គួរឱ្យកត់សម្គាល់រហូតដល់ 34.9% ខណៈពេលដែលកំពុងប្រើប្រាស់មុខងារពេលយប់ សម្រាប់ការថត និងវីដេអូនៅកន្លែងដែលមានពន្លឺតិច។ លើសពីនេះ Redmi 13C ផ្តល់នូវកាមេរ៉ា filter និងជម្រើសស៊ុមបែបខ្សែភាពយន្តចំនួន 10 ដែលផ្តល់ឱ្យអ្នកប្រើប្រាស់នូវភាពច្នៃប្រឌិតយ៉ាងទូលំទូលាយ។ បំពាក់ដោយប្រព័ន្ធដំណើរការ MediaTek Helio octa-core ដ៏មានអានុភាព និងធ្វើឱ្យប្រសើរឡើងជាមួយនឹងប្រព័ន្ធប្រតិបត្តិការ MIUI 14។ Redmi 13C បានធ្វើដំណើរការកាន់រលូន ដែលល្អបំផុតសម្រាប់ការលេងហ្គេម និងការមើលវីដេអូ បូករួមជាមួយនឹងទំហំផ្ទុកដល់ទៅ 1TB ដែលអាចពង្រីកបន្ថែមបាន។ ដំណោះស្រាយនៃអង្គចងចាំដែលជាការបង្កើតថ្មី បានផ្តល់ជូននូវ RAM ដល់ទៅ 8GB បន្ថែមលើអង្គចងចាំបន្ថែមទំហំ 8GB សម្រាប់ទំហំសរុបរហូតដល់ 16GB។ ថាមពលថ្មធំ 5000 mAh (typ) ត្រូវបានធានាឲ្យនូវការប្រើប្រាស់បានយូរអង្វែង និងមានរន្ធ USB Type-C ដែលបានអាប់ដេត និងគាំទ្រការសាកថ្មលឿន 18W PD ដើម្បីអោយអ្នកបន្តដំណើរបាន។  Redmi 13C មានពីរជម្រើសគឺ 6GB+6GB/128GB, 8GB+8GB/256GB, សម្រាប់ 6GB+6GB/128GB មានតម្លៃ USD 129 និង8GB+8GB/256GB មានតម្លៃ USD 139 នឹងត្រូវបានប្រកាសលក់នៅថ្ងៃទី 11 ខែវិច្ឆិកា។ រូបភាពផលិតផលមាននៅទីនេះ ។ ទិន្នន័យត្រូវបានសាកល្បងនៅក្នុងមន្ទីរពិសោធន៍របស់ Xiaomi ។ Refresh rateអាចត្រូវបានកែតម្រូវរហូតដល់ 90Hz សម្រាប់កម្មវិធីដែលគាំទ្រ។ ផ្នែកបន្ថែមអង្គចងចាំអាចប្រើបានលុះត្រាតែមានទំហំផ្ទុកគ្រប់គ្រាន់នៅលើឧបករណ៍របស់អ្នក។ ការពង្រីកទំហំផ្ទុក RAM ផ្សេងៗគ្នាតាមម៉ូឌែលផ្សេងៗគ្នា។ Redmi 13C ផ្តល់នូវភាពខុសគ្នាពីរនៅទូទាំងតំបន់ផ្សេងៗគ្នា (មួយមានដុំបំបែកថាមពល និងមួយទៀតមិនមាន)។ ដុំបំបែកថាមពលដែលគាំទ្រការសាកថ្ម 18W ត្រូវបានលក់ដោយឡែក។ អំពី សាជីវកម្ម Xiaomi សាជីវកម្ម Xiaomi ត្រូវបានបង្កើតឡើងក្នុងខែមេសា ឆ្នាំ 2010 ហើយបានចុះបញ្ជីនៅក្នុងក្រុមប្រឹក្សាភិបាលនៃផ្សារហ៊ុនហុងកុងនៅថ្ងៃទី 9 ខែកក្កដា ឆ្នាំ 2018 ( 1810.HK )។ Xiaomi គឺជាក្រុមហ៊ុនផលិតគ្រឿងអេឡិចត្រូនិកប្រើប្រាស់ និងឆ្លាតវៃដែលមានស្មាតហ្វូន និងផ្នែករឹងឆ្លាតវៃដែលភ្ជាប់ដោយវេទិកា IoT ជាស្នូល។ ជាមួយនឹងការសង្កត់ធ្ងន់ស្មើៗគ្នាលើការច្នៃប្រឌិត និងគុណភាព Xiaomi បានបន្តអភិវឌ្ឍន៍បទពិសោធន៍ដែលមានគុណភាពខ្ពស់សម្រាប់អ្នកប្រើប្រាស់ដែលមាន និងប្រសិទ្ធភាពប្រតិបត្តិការ។ ក្រុមហ៊ុនបង្កើតផលិតផលដ៏អស្ចារ្យដោយឥតឈប់ឈរជាមួយនឹងតម្លៃដ៏ស្មោះត្រង់ ដើម្បីអនុញ្ញាតឱ្យមនុស្សគ្រប់គ្នានៅក្នុងពិភពលោករីករាយនឹងជីវិតកាន់តែប្រសើរឡើងតាមរយៈបច្ចេកវិទ្យាច្នៃប្រឌិត។ គិតត្រឹមត្រីមាសទី 2 ឆ្នាំ 2023 ក្រុមហ៊ុន Xiaomi ជាប់ចំណាត់ថ្នាក់ក្នុងចំណោមកំពូលទាំង 3 នៅក្នុងទីផ្សារស្មាតហ្វូនពិភពលោក ទាក់ទងនឹងការនាំចេញស្មាតហ្វូន បើយោងទៅតាម Canalys ។ ក្រុមហ៊ុនក៏បានបង្កើតវេទិកា AIoT (AI+IoT) ជាមួយនឹងអ្នកប្រើប្រាស់ដែលឈានមុខគេរបស់ពិភពលោក ដោយមានឧបករណ៍ឆ្លាតវៃចំនួន 654.5 លានគ្រឿងបានភ្ជាប់ទៅកាន់វេទិការបស់ខ្លួន ដោយមិនរាប់បញ្ចូលស្មាតហ្វូន ថេប្លេត និងកុំព្យូទ័រយួរដៃ គិតត្រឹមថ្ងៃទី 30 ខែមិថុនា ឆ្នាំ 2023។ ផលិតផល Xiaomi មានវត្តមានជាង 100 ប្រទេស និងតំបន់ជុំវិញពិភពលោក។ នៅក្នុងខែសីហា ឆ្នាំ 2023 ក្រុមហ៊ុននេះបានចុះបញ្ជីជា Fortune Global 500 សម្រាប់រយៈពេល 5 ឆ្នាំជាប់ៗគ្នា។ Xiaomi គឺជាធាតុផ្សំនៃ Hang Seng, Hang Seng China Enterprises Index, Hang Seng TECH Index និង Hang Seng China 50 Index។	{ "spider_name": "businesscambodia", "scrape_at": "2025-06-14_19:40:14", "date_created": "2023-11-12T08:51:48.271Z", "category": "PR", "views": 90, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ជីវិតជាការតស៊ូ! លោក សុងលាង ធ្លាប់ជាកម្មករលីទឹកកក ប្រឹកប្រែងរហូតក្លាយជាម្ចាស់ហាងកាត់ដេរល្បីដល់ក្រសួងធំៗ	https://business-cambodia.com/articles/story-life	កើតក្នុងគ្រួសារកសិករនៅខេត្តកំពង់ចាមលោក ជាន សុខលាង បានបោះបង់ការសិក្សាចោលត្រឹមថ្នាក់ទី៧ ហើយចេញមកធ្វើការរកលុយនៅក្នុងរោងចក្រផលិតទឹកកកមួយកន្លែងនៅខេត្តព្រះសីហនុក្នុងឆ្នាំ ១៩៩៤ ។ លុះក្រោយធ្វើការនៅទីនោះបានមួយឆ្នាំ លោកក៏បានលុយដែលធ្វើការបានមករៀនកាត់ដេរនៅភ្នំពេញក្នុងឆ្នាំ ១៩៩៥ បន្ទាប់ពីរៀនដេរបានមួយឆ្នាំ លោកក៏ចេញមកធ្វើការលើជំនាញនេះនៅហាងកាត់ដេរធំមួយឈ្មោះ ខ្មែរឯករាជ្យ ។   ក្រោយផ្លាស់ប្តូរមកទីតាំងថ្មីបង្កើតប្រេនផ្ទាល់ខ្លួន ការងាររបស់លោកក៏កាន់តែកាក់កបនិងមានហាងធំៗជាច្រើនបានសហការបង្កើតប្រេនសម្លៀកបំពាក់ជាមួយហាងកាត់ដេររ៉ាឌីរបស់លោក ហើយសូម្បីតែក្រសួង ស្ថាប័នធំៗរួមទាំងមន្ត្រីរដ្ឋសភា មន្ត្រីពន្ធដារ និងអភិបាលខេត្ត ក៏ជឿទុកចិត្តនិងកាត់សម្លៀកបំពាក់ពីហាងរបស់លោកផងដែរ នេះដោយសារតែភាពច្បាស់លាស់ ប្រើប្រាស់ក្រណាត់ដែលមានគុណភាព និងភាពមានទំនួលខុសត្រូវរបស់ហាងលោកដែលមានការធានាកាត់សងថ្មីបើកាត់មិនត្រូវចិត្តហើយបើនៅតែមិនត្រូវមិនពេញចិត្តធានាសងលុយវិញទៅកាន់អតិថិជនភ្លាមៗ។   ដោយសារតែចំណុចពិសេសនេះហើយ ដែលធ្វើឱ្យហាងសម្លៀកបំពាក់រ៉ាឌីទទួលបានការគាំទ្រជាហូហែរតាំងពីបើករហូតមកដល់ពេលនេះគឺ ២១ ឆ្នាំហើយ ប៉ុន្តែសន្ទុះនៃការគាំទ្រពីអតិថិជនគឺនៅតែមានជានិច្ច។គួរបញ្ជាក់ផងដែរថា នៅពេលអនាគតលោក ជាន សុខលាង ម្ចាស់ហាង រ៉ាឌីកាត់ដេរ ក៏មានបំណងនឹងធ្វើការពង្រីកអាជីវកម្មរបស់ខ្លួនទៅជារោងចក្រផលិតសម្លៀកបំពាក់ប្រេនកូនខ្មែរឈ្មោះ RD ដើម្បីធ្វើការផ្គត់ផ្គង់ក្នុងស្រុកនិងមានបំណងនាំចេញថែមទៀតផង។   ដូច្នេះសម្រាប់បងប្អូនបុរសៗដែលមានបំណងចង់ធ្វើការកាត់សម្លៀកបំពាក់សម្រាប់ថ្ងៃពិសេស សម្រាប់ធ្វើការផ្សេងៗកុំភ្លេចហាងកាត់សម្លៀកបំពាក់រ៉ាឌី ដែលមានទីតាំងស្ថិតនៅ បុរីពិភពថ្មី២ ចំការដូង ឬក៏បងប្អូនអាចធ្វើការទំនាក់ទំនងតាមរយៈលេខទូរស័ព្ទ 093 847 761 ឬតាមរយៈហ្វេសប៊ុកផេក រ៉ាឌីកាត់ដេរ ពិភពថ្មី២ ៕	{ "spider_name": "businesscambodia", "scrape_at": "2025-06-14_19:40:14", "date_created": "2023-11-12T08:35:49.481Z", "category": "ចាប់ផ្តើមអាជីវកម្ម", "views": 83, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
អ្នករកស៊ីគួរដឹង! ចង់លុបឈ្មោះក្រុមហ៊ុន ត្រូវដាក់ពាក្យទៅក្រសួងនឹងភ្ជាប់ជាមួយឯកសារទាំងអស់នេះ	https://business-cambodia.com/articles/when-you-want-to-close	ជាធម្មតាសម្រាប់អ្នករកស៊ីនៅពេលចង់លុបឈ្មោះក្រុមហ៊ុន ដាច់ខាតត្រូវដាក់ពាក្យស្នើសុំលុបយ៉ាងត្រឹមត្រូវទៅកាន់ក្រសួង ដើម្បីបញ្ឈប់ជាស្ថាពរនូវការអនុវត្តគម្រោងមានលក្ខណៈសម្បត្តិគ្រប់គ្រាន់។ ដោយក្នុងនោះម្ចាស់ក្រុមហ៊ុន ឬសហគ្រាស ត្រូវមានភ្ជាប់ជាមួយនូវឯកសារមួយចំនួនដូចជា ៖   ពាក្យស្នើសុំ (ចុះហត្ថលេខាដោយអ្នកមានសិទ្ធិ) (០៣ច្បាប់ដើម) សេចក្តីសម្រេចរបស់សមាជិកម្ចាស់ហ៊ុនក្នុងការបញ្ឈប់ការអនុវត្តគម្រោង (០៣ច្បាប់ដើម) លក្ខន្តិកៈក្រុមហ៊ុន និងវិញ្ញាបនបត្រចុះបញ្ជីជាស្ថាពរ (០១ច្បាប់ ថតចម្លង) វិញ្ញាបនបត្រជម្រះកាតព្វកិច្ចពន្ធអាករគយ ចេញដោយអគ្គនាយកដ្ឋានគយ និងរដ្ឋាករកម្ពុជា (០១ច្បាប់ ថតចម្លង) ឯកសារបញ្ជាក់ស្ថានភាពសារពើពន្ធចេញដោយអគ្គនាយកដ្ឋានពន្ធដារ (០១ច្បាប់ ថតចម្លង) លិខិតបញ្ជាក់ស្ថានភាពបំណុលតតិយជន (កម្មករ-និយោជិត) ដែលបានជម្រះ “ប្រសិនបើមាន” (០១ច្បាប់ ថតចម្លង)     ចំពោះសេវាក្នុងការលុបឈ្មោះចេញនេះគឺពុំមានការគិតប្រាក់នោះទេ ដោយឡែកចំពោះរយៈនៃការធ្វើមានរយៈពេល   រយៈពេល ១៥ (ដប់ប្រាំ) ថ្ងៃនៃថ្ងៃធ្វើការ ជាមួយនឹងនីតិវិធីធ្វើតាមដំណាក់កាលនីមួយៗដូចខាងក្រោម ៖   តុទទួលភ្ញៀវ “ច្រកចេញ-ចូលតែមួយ” ទទួលឯកសារ បន្ទាប់ពីមន្រ្តីជំនាញប្រចាំការពិនិត្យរួចរាល់ នាយកដ្ឋានរដ្ឋបាល បញ្ជូនទៅ នាយកដ្ឋាននីតិកម្មនិងច្បាប់វិនិយោគនៃគណៈ កម្មាធិការវិនិយោគកម្ពុជា/ក្រុមប្រឹក្សាអភិវឌ្ឍន៍កម្ពុជា ដើម្បីចាត់ចែងតាមមុខការ មន្រ្តីជំនាញត្រូវរៀបចំកំណត់បង្ហាញជូនប្រធាននាយកដ្ឋានពិនិត្យផ្តល់មតិ ឯកឧត្តមអគ្គលេខាធិការរង “គ.វ.ក” ពិនិត្យផ្តល់មតិ ឯកឧត្តមអគ្គលេខាធិការ “ក.អ.ក” ពិនិត្យនិងសម្រេច ព្រមទាំងចុះហត្ថលេខាលើលិខិតអនុញ្ញាត ហើយបញ្ជូនទៅតុទទួលភ្ញៀវ “ច្រកចេញ-ចូលតែមួយ” ដើម្បីយកទៅចុះលេខ និងប្រថាប់ត្រា មុននឹងអញ្ជើញអ្នកវិនិយោគមកទទួលយកលិខិតអនុញ្ញាត ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-12T08:12:33.817Z", "category": "ចាប់ផ្តើមអាជីវកម្ម", "views": 240, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
រៀន៤ឆ្នាំពេញឥតគិ.តថ្លៃ! សាកលវិទ្យាល័យធំ១នេះ ផ្តល់អាហារូបក.រណ៍១០០% ចំនួ.ន៥០០ក.ន្លែង	https://business-cambodia.com/articles/schoolarship-university-for-khmer-student-	ការរៀនបន្តនៅសាកលវិទ្យាល័យគឺជាក្តីស្រមៃរបស់ប្អូនៗភាគច្រើនក្រោយចប់បាក់ឌុបទៅ។ ដូច្នេះនេះជាដំណឹងល្អមួយដែល សាកលវិទ្យាល័យសម្តេចព្រះមហាសង្ឃរាជ បួរ គ្រី ផ្តល់ជូនអាហារូបករណ៍សិក្សា១០០% ចំនួន៥០០កន្លែង លើមុខជំនាញទាំង៣២ រហូតដល់បញ្ចប់ថ្នាក់បរិញ្ញាបត្រចំនួន៤ឆ្នាំពេញ ។   ចំពោះមហាវិទ្យាល័យទាំង៦ និងមុខជំនាញទាំង៣២មានដូចជា៖   + មហាវិទ្យាល័យសិល្បៈ មនុស្សសាស្ត្រ និងភាសា   មុខជំនាញប្រវត្តិសាស្ត្រខ្មែរ មុខជំនាញអក្សរសាស្ត្រខ្មែរ មុខជំនាញភាសាអង់គ្លេស មុខជំនាញភាសាចិន មុខជំនាញភាសាបារាំង   + មហាវិទ្យាល័យវិទ្យាសាស្ត និងបច្ចេកវិទ្យា   មុខជំនាញបរិស្ថានវិទ្យា មុខជំនាញវិទ្យាសាស្ត្រកុំព្យូទ័រ មុខជំនាញភូមិវិទ្យា និងរៀបចំដែនដី មុខជំនាញគណិតវិទ្យា មុខជំនាញរូបវិទ្យា មុខជំនាញគីមីវិទ្យា មុខជំនាញជីវៈវិទ្យា   + មហាវិទ្យាល័យវិទ្យាសាស្ត្រសង្គម   មុខជំនាញវិទ្យាសាស្ត្រនយោបាយ មុខជំនាញនីតិរដ្ឋបាលសាធារណៈ មុខជំនាញនីតិឯកជន មុខជំនាញទស្សនវិជ្ជាពុទ្ធសាសនា មុខជំនាញសង្គមវិទ្យា   +មហាវិទ្យាល័យវិស្វកម្ម និងស្ថាបត្យកម្ម   មុខជំនាញវិស្វកម្មសំណង់អាគារ មុខជំនាញវិស្វកម្មអគ្គិសនី មុខជំនាញស្ថាបត្យកម្ម មុខជំនាញវិស្វកម្មអភិវិឌ្ឍជនបទ   + មហាវិទ្យាល័យសិក្សាអភិវឌ្ឍន៍ និងទេសចរណ៍   មុខជំនាញកសិកម្ម មុខជំនាញអភិវឌ្ឍន៍សហគមន៍ មុខជំនាញគ្រប់គ្រងទេសចរណ៍ និងបដិសណ្ឋារកិច្ច   +មហាវិទ្យាល័យវិទ្យាសាស្ត្រសេដ្ឋកិច្ច និងគ្រប់គ្រងធុរកិច្ច   មុខជំនាញសេដ្ឋកិច្ច មុខជំនាញសេដ្ឋីកសិកម្ម និងអភិវឌ្ឍជនបទ មុខជំនាញគណនេយ្យ និងហិរញ្ញវត្ថុ មុខជំនាញធនាគារ និងហិរញ្ញវត្ថុ មុខជំនាញពន្ធដារ និងសវនកម្ម មុខជំនាញគ្រប់គ្រងធុរកិច្ច មុខជំនាញសហគ្រិនភាព និងភាពជាអ្នកដឹកនាំ មុខជំនាញពាណិជ្ជកម្មអន្តរជាតិ ។   ដូច្នេះសម្រាប់បងប្អូនដែលជានិស្សិតមានចំណាប់អារម្មណ៍អាចធ្វើការទំនាក់ទំនងទៅកាន់លេខទូរស័ព្ទ : ០៩៧ ៥៧៧ ៩៥៧៧ / ០៩៨ ៥៩ ៥២ ០១ / ០៨៩ ២៩ ៦៩ ៨៨ ឬគេហទំព័រwww.sbku.edu.kh ឬ Facebook Page សាកលវិទ្យាល័យសម្តេចព្រះមហាសង្ឃរាជ បួរ គ្រី ដើម្បីដាក់ពាក្យស្នើសុំអាហារូបករណ៍ ដែលសាកលវិទ្យាល័យមានទីតាំងស្ថិតក្នុងបរិវេណវត្តព្រះឥន្ទសាមគ្គីធម៌ ភូមិត្រពាំងក្រពើ ឃុំក្រាំងម្កាក់ ស្រុកអង្គស្នួល ខេត្តកណ្តាល៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:15", "date_created": "2023-11-12T07:30:38.123Z", "category": "ព័ត៌មានថ្មីៗ", "views": 3486, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ចំណុចស្លាប់រស់ចំនួន៣ ដែលមនុស្សអាយុ ៤០ ឡើងត្រូវគិតមុននឹងសម្រេចចិត្ដចេញរកស៊ី	https://business-cambodia.com/articles/3-points-you-need-to-know	នៅក្នុងការចាប់ផ្ដើមរកស៊ីបើរគិតចំពោះអ្នកដែលមានអាយុតិចមិនសូវជាមានបញ្ហានោះទេព្រោះថាអ្នកដែលមានអាយុតិចនៅមានកម្លាំងគ្រប់គ្រាន់សម្រាប់ការចាប់ផ្ដើមអាជីវកម្ម។ តែនៅពេលដែលលោកអ្នកអាយុកាន់តែច្រើនហើយទើបតែមានគំនិតចាប់ផ្តើមរកស៊ីវាគឺជាររឿងលំបាកព្រោះថាលោកអ្នកមិនសូវមានកម្លាំងគ្រប់គ្រាន់និងនៅមានបន្ទុកច្រើនដែលត្រូវរាប់រង។ ប៉ុន្តែក៏មិនមានន័យថាលោកអ្នកដែលមានអាយុច្រើនមិនអាចចេញរកស៊ីបាននោះទេ។ ហើយថ្ងៃនេះ Business Cambodia ចង់បង្ហាញចំណុចមួយចំនួនដែលលោកអ្នកត្រូវប្រុងប្រយ័ត្នមុនសម្រេចចិត្តចេញរកស៊ី៖ ១. ត្រូវគិតរឿងហិរញ្ញវត្ថុ   នេះគឺជារឿងសំខាន់ទីមួយដែលលោកអ្នកត្រូវគិតអោយបានច្បាស់មុនសម្រេចចិត្តចេញរកស៊ី។ ប្រសិនបើលោកអ្នកមិនមានបទពិសោធន៍ក្នុងការរកស៊ីនោះទេលោកអ្នកត្រូវចៀសវាងខ្ចីលុយគេទៅចាប់ផ្ដើមអាជីវកម្ម ព្រោះនេះមិនមែនជាផ្លូវល្អចំពោះលោកអ្នកដែលធ្លាប់រកស៊ីនោះទេ។   ២. កុំរើសអាជីវកម្មដែលមិនងាយបានផល   មានអាជីវកម្មមួយចំនួនត្រូវប្រើរយៈពេលយូរទើបបានផល ដូច្នេះប្រសិនបើលោកអ្នកមានអាយុច្រើនហើយទើបតែចាប់ផ្ដើមរកស៊ីមិនគួររើសផ្លូវនេះដើម្បីចាប់ផ្ដើមនោះទេ។ ព្រោះនេះជាផ្លូវដែលប្រើរយៈពេលយូរដែលជាហេតុធ្វើឱ្យលោកអ្នកខាតទាំងពេលវេលានិងខាតទាំងថរិកាផងដែរ។   ៣. គួររើសមុខរបចេញពីជំនាញរបស់ខ្លួនឯង   ជាទូទៅក្នុងការចាប់ផ្ដើមរកស៊ីបើសិនជាលោកអ្នកមិនមានជំនាញទេហើយលោកអ្នកទើបតែនឹកឃើញទៅសិក្សាជំនាញទាំងនោះវាជាគឺជារឿងលំបាកសម្រាប់អ្នកដែលមានអាយុច្រើន។ ដូច្ចេះលោកអ្នកត្រូវតែស្វែងរកអាជីវកម្មណាដែលត្រូវជំនាញរបស់លោកអ្នកឬជ្រើសរើសជំនាញដែលលោកអ្នកស្រលាញ់ចូលចិត្ត ហើយយកជំនាញទាំងនោះមកធ្វើជាគោលដៅសម្រាប់ចាប់ផ្ដើមអាជីវកម្មគឺជារឿងដែលល្អបំផុត។   ខាងលើនេះគឺជាចំណុចខ្លះៗ ដែលលោកអ្នកគួរគិតពិចារណាមុនសម្រេចបើការរកស៊ីក្នុងអំឡុងពេលដែលលោកអ្នកមានអាយុច្រើន ចៀសវាងស្ដាយក្រោយពេលចេញរកស៊ី៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-12T06:53:01.572Z", "category": "កំពូលអ្នកលក់", "views": 2257, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ជាអ្នកលក់បើមានអត្តចរិក ៣នេះ អ្នកទិញស្អប់ដល់ឆ្អឹងមកម្ដងហើយលែងមកម្ដងទៀត	https://business-cambodia.com/articles/the-seller-is-the-seller-if-there-are-these-three-inscriptions	ជាអ្នកលក់ រឿងដែលគឺគេចមិនផុតនិងជួបជាមួយភ្ញៀវគ្រប់ប្រភេទមានទាំងល្អ ហើយពេលខ្លះមិនល្អ។  ប៉ុន្តែប្រសិនបើអ្នកជាអ្នកលក់ដែលពូកែរ ប្រាកដជាអាចរកដំណោះស្រាយបានយ៉ាងល្អ នៅពេលដែលជួបបញ្ហាជាមួយភ្ញៀវ។  តែ ប្រសិនបើអ្នកមិនព្យាយាមធ្វើជាអ្នកលក់ដែលពូកែរនោះទេ អ្នកនឹងធ្វើឱ្យហាងដែលអ្នកកំពុងធ្វើការនោះនឹងបាត់បង់អតិថិជន ព្រមទាំងអាចធ្វើឱ្យខូចកេរ្តិ៍ឈ្មោះហាងផងដែរ។   ដូច្នេះថ្ងៃនេះ Business Cambodia និងលើកយកចំណុចមួយចំនួនដែលជាចារិករបស់អ្នកលក់ ខណៈចារិកបែបនេះអ្នកទិញស្អប់ដល់ឆ្អឹង៖   ១. អ្នកលក់មិនរួសរាយ   នៅពេលអតិថិជនចូលមកកាន់ហាង  បែរជាគ្មាននរណាមករួសរាយរាក់ទាក់ ឬមកសួរនាំអ្វីសោះឡើយ ដែលជាកត្តាធ្វើឱ្យអតិថិជនមានអារម្មណ៍មិនល្អតាំងពីដំបូង។ លើសពីនេះ អ្នកលក់ទាំងអស់ បែរជាមិនរុះរាន់ក្នុងការផ្ដល់សេវាកម្មដ៏ល្អជូនអតិថិជនឡើយ ដោយពេលខ្លះអតិថិជនចូលមកកាន់តែជាង ១០នាទីហើយ មិនទាន់មកសួរអំពីតម្រូវការដែលអតិថិជនចង់បានសោះ សួរថា ប្រសិនបើអតិថិជននោះ គឺជាអ្នកវិញ តើអ្នកនឹងបន្តចង់ទិញ ឬក៏ដើរចេញ?   កត្តានេះហើយ ក្នុងនាមជាថ្នាក់ដឹកនាំ ត្រូវតែរៀបចំប្រព័ន្ធធ្វើការរបស់បុគ្គលិក ដើម្បីធានាថា គ្រប់អតិថិជនរបស់អ្នកដែលបានដើរចូលមកកាន់ហាង គ្រប់បុគ្គលិកត្រូវតែមានការស្វាគមន៍ និងធ្វើឱ្យអតិថិជនទាំងអស់មានអារម្មណ៍មានភាពកក់ក្ដៅតាំងពីដើរចូលហាងរបស់អ្នកដំបូង។   ២. មានអត្តចរិកមិនល្អ   តើអ្នកធ្លាប់ទេ នៅពេលអ្នកស្នើសុំអ្វីមួយពីអ្នកលក់ ប៉ុន្តែត្រូវអ្នកលក់ទាំងនោះបង្ហាញពីការមិនឱ្យតម្លៃ ឬមិនអើពើនឹងអ្នក? តើអ្នកនឹងមានអារម្មណ៍បែបណា?   ម្យ៉ាងទៀត អាចអ្នកលក់មួយចំនួនបង្ហាញពីការមិនសូវខ្វល់ខ្វាយ និយាយមិនពិរោះជាមួយនឹងអតិថិជន និយាយដើមអតិថិជននៅនឹងមុខអតិថិជន ឬស្ដីឱ្យអតិថិជនវិញជាដើម។ ដូច្នេះសំណួរសួរថា បើទង្វើរទាំងឡាយណាដែលធ្វើឱ្យអតិថិជនមានអារម្មណ៍ខឹង ឬមិនស្រណុកនៅក្នុងចិត្ត តើពួកគាត់នឹងសប្បាយរីករាយនឹងមកម្ដងទៀតដែរឬទេ? ហើយពួកគេអាចរិះគន់ហាងរបស់អ្នកតាមរយៈប្រព័ន្ធសង្គមឬទេ? ច្បាស់ណាស់ គឺអាច។   ហេតុដូចនេះ ក្នុងនាមជាអ្នកដឹកនាំ ក៏ត្រូវពិចារណាឱ្យបានច្បាស់មុននឹងជ្រើសរើសបុគ្គលិកផ្នែកលក់មកធ្វើការ ព្រមទាំងត្រូវបណ្ដុះបណ្ដាលពួកគេអំពីការផ្ដល់សេវាកម្មល្អដល់អតិថិជន និងការចៀសវាងនូវអាកប្បកិរិយាផ្សេងៗ។   ៣. មិនយល់ចិត្តដល់អតិថិជន អតិថិជនគ្រប់រូបតែងតែចង់ទទួលបានការយល់ចិត្តពីអ្នកលក់ ព្រមទាំងចង់ឱ្យអ្នកលក់អាចផ្ដល់នូវអ្វីដែលពួកគេចង់បាន ដូច្នេះការយល់ចិត្តអតិថិជនជារឿងសំខាន់ណាស់។ ប្រសិនបើអ្នកជាអ្នកលក់ ប៉ុន្តែអ្នកមិនចេះបង្ហាញពីការយល់ចិត្តដល់អតិថិជន មិនចេះសួរនាំអំពីតម្រូវការរបស់អតិថិជន និងមិនព្យាយាមផ្ដល់ដំណោះស្រាយដ៏ល្អជូនអតិថិជនទេ នោះវាពិតជាកំហុសធ្ងន់របស់អ្នក។   ដូច្នេះប្រសិនបើអ្នកចង់ខ្លាំងលើផ្នែកនេះ អ្នកក៏ត្រូវព្យាយាមហ្វឹកហាត់ខ្លួនឯងឱ្យក្លាយជាអ្នកលក់ពូកែ និងមានសមត្ថភាពខ្លាំងក្នុងការផ្ដល់សេវាកម្មដ៏ល្អជូនអតិថិជន។ នៅក្នុងចំណុចនេះ ថ្នាក់ដឹកនាំ ក៏ត្រូវយកចិត្តទុកដាក់ផងដែរ ដោយត្រូវមានការហ្វឹកហាត់បុគ្គលិកឱ្យចេះវិធីយល់ចិត្តអតិថិជន៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-12T05:55:17.773Z", "category": "កំពូលអ្នកលក់", "views": 617, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
យុទ្ធនាការ “បរិច្ចាគឈាមដើម្បីសង្រ្គោះជីវិតមនុស្សជាតិ” ពីមន្ទីរព្យាបាលធ្មេញសន្តិភាព សហការជាមួយក្រុម CEO PEAK POWER TEAM មូលនិធិឈាមនី មុនីនាថ និងមជ្ឈមណ្ឌលជាតិផ្តល់ឈាម	https://business-cambodia.com/articles/ceo-peak-power-team-	លោកស្រីទន្តបណ្ឌិត ឃាម ស្រីហ៊ុច និងលោកទន្តបណ្ឌិត ភាវ សូវ ស្ថាបនិកមន្ទីរព្យាបាលធ្មេញសន្តិភាព សហការជាមួយមជ្ឈមណ្ឌលជាតិផ្ដល់ឈាម និង CEO Peak Power Team ក្នុងការបង្កើតកម្មវិធីសប្បុរសធម៍ “ បរិច្ចាគឈាមដើម្បីសង្គ្រោះជីវិតមនុស្សជាតិ” ក្រោមវត្តមាន ឯកឧត្តមបណ្ឌិត អោម សេងបូរ៉ា និងលោកជំទាវ ស្ថាបនិក CEO Master Club លោកវេជ្ជបណ្ឌិត សុខ ប៉ូ ប្រធានមជ្ឈមណ្ឌលជាតិផ្ដល់ឈាម និង កញ្ញា នី មុនីនាថ ប្រធានមូលនិធិឈាមនី មុនីនា នៅមន្ទីរព្យាបាលធ្មេញសន្តិភាព សាខានរោត្តម កាលពីថ្ងៃទី០៩ ខែវិច្ឆិកា ឆ្នាំ២០២៣ ។   ការរៀបចំនូវកម្មវិធីសប្បុរសធម៌បរិច្ចាគឈាមនេះឡើង ក្នុងគោលបំណងចូលរួមចំណែកជួយដល់សង្គម ដែលជាការងារមួយរបស់ CEO PEAK POWER TEAM និង សូវហ៊ុចគ្រុប តែងតែធ្វើកន្លង ក៏ដូចជាការចូលរួមចំណែកក្នុងការបំពេញ ធនាគារឈាម នៃមជ្ឈមណ្ឌលជាតិផ្តល់ឈាម ដែលបាននិងកំពុងមានបញ្ហាប្រឈមកង្វះឈាម ដើម្បីជួយសង្រ្គោះដល់ជនរងគ្រោះ និងអ្នកជំងឺដែលត្រូវការឈាមចំបាច់ជារៀងរាល់ថ្ងៃ។     លោកស្រីទន្តបណ្ឌិត ឃាម ស្រីហ៊ុច ប្រធាននាយកប្រតិបត្តិនៃ មន្ទីរព្យាបាលធ្មេញសន្តិភាព បានមានប្រសាសន៍ថា៖ កម្មវិធីបរិច្ចាគឈាមនេះគឺជាកិច្ចការចូលរួមចំណែកជួយដល់សង្គមដែលជាការងារមួយរបស់ CEO Peak Power Team និង សូវហ៊ុចគ្រុបតែងតែធ្វើកន្លងផលដែរ។ មួយវិញទៀតក៏ដូចជាសារពីរូបនាងខ្ញុំផ្ទាល់ក្នុងនាមជាសហគ្រិនស្រ្តីមួយរូបដែលឈរជើងជាងដប់ឆ្នាំកន្លងមក ដែលរស់នៅ និងរកទទួលទានពីសង្គមគឺត្រូវតែតបស្នងសងគុណជូនសង្គមវិញតាមរយៈសកម្មភាពនានា ហើយបើទោះជាកាលៈទេសៈនេះអ្នករកស៊ីជាច្រើនរួមទាំងនាងខ្ញុំកំពុងឆ្លងការលំបាក ប្រយុទ្ធប្រឆាំងជាមួយវិបត្តិសកលក៏ដោយ យើងខ្ញុំនៅតែព្យាយាមរិះរកមធ្យោបាយនានាដែលអាចធ្វើទៅបានក្នុងការបន្តជួយដល់សង្គមតាមរយៈការផ្ដល់ឈាមដូចក្នុងថ្ងៃនេះផងដែរហើយក៏សូមផ្ដល់ភាពជាគំរូមួយដល់សហគ្រិនទាំងអស់ក្នុងការចូលរួមជាចំណែកជួយដល់សង្គមជាតិយើងដូចជាក់ស្ដែងក្នុងថ្ងៃនេះជាការផ្ដល់ឈាមជាដើម។ នាងខ្ញុំសូមផ្តល់កម្លាំងចិត្តដល់សហគ្រិនគ្រប់រូបពង្រឹងស្មារតី ខិតខំបន្ថែមឆ្លងផុតដំណាក់កាលលំបាកមួយនេះ នោះយើងនឹងកាន់តែខ្លាំងជាងមុនហើយនេះជាអ្វីដែល CEO Peak Power Team តែងតែជួយជ្រោមជ្រែងគ្នាជាមួយសមាជិកតាមរយៈការពិគ្រោះយោបល់ និងអញ្ជើញអ្នកមានបទពិសោធមកផ្ដល់ជាការបណ្ដុះបណ្ដាលជាបន្តបន្ទាប់។     ជាចុងបញ្ចប់ លោកស្រី បានថ្លែងអំណរគុណ ជូនចំពោះអ្នកចូលរួមស្ម័គ្រចិត្តបរិច្ចាគឈាមប្រមាណ 100នាក់ និងក្រុមហ៊ុនដែលបានឧបត្ថមគាំទ្រកម្មវិធីសប្បុរសធម៌មានដូចជា៖ ហាងពេជ្រជម្ពូ ហាងរក្សាសម្រស់ហាន់ណា ក្រុមហ៊ុន001VTG Electric គ្រីស្ទីណា សាលាបង្រៀនថែរក្សាសម្ផស្ស អារីតាបេប៊ី Signature Coffee and Pub ក្រុមហ៊ុនវីស្តា Queen Auto Service ដេប៉ូ វេងងួនហេង បណ្ណាគារ លាង ហេង មន្ទីរសំរាកព្យាបាលឯកទេសបេះដូងនិងសម្ភពហេមេត អ៊ឹង សុខទ្រី ផលិតសំបកដបប្លាស្ទីច Niron Floral Boutique & Events Design ភោជនីយដ្ឋានបាយ័ន និងក្រុមហ៊ុន Heng Sreang SH។ ជាពិសេសលោកវេជ្ជបណ្ឌិតប្រធានមជ្ឈមណ្ឌល លោកគ្រូពេទ្យ អ្នកគ្រូពេទ្យ ដែលបានសម្របសម្រួលកម្មវិធីផ្តល់ឈាម និងសូមអំពាវនាវ និងលើកទឹកចិត្តដល់ប្រជាជនដែលមិនទាន់បានស្ម័គ្រចិត្តផ្តល់ឈាម សូមចូលរួមស្ម័គ្រចិត្តផ្តល់ឈាមទាំងអស់គ្នា និងកុំមានភាពភ័យខ្លាច ហើយក៏សូមលើកទឹកចិត្តដល់អ្នកដែលធ្លាប់បានធ្វើការបរិច្ចាគឈាមពីមុនមក សូមបន្តបរិច្ចាគឈាមបន្ថែមទៀត ដើម្បីបង្កើននូវការផ្គត់ផ្គង់ឈាមជាបន្ទាន់សម្រាប់ការព្យាបាលឲ្យកាន់តែមានប្រសិទ្ធភាព៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-11T13:30:00.774Z", "category": "PR", "views": 217, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
Kawaii-Con Cambodia 2023 បានបង្ហាញការសម្ពោធដ៏អស្ចារ្យ	https://business-cambodia.com/articles/kawaii-con-cambodia-2023	ផ្សារទំនើប AEON Mall ក្នុងទីក្រុងភ្នំពេញបានប្រែក្លាយទៅជាមជ្ឈមណ្ឌលវប្បធម៌ដ៏រស់រវើកនៃវប្បធម៌ជប៉ុនដោយសារ Kawaii-Con Cambodia 2023 បានចាប់ផ្តើមនៅថ្ងៃទី 10 ខែវិច្ឆិកា ឆ្នាំ 2023។ ពិធីនេះត្រូវបានសម្ភោធ ក្រោមអធិបតីភាព  ឯកឧត្តម សោម សុគន្ធ រដ្ឋលេខាធិការក្រសួងវប្បធម៌និងវិចិត្រសិល្បៈ និងឯកឧត្តម UENO Atsushi ឯកអគ្គរាជទូតជប៉ុនប្រចាំកម្ពុជា រួមជាមួយភ្ញៀវកិត្តិយសជាតិ និងអន្តរជាតិដែលអញ្ចើញមកពីប្រទេសជប៉ុន។ ឯកឧត្តម UENO Atsushi ឯកអគ្គរាជទូតជប៉ុនប្រចាំព្រះរាជាណាចក្រកម្ពុជា បានសំដែងការជូនពរដល់ភាពជោគជ័យរបស់ Kawaii-Con តាមរយៈវីដេអូដែលចាក់ផ្សាយក្នុងព្រឹត្តិការណ៍នេះ។ ក្នុងឱកាសរំលឹកខួបលើកទី 70ឆ្នាំ នៃចំណងមិត្តភាពរវាងជប៉ុន និងកម្ពុជា ឯកឧត្តម UENO Atsushi ក៏បានសម្តែងការទន្ទឹងរង់ចាំសម្រាប់ឆ្នាំដ៏សំខាន់នេះ ដើម្បីលើកកំពស់ភាពជាដៃគូរវាងប្រជាជាតិទាំងពីរឱ្យកាន់តែមានកម្រិតយុទ្ធសាស្ត្រដ៏ទូលំទូលាយគ្របដណ្តប់លើការផ្លាស់ប្តូរវប្បធម៌ ការសិក្សា និងកិច្ចសហប្រតិបត្តិការសេដ្ឋកិច្ច។ ទន្ទឹមនឹងនេះ ឯកឧត្តម សោម សុគន្ធ រដ្ឋលេខាធិការក្រសួងវប្បធម៌ និងវិចិត្រសិល្បៈ បានសម្តែងការកោតសរសើរចំពោះសារៈសំខាន់នៃការផ្លាស់ប្តូរវប្បធម៌រវាងកម្ពុជា និងជប៉ុន ដោយសង្កត់ធ្ងន់លើតួនាទីសំខាន់នៃការទូតវប្បធម៌ក្នុងការជំរុញកិច្ចសហប្រតិបត្តិការ និងឯកភាព។ លោកបានសរសើរអំពី បេតិកភណ្ឌវប្បធម៌ដ៏សម្បូរបែបនៃប្រជាជាតិទាំងពីរ ហើយបានសរសើរ Kawaii-Con ថាជាការរួមបញ្ចូលគ្នានៃវប្បធម៌ប៉ុបជប៉ុន និងបេតិកភណ្ឌប្រពៃណី។ លោកបានបន្ថែមថា លោកពិតជារីករាយណាស់ដែលបានឃើញបេតិកភណ្ឌរួមដែលបានប្រារព្ធជាមួយគ្នាក្នុងព្រឹត្តិការណ៍ Kawaii-Con។ លោកជឿជាក់ថា Kawaii-Con Cambodia ឆ្នាំ 2023 នឹងក្លាយជាជោគជ័យដ៏ត្រចះត្រចង់ ដែលបន្ថែមនូវបុព្វហេតុនៃការយល់ដឹង និងការដឹងគុណគ្នាទៅវិញទៅមករវាងវប្បធម៌ដ៏អស្ចារ្យទាំងពីរ។ នៅក្នុងការថ្លែងសុន្ទរកថាបើកដោយលោកស្រី Agnes Yang ប្រធាន Kawaii-Con Cambodia ឆ្នាំ 2023 គាត់បានបំផុសគំនិតដែលបង្ហាញពីអត្ថន័យដ៏ជ្រាលជ្រៅនៃ "Kawaii" ។ គាត់បានពន្យល់បន្ថែមថាពាក្យ Kawaii ពង្រីកលើសពីភាពគួរឱ្យស្រលាញ់ ដើម្បីរួមបញ្ចូលនូវរបៀបរស់នៅប្រកបដោយការរួមបញ្ចូល និងភាពវិជ្ជមាន ដែលបុគ្គលម្នាក់ៗទទួលយកអត្តសញ្ញាណតែមួយគត់របស់ពួកគេ។ គោលគំនិតនេះ គាត់បានសង្កត់ធ្ងន់ថា មានភាពស៊ីសង្វាក់គ្នានឹងការរួបរួមដែលមាននៅក្នុងភាពខុសគ្នារបស់យើង។ លោកស្រី Agnes ក៏បានលើកឡើងពីសារៈសំខាន់នៃការផ្លាស់ប្តូរវប្បធម៌ និងបានដាក់ទីតាំង Kawaii-Con ជាវេទិកាសម្រាប់ភាពចម្រុះ ការដាក់បញ្ចូល និងការច្នៃប្រឌិត។ គាត់បានថ្លែងអំណរគុណចំពោះអ្នកឧបត្ថម្ភ គណៈកម្មាធិការការងារ និងអ្នកស្ម័គ្រចិត្តដែលធ្វើឱ្យ Kawaii-Con អាចធ្វើទៅបាន។ ថ្ងៃដំបូងនៃព្រឹត្តិការណ៍បានបង្ហាញជាមួយនឹងការរៀបចំនៃសកម្មភាពដ៏គួរឱ្យចាប់អារម្មណ៍ រួមទាំងការបង្ហាញការរៀបចំផ្កា Ikebana  និងសិក្ខាសាលាជាច្រើនទៀតដែលដឹកនាំដោយអ្នកលេង cosplay ដែលមានបទពិសោធន៍។ កម្មវិធីថ្ងៃនេះត្រូវបានបញ្ចប់ដោយការសម្តែងដ៏គួរឱ្យរំភើបជក់ចិត្តដោយវិចិត្រករដ៏មានទេពកោសល្យ គឺកញ្ញា YO(u)NAPI, ដោយការរៀបចំឆាកសម្រាប់ភាពអស្ចារ្យនៃវប្បធម៌នេះរយៈពេលបីថ្ងៃ។ Kawaii-Con Cambodia ឆ្នាំ 2023 សន្យាថានឹងមានសកម្មភាពគួរឱ្យចាប់អារម្មណ៍ និងការបង្ហាញសម្រាប់អ្នកទស្សនាដែលខកខានថ្ងៃដំបូង។ នៅថ្ងៃទី 11 និង 12 ខែវិច្ឆិកា អ្នកទស្សនាអាចទទួលយកបទពិសោធន៍វប្បធម៌ដ៏សម្បូរបែប រួមទាំងការបង្ហាញឈុតគីម៉ូណូ ការបង្ហាញអក្សរផ្ចង់ ការសម្តែងរបាំដ៏ទាក់ទាញដោយសិល្បករក្នុងស្រុក និងក្រៅស្រុក ល្បែងកម្សាន្ត ការចាប់រង្វាន់ និងកម្មវិធី cosplay ដ៏ជក់ចិត្ត។ ព្រឹត្តិការណ៍នេះត្រូវបានគាំទ្រដោយអ្នកឧបត្ថម្ភមួយចំនួនរួមមាន Groove,Nissin Foods, Oakwood Premier Phnom Penh, La Vista One, E-Box, Replinet, Startec Dynamics, Social Compass, Picasso City Garden, 85°C Bakery Cafe, ABA Bank,TNAOT, Nameneko Japan, Kudos to You, Trust-Property, E-Gets, Nagano Prefecture,Kuraku Co., Ltd, Kurata Pepper, Frogsell, JCI Lab, Taihei, Hana Jia Er, We Watch, Milestone, GC Media, Hkong Tea, tinh tinh shop, Metfone, Tobitate, Lotus Dance Studio, E-Box, Honor, Dream Girls Project, Move  by LM Car, Amazing Cambodia, Krorma Tours ជាដើម។ អ្នកឧបត្ថម្ភដ៏គួរឱ្យគោរពទាំងនេះបាននាំយកផលិតផលថ្មីៗ និងអំណោយរបស់ពួកគេមកចូលរួមក្នុងព្រឹត្តិការណ៍នេះ ដោយផ្តល់ឱ្យអ្នកទស្សនានូវការយល់ដឹងពិសេសៗអំពីភាពទាន់សម័យ និងប្រកបដោយភាពច្នៃប្រឌិត។ Kawaii-Con Cambodia ឆ្នាំ 2023 ត្រៀមខ្លួនជាស្រេចក្នុងការប្រារព្ធពិធីវប្បធម៌ដ៏ស្វាហាប់ដែលបង្ហាញពីថាមពលនៃការរួបរួមក្នុងភាពចម្រុះ។ នៅពេលដែលព្រឹត្តិការណ៍នេះកើតឡើងក្នុងរយៈពេលបីថ្ងៃបន្ទាប់ នឹងសន្យាថានឹងបណ្ដុះគំនិត ទាក់ទាញ និងទទួលយកខ្លឹមសារនៃ ពាក្យKawaii យ៉ាងពេញលេញ។ សូមកុំឱ្យឱកាសនេះកន្លងផុតទៅ ដើម្បីក្លាយជាផ្នែកមួយនៃផ្ទាំងគំនូរវប្បធម៌ដ៏រស់រវើកមួយនេះ។	{ "spider_name": "businesscambodia", "scrape_at": "2025-06-14_19:40:15", "date_created": "2023-11-11T04:25:44.254Z", "category": "PR", "views": 695, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ប្រេងសាំងចុះថ្លៃ! នេះជាតម្លៃប្រេងសាំងថ្មី ដែលក្រសួងប្រកាសឱ្យលក់ពីថ្ងៃទី១១ ដល់ទី២០ ខែវិច្ឆិកា	https://business-cambodia.com/articles/gasoline-prices	យោងតាមសេចក្តីជូនដំណឹងរបស់ក្រសួងពាណិជ្ជកម្ម មុននេះបន្តិចបានឱ្យដឹងថា តម្លៃប្រេងសាំងដែលត្រូវលក់នៅប្រទេសកម្ពុជាចាប់ពីថ្ងៃទី១១ ដល់ថ្ងៃទី២០ ខែវិច្ឆិកា ឆ្នាំ២០២៣ នឹងត្រូវលក់នៅក្នុងតម្លៃ ៤.៣៥០ រៀល/ក្នុង១លីត្រសម្រាប់សាំងធម្មតា EA92  និង ៤,៣៥០ រៀល/ក្នុង១លីត្រ សម្រាប់ប្រេងម៉ាស៊ូត។ បើប្រៀបធៀបទៅនឹងតម្លៃប្រេងសាំងសប្តាហ៍ចាស់ ឃើញថាតម្លៃប្រេងសាំងគឺចុះថ្លៃ ០,៥០រៀល ចំណែកម៉ាស៊ូតវិញចុះថ្លៃ ២០០រៀល ។ ខណៈដែលតម្លៃប្រេងសាំងចាស់មានតម្លៃ ៤.៤០០ រៀល/ក្នុង១លីត្រសម្រាប់សាំងធម្មតា EA92  និង ៤,៥៥០ រៀល/ក្នុង១លីត្រ សម្រាប់ប្រេងម៉ាស៊ូត។ គូសបញ្ជាក់ផងដែរថា បើផ្អែកតាមតម្លៃនៅលើទីផ្សារអន្តរជាតិ ថ្លៃលក់រាយប្រេងឥន្ធនៈពីថ្ងៃទី១១ ដល់ថ្ងៃទី២០ ខែវិច្ឆិកា ឆ្នាំ ២០២៣ គឺត្រូវលក់ក្នុងតម្លៃ ៤,៦១៨ រៀល/លីត្រ សម្រាប់សាំងធម្មតា និងតម្លៃ ៤,៦១៨ រៀល/លីត្រ សម្រាប់ប្រេងម៉ាស៊ូត។ ប៉ុន្តែដើម្បីជួយសម្រួលទៅដល់ជីវភាពរបស់ប្រជាជន និងដោយមានការរួមចំណែក ពីក្រុមហ៊ុនចែកចាយប្រឹងឥន្ធនៈនៅកម្ពុជា សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ក៏បានសម្រេចបញ្ចុះតម្លៃលក់រាយប្រេងឥន្ធនៈនៅកម្ពុជា ចំនួន ៦,៥ដុល្លារ/លីត្រ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:15", "date_created": "2023-11-11T03:43:59.620Z", "category": "ព័ត៌មានថ្មីៗ", "views": 6573, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
Salon Dayរដូវកាលទី២នាំមកជូនបងប្អូននារីៗនាយុគសម័យថ្មីដោយEMTជាមួយការបង្ហាញបច្ចេកទេសថ្មីៗដោយMasterល្បីៗពីក្រៅប្រទេស!	https://business-cambodia.com/articles/salon-day-season-2-brings-to-the-sisters-of-the-new-era-by-emt	តើហេតុអ្វីបានជាបងប្អូននារីៗមិនគួររំលងក្នុងការចូលរួម កម្មវិធីSalon Day រដូវកាលទី២ ? អ្នកនាង EMT បានធ្វើការសហការណ៍ជាមួយគ្រូជំនាញបច្ចេកទេសល្បីៗមកពីក្រៅប្រទេស ដើម្បីរៀបចំឡើងនូវកម្មវិធី Salon Day រដូវកាលទី២ ដែលជាកម្មវិធីធំប្រចាំឆ្នាំក្នុងវិស័យសម្រស់ ដែលមានការបង្ហាញជូន បងប្អូននារីៗដែលស្រលាញ់ រឺកំពុងប្រកបរបរក្នុងវិស័យសាឡន និងសម្រស់ នាយុគសម័យថ្មី អំពីការធ្វើសេវាកម្មសាឡនជំនាន់ថ្មី ការយល់ដឹងកាន់តែច្បាស់ពីការធ្វើសេវាកម្មសាឡានដែលស្តង់ដារ ការរៀបចំផែនការគ្រប់គ្រង់សាឡន អោយចំណេញពេលវេលា ចំណេញថ្លៃដើម  ការគ្រប់គ្រងបុគ្គលិក ពិសេសបំផុតគឺគន្លឹះក្នុងការថែទាំអតិថិជនក្នុងការបន្តប្រើប្រាស់សេវាកម្មសាឡនរបស់បងប្អូននារីៗអោយបានយូរអង្វែង  ។  រយៈពេល៣ថ្ងៃនេះបងប្អូននារីៗនឹងបានទស្សនាពីការបង្ហាញបច្ចេកទេសថ្មីៗពីMaster ល្បីៗមកពីក្រៅប្រទេស ទៅលើជំនាញ ម៉ាស្សាបន្តឹងស្បែកមុខ ការប៉ាក់ផ្លុំ ចិញ្ចើម រឹមភ្នែក បបូរមាត់ ជំនាន់ថ្មី ការតរោមភ្នែកម៉ូតថ្មីជាមួយស្តង់ដារ អត់ឈឺ អត់ចាក់ អត់ធ្ងន់ តរដូចអត់តរ។ អ្វីដែលកាន់តែពិសេស Salon Day រដូវកាលទី២ របស់EMT ក៏នឹងមានការអញ្ជើញចូលរួមពីវាគ្មិនកិត្តិយសល្បីៗក្នុងប្រទេសដូចជា លោកគ្រូ សោម សម្បត្តិ DJ NaNa រួមទាំងភ្ញៀវកិត្តិយសជាច្រើនទៀតផងដែរ។ Salon Day រដូវកាលទី២ ធ្វើឡើងរយៈពេលបី ថ្ងៃ ជាមួយការបង្ហាញ 6 ទិចនិច ពី គ្រូឯកទេសល្បីៗ លំដាប់ជាតិ និង អន្តរជាតិ។   កម្មវិធីធ្វើឡើងនៅថ្ងៃទី 12,13,14 ខែ ធ្នូ ឆ្នាំ2023   ទីតាំងកម្មវិធីនឹងធ្វើឡើងនៅ សណ្ឋាគារ លំដាប់ផ្កាយ5 Oakwood Premier Phnom Penh អត្ថប្រយោជន៌ និងលក្ខខណ្ឌក្នុងការចូលរួម៖ សម្រាប់អ្នកដែលចូលរួមរយៈពេលបីថ្ងៃនេះ នឹងទទួលបាន នូវចំណេះដឹងនិងបច្ចេកទេសថ្មីៗ វិញ្ញាបណ្ណបត្រ័ចូលរួម ពានកិត្តិយស និងមានកញ្ចប់កាដូ ដែលមានតម្លៃរហូត 150$ ។ សម្រាប់ព៌ត័មានបន្ថែមពីការចុះឈ្មោះចូលរួម សូមទំនាក់ទំនង៖ 010 777 688 / 077 222 027 (Telegrams) 077 222 036 / 077 222 035 (Telegrams) Page /  Instagram EMT Beauty Supply	{ "spider_name": "businesscambodia", "scrape_at": "2025-06-14_19:40:15", "date_created": "2023-11-11T01:16:32.269Z", "category": "PR", "views": 899, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ដំណឹង! អាជ្ញាធរនឹងផ្អាកចរាចរយានយន្ដគ្រប់ប្រភេទដែលធ្វើដំណើរឆ្លងកាត់ស្ពានកោះពេជ្រ-កោះនរា ១ថ្ងៃ	https://business-cambodia.com/articles/closing-bridge-in-diamond-island	នៅថ្ងៃទី១៥ ខែវិច្ឆិកា ឆ្នាំ២០២៣ ខាងមុខនេះ រដ្ឋបាលរាជធានីភ្នំពេញនឹងធ្វើការផ្អាកចរាចរបណ្ដោះអាសន្នយានយន្ដគ្រប់ប្រទេសដែលធ្វើដំណើរឆ្លងកាត់ស្ពានខ្សែកាបថ្មីដែលតភ្ជាប់រវាងតំបន់អភិវឌ្ឍកោះពេជ្រ និងតំបន់អភិវឌ្ឍកោះនរា។   យោងតាមសេចក្ដីជូនដំណឹងនៅថ្ងៃទី១០ ខែវិច្ឆិកា នេះបានឲ្យដឹងថា នៅថ្ងៃទី១៥ ខែវិច្ឆិកា រដ្ឋបាលរាជធានីភ្នំពេញនឹងរៀបចំពិធីសម្ពោធដាក់ឲ្យប្រើប្រាស់ជាផ្លូវការនៃស្ពានខាងលើ។ ដោយកម្មវិធីនេះគឺមានការអញ្ជើញចូលរួមក្រោមអធិបតីភាពដ៏ខ្ពង់ខ្ពស់របស់សម្ដេចមហាបរវធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជា និងលោកជំទាវបណ្ឌិត ពេជ ចន្ទមុន្នី ហ៊ុន  ម៉ាណែតផងដែរ។   ដូច្នេះដើម្បីឲ្យកម្មវិធីខាងលើប្រព្រឹត្ដទៅដោយរលូន រក្សាបាននូវសន្ដិសុខ សុវត្ថិភាព សណ្ដាប់ធ្នាប់ និងរបៀបរៀបរយសាធារណៈ ព្រមទាំងបញ្ចៀសការកក់ស្ទះចរាចរ រដ្ឋបាលរាជធានីភ្នំពេញនឹងធ្វើការផ្អាកចរាចរយានយន្ដគ្រប់ប្រភេទដែលធ្វើដំណើរលើស្ពានកោះពេជ្រ-កោះនរា និងជុំវិញទីតាំងប្រារព្ធពិធីចាប់ពីម៉ោង ២៤:០០ នាទីឈានចូលថ្ងៃទី១៥ ខែវិច្ឆិកា រហូតដល់ចប់កម្មវិធី៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-10T10:29:25.707Z", "category": "ព័ត៌មានថ្មីៗ", "views": 872, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
អ្នកជំនាញផ្ដាំ! នៅក្នុងស្ថានភាពបែបនេះ មិនគួរទិញអចលនទ្រព្យដោយបង់រំលស់ឡើយ	https://business-cambodia.com/articles/home-depreciations-in-rise	ការវិនិយោគគឺមានច្រើនបែបដែលអ្នកវិនិយោគអនុវត្ដផ្សេងៗគ្នា ដោយអ្នកខ្លះបានប្រើប្រាស់លុយសុទ្ធទាំងដុលទៅទិញអចលនទ្រព្យដែលខ្លួនចង់បាន ឯអ្នកខ្លះទៀតប្រើប្រាស់លុយធនាគារ ឬរំលស់ជាមួយម្ចាស់គម្រោងជាដើម ដើម្បីទុកឲ្យអចលនទ្រព្យឡើងដីលក់យកផលចំណេញ។ យ៉ាងណាការវិនិយោគអចលនទ្រព្យដោយការបង់រំលស់ ឬខ្ចីលុយធនាគារ ហាក់មានហាភិន័យខ្លាំង បើធៀបទៅនឹងការវិនិយោគដោយលុយផ្ទាល់ខ្លួន ពិសេសនៅក្នុងពេលដែលអចលនទ្រព្យកំពុងមានវិបត្ដិ និងឡើងថ្លៃយឺត។     ជាមួយគ្នានេះដែរ លោក សន សៀប ដែលជាប្រធានសមាគមអ្នកវាយតម្លៃ និងភ្នាក់ងារអចលនទ្រព្យកម្ពុជា បានលើកឡើងថា នៅក្នុងពេលដែលស្ថានភាពអចលនទ្រព្យមិនល្អ អ្នកវិនិយោគមិនគួរខ្ចីលុយធនាគារ ឬបង់រំលស់ឡើយ ដោយសារនៅក្នុងអំឡុងពេលនេះ តម្លៃអចលនវត្ថុមួយចំនួនគឺមានកំណើនយឺត បើធៀបទៅនឹងស្ថានភាពធម្មតា។ ថ្លែងប្រាប់ Business Cambodia លោកបានលើកឡើងដូច្នេះថា «ពីមុនយើងទិញបង់រំលស់កំណើនអចលនទ្រព្យកើន ដូច្នេះហើយទោះបីយើងបង់លុយទៅអ្នកអភិវឌ្ឍន៍ ឬធនាគារ យើងនៅតែសល់លុយអ៊ីចឹង។ ប៉ុន្ដែអីឡូវនេះដោយសារផ្ទះច្រើន តម្រូវការឡើងអត់ទាន់ ផ្ទះអត់ឡើងថ្លៃច្រើនទេ វាអាចឡើងតិចៗ ដោយក្រោមអត្រាការប្រាក់ អ៊ីចឹងវាមានបញ្ហាពេលយើងទិញបង់រំលស់។  ពេលយើងបង់ឲ្យធនាគារ ឬម្ចាស់បុរីគឺបង់ច្រើនជាងថ្លៃជួល នោះនឹងជួបវិបត្ដិសាច់ប្រាក់។ បើមានសាច់ប្រាក់វាអត់អីទេ តែបើអត់មានសាច់ប្រាក់នឹងពិបាកជាទម្ងន់»។     លោកបន្ដថា «ខ្ញុំគិតថាមិនគួរបង់រំលស់ទេ នៅក្នុងស្ថានភាពអត់ឡើងថ្លៃ ឬឡើងតិចតួច តែគួរលុយដែលមានទៅវិនិយោគកន្លែងណាដែលតម្លៃមានការកើនឡើងវិញ ឬមួយដាក់ចង់ការ ឬដាក់ធនាគារ ដើម្បីបានការប្រាក់ត្រឡប់មកវិញ។ ប៉ុន្ដែបើអចលនទ្រព្យនោះនៅមានឱកាសឡើងច្រើន យើងបង់រំលស់បាន»។     លោក សន សៀប បានសង្កត់ធ្ងន់ថា អលនទ្រព្យគឺជាទ្រព្យនៅពេលយើងលក់ទៅវិញបានចំណេញ ឬជួលបានចំណូលលើលពីការប្រាក់ដែលបង់ទៅឲ្យធនាគារ ឬម្ចាស់គម្រោង។ ហើយអចលនទ្រព្យគឺជាបំណុលនៅពេលដែលវានៅតែជាបន្ទុកឲ្យយើងក្នុងបង់ប្រាក់ឲ្យគេ ឬបង់រំលស់ ជាប្រចាំ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-10T09:51:56.869Z", "category": "អចលនទ្រព្យ", "views": 167, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ភាគហ៊ុនរបស់ស្ថាប័ន Miss Universe នៅថៃធ្លាក់ចុះ៣០%ក្រោយពីក្រុមហ៊ុនប្រកាសដាក់ពាក្យការពារពីការក្ស័យធន	https://business-cambodia.com/articles/jkn-global-group-share-felt-sharply	ក្រុមហ៊ុន JKN Global Group ដែលជាក្រុមហ៊ុនរៀបចំកម្មវិធីប្រកួតបរវកញ្ញា Miss Universe នៅថៃបានប្រកាសដាក់ពាក្យស្នើសុំការពារពីការក្ស័យធនទៅកាន់តុលាក្ស័យធននៅប្រទេសថៃបន្ទាប់ពីខ្លួនអស់លទ្ធភាពបង់សង់បំណុលរាប់លានដុល្លារ។   បើយោងតាមការចុះផ្សាយរបស់Bangkok Post បានឲ្យដឹងថាភាគហ៊ុនរបស់ក្រុមហ៊ុន JKN Global Group បានធ្លាក់ចុះដូចទឹកបាក់ទំនប់ពោលគឺធ្លាក់ចុះរហូតដល់ទៅ៣០%មកត្រឹម០.៧៧បាតក្នុងមួយហ៊ុនកាលពីថ្ងៃម្សិលមិញនេះបន្ទាប់ពីលោកស្រី Jakkaphong Jakrajutatip ដែលជាម្ចាស់ក្រុមនេះបានប្រកាសដាក់ពាក្យស្នើសុំការពារក្ស័យធនទៅកាន់តុលាការក្ស័យធននៅប្រទេសថៃ។    នៅក្នុងសេចក្ដីស្នើសុំទៅកាន់ផ្សារហ៊ុនថៃ(SET) លោកកស្រី Jakkaphong Jakrajutatip បានឲ្យដឹងថាក្រុមហ៊ុនបានស្នើសុំខ្លួនឯងធ្វើជាអ្នករៀបចំគម្រោងក្នុងការស្ដារអាជីវកម្មឡើងវិញ ហើយក៏ដាក់ញត្តិទៅកាន់តុលាកាក្ស័យធនដើម្បីធ្វើការកែសម្រួលលើអត្រការប្រាក់បំណុលទៅលើបំណុលដែលមានស្រាប់និងធ្វើការពង្រីករយៈពេលបង់សងបំណុលរបស់ខ្លួន។    តាមពិតទៅក្រុមហ៊ុន JKN Global Group បានជួបបញ្ហាលំហូរសាច់ប្រាក់នៅក្នុងអាជីវកម្មដោយនៅក្នុងសេចក្ដីថ្លៃងការរបស់ក្រុមហ៊ុនទៅកាន់ផ្សារហ៊ុនថៃបានឲ្យដឹងថាក្រុមបានខកខានមិនបានបង់ការប្រាក់ប័ណ្ណបំណុលក្នុងរយៈពេល២ខែនៃប័ណ្ណបំណុលរបស់ខ្លួនមានតម្លៃចំនួន១២លានដុល្លារអាមេរិក។   យ៉ាងណាមិញការដាក់ពាក្យការពារក្ស័យធនទៅកាន់តុលាការក្ស័យធនតាមរយៈការស្នើសុំគម្រោងស្ដារអាជីវកម្មឡើងវិញ នឹងការគម្រោងស្ដារអាជីវកម្មឡើងវិញរបស់ JKN Global Group នឹងអាចជួយដោះស្រាយបញ្ហាលំហូរសាច់ប្រាក់ក្រោមយន្តការស្របច្បាប់ព្រមទាំងផ្ដល់នូវការការពារដ៏យុត្តិធម៌ទៅកាន់ម្ចាស់ភាគហ៊ុនផងដែរ។   គួរបញ្ជាក់ផងដែរថាក្រុមហ៊ុន JKN Global Groupគឺជាក្រុមហ៊ុនផ្សព្វផ្សាយដែលបានទិញយីហោ Miss Universe ក្នុងតម្លៃ២០លានដុល្លារ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-10T09:27:26.809Z", "category": "ហិរញ្ញវត្ថុ", "views": 165, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ថ្មាំមបន្សាបភ្ញៀវរករឿង! មកដឹងក្បួនយកចិត្តភ្ញៀវ៣ក្បាច់ ប្តូរពីភ្ញៀវខឹង មកពេញចិត្តវិញ	https://business-cambodia.com/articles/3-guests-change-from-angry-guests-to-satisfied	ការធ្វើអាជីវកម្មអ្វីក៏ដោយ តែងតែព្យាយាមបង្កើតនូវបទពិសោធន៍ល្អៗជាមួយអតិថិជន ដើម្បីធ្វើឱ្យពួកគេមានការពេញចិត្ត និងសប្បាយចិត្ត ព្រមទាំងអាចត្រឡប់មកទិញម្ដងទៀត។ ទោះបីជាយ៉ាងនេះក្ដី វាក៏នៅតែមានចន្លោះខ្វះខាតណាមួយដែលធ្វើឱ្យអតិថិជនមិនពេញចិត្ត ឬឈានដល់ការខឹងជាដើម។   ដើម្បីរំសាយកំហឹងអតិថិជនបានថ្ងៃនេះBusiness Cambodia នឹងលើកយកចំណុចមួយចំនួនដែលជាថ្នាំបន្សាដ៏សាកសិទ្ធ ជួយបន្សាបចិត្តខឹងរបស់ភ្ញៀវ៖   ១. ធ្វើជាអ្នកស្ដាប់ដ៏ល្អ   ត្រូវអនុញ្ញាតឲ្យអតិថិជននិយាយឲ្យបានច្រើននូវភាពមិនពេញចិត្តរបស់ពួកគេ ហើយអ្នកត្រូវធ្វើជាអ្នកស្ដាប់ដ៏ល្អ ដើម្បីឈ្វេងយល់ពីបញ្ហារបស់អតិថិជន។ បន្ថែមពីនេះ អ្នកក៏ត្រូវបង្ហាញពីភាពយល់ចិត្តដល់អតិថិជន ថាអ្នកពិតជាយល់ពីស្ថានភាពរបស់ពួកគេ ហើយហេតុអ្វីបានជាវាធ្វើឱ្យអតិថិជនមានការខឹងបែបណា?   ជារួមមក អ្នកត្រូវស្ដាប់ការនិយាយរបស់អតិថិជនដោយយកចិត្តទុកដាក់ ដើម្បីឈ្វេងយល់អំពីបញ្ហាដែលធ្វើឱ្យអតិថិជនមានការខឹងសម្បានោះ បន្ទាប់មកបង្ហាញពីការយល់ចិត្ត និងការយល់អំពីស្ថានភាពបែបនោះ តាមរយៈការដាក់ខ្លួនឯងឱ្យចូលក្នុងស្ថានភាពនោះ។   ២. ចេះសុំទោស   ក្រោយពីអ្នកបានយល់អំពីស្ថានភាពរបស់អតិថិជនរួចហើយ លោកអ្នកក៏ត្រូវបង្ហាញពីការសុំទោសទៅកាន់អតិថិជនលើបញ្ហាដែលបានធ្វើឱ្យកើតមានឡើងលើពួកគេ ហើយត្រូវបង្ហាញថា លោកអ្នកបានទទួលយករាល់កំហុសនោះ។ បន្ថែមពីនេះ អ្នកក៏ត្រូវធានាថា អតិថិជនចាប់ផ្ដើមការត្រជាក់ចិត្តឡើងវិញ ដោយគ្មានភាពខឹងសម្បាខ្លាំងទៀតឡើយ។   ៣. សួរបញ្ជាក់ឡើងវិញ   ត្រូវលើកនូវបញ្ហារបស់អតិថិជនលើចំណុចសំខាន់ៗឡើងវិញ និងសួរបញ្ជាក់ពីអតិថិជន ថានេះជាបញ្ហាដែលធ្វើឱ្យពួកគេមិនពេញចិត្ត។ បន្ទាប់មក ត្រូវបង្ហាញពីការស្ដាប់យ៉ាងសកម្ម និងយកចិត្តទុកដាក់ជាមួយពួកគេ ដើម្បីធ្វើយ៉ាងណាឱ្យអតិថិជនមានអារម្មណ៍កក់ក្ដៅ និងមានក្ដីសង្ឃឹមថា លោកអ្នកនឹងផ្ដល់ដំណោះស្រាយដ៏ល្អសម្រាប់ពួកគេ។   ៤. ស្វែងរក និងផ្ដល់ដំណោះស្រាយ   សួរទៅកាន់អតិថិជនថា តើអ្វីដែលពួកគេចង់ឲ្យលោកអ្នកជួយដោះស្រាយ? បន្ទាប់មកត្រូវមានភាពបត់បែន ដោយស្វែងរក ឬក៏ផ្ដល់ជាដំណោះស្រាយទៅកាន់អតិថិជនយ៉ាងល្អ ព្រមទាំងធានាថាអតិថិជនកាន់តែមានអារម្មណ៍ល្អ និងពេញចិត្ត ហើយក៏មិនបានបាត់ទំនុកចិត្តពីក្រុមហ៊ុនរបស់លោកអ្នក។ ជាចុងបញ្ចប់ការសន្ទនាក្រោយពីដោះស្រាយបញ្ហាជូនអតិថិជនរួចហើយ ត្រូវតែនិយាយពាក្យអរគុណអតិថិជន ជាមួយនឹងស្នាមញញឹម ដើម្បីបង្ហាញថាអ្នករីករាយនឹងដោះស្រាយបញ្ហាជូនពួកគេ និងស្វាគមន៍ពួកគេមកកាន់ក្រុមហ៊ុនរបស់អ្នកម្ដងទៀត៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-10T09:15:26.686Z", "category": "កំពូលអ្នកលក់", "views": 127, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
មកហើយៗ! Ford បានបញ្ចេញនៅរថយន្ត Ford Ranger ស៊េរីឆ្នាំ២០២៥ សាកភ្លើងក៏បាន ចាក់សាំងក៏បាន	https://business-cambodia.com/articles/ford-ranger-2025-plug-in-hybrid	សម្រាប់ប្រិយមិត្តដែលស្រលាញ់ចូលចិត្តរថយន្ត Pick Up ជាមួយការសន្សំសំចៃខ្ពស់ ត្រូវហើយ ខណៈពេលនេះ Ford បានបញ្ចេញនៅរថយន្ត Ford Ranger Plug-in Hybrid របស់ខ្លួនជាលើកដំបូងស៊េរីឆ្នាំ២០២៥ ដោយសាកភ្លើងមួយពេញជិះបានជិត៥០គីឡូម៉ែត្រ ហើយថែមទាំងអាចចាក់សាំងបានទៀត ប៉ុន្តែការមកដល់នេះសម្រាប់ទីផ្សារអឺរ៉ុប និងអូស្ត្រាលី។ នេះបើយោងតាមការចុះផ្សាយររបស់សារព័ត៌មាន YAHOO កាលពីពេលថ្មីនេះ។ រថយន្ត Plug-in Ranger ឆ្នាំ២០២៥ថ្មីបំពាក់នៅម៉ាស៊ីន turbocharged ចំណុះ ២.៣ លីត្រ មានស៊ីឡាំងចំនួន ៤ ភ្ជាប់ជាមួយម៉ូទ័រអេឡិចត្រិច និង obligatory battery pack។ ជាមួយគ្នានេះ ក្រុមហ៊ុនក៏អះអាងផងដែរថារថយន្តជំនាន់ចុងក្រោយ Plug-in Ranger ថ្មីនេះនឹងផ្តល់កម្លាំងបង្វិលជុំច្រើនជាងម៉ូដែល Rangers ផ្សេងទៀតកាលពីស៊េរីមុនៗ។ បើនិយាយអំពីសម្ថភាពរបស់រថយន្ត Ford Ranger Plug-in Hybrid វិញ សាកថ្មមួយពេញវាអាចធ្វើដំណើរបានចម្ងាយ៤៥ គីឡូម៉ែត្រ។ ទន្ទឹមនឹងនេះដែរក្រុមហ៊ុន Ford ក៏និយាយផងដែរថា រថយន្តដឹកទំនិញធុនមធ្យម ដែលបំពាក់ដោយថាមពលអគ្គិសនីនេះ ផ្តល់នូវដ្រាយកង់បួន ហើយអាចអូសបានច្រើនដូចទៅនឹងផ្នែកខាងក្នុងរបស់វា ដែលមានសមត្ថភាពផ្ទុកអតិបរមាប្រហែលក្បែរ៤តោន។ ទន្ទឹមនឹងនេះដែរ លោក Hans Schep អ្នកគ្រប់គ្រងទូទៅនៃក្រុមហ៊ុន Ford Pro Europe បាននិយាយថា “រថយន្ត Ranger Plug-in Hybrid នឹងជួយអតិថិជនបោះជំហានឆ្ពោះទៅមុខទៅកាន់អនាគតដ៏មានថាមពល ដោយមានទំនុកចិត្ត និងសមត្ថភាពច្រើនជាងពេលមុន ខណៈពេលដែលរក្សា Ranger នៅជួរមុខនៃការច្នៃប្រឌិត និងភាពជាអ្នកដឹកនាំនៅក្នុងផ្នែករថយន្ត Pickup ទំហំមធ្យម” ។ គួរជម្រាបផងដែរថា ការផលិតរថយន្ត Ranger Plug-in Hybrid នឹងចាប់ផ្តើមផលិតនៅចុងឆ្នាំ ២០២៤ ដោយគ្រោងដាក់លក់នៅឆ្នាំ ២០២៥៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-10T09:08:50.571Z", "category": "កំពូលអ្នកលក់", "views": 3579, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ងាកងងុយៗ! នេះជាវិធីសាស្រ្តទាំង៥ ដែលជួយឱ្យការអានសៀវភៅបានទៀងទាត់ និងងាយចងចាំ	https://business-cambodia.com/articles/5-tips-to-read-without-fall-asleep-	មានមនុស្សភាគច្រើនអានសៀវភៅបណ្តើរស្ងាបបណ្តើរ អានៗសៀវភៅ សៀវភៅអានវិញ! ជាហេតុធ្វើឱ្យអានហើយមិនអាចចងចាំខ្លឹមសាររបស់សៀវភៅបាននិងមិនមានសកម្មភាពទៀងទាត់ក្នុងការអានជាដើម។ អាស្រ័យហេតុនេះចាបក្រហមសូមចែករំលែកនូវវិធីសាស្រ្ត៥ ដើម្បីជួយឱ្យការអានសៀវភៅរបស់បងប្អូនមានភាពជាប់លាប់ ចងចាំខ្លឹមសារ សាច់រឿង និងមេរៀននៅក្នុងសៀវភៅ៖     ១.តតាំងអានឱ្យបាន២០នាទីរាល់ថ្ងៃ   ដើម្បីប្រាកដថាអ្នកនឹងអានជារៀងរាល់ថ្ងៃ អ្នកត្រូវកំណត់ពេលអានប្រចាំថ្ងៃ ដោយកំណត់ក្នុង១ថ្ងៃ២០នាទីឬចំនួនទំព័រសៀវភៅដែលអ្នកត្រូវអាន ទោះចង់ឬមិនចង់ត្រូវតែអានដាច់ខាត ដោយដាក់កាលវិភាគថាខ្លួនត្រូវអានពេលណា។ អាននៅពេលព្រឹក? មុនពេលចូលគេង? ឬសូម្បីតែពេលទទួលទានអាហារថ្ងៃត្រង់? កំណត់យកពេលវេលាជាក់លាក់ណាមួយ ក្នុងចំណោមពេលទាំង៣ក្នុងមួយថ្ងៃ ហើយចាប់ផ្តើមការអានឱ្យបាន២០នាទីជារៀងរាល់ថ្ងៃ។   ២. ជ្រើសរើសសៀវភៅដែលត្រូវគោលដៅ   អ្នកស្រឡាញ់សៀវភៅក្រៅពីយកសៀវភៅទៅតាមខ្លួនជារៀងរាល់ពេលហើយនោះ សៀវភៅដែលយើងស្រឡាញ់ក៏គួរតែជាសៀវភៅដែលត្រូវនឹងគោលដៅ ត្រូវនឹងបញ្ហា និងការចង់ចេះចង់ដឹងរបស់យើងផងដែរ ។   ឧទាហរណ៍ថាក្នុងរយៈពេល៣ខែនៃដើមឆ្នាំ២០២៤  យើងចង់ចេះជំនាញវិនិយោគបង្កើនទ្រព្យ ដូច្នេះយើងគួរតែអានប្រភេទសៀវភៅអំពីហិរញ្ញវត្ថុរយៈពេលប៉ុន្មានខែឬប៉ុន្មានក្បាល។ បន្ថែមពីនោះប្រសិនបើយើងមានបញ្ហាណាមួយដូចជាការធ្លាក់ទឹកចិត្ត យើងគួរតែអានប្រភេទសៀវភៅអភិវឌ្ឍន៍ខ្លួនឬចិត្តសាស្រ្តជាដើម។   ៣. រកកន្លែងល្អដើម្បីអាន   កន្លែងល្អ បរិយាយកាសល្អក៏ងាយធ្វើឱ្យអ្នកផ្ចង់អារម្មណ៍ផងដែរ។ ដូច្នេះក្រៅពីការអាននៅលើគ្រែគេង បងប្អូនអាចអាននៅបន្ទប់ការិយាល័យផ្ទាល់ខ្លួន ហាងកាហ្វេ សួនសាធារណៈ ឬកន្លែងដែលមានពន្លឺភ្លឺៗស្រាលស្រទន់ជាដើម។ ការអាននៅកន្លែងល្អៗភ្ជាប់ជាមួយធម្មជាតិនេះបើតាមអត្ថបទសិក្សាស្រាវជ្រាវរបស់មជ្ឍមណ្ឌលសិក្សាសុខមាលភាពនៃសាកលវិទ្យាល័យ McMaster របស់ប្រទេសកាណាដាបានឱ្យដឹងថាការអានដែលភ្ជាប់ខ្លួននៅជាមួយធម្មជាតិនឹងមានអត្ថប្រយោជន៍ជាច្រើនដូចជា៖   បង្កើនអារម្មណ៍ស្ងប់ស្ងាត់ បង្កើនកម្រិតអរម៉ូន Endorphin និងការផលិត Dopamine (លើកកម្ពស់សុភមង្គល) បានស្ដារឡើងវិញនូវសមត្ថភាពសម្រាប់ការផ្តោតអារម្មណ៍ និងការយកចិត្តទុកដាក់ កាត់បន្ថយរោគសញ្ញានៃការថប់បារម្ភ និងការធ្លាក់ទឹកចិត្ត កាត់បន្ថយការឆាប់ខឹង បន្ថយសម្ពាធឈាម និងកាត់បន្ថយ Cortisol (អរម៉ូនស្ត្រេស) កាត់បន្ថយអារម្មណ៍ឯកា។   ៤. អានហើយកត់ត្រា   អានដើម្បីចាំកុំអានដើម្បីចប់! ចូរអានឱ្យបានផ្ចត់ផ្ចង់ អានដោយយកចិត្តទុកដាក់ កក់ត្រាលើចំណុចណាមួយដែលអ្នកស្រឡាញ់ ទើបងាយចងចាំខ្លឹមសារបានល្អ មានការគិតបែបស៊ីជម្រៅ និងអនុញ្ញាតឱ្យខួរក្បាលធ្វើការបានយ៉ាងសិ្អតរមួតជាមួយបេះដូង។   ឧទាហរណ៍ថាអ្នកបានអានសៀវភៅ១ក្បាល អំពីរបៀបសន្សំលុយដើម្បីយកទុនធ្វើអាជីវកម្ម ដូច្នេះអ្នកបានអានពីមាតិកាមួយទៅមាតិកាមួយយ៉ាងយកចិត្តទុកដាក់ ដោយបានព្យាយាមកត់ត្រាអំពីគំនិតមួយដែលអ្នកទទួលបាន ទទួលយល់ពីមាតិកានីមួយៗនោះ ដោយវាជាគំនិតថ្មីមួយរបស់អ្នក។   ៥. ផ្តល់រង្វាន់ពេលធ្វើបាន   ពីដំបូងអ្នកបានដាក់គោលដៅអានសៀវភៅឱ្យចប់១ខែ១ក្បាល ដូច្នេះនៅពេលដែលអ្នកបានសម្រេចតាមគោលដៅនោះបានចូរឱ្យរង្វាន់ខ្លួនឯងជាការអបអរ ក្នុងរូបភាពផ្សេងៗដូចជា ការទិញសៀវភៅថ្មីចូលផ្ទះទៀត  ឬញុំារបស់ដែលខ្លួនចូលចិត្ត ដើម្បីមានកម្លាំងចិត្ត បន្តធ្វើតាមគោលដៅ នៅខែបន្ទាប់ទៀត៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:15", "date_created": "2023-11-10T09:08:05.247Z", "category": "ភាពជាអ្នកដឹកនាំ", "views": 270, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ចង់ចំណេញ ដាច់ចំណង! កំហុសធំៗ៤ នាំឱ្យវិនិយោ.គបរាជ័យ ប្រញាប់ចង់ធូរធារបែរជាជាប់បំណុ.ល	https://business-cambodia.com/articles/4-mistakes-do-not-do-when-you-want-to-be-investor	ពេលនិយាយដល់ការកសាងទ្រព្យសម្បត្តិមនុស្សភាគច្រើនតែងតែលើកឡើងដល់ការវិនិយោគ ព្រោះមានតែការវិនិយោគទេដែលអាចបង្កើតទ្រព្យបានច្រើន និងរយៈពេលយូរ។ ប៉ុន្តែទន្ទឹមនឹងភាពរីកចម្រើន ការវិនិយោគក៏អាចធ្វើឱ្យយើងបាត់បង់លុយកាក់ ធ្លាក់ចូលទៅក្នុងរណ្ដៅបំណុលដែរ ប្រសិនបើយើងដើរខុស។ ហើយខាងក្រោមនេះជាកំហុសធំៗ៤ ដែលអាចនាំឱ្យវិនិយោគបរាជ័យ ប្រញាប់ចង់ធូរធារបែរជាជាប់បំណុលទៅវិញ៖   ១.ចេញវិនិយោគទាំងខ្លួនជាប់បំណុល៖ ត្រូវប្រាកដថាអ្នកបានដោះបំណុលផ្សេងៗអស់សិន ចាំសម្រេចចិត្តវិនិយោគ។ កុំបណ្ដោយឱ្យខ្លួនឯងធ្វើការវិនិយោគបង្កើនទ្រព្យ ទាំងដែលកំពុងមានបំណុល ជាពិសេសបំណុលមិនល្អ ដូចជាបំណុលផ្ទាល់ខ្លួនជាដើម។ ប៉ុន្តែក្នុងករណីនេះគឺបិតាហិរញ្ញវត្ថុ Dave Ramsey ណែនាំឱ្យលើកលែងចំពោះកម្ចីទិញផ្ទះ ព្រោះវាជាកម្ចីខ្នាតធំមនុស្សភាគច្រើនសុទ្ធតែចៀសមិនផុត។   ២. គ្មានគោលដៅច្បាស់លាស់៖ សូមធ្វើការវិនិយោគដោយមានការកំណត់គោលដៅ និងរៀបផែនការច្បាស់លាស់ជាមុនសិន។ ហើយទន្ទឹមនឹងនោះក៏ត្រូវតែច្បាស់លាស់ជាមួយខ្លួនឯង កំណត់ឱ្យច្បាស់ថាអ្វីជាការចង់បានពិតប្រាកដ ដែលនាំឱ្យអ្នកសម្រេចចិត្តធ្វើការវិនិយោគ ដើម្បីការពារភាពលោភលន់។ ឧទាហរណ៍ថា អ្នកវិនិយោគដើម្បីបានសេរីភាពហិរញ្ញវត្ថុ មានពេលវេលាគ្រប់គ្រាន់សម្រាប់ចំណាយជាមួយគ្រួសារ ពេលទទួលបានរឿងទាំងនោះហើយ កុំច្រឡំលោភលន់នឹងភាពចំណេញ ព្រោះវាអាចធ្វើឱ្យអ្នកងប់ងល់នឹងចំណាយពេលវេលាកាន់តែច្រើនទៅលើគម្រោងផ្សេងៗដោយសារតែចង់ចំណេញ រហូតភ្លេចគ្រួសារទៅវិញ។   ៣. ខ្វះចំណេះដឹង៖ ការវិនិយោគមួយអាចមានឱកាសចំណេញខ្ពស់បាន លុះត្រាតែអ្នកមានចំណេះដឹងគ្រប់គ្រាន់ទៅលើរឿងអ្វីដែលអ្នកចង់វិនិយោគលើ។ មិនមែនគ្រាន់តែឮតាមគេ ឬជឿតាមគេ គេថាចំណេញក៏បណ្ដាក់ទុនតាម ធ្វើបែបនេះក្រៅពីមិនចំណេញហើយ អាចនាំឱ្យត្រូវគេបោកថែមទៀត។   ៤. ខ្វះទំនាក់ទំនងជាមួយអ្នកជំនាញ៖ ប្រសិនបើអ្នកចង់វិនិយោគតែខ្វះជំនាញ អ្នកគួរតែពឹងពាក់អ្នកជំនាញ រៀនពីអ្នកជំនាញ។ បើអាចគួរសហការជាមួយនឹងអ្នកជំនាញ ដើម្បីកាត់បន្ថយហានិភ័យនៃការខាតបង់ក្នុងការវិនិយោគ។   សូមជម្រាបផងដែរថា រឿងសំខាន់បំផុតដែលអ្នកចាំបាច់ត្រូវវិនិយោគលើមុនគេគឺ ចំណេះដឹង និងជំនាញ បើខ្វះរបស់ពីរនេះ ជីវិតយើងនឹងពិបាកធូរធារណាស់ ត្បិតអីបើចង់ធូរធារក៏ត្រូវការអ្នកមានសមត្ថភាពកសាងចំណូល ហើយមានតែចំណេះនិងជំនាញច្បាស់លាស់ទេ ទើបអាចបង្កើតប្រភពចំណូលបាន៕   អត្ថបទដោយ៖ សូ សុខលី (កូនផ្កាឈូក)	{ "spider_name": "businesscambodia", "scrape_at": "2025-06-14_19:40:15", "date_created": "2023-11-10T08:44:21.818Z", "category": "ហិរញ្ញវត្ថុ", "views": 202, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ក្រុមហ៊ុនអាមេរិក កំពុងជជែកជាមួយរដ្ឋដើម្បីពង្រីកអាជីវកម្មរបស់ខ្លួននៅក្នុងប្រទេសកម្ពុជាបន្ថែម	https://business-cambodia.com/articles/evercore	ក្រុមហ៊ុន Evercore ដែលជាក្រុមហ៊ុនធំមួយរបស់សហរដ្ឋមេរិក បានជួបពិភាក្សាការងារជាមយយរាជរដ្ឋាភិបាល ដើម្បីជជែកលើការពង្រីកសកម្មភាពអាជីវកម្មរបស់ខ្លួននៅក្នុងប្រទេសកម្ពុជា។ ការជួបពិភាក្សានេះដែរត្រូវបានធ្វើឡើងកាលពីថ្ងៃទី៨ ខែវិច្ឆិកា ឆ្នាំ២០២៣ រវាងឯកឧត្តម ស៊ុន ចាន់ថុល ឧបនាយករដ្ឋមន្ត្រី អនុប្រធានទី១ក្រុមប្រឹក្សាអភិវឌ្ឍន៍កម្ពុជា ជាមួយលោក Keith Magnus ជាប្រធានក្រុមហ៊ុន បានអនុញ្ញាតឱ្យក្រុមហ៊ុន Evercore។     ជាការសង្កត់ធ្ងន់នៅក្នុងជំនួបនេះ ឯកឧត្តមឧបនាយករដ្ឋមន្ត្រី បានបង្ហាញអំពីចក្ខុវិស័យរបស់រាជរដ្ឋាភិបាល ដែលចង់ប្រែក្លាយកម្ពុជាពីឧស្សាហកម្មប្រើកម្លាំងពលកម្មទៅជាឧស្សាហកម្មជំនាញតាមរយៈការបង្កើនធនធានមនុស្ស ការរៀបចំឱ្យមានតំបន់ឧស្សាហកម្មបច្ចេកវិទ្យាកម្រិតខ្ពស់ ការកសាងហេដ្ឋារចនាសម្ព័ន្ធតភ្ជាប់ពាសពេញផ្ទៃប្រទេសសម្រាប់បម្រើឱ្យការដឹកជញ្ជូន និងពិសេសសម្រាប់នីតិកាលថ្មីនេះបានបន្តយកចិត្តទុកដាក់លើការបង្កើតច្រករបៀងត្រី និងស្រូវ និងការរៀបចំគម្រូថ្មីៗជម្រុញវិស័យទេសចរណ៍កម្ពុជា។   ឯកឧត្តមឧបនាយករដ្ឋមន្ត្រី ក៏បានបង្ហាញជំហររបស់រាជរដ្ឋាភិបាលកម្ពុជា ក្រោមការដឹកនាំរបស់សម្ដេចមហាបវរធិបតី ហ៊ុន ម៉ាណែត ក្នុងការទទួលស្វាគមន័៍រាល់កិច្ចការងារវិនិយោគ និងកិច្ចសហប្រតិបត្តិការលើគ្រប់វិស័យ និងពិសេសចំពោះកិច្ចការងាររៀបចំឱ្យមានតំបន់ឧស្សាហកម្មនៅកម្ពុជា ក្រុមប្រឹក្សាអភិវឌ្ឍន៍កម្ពុជាបានត្រៀមខ្លួនរួចរាល់ក្នុងការសម្របសម្រួល ឱ្យកិច្ចការងាររៀបចំនេះអាចអនុវត្តទៅបានដោយរលូន ដើម្បីជាប្រយោជន៍សម្រាប់ប្រជាពលរដ្ឋកម្ពុជាទាំងមូល។   នៅក្នុងឱកាសនោះដែរលោក Keith Magnus ក៏បានជម្រាបជូនឯកឧត្តមឧបនាយករដ្ឋមន្ត្រីផងដែរអំពីសេវាកម្មនានា និងសកម្មភាពការងាររបស់ក្រុមហ៊ុន Evercore ដែលធ្លាប់បានអនុវត្តជោគជ័យនាពេលកន្លងមក ពិសេសនៅក្នុងប្រទេសសិង្ហបុរី។ ដោយមានការគាំទ្រពីរាជរដ្ឋាភិបាលកម្ពុជា ក្រុមហ៊ុននឹងពិនិត្យលទ្ធភាពលើការរៀបចំឱ្យមានកិច្ចសហប្រតិបត្តិការរួមគ្នាដើម្បីពង្រីកវិស័យឧស្សាហកម្ម ទេសចរណ៍ និងវិស័យពាក់ព័ន្ធផ្សេងទៀត ឱ្យកាន់តែរីកចម្រើនឡើងបន្ថែមទៀត។   សូមជម្រាបថា Evercore គឺជាក្រុមហ៊ុនប្រឹក្សាយោបល់ផ្នែកធនាគារវិនិយោគឯករាជ្យសកលដែលត្រូវបានបង្កើតឡើងក្នុងឆ្នាំ ១៩៩៥។ ចាប់តាំងពីការបង្កើតឡើងរហូតមកដល់បច្ចុប្បន្នក្រុមហ៊ុននេះ វិនិយោគ និងរៀបចំរចនាសម្ព័ន្ធឡើងវិញនូវទឹកប្រាក់ជាង ៤.៧ ពាន់ពាន់លានដុល្លារឯណោះ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-10T08:23:04.570Z", "category": "អចលនទ្រព្យ", "views": 278, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
អបអរសាទរសិស្សានុសិស្ស ៥រូបនៃ សាលាអន្តរជាតិ អាយ ស៊ី អេស បានឈ្នះមេដាយចំនួន១៦គ្រឿង ក្នុងកម្មវិធីពានរង្វាន់សិស្សពូកែពិភពលោក	https://business-cambodia.com/articles/ics-international-school	វគ្គផ្តាច់ព្រ័តពានជើងឯក (Tournament of Champions) នៅឯសកលវិទ្យាល័យ Yale ទីក្រុងញូវយ៉ក សហរដ្ឋអាមេរិក លើមុខវិជ្ជា ១) ពិភាក្សា និងវែកញែកលើវិញ្ញាសារដូចជា៖ ២) វិទ្យាសាស្រ្ត ៣) បច្ចេកវិទ្យា ៤) ប្រវត្តិសាស្រ្ត ៥) សិក្សាសង្គម និង ៦) អក្សរសាស្ត្រភាសាអង់គ្លេស ដោយទទួលបានមេដាយចំនួន១៦គ្រឿង មេដាយមាស ១៣ គ្រឿង និងមេដាយប្រាក់ ៣ គ្រឿងកាលពីពេលថ្មីៗនេះ៖ ថាច់ ស៊ីលីណា : មេដាយមាស ៥គ្រឿង និងមេដាយប្រាក់ ១គ្រឿង ម៉ារ វីរិយា : មេដាយមាស ២គ្រឿង និងមេដាយប្រាក់ ១គ្រឿង ព្រំ សុទ្ធិ សុភបញ្ញាវត្តី : មេដាយមាស ២គ្រឿង និងមេដាយប្រាក់ ១គ្រឿង មាន ឯមមុនីនាថ : មេដាយមាស ២គ្រឿង នេត មុនីនាថ : មេដាយមាស ២គ្រឿង កម្មវិធីពានរង្វាន់សិស្សពូកែពិភពលោក (World Scholar’s Cup 2023) ដែលមានសិស្សជាង១,៥០០នាក់ ពីបណ្តាប្រទេសចំនួន៨២ ចូលរួម គឺជាកម្មវិធីលំដាប់ថ្នាក់ពិភពលោកមួយ ដែលបានរៀបចំឡើងក្នុងគោលបំណងទាក់ទាញសិស្សានុសិស្សឲ្យពួកគាត់មានភាពក្លាហាន បង្ហាញនូវគំនិត បញ្ញា សា្មរតី ព្រមទាំងការពង្រឹងសមត្ថភាពជុំវិញបញ្ហាដែលកើតមាននៅជុំវិញខ្លួនរបស់ពួកគេក្នុងពេលបច្ចុប្បន្ន និងមានកត្តិយសបង្ហាញមុខនៅលើឆាកអន្តរជាតិផងដែរ។ សម្រាប់ព័ត៌មានលំអិត សូមទាក់ទងសាលាអន្តរជាតិ អាយ ស៊ី អេស (សាខាចតុមុខ) :អគារលេខ 14 ផ្លូវលេខ 214 សង្កាត់បឹងរាំង ខណ្ឌដូនពេញ ភ្នំពេញទូរស័ព្ទ: 099 509 998 / 016 929 985ឬសាលាអន្តរជាតិ អាយ ស៊ី អេស : សាខាកាល់ម៉ែតអគារលេខ 25 ផ្លូវលេខ 75 កែងផ្លូវលេខ 80 សង្កាត់ស្រះចក ខណ្ឌដូនពេញ ភ្នំពេញទូរស័ព្ទ: 099 509 997 / 016 929 975 គេហទំព័រ: www.ics.edu.kh អ៊ីម៉េលៈ info@ics.edu.khគេហទំព័រ FACEBOOK: ICS International School	{ "spider_name": "businesscambodia", "scrape_at": "2025-06-14_19:40:15", "date_created": "2023-11-10T08:17:28.289Z", "category": "PR", "views": 110, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ចង់បានចំណូ.លខ្ពស់ រៀនជំនាញឱ្យត្រូវទីផ្សារ! ក្រសួងប្រៃសណីយ៍ លើកទឹកចិត្តឱ្យសិស្សបញ្ចប់ថ្នាក់ទី១២ គួររៀនជំនាញបច្ចេកវិទ្យាឌីជីថល	https://business-cambodia.com/articles/begin-the-12th-skill	ប៉ុន្មានកន្លងទៅនេះ ប្អូនថ្នាក់ទី១២ ទើបតែប្រឡងបញ្ចប់ ដូច្នេះប្អូនៗកំពុងតែត្រូវរង់ចាំមើលលទ្ធផល ខណ:ដែលសិស្សខ្លះ បានទាញដឹងពីលទ្ធផលដែលខ្លួនបានធ្វើរួចសម្រេចទៅហើយ។ បើទោះបីជាជាប់ឬធ្លាក់ក្ដៅ ក៏ប្អូនៗអាចចាប់យកជំនាញផ្សេងៗនៅតាមវិទ្យាស្ថាន ឬសាកលវិទ្យាល័យនានា សម្រាប់ថ្នាក់ឧត្ដមសិក្សាបានដែរ។ ជាមួយគ្នានេះ មុននេះបន្តិច ក្រសួងប្រៃសណីយ៍ និងទូរគមនាគមន៍ ក៏បានចេញសេចក្ដីប្រកាស លើកទឹកចិត្តដល់បងប្អូនៗ ដែលទើបចប់ថ្នាក់ទី១២ថ្មីៗនេះ ឱ្យពិចារណា ចាប់យកជំនាញបច្ចេកវិទ្យាឌីជីថល ព្រោះជំនាញនេះមានតម្រូវការ ទីផ្សារការងារច្រើន និងទទួលបានប្រាក់ចំណូលខ្ពស់។ បើយោងតាម សេចក្តីប្រកាស ស្តីពីការលើកទឹកចិត្តដល់សិស្សានុសិស្សចាប់យកជំនាញបច្ចេកវិទ្យាឌីជីថល ក្រសួងប្រៃសណីយ៍បានឱ្យដឹងថា “តាងនាមក្រសួងប្រៃសណីយ៍និងទូរគមនាគមន៍ ខ្ញុំសូមជូនពរដល់ក្មួយៗសិស្សានុសិស្សទាំងអស់ឱ្យ ទទួលបានជោគជ័យ ក្នុងសម័យប្រឡងមធ្យមសិក្សាទុតិយភូមិសម្រាប់ឆ្នាំសិក្សា ២០២២-២០២៣ ដែលប្រព្រឹត្ត ទៅនាថ្ងៃទី៦-៧ ខែវិច្ឆិកា ឆ្នាំ២០២៣។ នៅក្នុងយុគសម័យឌីជីថល បច្ចេកវិទ្យាបានដើរតួនាទីយ៉ាងសំខាន់ក្នុងជីវភាពរស់នៅប្រចាំថ្ងៃ ការធ្វើធុរកិច្ច និងការផ្តល់សេវាសាធារណៈ និងសេវាផ្សេងៗប្រកបដោយប្រសិទ្ធភាពខ្ពស់។ ដោយក្រសួងប្រៃសណីយ៍និង ទូរគមនាគមន៍ជាសេនាធិការរបស់រាជរដ្ឋាភិបាលទទួលបន្ទុកអភិវឌ្ឍវិស័យទូរគមនាគមន៍ និងបច្ចេកវិទ្យាឌីជីថល ខ្ញុំសូមលើកទឹកចិត្តដល់ក្មួយៗសិស្សានុសិស្សទាំងអស់ បន្ទាប់ពីទទួលបានលទ្ធផលជាប់ជាស្ថាពរ សូមពិចារណា ចាប់យកការសិក្សាលើជំនាញបច្ចេកវិទ្យាឌីជីថល និងជំនាញពាក់ព័ន្ធផ្សេងៗ ដើម្បីទទួលបានឱកាសការងារល្អ ដែលមានប្រាក់ចំណូលខ្ពស់សម្រាប់លើកកម្ពស់ជីវភាពគ្រួសារ និងរួមចំណែកដល់ការសម្រេចបាននូវចក្ខុវិស័យ របស់រាជរដ្ឋាភិបាលក្នុងការកសាងរដ្ឋាភិបាល សេដ្ឋកិច្ច និងសង្គមឌីជីថល។ បន្ថែមពីលើនេះ ក្មួយៗអាចទទួល បានឱកាសសិក្សាជាច្រើន ក្នុងការសិក្សាថ្នាក់បរិញ្ញាបត្រលើជំនាញពាក់ព័ន្ធនឹងបច្ចេកវិទ្យាឌីជីថល កាមរយៈ អាហារូបករណ៍ និងកម្ចីថវិកាសិក្សាជាដើម។ ជាថ្មីម្ដងទៀត ក្រសួងប្រៃសណីយ៍សូមជូនពរដល់ក្មួយៗសិស្សានុសិស្សទាំងអស់ទទួលបានជោគជ័យ និងសង្ឃឹមជឿជាក់ថា បន្ទាប់ពីបញ្ចប់ការសិក្សាកម្រិតជំនាញ ឬសាកលវិទ្យាល័យ ក្មួយៗនឹងចូលរួមចំណែកអភិវឌ្ឍព្រះរាជាណាចក្រ កម្ពុជា ឆ្ពោះទៅសម្រេចឱ្យបាននូវចក្ខុវិស័យឆ្នាំ២០៥០ ក្រោមការដឹកនាំប្រកបដោយភាពឈ្លាសវៃ និងស្វាហាប់ របស់ សម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តីនៃព្រះរាជាណាចក្រកម្ពុជា។	{ "spider_name": "businesscambodia", "scrape_at": "2025-06-14_19:40:15", "date_created": "2023-11-10T08:08:55.631Z", "category": "ព័ត៌មានថ្មីៗ", "views": 100, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ធ្វើការកុំងា.ប់ក្រឡា! មកស្គាល់ ប្រភពចំណូ.លធំៗ៤ អាចរកលុ.យបន្ថែមបាន ពីការងារប្រចាំថ្ងៃ	https://business-cambodia.com/articles/4-major-sources-of-income	ក្នុងរបត់សេដ្ឋកិច្ចពុំមានស្ថិរភាព មនុស្សជួបបញ្ហាលុយកាក់ កើតស្ត្រេស ចំណាយច្រើនជាងចំណូល មិនដឹងរកច្រកចេញតាមផ្លូវណា។ ថ្ងៃនេះ Business Cambodia សូមលើកបង្ហាញប្រភពចំណូលធំៗ៤ ដែលអ្នកអាចរកបន្ថែមបាន ពីការងារប្រចាំថ្ងៃ៖   ១/. ប្រាក់ឧបត្ថម្ភពីលើប្រាក់ខែ   ប្រើជំនាញធ្វើការ ក្នុងនាមជាបុគ្គលិករបស់ស្ថាប័នណាមួយ ដើម្បីទទួលបានប្រាក់ខែ ចិញ្ចឹមឆ្នាំងបាយ។ ចំណូលច្រកទី១នេះ មានស្ថិរភាព និងជាប់លាប់ រីឯចំនួនច្រើនឬតិច គឺអាស្រ័យទៅលើតួនាទី និងសមត្ថភាពបំពេញការងាររបស់អ្នក។ លក្ខណពិសេស នៅក្រុមហ៊ុនខ្លះមានប្រាក់ឧបត្ថម្ភបន្ថែម ឬប្រាក់លើកទឹកចិត្ត ជាមួយអត្ថប្រយោជន៍ផ្សេងៗជាច្រើនទៀត។   ២/. ប្រាក់កម្រៃជើងសារ   ប្រាក់កម្រៃជើងសារឬប្រភេទប្រាក់ទីពីរ មានលក្ខណៈល្អណាស់សម្រាប់អ្នកដែលកំពុងសិក្សា ឬកំពុងបម្រើរការងារពេញម៉ោង។ ឧទាហរណ៍ អ្នកជួយគេលក់ផ្ទះមួយកន្លែង លក់ដីមួយកន្លែង ឬក៏ជួលឬលក់អចលនទ្រព្យផ្សេងៗទៀត ហើយអ្វីដែលអ្នកទទួលបានមកវិញនោះគឺ ប្រាក់កម្រៃជើងសារ (commission) នេះឯង។ ក្រៅពីអចលនទ្រព្យ នៅមានទ្រព្យជាច្រើនទៀត ឬក៏មានការងារមួយចំនួនដែលអ្នកជួយគេ គេគិតជាកម្រៃជើងសារមកឲ្យអ្នក។ ប្រាក់ទីពីរនេះ គឺសម្រាប់អ្នកដែលពូកែខាងលក់ អ្នកដែលមានជំនាញលក់ខ្លាំង ពួកគេអាចនឹងទទួលបានប្រាក់កម្រៃជើងសារច្រើន។   ៣/. ចាប់លុយលើមេឃ   ចំណូលបន្ថែមច្រើនខ្ទង់ អាចរកបានគ្រាន់តែប្រើជំនាញដែលអ្នកកំពុងមាន ផ្គួបជាមួយបច្ចេកវិទ្យាបន្តិចប៉ុណ្ណោះ ស្តាប់ទៅហាក់មិនគួរឲ្យជឿតែវាជាការពិត។ ១/. កម្មវិធី Facebook៖ សម្រាប់បណ្តាញសង្គមមួយនេះអ្នកប្រើប្រាស់អាចមានច្រើនច្រកក្នុងការបង្កើតចំណូលពីវា។ ទីមួយ Ads Break ជាការផលិតវីឌីអូដែលមានអ្នកមើលច្រើន យើងអាចបើករកលុយពី Facebook បានតាមរយៈការដាក់ពាណិជ្ជកម្មនៅលើវីឌីអូទាំងនោះ។ ទីពីរ Instant Articles ជាការសរសេរអត្ថបទដោយយក Ads ពី Facebook។ និងទីបី ការទទួលផ្សាយពាណិជ្ជកម្ម (ផ្សព្វផ្សាយវីឌីអូផ្ទាល់ខ្លួន និងទៅថតទីតាំងរបស់ភ្ញៀវផ្ទាល់) និងទីបួន ការលក់ផលិតផល (លក់ផលិតផលឲ្យគេ និងលក់ផលិតខ្លួនឯង) ជាដើម។   យ៉ាងណាមិញ ដើម្បីអាចរកលុយពី Facebook បានអ្នកត្រូវបំពេញតាមលក្ខខណ្ឌចំនួន៤គឺ (១)ត្រូវមានហ្វេសប៊ុកផេក និងផុសវីដេអូឱ្យបានទៀតទាត់ (២)ត្រូវមានអ្នក Followers ចាប់ពី ១០,០០០ ឡើងទៅ (៣)មានអ្នកមើលវីដេអូរយៈពេល ៦០០,០០០ (៦០ម៉ឺន)នាទី ក្នុងរយៈពេល៦០ថ្ងៃ និង(៤)ស្ថិតនៅក្នុងប្រទេសដែលអាចរកលុយជាមួយ Facebook បាន។ ក្នុងនោះយោងតាមគេហទំព័រ GAMESPEC ដែលដកស្រង់ពីរបាយការណ៍អ្នកត្រួតពិនិត្យប្រព័ន្ធផ្សព្វផ្សាយសង្គម បានឱ្យដឹងថា អ្នកផលិតវីឌីអូនៅអាស៊ីអាចរកចំណូលបានជាមធ្យម ៥ដុល្លារ ខណៈនៅអឺរ៉ុប អ្នកបង្កើតមាតិកាអាចរកបានចន្លោះពី ៣-៩ដុល្លារ ក្នុង 1K VIEWS។   ២/. កម្មវិធី Youtube៖ មានមនុស្សមិនក្រោមលាននាក់ទេដែលចូលមើលវីឌីអូក្នុង Youtube មួយថ្ងៃៗ ហើយក្នុងចំណោមមនុស្សទាំងអស់នោះអាចនឹងមានអ្នកម្នាក់ផងដែរ។ ប្រសិនបើចង់ធ្វើការទាញចំណូលពីវា អ្នកអាចចាប់ផ្តើមផលិតប្រភេទវីឌីអូដែលខ្លួនចូលចិត្ត ទៅតាមទេពកោសល្យ និងជំនាញរបស់អ្នក បន្ទាប់មក  Upload វីឌីអូទាំងនោះនៅក្នុង Youtube។   បើតាមការចុះផ្សាយរបស់សារព័ត៌មានក្រៅស្រុក Business Insider បានឱ្យបង្ហាញថា ប្រាក់ចំណូលដែលរកបានពី Youtube ជាទូទៅបានតាមរយៈ ការឧបត្ថម ការលក់ទំនិញ និងមួយផ្នែកធំបានពីស្ពតពាណិជ្ជកម្មដែលដាក់ដោយ Google។ រីឯលក្ខខណ្ឌដែលអាចរកលុយបានគឺ មានចំនួន Subscribers ១ពាន់នាក់ និងចំនួនមើលមាន ៤ពាន់ម៉ោងក្នុង១ឆ្នាំទើបចាប់ផ្តើមអាចរកលុយបាន។   ប្រភពដដែលបានបន្តថា តាមរបាយការណ៍សម្ភាសន៍របស់ពួកគេជាមួយអ្នកធ្វើវីឌីអូ Youtube បាននិយាយថា ជាទូទៅពួកគេអាចរកបានចន្លោះពី ២ដុល្លារ ទៅ ១២ដុល្លារ ក្នុងចំនួនអ្នកមើល ១K ឬ ១,០០០ដង ដែលចំនួននេះជាទិន្នន័យស្រង់ពីបរទេសដោយឡែកសម្រាប់នៅស្រុកខ្មែរ យ៉ាងណានោះក៏មិនទាន់បង្ហាញជាក់លាក់នៅឡើយនោះទេ។   ៤/. ឈ្មួញកណ្តាលទំនើប   ឈ្មួញកណ្តាលទំនើប ឬ Drop Shipping ជាការធ្វើពាណិជ្ជកម្មអេឡិចត្រូនិកដោយទទួលយកការបញ្ជាទិញរបស់អតិថិជន មិនចាំបាច់មានស្តុកជាក់ស្តែងនៅក្នុងដៃ ឬហៅម្យ៉ាងទៀតថា របរធ្វើនំអត់ម្សៅ។ របរនេះមិនត្រូវការចំណាយដើមទុនទេ គ្រប់ពេលដែលមានការបញ្ជាទិញអីវ៉ាន់ពីអតិថិជនទៅកាន់ក្រុមហ៊ុនតាមរយៈអ្នក នោះអ្នកនឹងទទួលបានកម្រៃជើងសារហោះចូលកុងធនាគារទាំងបិទភ្នែក។ Dropshipping អាចធ្វើបាននៅលើបណ្តាញ Platform E-commerce អន្តរជាតិធំៗដូចជា Ebay, Etsy, និង Shopify ជាដើម។ ឧទាហរណ៍ អីវ៉ាន់តម្លៃដើម ២០ដុល្លារ អាចដាក់លក់ទៅក្រៅប្រទេសបានចន្លោះពី ៤៥-៨០ ដុល្លារឯណោះ ហើយបើប្រៀបជាមួយការយកមកលក់នៅខ្មែរគឺខុសគ្នាឆ្ងាយ ដោយហេតុថា ប្រទេសគេរីកចម្រើន ហើយលុយមានតម្លៃថោក។                   ចំពោះដំណើរការនៃការធ្វើ Dropshipping៖ ១. យកឥវ៉ាន់ពីរោងចក្រផុសលក់បន្តក្នុងវេបសាយ ២. ពេលភ្ញៀវចុចបញ្ជាទិញយកប្រាក់ដែលភ្ញៀវបង់រួចទៅទិញឥវ៉ាន់បន្ត ពីរោងចក្រក្នុងតម្លៃដើម (មិនបាច់ទិញស្តុកទេ) ហើយរក្សាទុកប្រាក់ចំនេញ ៣. រោងចក្រជាអ្នករៀបចំ និង ដឹកជូនភ្ញៀវរបស់យើង មិនចាំបាច់ហត់ទេ អ្វីដែលត្រូវមាន ដើម្បីចាប់ផ្តើម ត្រូវចេះបង្កើតវេបសាយលក់ទំនិញ (មិនចេះសរសេរកូដ ក៏អាចធ្វើបាន), ចេះស្វែងរកផលិតផលល្អៗ តម្លៃធូរៗ គុណភាពល្អ ពេញនិយម, ចេះកម្មង់ទំនិញពីរោងចក្រផ្ទាល់ និងយល់ដឹងពីយុទ្ធសាស្រ្តទីផ្សារ មានការអត់ធ្មត់ មិនរារែកជាមួយបញ្ហាឬ ឧបសគ្គដែលកើតមាន។ ជារួមការចាប់ផ្តើម ធ្វើ Dropshipping ពិតជាឱកាសល្អ សម្រាប់រកប្រាក់ចំណូលបន្ថែមពីការងារ តែទាមទារការចេះច្បាស់យល់ច្បាស់ពីការធ្វើផងដែរ។   យ៉ាណាមិញ មានចំណូលពីប្រាក់ខែមួយ ប្រាក់ឧបត្ថមពីរ បើបានប្រាក់កម្រៃជើងសារ ប្រាក់ពីបច្ចេកវិទ្យា និងប្រាក់ឈ្មួញកណ្តាលទំនើប នោះជីវភាពអ្នកនឹងកាន់តែប្រសើរ។ ចូររៀនចាប់ឱកាសនៅក្នុងសម័យកាលឧស្សាហកម្ម ៤.០ ប្រឹងសម្រួចជំនាញទាញចំណូល រៀនបង្កើតលំហូរសាច់ប្រាក់ក្រៅពីប្រាក់ខែគោល និងចេះចាត់ចែងធនធានដែលអ្នករកបាន ទៅបង្កាត់កូនពូនជាចៅ នោះអនាគតអ្នកនឹងធូរធារក្នុងសម័យជឿនលឿនមិនខាន៕   អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» (កសាងចំណូលច្រើនប្រភពលើសពីប្រាក់ខែ) បើកទទួលការកក់ហើយ តម្លៃពិសេសត្រឹម ១០$ ប៉ុណ្ណោះ។ កក់តាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:15", "date_created": "2023-11-10T06:30:37.414Z", "category": "ភាពជាអ្នកដឹកនាំ", "views": 2640, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ក្រុមហ៊ុន Visa បង្កើតនូវកម្មវិធីថ្មីដើម្បីការពារអ្នកប្រើប្រាស់ និងផ្តល់សិទ្ធអំណាចដល់ម្ចាស់អាជីវកម្មខ្នាតតូចដើម្បីប្រយុទ្ធប្រឆាំងនឹងការក្លែងបន្លំ	https://business-cambodia.com/articles/new-visa-program	រាជធានីភ្នំពេញ ថ្ងៃទី ១0 ខែ វិច្ឆិកា ឆ្នាំ ២០២៣ - នៅថ្ងៃនេះក្រុមហ៊ុន Visa ដែលជាក្រុមហ៊ុនបច្ចេកវិទ្យាទូទាត់សាច់ប្រាក់តាមប្រព័ន្ធឌីជីថលឈានមុខគេ បានយកចិត្តទុកដាក់លើការធ្វើបរិវត្តកម្មនៃកម្មវិធីវិវាទរបស់ខ្លួន ដែលត្រូវបានសម្រួលមុខងារឲ្យកាន់តែមានភាពងាយស្រួលសម្រាប់ម្ចាស់អាជីវកម្ម ប្រយុទ្ធប្រឆាំងនឹងការសងប្រាក់ត្រលប់ ក្នុងករណីដែលបុគ្គលណាម្នាក់មានចេតនាផ្តល់ព័ត៌មានមិនពិត ឬ បង្ហាញអត្តសញ្ញាណរបស់ខ្លួនខុសពីការពិត ក្នុងគោលបំណងទទួលបានផលចំណេញដោយខុសច្បាប់ តាមរយៈសកម្មភាពទិញទំនិញ និងការសងត្រលប់ ដែលវាត្រូវបានគេស្គាល់ថាជាការក្លែងបន្លំលាក់បំពួន ឬការក្លែងបន្លំដោយភាគីទីមួយ សម្រាប់ប្រតិបត្តិការទូទាត់តាមកាតដែលធ្វើឡើងពីចម្ងាយ។ ការកែប្រែនេះ អាចជួយសង្គ្រោះការខាតបង់របស់អាជីវកម្មខ្នាតតូចជាសកល បានជាងមួយពាន់លានដុល្លារ ក្នុងរយៈពេល ៥ឆ្នាំខាងមុខ ដែលវានឹងផ្តល់អត្ថប្រយោជន៍ដល់ប្រព័ន្ធអេកូឡូស៊ីរបស់អ្នកប្រើប្រាស់ និងម្ចាស់អាជីវកម្មទាំងមូល។   អ្នកស្រី Ivana Tranchini  នាយិកាគ្រប់គ្រងក្រុមហ៊ុន Visa ប្រចាំប្រទេសកម្ពុជា បានមានប្រសាសន៍ថា៖ “សម្រាប់ក្រុមហ៊ុន Visa គឺយើងបានប្តេជ្ញាចិត្តគាំពារដំណើរការពាណិជ្ជកម្មប្រកបដោយទំនុកចិត្តខ្ពស់ ដែលអាចការពារបានទាំងអ្នកប្រើប្រាស់ និង អាជីវក។ ការកើនឡើងនូវការក្លែងបន្លំពីភាគីទីមួយ ទាមទារឱ្យមានការផ្លាស់ប្តូរកម្មវិធីវិវាទរបស់យើងដល់កម្រិតកំណត់មួយ ដើម្បីផ្តល់សិទ្ធិអំណាចដល់ម្ចាស់អាជីវកម្មខ្នាតតូច ជាមួយនឹងយន្តការដែលពួកគេត្រូវការ ដើម្បីធានាបាននូវការទូទាត់ដោយស្របច្បាប់”។ អ្នកស្រីបន្តទៀតថា៖ “ការតាំងចិត្តក៏មុតមាំក្នុងការប្រយុទ្ធប្រឆាំងនឹងការក្លែងបន្លំនេះ ក៏រួមបញ្ចូលទាំងការពង្រឹងចំណេះដឹងជូនដល់អតិថិជនតាមរយៈការបណ្តុះបណ្តាលជាបន្តបន្ទាប់ស្តីពីហានិភ័យពីការគំរាមកំហែងសុវត្ថិភាពផងដែរ។ តាមរយៈគំនិតផ្តួចផ្តើមដោយក្រុមហ៊ុន Visa យើងបានដាក់ឲ្យដំណើរការសារជាថ្មីម្តងទៀតនូវ វេទិកាហានិភ័យឧស្សាហកម្មកម្ពុជា ដោយប្រមូលផ្តុំនូវក្រុមការងារដែលមានជំនាញខាងការប្រយុទ្ធប្រឆាំងនឹងការក្លែងបន្លំលើការទូទាត់ និងប្រតិបត្តិការ នៅទូទាំងប្រព័ន្ធអេកូសាស្ត្ររបស់ក្រុមហ៊ុន Visa ដើម្បីចែករំលែកនូវវិធីសាស្ត្រនៃការអនុវត្តដែលល្អបំផុត និងភាពឆ្លាតវៃក្នុងការប្រយុទ្ធប្រឆាំងនឹងការក្លែងបន្លំ។ ក្រុមហ៊ុន Visa នៅតែបន្តជំហរជ្រោមជ្រែងការពារអ្នកប្រើប្រាស់ពីការក្លែងបន្លំ ដូចដែលបានគូសបញ្ជាក់ពីការប្តេជ្ញាចិត្តរបស់ក្រុមហ៊ុន ក្នុងការធានាចំពោះម្ចាស់ប័ណ្ណដោយមិនចាំបាច់ត្រូវរ៉ាប់រងលើប្រភេទប្រតិបត្តិការដែលគ្មានការអនុញ្ញាត។ ការផ្លាស់ប្តូរច្បាប់នេះ ផ្តល់ឱ្យអាជីវករនូវវិធីសាស្រ្តជាច្រើនបន្ថែមទៀត ដើម្បីលើកបង្ហាញតតាំងចំពោះការចោទប្រកាន់ក្នុងវិវាទ ដែលត្រូវបានអនុញ្ញាតត្រឹមត្រូវ និងមានសុពលភាព ជួយការពារម្ចាស់អាជីវកម្មឲ្យរក្សាបាននូវទឹកប្រាក់ដែលជារបស់ពួកគេផ្ទាល់ ព្រមទាំងការពារអ្នកប្រើប្រាស់កាតស្របច្បាប់ផងដែរ។ អ្នកស្រី Ivana Tranchini  បានមានប្រសាសន៍បន្ថែមទៀតថា៖ “រចនាសម្ពន្ធ័នៃប្រព័ន្ធវិវាទដ៏រឹងមាំ ភាពយុត្តិធម៌ គឺមានសារៈសំខាន់ខ្លាំងណាស់ ដោយសារវាគឺជាហេតុផលដ៏សំខាន់ក្នុងការបង្កើតទំនុកចិត្ត និងបង្កើនប្រសិទ្ធភាពសម្រាប់វិស័យទូទាត់តាមរយៈប្រព័ន្ធឌីជីថល និង  វិស័យពាណិជ្ជកម្មអេឡិចត្រូនិកដែលកំពុងតែរីកចម្រើនរបស់កម្ពុជា”។ អ្នកស្រីបន្តទៀតថា៖ “អាជីវកម្មខ្នាតតូច អាចនឹងត្រូវបានរងការបំផ្លិចបំផ្លាញដោយសារការក្លែងបន្លំពីភាគីទីមួយ។ ប្រសិនបើសហគ្រាសខ្នាតតូច និងមធ្យម ចាញ់បណ្តឹងសម្រាប់ការចោទប្រកាន់ស្របច្បាប់នោះគឺវាអាចមានភាពខុសគ្នានៅក្នុងការរៀបចំបញ្ជីបង់ប្រាក់ឬមិនបង់។ កំនែលម្អកម្មវិធីវិវាទរបស់យើងនឹងធានាបានថា ម្ចាស់អាជីវកម្មក្នុងប្រទេសកម្ពុជា នឹងទទួលបាននូវយុត្តិធម៌ សម្រាប់ការចោទប្រកាន់ក្នុងវិវាទផ្សេងៗ”។ លោក Torsten Kleine Büning ប្រធានគណៈកម្មាធិការហានិភ័យនៃសមាគមធនាគារនៅកម្ពុជា (ABC) និងជានាយកហានិភ័យ និងទីប្រឹក្សាប្រតិបត្តិតាមសម្រាប់នាយកប្រតិបត្តិ ធនាគារ ABA បានមានប្រសាសន៍ថា៖ “អាជីវកម្មខ្នាតតូចមានអាត្រាហានិភ័យខ្ពស់លើការខាតបង់ និងរងការខូចខាតទាក់ទងនឹងការក្លែងបន្លំ ដោយសារពួកគេមិនមានធនធានដូចក្រុមហ៊ុនធំៗ”។ កាលពីពេលថ្មីៗនេះ សមាគមធនាគារនៅកម្ពុជា ក៏បានចេញសេចក្តីជូនដំណឹងដល់សារធារណជនឲ្យមានការប្រុងប្រយ័ត្នខ្ពស់ពីការក្លែងបន្លំតាមរយៈកម្មវិធីទិញទំនិញតាមអ៊ិនធើណេតផងដែរ។ លោក Torsten Kleine Büning បានមានប្រសាសន៍បន្ថែមទៀតថា៖ “ការប្រយុទ្ធប្រឆាំងនឹងការក្លែងបន្លំរបស់ភាគីទីមួយ ទាមទារភាពជាដៃគូប្រកបដោយប្រសិទ្ធភាពក្នុងចំណោមភាគីពាក់ព័ន្ធទាំងអស់។ យើងនៅតែមានការប្រុងប្រយ័ត្នចំពោះការក្លែងបន្លំគ្រប់ប្រភេទនៅក្នុងវិស័យធនាគារ និងវិស័យផាត់ទាត់ ហើយក៏សូមកោតសរសើរចំពោះការប្តេជ្ញាចិត្តរបស់ក្រុមហ៊ុន Visa ក្នុងការកាត់បន្ថយការគំរាមកំហែងប្រភេទនេះចំពោះម្ចាស់អាជីវកម្ម”៕ អំពីក្រុមហ៊ុន Visa Visa Inc. (NYSE: V) គឺជាក្រុមហ៊ុននាំមុខគេក្នុងបច្ចេកវិទ្យាទូទាត់សាច់ប្រាក់តាមរយៈឌីជីថល ដែលជួយសម្រួលដល់ប្រតិបត្តិការរវាងអ្នកប្រើប្រាស់ ពាណិជ្ជករ ស្ថាប័នហិរញ្ញវត្ថុ និងស្ថាប័នរដ្ឋាភិបាលដែលពាក់ព័ន្ធ ច្រើនជាង ២០០ ប្រទេស និង តំបន់ ជារៀងរាល់ឆ្នាំ។ បេសកកម្មរបស់យើងគឺផ្សាភ្ជាប់ពិភពលោកទាំងមូល តាមរយៈការតភ្ជាប់បណ្តាញទូទាត់ប្រាក់ប្រកបដោយភាពច្នៃប្រឌិតថ្មី ងាយស្រួល អាចទុកចិត្តបាន និងមានសុវត្ថិភាពបំផុត ដែលអនុញ្ញាតឲ្យអ្នកប្រើប្រាស់ អាជីវករ និងសេដ្ឋកិច្ចមានការរីកចម្រើន។ យើងជឿជាក់ថាសេដ្ឋកិច្ចដែលរួមបញ្ចូលមនុស្សគ្រប់រូប នៅគ្រប់តំបន់ នឹងជួយដល់ការអភិវឌ្ឍនៅគ្រប់ទីកន្លែង ហើយយើងមើលឃើញថា នេះគឺជាមូលដ្ឋានគ្រឹះនៃចរន្តសាច់ប្រាក់។ ស្វែងយល់បន្ថែមតាមរយៈ com ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-10T06:23:42.462Z", "category": "PR", "views": 97, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
សេដ្ឋកិច្ចធ្លាក់ចុះ ពិបាករកស៊ី បើយកលុយដាក់ធនាគារនិងដាក់នៅផ្សារហ៊ុនតើមួយណាចំណេញជាង?	https://business-cambodia.com/articles/investing-in-stock-and-saving-in-the-banks	ដោយសារតែប្រទេសយើងមានផ្សារភាគហ៊ុនដែលមានឈ្មោះថាផ្សារមូលបត្រកម្ពុជា ដូច្នេះហើយមានបងប្អូនមួយចំនួនមានចម្ងល់និងចោទសួរជាសំណួរថាតើបើយកលុយដាក់នៅធានាគារនិងដាក់នៅផ្សារហ៊ុន តើមួយណាចំណេញជាង។   ដូច្នេះថ្ងៃនេះ Business Cambodia សូមធ្វើការចែករំលែកនិងវែកញែកដើម្បីបងប្អូនបានដឹងកាន់តែច្បាស់និងស្វែងយករកចំណុចសម្រាប់ធ្វើការសម្រេចចិត្តដើម្បីជាជម្រើសក្នុងការប្រើលុយឲ្យមានប្រសិទ្ធភាពនិងកាត់បន្ថយកហានិភ័យ។   ចំពោះការដាក់នៅធនាគារនាពេលបច្ចុប្បន្នអត្រាការប្រាក់សន្សំនៅធនាគារចន្លោះពី៧ទៅ៨.៥%ក្នុងមួយឆ្នាំសម្រាប់អ្នកដាក់ប្រាក់សន្សំក្នុងគណនីមានកាលកំណត់( Fixed deposit)។ គ្រឹះស្ថានខ្លះហ៊ានឲ្យការប្រាក់៩ទៅ១០%ក្នុងមួយឆ្នាំប៉ុន្ដែមានលក្ខខណ្ឌដោយលក្ខខណ្ឌរបស់គ្រឹះស្ថានខ្លះត្រូវឲ្យអ្នដាក់លុយច្រើន ហើយលក្ខខណ្ឌខ្លះទៀតតម្រូវឲ្យអ្នកដាក់លុយនៅធនាគារពី១០ទៅ១៥ឆ្នាំទើបគេគិតការប្រាក់សន្សំប្រចាំឆ្នាំឲ្យខ្ពស់បែបនេះ។    សម្រាប់ការវិនិយោគលើផ្សារហ៊ុនវិញយើងបានចំណូល២ផ្លូវដែលទីមួយគឺបានចំណូលពីហ៊ុនឡើងថ្លៃចំណែកមួយទៀតបានចំណូលតាមរយៈភាគលាភ។ ឥឡូវយកអាចប្រៀបធៀបការដាក់លុយនៅធនាគារយកការប្រាក់និងទិញហ៊ុនយកភាគលាភ។   ចំពោះការដាក់លុយនៅធនាគារយកការប្រាក់និងទិញហ៊ុនយកភាគលាភ បច្ចុប្បន្នសម្រាប់ការទិញហ៊ុនយកភាគលាភ មានភាគហ៊ុនខ្លះចែកភាគលាភ៧ទៅ៨%។ ជាក់ស្ដែងក្រុមហ៊ុនសែលកាតចែកភាគលាភ៣ខែម្ដងហើយចែកភាគលាភ៧%ក្នុងមួយឆ្នាំបើអ្នកទិញហ៊ុនសែលកាតក្នុងតម្លៃIPO តម្លៃ២២៧០រៀលក្នុងមួយហ៊ុន។ ចំណែកភាគហ៊ុន ធនាគារ អេស៊ីលីដាដែលជាក្រុមហ៊ុនចុះបញ្ជីលើផ្សារហ៊ុនក៏ចែកភាគលាភខ្ពស់ផងដែរ ហើយបើអ្នកទិញហ៊ុន ធនាគារ អេស៊ីលីដាក្នុងតម្លៃបច្ចុប្បន្ន ៩,៦៦០រៀលក្នុងមួយហ៊ុន អ្នកនឹងអាចបានភាគលាភខ្ទង់៧%។   អ៊ីចឹងក្នុងស្ថានភាពបច្ចុប្បន្នរវាងដាក់លុយនៅធនាគារនិងទិញហ៊ុនភាគលាភគឺដាក់លុយនៅធនាគារអាចនឹងមានឱកាសចំណេញច្រើនជាង។ ហើយការទិញហ៊ុនយកភាគលាភអ្នកអាចនឹងមិនបានភាគលាភខ្ពស់នោះទេបើអ្នកទិញហ៊ុនក្នុងតម្លៃថ្លៃ។   យ៉ាងណាមិញដូចបានរៀបរាប់ខាងលើហើយថាភាគហ៊ុនបានចំណូលពីផ្លូវ ក្រៅពីភាគលាភគឺយើងបានចំណូលពីហ៊ុនឡើងថ្លៃដែលយើងហៅម្យ៉ាងទៀតថាចំណេញមូលធន។ នៅលើផ្សារហ៊ុនខ្មែរយើង ឱកាសបានចំណេញមូលធនពីការវិនិយោគហ៊ុនគឺពីចន្លោះ១០ទៅ៣០%ក្នុងមួយឆ្នាំទៅតាមស្ថានភាពសេដ្ឋកិច្ចនិងការរកស៊ីរបស់ក្រុមហ៊ុន។   ជាពិសសអំឡុងពេលសេដ្ឋកិច្ចធ្លាក់ចុះ ភាគហ៊ុនភាគច្រើនធ្លាក់ថ្លៃតម្លៃធូថ្លៃល្អ ហើយបើអ្នកមានសាច់លុយចាប់ឱកាសទិញហ៊ុនក្នុងតម្លៃធូថ្លៃ  ពេលសេដ្ឋកិច្ចសកលងើបឡើងវិញអ្នកនឹងអាចមានឱកាសចំណេញច្រើនជាងដាក់លុយនៅធនាគារឆ្ងាយក៏ថាបាន។ ដូច្នេះហើយបានជាមនុស្សមួយចំនួនតែងតែចាប់ឱកាសកសាងទ្រព្យ សល់ទ្រព្យ សល់លុយ អំឡុងពេលមានវិបត្តិពោលគឺអំឡុងពេលមានវិបត្តិពួកគាត់អាចទិញហ៊ុនទិញអចលនទ្រព្យតម្លៃធូថ្លៃក្រោមទីផ្សារខ្លាំងហើយពេលសេដ្ឋកិច្ចងើបឡើងវិញពួកគាត់ទទួលបានផលចំណេញច្រើន។   ការដាក់លុយនៅធនាគារអាចសុវត្ថិភាពជាងយកទៅវិនិយោគហ៊ុនមែនប៉ុន្ដែការដាក់លុយនៅធនាគារមិនបានផ្ដល់ឱកាសឲ្យអ្នកបានសិក្សាស្វែងយល់ពីការវិនិយោគឡើយហើយលុយរបស់អ្នកក៏កើនយឺតទៀតផង។ ចំណែកការវិនិយោគលើផ្សារងហ៊ុនអ្នកអាចសិក្សាស្វែងយល់ពីការវិនិយោគបាន ជាពិសេសអ្នកនឹងទទួលបានជំនាញវិនិយោគលើផ្សារហ៊ុន ហើយនៅពេលផ្សារហ៊ុនយើងកាន់តែរីកចម្រើន អ្នកនឹងមានជំនាញវិនិយោគអាចកសាងទ្រព្យរយៈពេលវែងពីការវិនិយោគលើផ្សារភាគហ៊ុន។   អ៊ីចឹងហើយបានគេឲ្យយើងត្រូវមានចំណេះដឹងផ្នែកហិរញ្ញវត្ថុទើបយើងអាចរកលុយនិងកសាងទ្រព្យបានច្រើន។ ហើយការវិនិយោគគឺជាផ្នែកមួយនៃចំណេះហិរញ្ញវត្ថុជួយឲ្យយើងអាចរកចំណូលបាន។ ដូច្នេះដើម្បីរកលុយបានច្រើនជាងមុនទាមទារឲ្យមានមានចំណេះជំនាញព្រោះចំណេះជំនាញធ្វើឲ្យយើងរកចំណូលនិងចំណេញលុយច្រើន។    ជាចុងក្រោយ Business Cambodia ណែនាំឲ្យបងប្អូនធ្វើពិពិធកម្មលុយរបស់បងប្អូន។ មានន័យថាកុំទុកលុយច្រើននៅកន្លែងតែមួយព្រោះវាអាចជួបហានិភ័យនិងខាតបង់លុយ។ យើងដាក់ខ្លះនៅធនាការ ដាក់ខ្លះនៅហ៊ុន ដាក់ខ្លះនៅអចលនទ្រព្យខ្លះ និងដាក់នៅកន្លែងផ្សេងៗទៀត។ ជាពិសេសបើយើងច្បាស់ណាមួយជាងគេដាក់មួយហ្នឹងឲ្យច្រើនជាងគេ។   ត្រូវចាំថាគ្រប់ការវិនិយោគសុទ្ធតែមានហានិភ័យ ហើយការវិនិយោគលើផ្សារហ៊ុនក៏មានហានិភ័យផងដែរ ដូច្នេះបងប្អូនត្រូវសិក្សាស្វែងយល់មុននឹងវិនិយោគ។ ការវិនិយោគលើផ្សារហ៊ុនគឺជារឿងថ្មីសម្រាប់ប្រជាជនកម្ពុជាដូច្នេះបងប្អូនភាគច្រើនមិនទាន់ដឹងថាតើចង់វិនិយោគលើផ្សារហ៊ុនគេចាប់ផ្ដើមពីណា ហើយទិញហ៊ុនគេទិញដោយរបៀបណា។ ដូច្នេះបើចង់រកផ្លូវរៀនវិនិយោគលើផ្សារហ៊ុនអាចតាមដានហ្វេសប៊ុកផេក Toeuy Hong-ទឿយ ហុង និង ចូលគ្រុបតេឡេក្រាម https://t.me/toeuy_hong៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-10T05:45:53.111Z", "category": "ហិរញ្ញវត្ថុ", "views": 522, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ចង់បើកម៉ាត១ត្រូវការដើមទុនប៉ុន្មាន? នេះជាគំនិត និងទុនខ្លះៗ អ្នកចង់រកស៊ីវិស័យម៉ាត ដាច់ខាតត្រូវតែដឹង	https://business-cambodia.com/articles/how-to-start-a-mini-mart	ផ្សារម៉ាត គឺជារបេរមួយដែលពេញនិយមមែនទែននៅស្រុកខ្មែរមានទាំងម៉ាតខ្នាតតូច( Mini Mart ) និងខ្នាត់ធំ ( supermarkets) ខណៈនេះជាហាងលក់ទំនិញរាយដែលបង្កភាពងាយស្រួលសម្រាប់អតិថិជននាសម័យថ្មី និង ជាជម្រើសល្អក្នុងការជាវទំនិញរបស់ភ្ញៀវ ជាជាងទៅផ្សារធម្មតា។   ទន្ទឹមនឹងរបរពេញនិយមនេះផងដែរ ថ្ងៃនេះ Business Cambodia និងលើកយគំនិត ក៏ដូចជាដើមទុនខ្លះៗ ដើម្បីឲ្យបងប្អូនងាយស្រួលគិតពិចារណាថា តើគួរធ្វើបែបណានិងត្រៀមដើមទុនប៉ុន្មាន ដើម្បីត្រូវតាមតម្រូវការរបស់បងប្អូន។     ខាងក្រោមនេះគឺជាគំនិតមួយចំនួន សម្រាប់បងប្អូនដែលមានបំណងចង់បើកម៉ាត មិនថាជាប្រភេទខ្នាតធំឬខ្នាតតូច កុំរំលងចំណុចនេះ  ៖   ១. សរសេរគម្រោង   ទោះបីជាចាប់ផ្តើមអាជីវកម្មតូច ឬធំ និងមានគម្រោងចាប់ផ្តើមយូរ ឬឆាប់ បងប្អូនត្រូវតែមានគម្រោងច្បាស់លាស់មួយសម្រាប់ភាពរឹងមាំរបស់អាជីវកម្ម និងខ្លួនឯងផ្ទាល់។ ជាទូទៅនៅក្នុងគម្រោងលក់នីមួយៗគួរតែមាន ការវិភាគគូប្រជែង គម្រោងទីផ្សារ ការរើសបុគ្គលិក ការគ្រប់គ្រង និងផែនការហិរញ្ញវត្ថុជាដើម។   ២. កំណត់ផលិតផលសម្រាប់លក់   បងប្អូនត្រូវរើសផលិតដែលត្រូវដាក់លក់នៅក្នុងហាង ថាត្រូវលក់ផលិតផលណាខ្លះ? ជាប្រភេទបន្លែ ផ្លែឈើ ឬអាហារកំប៉ុង ឬគ្រឿងសម្អាងជាដើម។  លើសពីនេះ គួររើសយកផលិតផលដែលមានគុណភាពខ្ពស់ ដើម្បីសាងកេរ្តិ៍ឈ្មោះដល់ម៉ាតរបស់បងប្អូន។   ៣. ស្វែងរកទីតាំង   ទីតាំងពិតជាសំខាន់ សម្រាប់របររកស៊ីនានា។ ដូច្នេះបងប្អូនត្រូវរើសយកទីតាំងណាដែលមានសក្តានុពលខ្លាំងរួមមាន ក្បែរកន្លែងចតយានជំនិះ មានមនុស្សឆ្លងកាត់ច្រើន និងជាកន្លែងដែលងាយស្រួលរកជាដើម។   ៤. ដាក់ឈ្មោះម៉ាត   ការដាក់ឈ្មោះ ក៏ជារឿងសំខាន់មួយដែរក្នុងមុខជំនួញទាំងឡាយ។ គោលការណ៍នៃការដាក់ឈ្មោះអាជីវកម្មដែលត្រឹមត្រូវរួមមាន ឈ្មោះងាយអាន និងងាយចងចាំ ឈ្មោះមិនជាន់គ្នាជាមួយអាជីវកម្មដទៃ និងជាឈ្មោះដែលបង្កប់អត្ថន័យ។   ៥. ភ្ជាប់ទំនាក់ទំនងជាមួយម្ចាស់ផលិតផល   ខណៈដែលទើបបើកដំណើរការថ្មីៗ បងប្អូនអាចជួលកន្លែងសម្រាប់ម្ចាស់ផលិតផលណាដែលចង់ដាក់លក់ទំនិញរបស់ពួកគេនៅក្នុងម៉ាតរបស់បងប្អូន ដោយការធ្វើបែបនេះ មិនចាំបាច់ចំណាយលុយទិញទំនិញស្តុកទុកច្រើននោះទេ។   ៦. ធ្វើទីផ្សារ   ការធ្វើទីផ្សារគឺជារឿងសំខាន់មួយដែលកំណត់ចំណូលច្រើន ឬតិច។ ដូច្នេះ ត្រូវសរសេរគម្រោងទីផ្សារមួយឲ្យល្បីដូចជា ការផ្សាយពាណិជ្ជកម្ម និងការរៀបយុទ្ធសាស្ត្រលក់ជាដើម ហើយអនុវត្តឲ្យមានប្រសិទ្ធភាពខ្ពស់តាមតែអាចធ្វើបាន។   ៧. រើសបុគ្គលិកឲ្យចំជំនាញ   គម្រោងល្អយ៉ាងណា តែបើរើសមនុស្សខុសឲ្យមកអនុវត្ត វានឹងក្លាយជារឿងឥតប្រយោជន៍។ ដូច្នេះ ត្រូវរើសបុគ្គលិកដោយផ្ចិតផ្ចង់ ចៀសវាងជួលមនុស្សមកអស់តែប្រាក់ខែ តែមិនមានការងារឲ្យគេធ្វើដើម្បីរកចំណូលមកវិញ។   ៨. បើកដំណើរការសាកល្បង   មុនពេលបើកដំណើរការជាផ្លូវការ គួរតែដំណើរការសាកល្បងសិន ព្រោះថាបងប្អូនអាចប្រើពេលនោះបង្ហាត់បង្រៀនបុគ្គលិកឲ្យកាន់តែជំនាញ។   បន្ទាប់ពីបានគំនិតមួយចំនួនក្នុងការចាប់ផ្ដើមហើយ អ្វីដែលបងប្អូនគួរដឹងគឺបន្ថែមនោះគឺ តម្លៃក៏ដូចជាទំហំ ក្នងការចាប់ផ្ដើមអាជីវកម្មមួយនេះ។  បើកតូចឬធំអាស្រ័យទៅ លើទំហំទឹកប្រាក់ដែលបងប្អូនមាន ហើយចំណោះដើមទុនរួមមាន៖     ១.  ដើមទុន៥០០០ដុល្លារ   ម៉ាតដែលប្រើដើមទុន៥ពាន់ដុល្លារគឺជាប្រភេទម៉ាតខ្នាតតូចដែលមានទំហំ ប្រមាណជា៧០ម៉ែត្រការ៉េ ។ ម៉ាតប្រភេទនេះភាគច្រើនមាននៅតាមការ៉ាសសាំង ស្ថាននីយរថភ្លើងជាដើម ដែលមិនសូវមានទំនិញច្រើនមុខទេ ពោលលក់តែអីវ៉ាន់ណាដែលចាំបាច់សម្រាប់អ្នកធ្វើដំណើរតែប៉ុណ្ណោះ។   ២. ដើមទុន២ម៉ឺន ទៅ៥ម៉ឺនដុល្លារ   ម៉ាតដែលចំណាយដើមទុនចាប់ពី២ម៉ឺនដុល្លារនេះ គឺជាប្រភេទ Mini mart  ដែលជាម៉ាតលក់សម្ភារៈ ប្រើប្រាស់ប្រចាំថ្ងៃ ហើយថែមទាំងមានអារហារសម្រាន់នៅក្នុងនោះថែមទៀត។ ចំពោះទំហំវិញអាចមានប្រមាណ១១០ម៉ែត្រការ៉េ អាចថាត្រូវការផ្ទះពី២ទៅ៣ល្វែង ក្នុងការបើវា ហើយភាគច្រើនគេបើកនៅក្នុងខុនដូរ តាមមន្ទីពេទ្យ ដោយវាច្រើនគេបើកសំដៅទៅតាមប្លុកតំបន់នានាដែលនៅឆ្ងាយៗ។   ៣. ដើមទុន៣ម៉ឺនដុល្លារ   សម្រាប់អ្នកដែលមានដើមទុន៣ម៉ឺនដុល្លារ ហើយមិនដឹងថាបើកអ្វី បងប្អូនអាចសាកល្បងបើកម៉ាតលក់បន្លែបាន ដែលជាប្រទេសម៉ាតលក់បន្លែ ត្រី សាច់ និងគ្រឿងទេសជាដើម ពោលគឺជាម៉ាតសម្រាប់តម្រូវ ស្រ្តីមេផ្ទះ និងបុរសមេផ្ទះទាំងឡាយ ដោយទៅតែមួយកន្លែងអាចទិញបានគ្រប់មុខតែម្តង។   ៤. ដើមទុនមិនក្រោម១០ម៉ឺនដុល្លារ   ម៉ាតប្រភេទគឺសម្រាប់ Supermarkets មានលក់សម្ភារៈគ្រប់ប្រភេទ ងាយស្រួលជ្រើសរើសតាមតម្រូវការ។  ជាក់ស្តែងដូចជា ឡាក់គី អ៊ិចប្រេស មានលក់សម្ភារៈជាច្រើនដូចជា សម្ភារៈប្រើប្រាស់ក្នុងផ្ទះ អាហារសម្រាន់ បន្លែ សាច់ គ្រឿងសំអាង សាប៊ូ និងផលិតផលជាច្រើនមុខទៀត៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-10T05:00:44.854Z", "category": "កំពូលអ្នកលក់", "views": 3194, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ចង់បើកហាង កាត់សក់ ឬហាងកាហ្វេ មានត្រឹមតែ ២-៤កៅអី ចាំបាច់ត្រូវទៅចុះបញ្ជីនៅក្រសួងដែរឬទេ?	https://business-cambodia.com/articles/registration-for-start-up	កន្លងមកអាចនឹងមានបងប្អូនអ្នករកស៊ីមួយចំនួនមានចម្ងល់ថា សម្រាប់របររកស៊ីតូចតាចដែលមានលក្ខណៈគ្រួសារ ដូចជាតូបកាហ្វេ ហាងកាត់សក់ និង ហាងធ្វើក្រចកដែលមានត្រឹមតែ ២ ទៅ ៤ កៅអី តើចាំបាច់ត្រូវចុះបញ្ជីដែរឬទេ ហើយក្រោយចុះតើត្រូវបង់ពន្ធជូនរដ្ឋដែរឬក៏អត់?   ដូច្នេះដើម្បីស្រាយចម្ងល់ទាំងអស់នេះ នៅក្នុងថ្ងៃនេះ Business Cambodia នឹងបង្ហាញអំពីលក្ខខណ្ឌមួយចំនួនដែលអាជីវកម្មខ្នាតតូចត្រូវតែទៅចុះបញ្ជី និងលក្ខខណ្ឌក្នុងការជាប់ពន្ធចំពោះអាជីវកម្មខ្នាតតូចខាងលើនេះផងដែរ។     យោងតាមការឱ្យដឹងរបស់ ក្រសួងមុខងារសាធារណៈ បានឱ្យដឹងថា សម្រាប់អាជីវកម្មគ្រួសារ ដូចជាតូបកាហ្វេ ហាងកាត់សក់ និង ហាងធ្វើក្រចកដែលមានត្រឹមតែ ២ ទៅ ៤ កៅអី សុទ្ធតែអាចចុះបញ្ជីបានទាំងអស់ ដើម្បីផ្តល់ភាពស្របច្បាប់ដល់ម្ចាស់អាជីវកម្ម និងការពារផលប្រយោជន៍របស់ប្រជាជនដែលទៅរកសេវាកម្ម ផលិតផលនៃអាជីវកម្មនោះ។ ដែលជាទូទៅសម្រាប់ តម្លៃសេវាជាក់លាក់ក្នុងការចុះជាធម្មតាតម្លៃ ២០ ០០០ រៀល ក្នុង ១ច្បាប់ រយៈពេលធ្វើអតិបរមាគឺ ០៧ថ្ងៃ (ថ្ងៃធ្វើការ) ក្រោយចុះរួចមានសុពលភាពរយៈពេល០១ឆ្នាំ ។ ចំពោះឯកសារដែលត្រូវភ្ជាប់ទៅជាមួយពេលចុះបញ្ជីរួមមាន អត្តសញ្ញាណប័ណ្ណសញ្ជាតិខ្មែរ ថតចម្លង ចំនួន១ច្បាប់ , ប្លង់បង្ហាញទីតាំងអាជីវកម្ម ចំនួន១ច្បាប់ , រូបថតទំហំ 3x4 ចំនួន៣សន្លឹក, បង្កាន់ដៃបង់ប្រាក់ ចំនួន១ច្បាប់ ។     ជាមួយគ្នានោះ ចម្ងល់ដែរសំខាន់គឺថា ក្រោយចុះបញ្ជីរួចតើត្រូវជាប់ពន្ធដែរឬទេ? ជាក់ស្តែង បើតាមប្រសាសន៍របស់ឯកឧត្តម គង់ វិបុល រដ្ឋមន្ត្រីប្រតិភូអមនាយករដ្ឋមន្ត្រី នៅក្នុងកម្មវិធីការយល់ដឹងអំពីពន្ធដារ ឯកឧត្តមបានបញ្ជាក់យ៉ាងដូច្នេះថា “ ពន្ធដារមានគោលការណ៍ច្បាស់នៅក្នុងការចាប់មនុស្សឱ្យចុះបញ្ជី ជាឧទាហរណ៍ប្រសិនបើអាជីវកម្មមានចំណូលក្រោម ២៥០លានរៀលក្នុងមួយឆ្នាំ ពន្ធដារមិនតម្រូវឱ្យចុះបញ្ជីនោះទេ ប៉ុន្តែបើចំណូលពី ២៥០លានរៀលឡើងដល់ ៧៥០លានរៀល គឺត្រូវតែមកចុះបញ្ជីពន្ធដារលំដាប់ពន្ធតូច” ។     ហេតុដូច្នេះសម្រាប់បងប្អូនម្ចាស់អាជីវកម្មដែលជាអ្នករកស៊ីរបរបែបជាលក្ខណៈគ្រួសារតូចតាច ដែលមានចំណូលក្រោម ២៥០លានរៀល ឬ ៦ម៉ឺនដុល្លារក្នុងមួយឆ្នាំ គឺពុំតម្រូវឱ្យចំបញ្ជីពន្ធនៅអគ្គនាយកដ្ឋានពន្ធដារ ឬត្រូវជាប់ពន្ធនោះទេ លើលែងតែលើចំនួនដែលអគ្គនាយកដ្ឋានពន្ធដារកំណត់ទើបត្រូវចុះបញ្ជីនិងជាប់កាតព្វកិច្ចបង់ពន្ធ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-10T04:59:11.988Z", "category": "ចាប់ផ្តើមអាជីវកម្ម", "views": 557, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ចប់បាក់ឌុប ចង់ពង្រឹងភាសាអង់គ្លេស មុនចូលសកលវិទ្យាល័យ សាលា៣នេះ មានផ្តល់អាហារូបករណ៍ដល់១០០%	https://business-cambodia.com/articles/learning-english-before-going-to-university-this-3-school-has-schoolarship-	បន្ទាប់ពីការប្រឡងបាក់ឌុបបានបញ្ចប់ទៅ ការរៀនភាសាមុននឹងចូលសកលវិទ្យាល័យគឺជារឿងមួយដ៏សំខាន់សម្រាប់សិស្ស-និស្សិតទាំងអស់គ្នា។ ដូច្នេះបើចប់បាក់ឌុប ទោះប្រឡងធ្លាក់ឬជាប់ ចង់ពង្រឹងភាសាអង់គ្លេសបន្ថែមសាលា៣នេះនឹងមានផ្តល់អាហារូបករណ៍ក៏ដូចជាការបញ្ចុះតម្លៃសិក្សាដល់សិស្សានុសិស្សផងដែរ ខណៈសាលាខ្លះនឹងមានអាហារូបករណ៍ចាប់ពី២៥% ដល់១០០%។   ១. មជ្ឃមណ្ឌលសិក្សា Spring Education   មជ្ឍមណ្ឌលសិក្សា Spring នឹងមានផ្តល់ជូននូវអាហារូបករណ៍ថ្នាក់ភាសាអង់គ្លេសនិងចិន ដល់សិស្សដែលទើបប្រឡងបាក់ឌុបចប់ឆ្នាំ២០២៣ ចំនួន 100%, 50%, និង 30% រយៈពេល 3 វគ្គសិក្សាដោយសិស្សទាំងអស់ត្រូវយកសញ្ញាបត្រមធ្យមសិក្សាទុតិយភូមិបណ្តោះអាសន្ន ឬតារាងលទ្ធផលពីក្រសួងជាភស្តុតាង។   ក្នុងនោះសម្រាប់សិស្សដែលទទួលបាននិទ្ទេស A នឹងទទួលបានអាហារូបករណ៍ 100% ចំនួន 50 កន្លែង , សិស្សនិទ្ទេស B&C នឹងទទួលបានអាហារូបករណ៍ 50% ចំនួន 100 កន្លែង, និងសិស្សនិទ្ទេស D&E នឹងទទួលបានអាហារូបករណ៍ 30% ចំនួន 150 កន្លែង។ ដូច្នេះសម្រាប់បងប្អូនដែលមានចំណាប់អារម្មណ៍អាចធ្វើការទំនាក់ទំនងព័ត៌មានលម្អិតទៅកាន់សាលាដែលមានទីតាំងនៅក្បែរផ្សារដើមគរបានតាមរយៈលេខទូរស័ព្ទ 077 / 087 38 38 33 ឬហ្វេកប៊ុកផេក Spring Education ។   មជ្ឍមណ្ឌលសិក្សាទំនើបមួយនេះមានបង្រៀនភាសាអង់គ្លេសនិងភាសាចិន ទាំងពេញម៉ោងនិងក្រៅម៉ោង និងថ្នាក់ចុងសប្តាហ៍ ខណៈការបង្រៀននិងផ្សាភ្ជាប់និងការអនុវត្តន៍ផ្សេងៗ មានដូចជាការធ្វើបទបង្ហាញ ការនិយាយជាសាធារណៈ កម្មវិធីសិក្សានៅខាងក្រៅនិងរបៀបធ្វើទំនាក់ទំនងជាដើម។   ២. វិទ្យាស្ថានអន្តរជាតិ CAM ASEAN   វិទ្យាស្ថានដែលមានសាខាជាច្រើននៅភ្នំពេញមួយនេះ ក៏មានបញ្ចុះតម្លៃសម្រាប់ការចុះឈ្មោះសិក្សា សម្រាប់កម្មវិធីសិក្សាភាសាអង់គ្លេសទូទៅទាំងសិក្សានៅក្នុងថ្នាក់ផ្ទាល់ និងពីចម្ងាយផងដែរ សម្រាប់ទាំងសិស្សថ្មីនិងចាស់។ ខណៈសាលានឹងទទួលចុះឈ្មោះចាប់ពីផ្សាយដំណឹងតទៅ ដែលនឹងចូលរៀនវគ្គថ្មីនៃកម្មវិធីភាសាអង់គ្លេសទូទៅ (GEP) នៅថ្ងៃទី០៦ ខែវិច្ឆិកា ឆ្នាំ២០២៣ សម្រាប់ថ្នាក់ច័ន្ទ - ព្រហស្បតិ៍ និងនៅថ្ងៃទី១១ ខែវិច្ឆិកា ឆ្នាំ២០២៣ សម្រាប់ថ្នាក់ចុងសប្ដាហ៍។   ក្នុងនោះសាលានឹងមានកម្មវិធីពិសេសៗ សម្រាប់ទាំងសិស្សចាស់ និងថ្មី ដែលចុះឈ្មោះសិក្សាវគ្គថ្មីភាសាអង់គ្លេសទូទៅ ដោយការផ្តល់ជូនការបញ្ចុះតម្លៃ ១០% រយៈពេល២វគ្គសិក្សាសម្រាប់ការចុះឈ្មោះ ២វគ្គសិក្សា និងផ្តល់ជូនការបញ្ចុះតម្លៃ ២០% រយៈពេល៤វគ្គសិក្សាសម្រាប់ការចុះឈ្មោះ ៤វគ្គសិក្សា។   វិទ្យាសា្ថនមួយនេះមានបង្រៀនថ្នាក់ភាសាចិននិង ភាសាអង់គ្លេសទាំងពេញម៉ោងនិងក្រៅសម្រាប់លោកអ្នកដែលមានបំណងចង់ពង្រឹង ភាសាអង់គ្លេសសម្រាប់គោលបំណងវិជ្ជាជីវៈ និងការធ្វើកិច្ចការផ្សេងៗដូចជាការធ្វើបទបង្ហាញ ការសន្ទនា ឫការនិយាយជាសាធារណៈជាដើម។   ដូច្នេះសម្រាប់បងប្អូនដែលមានចំណាប់អារម្មណ៍ចង់ដឹងព័ត៌មានបន្ថែមអាចធ្វើការទំនាក់ទំនងលេខ 023 976 999/ 093 900 761 / 085 625 621 / 070 774 450 ឬហ្វេកប៊ុកផេក Cambodia ASEAN International Institute ។   ៣. សាលាបញ្ញាសាស្រ្តអន្តរជាតិ   ជាសាលាដ៏ចាស់វស្សានិងមានកិត្តិនាមឈានមុខគេមួយនៅកម្ពុជា ដែលមាន លោកតា បណ្ឌិត កុល ផេង អតីតទេសរដ្ឋមន្ត្រីក្រសួងអប់រំ យុវជន និងកីឡាជាបិតាស្ថាបនិក បញ្ញាសាស្រ្តគឺជាដែលមានអប់រំចំណេះដឹងទូទៅនិងចំណេះដឹងភាសាអង់គ្លេសទូទៅសម្រាប់កុមាររហូតដល់សាកលវិទ្យាល័យ ដោយមានចក្ខុវិស័យវែងឆ្ងាយក្នុងការអប់រំសិស្ស និស្សិតឲ្យមានសមត្ថភាពខ្ពស់ មានលក្ខណៈនិងចរិយាសម្បត្តិប្រកបដោយសីលធម៌និងគុណធម៌។   ដូចគ្នានេះសាលាបញ្ញាសាស្ដ្រអន្ដរជាតិដែលមានទីតាំងសាខាអូឡាំពិក បានផ្ដល់ជូននូវកម្មវិធីចំណេះទូទៅអន្ដរជាតិ ភាសាខ្មែរ-អង់គ្លេស-ចិន ដែលចាប់ពីថ្នាក់កម្រិតមត្ដេយ្យ (អាយុ ០៣ ឆ្នាំ) ដល់ថ្នាក់ទី១២ (មនុស្សពេញវ័យ) ទាំងពេញម៉ោងនិងក្រៅម៉ោង ដោយក្នុងនោះសាលានឹងមានផ្ដល់ជូនអាហារូបករណ៍ ២៥០$ សម្រាប់សិស្សចុះឈ្មោះថ្មី។   សម្រាប់បងប្អូនដែលមានបំណងចង់ពង្រឹងភាសាអង់គ្លេសបន្ថែមនៅសាលាអន្តរជាតិបញ្ញាសាស្រ្តអាចធ្វើការទំនាក់ទំនងទៅកាន់លេខ 012 646 681 / 081 820 053 ឬហ្វេកប៊ុកផេក Paññāsāstra International School - Olympic Campus  ខណៈសាលានៅតែបន្ដទទួលសិស្សមកធ្វើតេស្ដ និងចុះឈ្មោះជារៀងរាល់ថ្ងៃ។   យ៉ាងណាមិញសម្រាប់បងប្អូនដែលមានបំណងចង់ចេះភាសាណាមួយ សូមរួសរាន់រៀនសូត្រ ព្រោះយើងដឹងហើយថានាសម័យថ្មីនេះភាសាជាតម្រូវការចំាបាច់ ក្នុងការអភិវឌ្ឍន៍ខ្លួន ដើម្បីទទួលបានឱកាសល្អៗនៅក្នុងសង្គម និងមានអាទិភាពខ្ពស់ផងដែរនៅពេលដែលដាក់ពាក្យបំពេញការងារអ្វីមួយ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:15", "date_created": "2023-11-10T04:48:46.136Z", "category": "ភាពជាអ្នកដឹកនាំ", "views": 1266, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
វៀតណាមរបូតឱកាស ក្រោយក្រុមហ៊ុន Intel លុបចោលគម្រោងពង្រីកការវិនិយោគតម្លៃជាង១ពាន់លា.ន$ ពីប្រទេសខ្លួន	https://business-cambodia.com/articles/intel-vietnam	ថ្មីៗនេះ ក្រុមហ៊ុនផលិតបន្ទះឈីបធំមួយគឺ Intel បានប្រកាសដកគម្រោងដែលខ្លួនចង់ពង្រីកការវិនិយោគនៅប្រទេសវៀតណាមដែលមានតម្លៃជាង ១ពាន់លានដុល្លារ ខណៈការប្រប្រកាសដកខ្លួនចេញនេះក៏ជាផលប៉ះពាល់មួយទៅដល់វៀតណាមផង។ ជាក់ស្តែង យោងតាមការចុះផ្សាយដោយសារព័ត៌មានរ៉យទ័រ បានឱ្យដឹងថា ការលុបចោលគម្រោងវិនិយោគក្រុមហ៊ុន Intel នៅវៀតណាមនេះ គឺជារឿងខកចិត្តមួយសម្រាប់ប្រទេសវៀតណាម ដោយសារកាលពីកន្លងទៅនាពេលដែលក្រុមហ៊ុនផលិតបន្ទះឈីបបានបង្ហាញគម្រោងចង់មកវិនិយោគ វៀតណាមសង្ឃឹមថានឹងអាចទាក់ទាញក្រុមហ៊ុនដែលកំពុងស្វែងរកការធ្វើពិពិធកម្មខ្សែច្រវ៉ាក់ផ្គត់ផ្គង់របស់ពួកគេ។ ប្រភពដដែលបានបន្ថែមទៀតថា ការសម្រេចចិត្តដកខ្លួនរបស់ក្រុមហ៊ុន Intel បានកើតឡើងបន្ទាប់ពីខ្លួនបានប្រកាសពីការទៅវិនិយោគនៅអឺរ៉ុបកាលពីខែមិថុនាកន្លងទៅនេះ តែវៀតណាមបែរជាជួបរឿងខ្វះខាតថាមពលនៅខែដូចគ្នា ដែលជាហេតុនាំឱ្យក្រុមហ៊ុនបរទេសជាច្រើនបង្ខំចិត្តផ្អាកការផលិតជាបណ្តោះអាសន្នផងដែរ។ សូមបញ្ជាក់ថា នាពេលនេះបច្ចុប្បន្ននេះក្រុមហ៊ុន Intel មិនទាន់បានបញ្ជាក់ពីមូលហេតុពិតប្រាកដថាហេតុអ្វីបានជាក្រុមហ៊ុនសម្រេចបញ្ឈប់ការពង្រីកអាជីវកម្មនៅវៀតណាមបន្ថែមទៀតទេ ខណៈដែលថ្មីៗនេះលោក Joe Biden ដែលជាប្រធានាធិបតីរបស់សហរដ្ឋអាមេរិកក៏បានធ្វើដំណើរទៅកាន់ទីក្រុងហាយណូយ ដើម្បីចូលរួមកិច្ចប្រជុំជាមួយឧបនាយករដ្ឋមន្ត្រីវៀតណាមគឺ Tran Luu Quang ដោយនៅក្នុងនោះប្រធានាធិបតីអាមេរិកក៏បានលើកពីក្រុមហ៊ុនផលិតបន្ទះឈីបដែលចង់មកវិនិយោគនៅប្រទេសវៀតណាម ដោយមានក្រុមហ៊ុន Amkor (AMKR.O) , Synopsys (SNPS.O) និង Marvell (MRVL.O) តែពុំមានឈ្មោះក្រុមហ៊ុន Intel ឡើយ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:15", "date_created": "2023-11-10T04:47:10.433Z", "category": "ចាប់ផ្តើមអាជីវកម្ម", "views": 157, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មានតែ១នៅខ្មែរ! Business Cambodia បង្កើតពិព័រណ៍អាជីវកម្មធំបំផុត ចូលរួមដោយសេរី បានកាដូហ្វ្រីៗ នៅទីតាំង១នេះ	https://business-cambodia.com/articles/startup-expo-cambodia-2023-by-baksey-media	នៅថ្ងៃទី២ ទី៣ ខែធ្នូ ឆ្នាំ២០២៣ ក្រុមការងារ Baksey Media បានរួមគ្នាបង្កើតកម្មវិធីដ៏ពិសេសមួយគឺ ពិព័រណ៍មុខរបរ២០២៣-Start Up Expo 2023 នៅវិទ្យាស្ថានបច្ចេកវិទ្យាកម្ពុជា (ហៅកាត់សាលាតិចណូ)។   កម្មវិធីដ៏កំរមួយនេះ បើកឱ្យបងប្អូនគ្រប់រូបចូលរួមដោយសេរីក្នុងការទស្សនា ស្ដង់អាជីវកម្មខ្មែរថ្មីៗប្លែកៗរួមផ្សំជាមួយស្ដង់អាហារសម្បូរបែប ក្បែរ១០០ស្ដង់។ នេះជាឱកាសពិសេសបំផុតសម្រាប់បងប្អូនដែលមានបំណងចង់ចេញរកស៊ី អាចមកប្រមូលគំនិតថ្មី ក៏ដូចជាមើលគំរូអាជីវកម្មផ្សេងៗដែលមានដាក់បង្ហាញ ព្រមទាំងឆ្លៀតឱកាសសួរនាំបទពិសោធន៍ពីម្ចាស់អាជីវកម្មគ្រប់រូបផងដែរ។   លើសពីនេះ Baksey Media ក៏មានការចែកជូនសៀវភៅ ចំណងជើង «១០១គំនិតលក់» ៣០០០ក្បាលហ្វ្រីៗ ដើម្បីជាចំណងដៃពិសេសនៅចុងឆ្នាំនេះសម្រាប់ជាការថ្លែងអំណរគុណចំពោះទឹកចិត្តដែលបងប្អូនបានគាំទ្រពួកយើងរហូតមក។   ពិសេសប៉ុណ្ណឹងនៅមិនទាន់អស់ទេ ម្ចាស់ស្ដង់ទាំងអស់ក៏មានការផ្ដល់ជូនជាច្រើនដូចជា ការលក់បញ្ចុះតម្លៃ ទិញមួយថែម២ ការចែកជូនហ្រ្វីៗនូវ អាហារជាច្រើនមុខរាប់រយចាន ភេសជ្ជៈឆ្ងាញ់ៗរាប់រយកែវ វត្ថុអនុស្សាវរីយ៍ឃ្យូតៗរាប់មិនអស់ ហើយថែមទាំងមានការលេងហ្គេមយករង្វាន់ដែលរៀបចំដោយម្ចាស់ស្ដង់ផ្ទាល់ផងដែរ។   នៅមិនទាន់អស់ពិសេសទេ លោកអ្នកក៏អាចចូលរួមទស្សនាការឡើងធ្វើបទបង្ហាញ ក៏ដូចជាការចែករំលែកនូវបទពិសោធន៍របស់ម្ចាស់អាជីវកម្មទាំងអស់ ដោយឥតគិតថ្លៃនៅលើឆាកមួយដែលរៀបចំដោយក្រុមការងាររបស់យើង។ នៅលើឆាកនោះទៀតសោត ក៏មានការសម្ដែងល្ខោនខោលជូនលោកអ្នកទស្សនាជាការកម្សាន្តដោយសេរីដើម្បីចូលរួមលើកកម្ពស់វប្បធម៌ខ្មែរ។ ថាមើល៍! រកនៅណាបានពិសេសបែបហ្នឹង?   សូមជម្រាបផងដែរថា Business Cambodia ក៏មានស្ដង់ដាក់លក់សៀវភៅគ្រប់ចំណងជើង និងសៀវភៅចេញថ្មីជាច្រើនក្បាល នៅក្នុងកម្មវិធីដ៏ពិសេសបំផុតមួយនេះដែរ ហើយពួកយើងមានការលក់បញ្ចុះតម្លៃទៅលើសៀវភៅជាច្រើនចំណងជើង។ ដូច្នេះសូមកុំឱ្យឱកាសកំរនេះរំលងផុតឱ្យសោះបបួលដៃគូដៃកង់ឱ្យហើយទៅ ជួបគ្នាថ្ងៃទី២ ទី៣ ខែធ្នូ ឆ្នាំ២០២៣ នេះណា៎...! អត្ថបទដោយ៖ សូ សុខលី (កូនផ្កាឈូក)   ✅ ចង់បានគំនិតល្អៗចេញរកស៊ីដោយខ្លួនឯងកុំភ្លេចចូលរួម សិក្ខាសាលាពិព័រណ៍មុខរបរ២០២៣នៅថ្ងៃខាងមុខនេះ! ចួបវាគ្មិនទាំង 6 រូបក្នុងសិក្ខាសាលាពិព័រណ៍មុខរបរ2023 ដែលពួកគាត់នឹងផ្តោតលើប្រធានបទសំខាន់ៗដូចក្រោម៖ ✅ គំរូចាប់ផ្ដើមគ្លីនិក និងការកៀរគរទុន ✅ គំនិតប្រមូលទុនពង្រីកសាខារបស់WINSOU ✅ តិចនិកប្រមូលទុនចាប់ផ្ដើមអាជីវកម្មឆ្នាំ២០២៤ ✅ គំនិតធ្វើអាជីវកម្មដំណាំកាកាវ ✅ គំនិតបង្កើតរោងចក្រគ្រឿងសង្ហារឹម ✅ គំនិតបង្កើត និងអភិវឌ្ឍផលិតផលថ្មី ____________ 🕛️️️️ ធ្វើនៅថ្ងៃ 02/ធ្នូ/2023 ដល់ថ្ងៃ 03/ធ្នូ/2023 📍️️️️ នៅវិទ្យាស្ថានបច្ចេកវិទ្យាកម្ពុជា (សាលាតិចណូ) 💲️️ តម្លៃ 45$/ម្នាក់ 🎯️️️️️️ ចុះឈ្មោះ10នាក់ដំបូងនឹងទទួលបានសៀវភៅហ្រ្វេនឆាយកូនកាត់១ក្បាល! 👉️️ ចុះឈ្មោះតាមតេឡេក្រាម https://t.me/ChamnanBC	{ "spider_name": "businesscambodia", "scrape_at": "2025-06-14_19:40:15", "date_created": "2023-11-10T04:43:34.276Z", "category": "ហិរញ្ញវត្ថុ", "views": 726, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
អ្នកជំនាញ៖ យុវជនសម័យថ្មី មិនចង់ឡើងតំណែង ឬប្រា.ក់ខែខ្ពស់ទេ ព្រោះពួកគេយល់ឃើញបែបនេះ	https://business-cambodia.com/articles/gen-zers-don-not-want-to-get-promote	យុវជនសម័យថ្មី ឬក្រុមមនុស្ស Gen Zers (កើតចន្លោះឆ្នាំ ១៩៩៧-២០១៣) មានទំនោរមិនចង់ឡើងតំណែង ឬតួនាទីធំដុំនោះទេ ព្រោះយល់ថាជាការខ្ជះខ្ជាយពេលវេលា ប៉ះពាល់ផ្លូវចិត្ត និងដាក់សម្ពាធឲ្យខ្លួនឯងកាន់តែខ្លាំង។   អ្នកនាង Emily Rezkalla ជាគ្រូបង្វឹកផ្នែកអាជីពការងារបានប្រាប់ Business Insider កាលពីថ្ងៃទី០៩ ខែវិច្ចិកា ឆ្នាំ២០២៣ យ៉ាងដូច្នេះថា៖ «ការដំឡើងតំណែងឲ្យនរណាម្នាក់ វាប្រៀបដូចក្រុមហ៊ុនចាត់ឲ្យបុគ្គលម្នាក់នោះទៅមើលថែទារក (បុគ្គលិកក្រោមបង្គាប់) អ៊ីចឹង។ នេះជាការយល់ឃើញដ៏ធំ ដែលអតិថិជន Gen Zers របស់ខ្ញុំស្ទើរទាំងអស់បានលើកឡើង ហើយពួកគេមិនចង់ឡើងតួនាទីនោះទេ»។   សម្រាប់បទពិសោធន៍អ្នកនាង Rezkalla ដែលធ្លាប់មានតួនាទីមើលការខុសត្រូវលើអ្នកដទៃ ការងារនេះធ្វើឲ្យនាងមានពេលតិចណាស់ក្នុងការផ្តោតលើអាជីពផ្ទាល់ខ្លួន។ នាងមានការព្រួយបារម្ភឥតឈប់ឈរអំពីរបៀបធ្វើការរបស់អ្នកនៅក្រោមបង្គាប់ ថាតើពួកគាត់កំពុងធ្វើអ្វី? លទ្ធផលយ៉ាងណា? មានបញ្ហាអ្វីខ្លះត្រូវដោះស្រាយ?   យ៉ាងណាមិញ យុវជនសម័យថ្មី ឬក្រុមមនុស្ស Gen Zers ជាច្រើន តែងសម្លឹងមើលរបៀបធ្វើការរបស់អ្នកគ្រប់គ្រងខ្លួន ហើយលួចគិតក្នុងចិត្តថា “មិនបាច់ឡើងតំណែងក៏បាន អរគុណហើយ”។ ហេតុអ្វីត្រូវទទួលភាពតានតឹងបន្ថែម ដើម្បីតែបានឡើងប្រាក់បៀវត្សរ៍តិចតួច? ក្នុងនោះ Rezkalla បាននិយាយថា៖ «ក្នុងនាមជាអ្នកដឹកនាំ មិនថាអ្នកចង់លើកតម្កើននរណាម្នាក់ឲ្យឡើងតំណែងនោះទេ ប្រសិនបើអ្នកពុំផ្តល់ការគាំទ្រត្រឹមត្រូវ ការបណ្តុះបណ្តាល ឬការលើកទឹកចិត្ត ការចូលរួម និងភាពច្បាស់លាស់ទេនោះ វានឹងក្លាយជាបញ្ហាមិនខាន»៕   អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» (កសាងចំណូលច្រើនប្រភពលើសពីប្រាក់ខែ) បើកទទួលការកក់ហើយ តម្លៃពិសេសត្រឹម ១០$ ប៉ុណ្ណោះ។ កក់តាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:15", "date_created": "2023-11-10T03:49:05.795Z", "category": "ភាពជាអ្នកដឹកនាំ", "views": 315, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
សេដ្ឋិនីថៃ ម្ចាស់កម្មវិធី Miss Universe pageant ប្រកាសដាក់ពាក្យការពារសុំក្ស័យធន ក្រោយជាប់បំណុលជាង ១២លា.នដុល្លារ	https://business-cambodia.com/articles/miss-universe	Jakkaphong Jakrajutatip គឺជាម្ចាស់ក្រុមហ៊ុន JKN Global Group និងជាម្ចាស់កម្មវីធី Miss Universe បវរកញ្ញាសហរដ្ឋអាមេរិក និង កម្មវិធីប្រកួតសម្រស់ Miss Teen USA កាលពីឆ្នាំ ២០២២ កន្លងទៅ។ បន្ទាប់ពីកាន់កាប់ជំនួញជាច្រើនក្នុងដៃជាបន្តបន្ទាប់ Jakrajutatip បានក្លាយជាស្ត្រីប្តូរភេទដំបូងគេនៅលើពិភពលោក ដែលមានទ្រព្យសម្បត្តិសុទ្ធប៉ាន់ស្មានរហូតដល់ទៅ ២១០លានដុល្លារ ក្នុងទស្សនាវដ្តី Forbe។     ក្រោយការកាន់កាប់ជំនួញថ្មីមិនបានប៉ុន្មាន ស្រាប់តែកាលពីពេលថ្មីៗនេះ មានដំណឹងលេចឮថា សេដ្ឋិនីរូបនេះ បានប្រកាសដាក់ពាក្យក្ស័យធនជាមួយបំណុលប្រមាណជា ១២លានដុល្លារ ។ ហើយការដាក់ពាក្យក្ស័យធននេះ ត្រូវបានធ្វើឡើងក្នុងគោលបំណងនេះដើម្បីស្តារអាជីវកម្មឡើងវិញទៅកាន់តុលាការក្ស័យធនរបស់ព្រះរាជាណាចក្រថៃនិងដើម្បីទូទាត់បំណុលតាមច្បាប់ជាមួយម្ចាស់បំណុល។     បើតាមការឱ្យដឹងពីសារព័ត៌មាន CNA បានឱ្យដឹងថា តម្លៃភាគហ៊ុនរបស់ JKN បានធ្លាក់ចុះជិត ៨០ភាគរយក្នុងរយៈពេល ១២ ខែកន្លងមក ដោយឈរនៅតម្លៃ ០.៧៧ បាត (០.០២២ ដុល្លារអាមេរិក) ចាប់តាំងពី Jakkaphong Jakrajutatip បានទិញកម្មវិធី Miss Universe ពីលោក អតីតប្រធានាធិបតីអាមេរិក Donald Trump មកកាន់កាប់កាលពីឆ្នាំ ២០២២ ក្នុងតម្លៃ ២០លានដុល្លារអាមេរិក ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-10T03:39:56.080Z", "category": "ចាប់ផ្តើមអាជីវកម្ម", "views": 10286, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ច្បាស់ការ! កម្មវិធីពានរង្វាន់សហគ្រិនថ្នាក់ជាតិឆ្នាំ២០២៣ វគ្គផ្ដាច់ព្រ័ត្រនឹងរៀបចំឡើងនៅថ្ងៃទី១៥ វិច្ឆិកា នៅសណ្ឋាគារកាំបូឌីយ៉ាណា	https://business-cambodia.com/articles/khmer-enterprise-2023-final	កម្មវិធីពានរង្វាន់សហគ្រិនថ្នាក់ជាតិ ឆ្នាំ២០២៣ ដែលបង្កើតឡើងដោយវិទ្យាស្ថានជាតិសហគ្រិនភាព និងនវានុវត្ដន៍(NIEI) និងសហគ្រិនខ្មែរ(KE)  នឹងរៀបចំការការប្រកួតវគ្គផ្តាច់ព្រ័ត្រនៅថ្ងៃទី១៥ ខែវិច្ឆិកា ខាងមុខនេះនៅក្នុងសណ្ឋាគារកាំបូឌីយ៉ាណា រាជធានីភ្នំពេញ។ ដោយកម្មវិធីប្រកួតចុងក្រោយនេះនឹងប្រព្រឹត្តិទៅរយៈពេល១ថ្ងៃពេញ ហើយការប្រកាសលទ្ធផលជ័យលាភីលេខ១ លេខ២ លេខ៣ និងលេខ៤ នឹងធ្វើឡើងនៅចុងបញ្ចប់នៃកម្មវិធីតែម្ដង។   នៅក្នុងវគ្គផ្ដាច់ព្រ័ត្រនៃពានរង្វាន់ដ៏ធំនេះដែរ គឺមានសហគ្រិនឆ្នើមចំនួន២០រូប មកពី៥តំបន់ ២៥ រាជធានី/ខេត្ត ទូទាំងប្រទេស ធ្វើការប្រកួតប្រជែងនៅចំពោះមុខគណៈកម្មការចំនួន ៧រូប ដើម្បីទទួល “ពានរង្វាន់សហគ្រិនថ្នាក់ជាតិឆ្នាំ២០២៣“ នេះ ក្រោយពីឆ្លងកាត់ការប្រកួតប្រជែងនៅថ្នាក់តំបន់រួចរាល់មក។   សូមជម្រាបថា ជារៀងរាល់ឆ្នាំ នៅថ្ងៃទី២១ ខែសីហា ត្រូវបានកំណត់ជាទិវាសហគ្រិនពិភពលោកដែលមានគោលបំណងដើម្បីលើកកម្ពស់ការយល់ដឹងអំពីសហគ្រិនភាព ការច្នៃប្រឌិត និងភាពជាអ្នកដឹកនាំរបស់សហគ្រិន ឬម្ចាស់អាជីវកម្មនៅលើពិភពលោក។ ទិវាសហគ្រិនពិភពលោកជាទិវាមួយដ៏អស្ចារ្យក្នុងការអបអរសាទរអ្នកដែលបានចាប់ផ្តើមអាជីវកម្មជាឯកជន ឬក្រុម។ ទិវានេះបង្កើតឡើងសម្រាប់ស្ថាបនិក អ្នកគ្រប់គ្រង អ្នកផលិត អ្នកច្នៃប្រឌិត និងអ្នកដឹកនាំសហគ្រាស ដើម្បីចូលរួមចែករំលែកភាពជោគជ័យ បញ្ហាប្រឈម ដំណោះស្រាយអាជីវកម្ម និងរបកគំហើញថ្មីៗក្នុងការប្រកបអាជីវកម្មនាពេលបច្ចុប្បន្ន។ ជាមួយគ្នានោះ សម្ព័ន្ធសមាគមពាណិជ្ជកម្មអន្តរជាតិ បានរៀបចំ និងអញ្ជើញអ្នកពាក់ព័ន្ធនានាក្នុងការចូលរួមប្រារព្ធទិវាសហគ្រិនពិភពលោកនេះ តាមរយៈការធ្វើសន្និសីទ ការប្រកួតប្រជែងគំនិតច្នៃប្រឌិតលើការគ្រប់គ្រងអាជីវកម្ម ភាពជាអ្នកដឹកនាំ និងចែករំលែកការអនុវត្តល្អៗរបស់សហគ្រិននីមួយៗលើពិភពលោក។   វិទ្យាស្ថានជាតិសហគ្រិនភាព និងនវានុវត្តន៍គឺជាគ្រឹះស្ថានសាធារណៈ ដែលកំពុងបំពេញការងារយ៉ាងសកម្មក្នុងការកសាងសហគ្រិនថ្មី អភិវឌ្ឍសហគ្រិនដែលមានស្រាប់ និងជាអ្នកអនុវត្តសហគ្រិនភាពសង្គមដែលស្ថិតក្រោមការគ្រប់គ្រងរបស់ក្រសួងការងារ និងបណ្តុះបណ្តាលវិជ្ជាជីវៈ   នៃរាជរដ្ឋាភិបាលកម្ពុជា។ ដើម្បីចូលរួមអបអរសាទរទិវាសហគ្រិនពិភពលោក រួមជាមួយសហគ្រិនកម្ពុជា ហើយស្របទៅនឹងតួនាទីភារកិច្ចរបស់វិទ្យាស្ថានដែលជាអ្នករៀបចំ និងបង្កើតពានរង្វាន់សហគ្រិនថ្នាក់ជាតិទៀតនោះ    វិទ្យាស្ថានបានផ្តួចផ្តើមគំនិត និងសហការរៀបចំជាមួយសហគ្រិនខ្មែរ (Khmer Enterprise) តាមរយៈជំនួយរបស់រាជរដ្ឋាភិបាលកម្ពុជា និងធនាគារព្រីនស៍ ដើម្បីធ្វើការងាររួមគ្នាជាមួយសហគ្រិន អ្នកបង្កើតគំនិតថ្មីៗ នវានុវត្តន៍ និងអ្នកដឹកនាំអាជីវកម្មក្នុងការរៀបចំការប្រកួតប្រជែងលើប្រធានបទជាក់លាក់ជារៀងរាល់ឆ្នាំ នៅថ្ងៃទី២១ ខែសីហា តាមរយៈការរៀបចំឱ្យមានការប្រកួតប្រជែងនៅថ្នាក់តំបន់ និងថ្នាក់ជាតិក្នុងប្រទេសកម្ពុជា។   ចំពោះគោលបំណងនៃការរៀបចំកម្មវិធីនេះផងដែររួមមាន៖ ទី១. អបអរសាទរ និងការប្រកួតប្រជែងពានរង្វាន់សហគ្រិនថ្នាក់ជាតិសម្រាប់សហគ្រិនកម្ពុជា, ទី២. លើកកម្ពស់ការយល់ដឹងអំពីតួនាទីសំខាន់ៗរបស់សហគ្រាសធុនតូច និងមធ្យមនៅកម្ពុជា, ទី៣. ពង្រឹង និងពង្រីកភាពជាដៃគូរវាងវិស័យសាធារណៈ និងវិស័យឯកជន និងទំនួលខុសត្រូវសង្គមតាមរយៈការកសាងអនាគតសហគ្រិននៅកម្ពុជា។   ទន្ទឹមនឹងនេះ វិទ្យាស្ថានជាតិសហគ្រិនភាព និងនវានុវត្តន៍ និងសហគ្រិនខ្មែរបានធ្វើសេចក្តីព្រាងអំពីលក្ខ ខណ្ឌរបស់បេក្ខជន ដើម្បីចូលរួមចំណែកជ្រើសរើសសហគ្រិនដែលមានសមត្ថភាព និងលក្ខណៈសម្បត្តិគ្រប់គ្រាន់ក្នុងការក្លាយជាសហគ្រិនឆ្នើម និងជាតំណាងជាតិពិតប្រាកដ ក្នុងការពាំនាំសមិទ្ធផលរបស់កម្ពុជាដល់ថ្នាក់តំបន់ និងអន្តរជាតិ តាមរយៈកិច្ចប្រជុំ ការប្រកួតប្រជែង និងវេទិកាផ្សេងៗ ដែលមានដូចខាងក្រោម៖   ដើម្បីស្វែងរកម្ចាស់ជ័យលាភី វិទ្យាស្ថានជាតិសហគ្រិនភាព និងនវានុវត្តន៍ និងសហគ្រិនខ្មែរ បានកំណត់អំពីនីតិវិធី និងលក្ខណៈវិនិច្ឆ័យមួយចំនួនដើម្បីវាយតម្លៃសមត្ថភាព យុទ្ធស្រាស្រ្តរបស់សហគ្រិនក្នុងស្រុក គំនិតអាជីវកម្ម និងភាពច្នៃប្រឌិតរបស់សហគ្រិនដូចជា៖   សម្គាល់៖ នីតិវិធីដាក់ពិន្ទុ និងវិធីសាស្រ្តវាយតម្លៃគឺជាសេចក្តីព្រាងរបស់វិទ្យាស្ថាន និងបានធ្វើការពិគ្រោះយោបល់ជាមួយគណៈកម្មការផ្តល់ពិន្ទុបន្ថែមទៀត។ ជាគោលការណ៍ ពិន្ទុតាមផែ្នកនីមួយៗត្រូវបានយកមកបូកបញ្ចូលគ្នារួចចែកនឹងបួន ដើម្បីស្វែងរកបេក្ខជនដែលមានពិន្ទុខ្ពស់បំផុត។   ជាមួយគ្នានេះវិទ្យាស្ថានជាតិសហគ្រិនភាព និងនវានុវត្តន៍ និងសហគ្រិនខ្មែរបានកំណត់តួនាទីសំខាន់ៗរបស់គណៈកម្មការក្នុងការចូលរួមផ្តល់ពិន្ទុដល់បេក្ខជនតាមបណ្តារាជធានី-ខេត្ត ដើម្បីលើកកម្ពល់គុណភាពនៃដំណើរការជ្រើសរើស និងប្រសិទ្ធភាពនៃកម្មវីធី ដោយស្នើគណៈកម្មការផ្តល់ពិន្ទុដូចខាងក្រោម៖   ចូលរួមជាគណៈកម្មការថ្នាក់តំបន់ ដើម្បីកំណត់ប្រធានបទសម្រាប់ការប្រកួតប្រជែង។ ចូលរួមជាគណៈកម្មការថ្នាក់តំបន់ដើម្បីផ្តល់ពិន្ទុការប្រកួតប្រជែងនៅថ្នាក់តំបន់។ ចូលរួមការប្រជុំឆ្លុះបញ្ចាំងជាមួយគណៈកម្មការរៀបចំ និងផ្តល់យោបល់ដល់វិទ្យាស្ថាន និងសហគ្រិនខ្មែរដើម្បីកែលម្អការប្រកួតប្រជែងឆ្នាំបន្ទាប់ឱ្យកាន់តែល្អប្រសើ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-10T03:03:54.423Z", "category": "ព័ត៌មានថ្មីៗ", "views": 139, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
កម្មវិធីសម្ភោធជាផ្លូវការហាងថ្មីរបស់ LIU.JO នៅក្នុងប្រទេសកម្ពុជា	https://business-cambodia.com/articles/the-official-launch-of-liu-jo-s-new-store-in-cambodia-	រាជធានី ភ្នំពេញ ថ្ងៃទី៤ ខែវិច្ឆិកា ឆ្នាំ២០២៣ - LIU.JO បានសម្ភោធជាផ្លូវការហាង គ្រឿងបរិក្ខារសង្ហារឹមរបស់ខ្លួនដំបូងគេបង្អស់នៅក្នុងប្រទេសកម្ពុជា និង មានវត្តមាននៅក្នុងអគារ ធីវ័ន ជាន់ទី៤ ដែលមានទីតាំង #៥៤ ផ្លូវលេខ២១៤ សង្កាត់បឹងរាំង ខណ្ឌដូនពេញ រាជធានីភ្នំពេញ នៃប្រទេសកម្ពុជា។ គូសបញ្ជាក់ផងដែរថា LIU.JO គឺជាម៉ាកយីហោដែលត្រូវបានគេទទួលស្គាល់ និង ល្បីល្បាញ របស់ប្រទេសអ៊ីតាលី ក្នុងការផ្តល់នូវគ្រឿងបរិក្ខារសង្ហារឹមដែលទំនើបទាន់សម័យជាមួយនឹងរចនាបថដ៏ល្អឥតខ្ចោះសម្រាប់គេហដ្ឋានដ៏កក់ក្តៅរបស់លោកអ្នក។ ម៉ាកយីហោមួយនេះត្រូវបានបង្កើតឡើងតាំងពីឆ្នាំ១៩២៥ ហើយចាប់ផ្តើមមានកេរ្តិ៏ឈ្មោះល្បីល្បាញដោយសារម៉ាកយីហោមួយនេះបានផ្តោតសំខាន់លើគុណភាពនៃការផលិតដោយដៃផ្ទាល់ ជាមួយនឹង ការយកចិត្តទុកដាក់យ៉ាងខ្លាំងបំផុតទៅលើភាពលម្អិតនៃគ្រឿងសង្ហារឹម។ ផលិតផលគ្រឿងសង្ហារឹមដ៏ប្រណិតរបស់LIU.JO រួមមាន សាឡុង កៅអី តុ និង គ្រែគេង ជាច្រើនជម្រើស ដែលត្រូវបានរចនាឡើងជាមួយនឹងទឹកដៃដែលពោរពេញទៅដោយភាពប៉ិនប្រសប់ និង រចនាបថឆើតឆាយ។ ធាតុផ្សំនិងវត្ថុធាតុដើមប្រើប្រាស់សម្រាប់ផលិតគ្រឿងសង្ហារឹមរបស់LIU.JO ត្រូវបានជ្រើសរើសឡើងយ៉ាងយកចិត្តទុកដាក់បំផុតដែលសុទ្ធតែជាវត្ថុធាតុដើមល្អបំផុតរួមមានទាំង ស្បែក សាច់ក្រណាត់ និង ឈើ ដែលមានគុណភាពខ្ពស់បំផុត។ លើសពីនេះទៅទៀតនោះ ភាពលេចធ្លោបំផុតនៃគ្រឿងសង្ហារឹមរបស់LIU.JO នោះគឺការប្រើប្រាស់ ភាពទំនើបនិងសហសម័យនៅក្នុងរចនារបស់ខ្លួន ដែលវាពិតជាសក្តិសមបំផុតសម្រាប់អ្នកដែលចង់បានភាពឡូយប្រណិតឆើតឆាយនៅក្នុងគេហដ្ឋាន។ ផលិតផលគ្រឿងសង្ហារឹមរបស់LIU.JO ត្រូវបានរចនាឡើងពោរពេញទៅដោយមុខងារ និង រចនាបថដ៏ល្អប្រសើរជាមួយការឌីហ្សាញបែបMinimalism ដែលល្អឥតខ្ចោះក្នុងការបំពេញបន្ថែម ការតុបតែងផ្នែកខាងក្នុង នៃគេហដ្ឋានរបស់លោកអ្នក។ ជាចុងក្រោយ មិនថាលោកអ្នកកំពុងតែត្រូវការសាឡុងថ្មីសម្រាប់បន្ទប់ទទួលភ្ញៀវ គ្រែគេងដែលមានរចនាបថទាន់សម័យសម្រាប់បន្ទប់គេងដ៏កក់ក្តៅ ឬ ក៏សូម្បីតែ តុសម្រាប់ទទួលទានអាហារដែលប្រណិតសម្រាប់ផ្ទះបាយរបស់លោកអ្នកនោះទេ LIU.JOនូវតែអាចផ្តល់អោយតាមតម្រូវការរបស់លោកអ្នក។ ជាមួយនឹងគុណភាពដ៏ល្អពិសេស និង ការឌីហ្សាញដ៏ប្រណិត LIU.JO គឺជាជម្រើសទីមួយរបស់ ម្ចាស់គេហដ្ឋាន និង ស្ថាបត្យករ គ្រប់រូប៕ គេហទំព័រហ្វេសបុក https://www.facebook.com/profile.php?id=100091224993450 សម្រាប់ពត៍មានសម្អិតផលិតផលរបស់ LIU.JO: សម្រាប់ចម្ងល់និងពត៍មានបន្ថែម: enquiry.d03@unity.com.kh ទីតាំងហាងរបស់LIU.JO: អគារ ធីវ័ន ជាន់ទី៤ ដែលមានទីតាំង #៥៤ ផ្លូវលេខ២១៤ សង្កាត់បឹងរាំង ខណ្ឌដូនពេញ រាជធានីភ្នំពេញ នៃប្រទេសកម្ពុជា លេខទំនាក់ទំនង: (+855) 17 595 877	{ "spider_name": "businesscambodia", "scrape_at": "2025-06-14_19:40:15", "date_created": "2023-11-08T09:46:11.726Z", "category": "PR", "views": 435, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
គួរចាយពេលរៀនបើចង់រកលុយបានច្រើន! ជំនាញចំណូលខ្ពស់៤អ្នកគួររៀនបើចង់រកលុយបានច្រើននៅឆ្នាំ២០២៤	https://business-cambodia.com/articles/four-high-income-skills-you-should-develop	គេថាបើចង់រកចំណូលបានច្រើនអ្នកតែចេះជំនាញអ្វីមួយឲ្យច្បាស់ហើយជាជំនាញដែលមានទីផ្សារដូចមានឃ្លាមួយលើកឡើងថា” ចេះច្បាស់លុយរត់តាមហៅ”។ ខាងក្រោមនេះគឺជាជំនាញសំខាន់ៗ៤ដែលអ្នកគួររៀននិងអភិវឌ្ឍបន្ថែមបើចង់រកចំណូលបានច្រើននៅក្នុងឆ្នាំ២០២៤។ នេះបើយោងតាមវេបសាយ Linkedin។   ១. ជំនាញអភិវឌ្ឍនវេបសាយ( Web Development)  ជំនាញអភិវឌ្ឍនវេបសាយ( Web Development) គឺជាជំនាញចំណូលខ្ពស់មួយហើយបើអ្នកចូលចិត្តផ្នែកព័ត៌មានវិទ្យា(IT) ជំនាញនេះគឺត្រូវចិត្តអ្នកហើយ។ បច្ចុប្បន្នស្របពេលដែលពិភពលោកដើរដល់យុគ្គសម័យឌីជីថលហើយនោះ ឱកាសការងារក្នុងផ្នែកWeb Development មានច្រើន។ ដូច្នេះអ្នកអាចគិតគូរៀនជំនាញនេះហើយបើចេះច្បាស់ឱកាសរកចំណូលក៏បានច្រើនដែរ។   ២. វិស្វកម្មSoftware( Software Engineering) ជំនាញវិស្វកម្មSoftware គឺជាជំនាញមួយដែលត្រូវបានគេចាត់ចូលជាជំនាញចំណូលខ្ពស់និងមានទីផ្សារខ្ពស់ផងដែរ។ មិនខុសពីជំនាញWeb Development ដែលបានរៀបរាប់ខាងលើនោះទេ ជំនាញវិស្វកម្មSoftware គឺមានតម្រូវការនៅក្នុងសម័យសេដ្ឋកិច្ចឌីជីថល។ ជំនាញនេះទាមទារឲ្យអ្នកចេះរចនានិងអភិវឌ្ឍនកម្មវិធីកុំព្យូទ័រនិងApp ផ្សេងៗ។ អ៊ីចឹងនៅក្នុងសេដ្ឋកិច្ចឌីជីថលជំនាញមួយនេះនឹងត្រូវប៉ាន់ហើយអ្នកអាចចាយពេលរៀនជំនាញនេះបើចង់រកចំណូលបានច្រើន។   ៣. ជំនាញទីផ្សារឌីជីថល( Digital Marketing) ទីផ្សារឌីជីថលគឺជាជំនាញដែលកំពុងត្រូវប៉ាន់ខ្លាំងស្របពេលដែលពិភពលោកបានផ្លាស់ប្ដូរយ៉ាងឆាប់រហ័សទៅរកសេដ្ឋកិច្ចឌីជីថលដែលមនុស្សអាចធ្វើរឿងជាច្រើននៅលើអនឡាញ។ ដូច្នេះជំនាញទីផ្សារឌីជីថលគឺជាជំនាញចំណូលខ្ពស់មួយដែលអ្នកមិនគួរមើលរំលងឡើយពោលគឺមិនថាអ្នកជាអ្នករកស៊ីឬអ្នកធ្វើការនោះបើអ្នកអាចអភិវឌ្ឍនជំនាញនេះបាននោះអ្នកនឹងមានឱកាសរកចំណូលបានច្រើន។ ទីផ្សារឌីជីថល( Digital Marketing) គឺសំដៅដល់ការប្រើប្រាស់វេបសាយ App  ឧបករណ៍ចល័ត និងបណ្ដាញសង្គមក៏ដូចជាមធ្យោបាយឌីជីថលផ្សេងៗទៀតដើម្បីផ្សព្វផ្សាយនិងលក់ផលិតនិងសេវាកម្មលើអនឡាញ។   ៤. ជំនាញលក់ ជំនាញលក់គឺត្រូវបានគេចាត់ទុកជាជំនាញចំណូលខ្ពស់បំផុតលើជំនាញណាៗទាំងអស់។ ត្រូវចាំនៅក្នុងការរកស៊ី ក្នុងការធ្វើជំនួញគឺយើងសុទ្ធតែត្រូវការជំនាញលក់ទាំងអស់ព្រោះបើអ្នករកស៊ីនិងធ្វើជំនួញមិនចេះលក់ទេនោះមិនអាចរកចំណូលបានច្រើនឡើយ។ ដូច្នេះជំនាញនេះគឺជាជំនាញដែលត្រូវប៉ាន់គ្រប់សម័យកាល។ ជាពិសេសអំឡុងពេលសេដកិច្ចធ្លាក់ រកស៊ីលក់ដូររកចំណូលលែងបានដូចមុន អ្នកត្រូវរកយុទ្ធសាស្រ្តនិងក្បួនលក់បែបថ្មីដើម្បីរកចំណូលអំឡុងពេលមានវិបត្តិ។    ចង់បានក្បួនលក់ថ្មីៗរកចំណូលពីការលក់កុំភ្លេចចូលរួមពិព័រណ៍មុខរបរឆ្នាំ២០២៣របស់ Business Cambodia យើងនឹងចែកជូនសៀវភៅ” ១០១គំនិតជំរុញការលក់” ចំនួន៣ពាន់ក្បាលដោយឥតគិតថ្លៃ។ ដូច្នេះកុំភ្លេចចូលរួមពិព័រណ៍មុខរបរឆ្នាំ២០២៣របស់ Business Cambodia នៅថ្ងៃទី២និង៣ខែធ្នូឆ្នាំ២០២៣នេះនៅវិទ្យាស្ថានបច្ចេកវិទ្យាកម្ពុជាហៅកាត់ថា”តិចណូ”៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-08T09:44:52.110Z", "category": "ហិរញ្ញវត្ថុ", "views": 3202, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ចំណេញជិត១ម៉ឺន$! ដើម្បីអបអរបុណ្យអុំទូកខាងមុខ ISUZU ប្រកាសលក់ឡានបញ្ចុះតម្លៃ លើម៉ូឌែល៤នេះកប់	https://business-cambodia.com/articles/isuzu-sale-dis-count-2023	សម្រាប់ប្រិយមិត្តដែលស្រលាញ់ពេញចិត្តលើរថយន្តរបស់ក្រុមហ៊ុន 𝗜𝗦𝗨𝗭𝗨 ហើយកំពុងសន្សំលុយជិតគ្រប់ ត្រូវម៉ាច់តែម្តង ខណៈពេលនេះក្រុមហ៊ុន 𝗜𝗦𝗨𝗭𝗨 ប្រចាំស្រុកខ្មែរប្រកាសលក់បញ្ចុះតម្លៃញាក់លើម៉ូឌែលទំនើបៗ រហូតដល់៤ម៉ូដែល ដោយក្នុងម៉ូដែលនិមួយៗបញ្ចុះក្បែរម៉ឺនដុល្លារ។ យោងតាមផេកផ្លូវការ Isuzu Cambodia កាលពីពេលថ្មីៗនេះបានឱ្យដឹងថា ដើម្បីអបអរ ឱកាសព្រះរាជពិធីបុណ្យអុំទូក បណ្តែតប្រទីប និងសំពះព្រះខែ អកអំបុកខាងមុខនេះរថយន្ត 𝗜𝗦𝗨𝗭𝗨 ចំនួន ៤ ម៉ូឌែលខាងក្រោម មានតម្លៃថ្មីជូនបងប្អូនទាំងអស់គ្នាយ៉ាងពិសេស ហើយក៏ជាការផ្ដល់ជូនពុំធ្លាប់មានពីមុនផងដែរ។ ដោយក្នុងនោះរួមានម៉ូដែល៖ 𝗜𝗦𝗨𝗭𝗨 𝗠𝘂-𝗫 𝟐𝟎𝟐𝟒: តម្លៃចាស់ ៧២,៥០០ដុល្លារ ចុះមកត្រឹម ៦៥,៥០០ដុល្លារ 𝗜𝗦𝗨𝗭𝗨 𝗗-𝗠𝗮𝘅 𝗩-𝗖𝗿𝗼𝘀𝘀 : តម្លៃចាស់ ៥៤,៥០០ដុល្លារ ចុះមកត្រឹម ៤៨,៥០០ដុល្លារ 𝗜𝗦𝗨𝗭𝗨 𝗗-𝗠𝗮𝘅 𝗛𝗶-𝗟𝗮𝗻𝗱𝗲𝗿 : តម្លៃចាស់ ៤៦,៩០០ ចុះមកត្រឹម ៤១,៥០០ ដុល្លារ 𝗜𝗦𝗨𝗭𝗨 𝗗-𝗠𝗮𝘅 𝗦𝗽𝗮𝗿𝗸 : តម្លៃចាស់ ៣៦,៥០០ to ចុះមកត្រឹម ២៩,៩០០ដុល្លារ មិនត្រឹមតែប៉ុណ្ណោះ អតិថិជនអាចធ្វើការបង់រំលស់ជាមួយលក្ខខណ្ឌងាយៗ ដោយចំណាយមុនត្រឹមតែ 20% ដើម្បីក្លាយជាម្ចាស់រថយន្ត Isuzu ភ្លាមៗ! ជាមួយគ្នានេះដែរ រថយន្ត Isuzu គឺជារថយន្តដែលត្រូវបានទទួលស្គាល់ថាជារថយន្តដែលមានប្រវត្តិជាយូរលង់មកហើយ និងសន្សំសំចៃប្រេងជាងគេ ក្នុងចំណោមរថយន្តនានា ព្រមទាំងបានទួលពានរង្វាន់ជាច្រើន ទៅលើកាសន្សំសំចៃ ការរចនា ប្រព័ន្ធសុវត្ថិភាព នៅតាមបណ្តាលប្រទេសនានាដូចជា អូស្រ្តាលី ជប៉ុន ហ្វីលីពីន ម៉ាឡេស៊ី អាឡឺម៉ង់ អង់គ្លេសជាដើម។ គួរជម្រាបផងដែរថា សម្រាប់ប្រិយមិត្តដែលចាប់អារម្មណ៍អាចធ្វើការទំនាក់ទំនងទៅកាន់ផេកផ្ទាល់គឺ Isuzu Cambodia ឬតាមរយៈលេខទូរស័ព្ទ 023 900 798 / 077 66 88 99 ឬមួយបងប្អូនអាចទៅកាន់ទីតាំងលក់ដោយផ្ទាល់ក៏បាន៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-08T09:41:48.952Z", "category": "កំពូលអ្នកលក់", "views": 1140, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
មកដឹងពីលក្ខខណ្ឌ៣ ដែលអ្នករកស៊ីត្រូវមាន បើចង់ដាក់លក់ផលិតផលខ្មែរលើវេបសាយក្រសួងដើម្បីនាំចេញ	https://business-cambodia.com/articles/sale-product	កាលពីថ្មីៗកន្លងទៅនេះ បងប្អូនប្រជាជនខ្មែរប្រាកដជាដឹងហើយថា ក្រសួងពាណិជ្ជកម្មបានបង្កើតគេហទំព័រមួយមួយមានឈ្មោះថា CambodiaTrade ដែលជាផ្សារពាណិជ្ជកម្មតាមប្រព័ន្ធអេឡិចត្រូនិក B2B2C ដំបូងគេនៅក្នុងប្រទេសកម្ពុជា ដែលជួយដល់សហគ្រាសធុនតូច និងមធ្យមនៅក្នុងប្រទេសកម្ពុជា បានដាក់លក់ផលិតផលរបស់ខ្លួន តាមប្រព័ន្ធអេឡិចត្រូនិក ដល់អតិថិជនសក្តានុពលទំាងទីផ្សារក្នុងស្រុក និងក្រៅស្រុក ដែលប្រតិបត្តិការតាមថ្នាលអេឡិចត្រូនិក Cambodiatrade.com ដោយមានការតភ្ជាប់ពេញលេញជាមួយប្រព័ន្ធទូទាត់ប្រាក់ និងដឹកជញ្ជូន។ ជាមួយគ្នានោះដែរ គេហទំព័រ CambodiaTrade មានចំណុចពិសេសៗជាច្រើនដែលអាចជួយធ្វើឱ្យផលិតផលរបស់ខ្មែរ នាំទៅទីផ្សារបរទេស ពោលគឺអនុញ្ញាតឲ្យមានការទិញ-លក់ ក្នុងទំរង់អាជីវករទៅកាន់អ្នកប្រើប្រាស់ (B2C) និងពីអាជីវករទៅកាន់អាជីវករ (B2B) ដែលអ្នកប្រើប្រាស់ និងដៃគូពាណិជ្ជកម្មអាចធ្វើការបញ្ជាទិញផ្ទាល់ពីសហគ្រាសធុនតូច និងមធ្យមជាលក្ខណៈលក់រាយ និងលក់ដុំ។ ចំពោះការលក់ដុំ ដៃគូពាណិជ្ជកម្មអាចស្នើសុំតម្លៃពិសេសពីអ្នកលក់តាមរយៈផ្សារខេមបូឌាត្រេដ។ ដូច្នេះ សម្រាប់ម្ចាស់អាជីវកម្មដែលចង់ដាក់លក់ផលិតផលនៅក្នុងគេហទំព័ររបស់ក្រសួងត្រូវមានលក្ខខណ្ឌចំនួន៣៖ ១. ជាសហគ្រាស ដែលបានចុះឈ្មោះស្របច្បាប់ជាមួយក្រសួងពាណិជ្ជកម្ម ឬមានលិខិតអនុញ្ញាតប្រកបអាជីវកម្ម ២. មានវិញ្ញាបនបត្រប៉ាតង់ (Patent Certificate) លេខអត្តសញ្ញាណសារពើពន្ធ (VAT TIN) ដែលមានសុពលភាព និងអត្តសញ្ញាណប័ណ្ណ ៣. ជាសហគ្រាស ដែលផលិតនូវផលិតផលខ្មែរ។ សូមបញ្ជាក់ថា មូលហេតុដែល ក្រសួងពាណិជ្ជកម្មបានបង្កើតគេហទំព័រនេះឡើងគឺដើម្បី ជួយដល់សហគ្រាសធុនតូចនិងមធ្យម ដើម្បីបង្កើនការលក់ និងនាំចេញផលិតផលខ្មែរទៅកាន់ទីផ្សារអន្តរជាតិ តាមរយៈពាណិជ្ជកម្មតាមប្រព័ន្ធអេឡិចត្រូនិក៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:15", "date_created": "2023-11-08T09:29:11.918Z", "category": "ចាប់ផ្តើមអាជីវកម្ម", "views": 242, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អ្នកបង្កើតមាតិកាល្បីឈ្មោះ Nas Daily ទម្លាយអាថ៌កំបាំងធំ៤ ធ្វើឱ្យខ្លួនសល់លុ.យ ទាំងវ័យក្មេង	https://business-cambodia.com/articles/nas-daily-shares-his-secret-tips-to-save-much-money	លោក Nuseir Yassin គឺជាអ្នកផលិតមាតិកាជនជាតិអ៊ីស្រាអែល-ប៉ាឡេស្ទីន ដែលត្រូវបានគេគ្រប់គ្នាក្នុងបណ្ដាញសង្គមហៅថា Nas Daily តាមរយៈការធ្វើវីដេអូខ្លីៗរយៈពេលមួយនាទីឱ្យបាន ១,០០០វីដេអូ។ សព្វថ្ងៃនេះទ្រព្យសម្បត្តិសរុបរបស់ Nas ត្រូវបានគេសន្និដ្ឋានថាមានប្រហែលខ្ទង់ ៥លានដុល្លារ ខណៈយុវជនរូបនេះអាចរកចំណូលបានចាប់ពី ៤០ម៉ឺនដុល្លារ ដល់ ៥០ម៉ឺនដុល្លារជារៀងរាល់ខែ។   យ៉ាងណាមិញការរកលុយបានច្រើនតែមួយមុខក៏មិនប្រាកដថាអាចសល់លុយច្រើនបានដែរ ព្រោះតាមធម្មតាមនុស្សយើងមានតិចចាយតិចមានច្រើនចាយច្រើន។ ចំពោះ Nas ផ្ទាល់គាត់ក៏ធ្លាប់ដើរខុសបែបនោះដែរជាហេតុធ្វើឱ្យគាត់រកលុយបានច្រើនតែមិនសូវសល់សោះ។ ក្រោយដឹងខ្លួនខុស Nas ក៏រកបានគន្លឹះអាថ៌កំបាំង៤ ជួយឱ្យគាត់សល់លុយ ទាំងវ័យក្មេង និងចែករំលែកនៅលើវីដេអូរបស់គាត់៖   ១. ឈប់ទិញរបស់ផ្ដេសផ្ដាស៖ Nas ប្ដូរពីមនុស្សដែលទិញរបស់តាមតែអំពើចិត្ត ទៅជាមនុស្សដែលទិញតែរបស់ណាចាំបាច់ពិតប្រាកដ ទោះជាមានលុយច្រើនក៏ដោយ។ គាត់បាននិយាយថា រយៈពេល២ឆ្នាំពេញ គាត់ធ្វើដំណើរកំសាន្ត ជាមួយនឹងការបូបដាក់សម្លៀកបំពាក់តែ ១ប៉ុណ្ណោះ។ បើនិយាយពីខោអាវវិញ គាត់មិនប្ដូរម៉ូដច្រើនឡើយ គ្រាន់តែមានអាវយឺត និងខោ មួយល្មម ម៉ូដដូចៗគ្នា សុទ្ធតែគាត់ចូលចិត្ត។ គាត់បានបន្តថា របស់ណាមិនចាំបាច់កុំទិញអី ទិញតែរបស់ដែលត្រូវប្រើបានហើយ ទោះជាមានប្រម៉ូសិនក៏ដោយ បើមិនមែនជាតម្រូវការ កុំចាយលុយលើវាអី។   ២. មិនជក់បារី៖ រស់នៅក្នុងសង្គមដែលងាកទៅណាក៏ឃើញគេជក់បារី ប៉ុន្តែ Nas មិនធ្វើដូចគេឡើយ សម្រាប់គាត់ បារីមានតម្លៃថ្លៃ ការជក់បារី ធ្វើឱ្យគាត់ខាតលុយ វាប្រៀបបីដូចជាការដែរយកលក់ទៅដុតបង្ហុយចោលអ៊ីចឹង។ គាត់គណនាឃើញថា គ្រាន់តែមិនជក់បារី អាចជួយសន្សំលុយបាន ១៤៤,០០០ដុល្លារក្នុងមួយឆ្នាំ។ ហេតុនេះបើជក់បារីមានន័យថា គាត់ដុតលុយ ១៤៤,០០០ដុល្លារក្នុងមួយឆ្នាំ? មិនគួរឱ្យស្ដាយទេឬ? លុយជាង១៤ម៉ឺនដុល្លារ សន្សំទុកទិញឡានជិះវិញវាមិនល្អជាង សំខាន់បានការពារសួតផង។   ៣. ប្ដូររបៀបចំណាយពេលចុងសប្ដាហ៍៖ ពីមុនថ្ងៃសៅរ៍ អាទិត្យជាពេល ដែល Nas ចេញក្រៅ ទៅចូលរួមកម្មវិធី ផឹកស៊ីកម្សាន្តជួបជុំមិត្តភក្តិ ប៉ុន្តែឥឡូវពេលវាចុងសប្ដាហ៍របស់គាត់គឺគាត់យកពេល មកសម្រាកនៅផ្ទះ ឬធ្វើការងារណាដែលចាំបាច់។   Nas លើកឡើងថា គ្រាន់តែការជប់លៀងនៅខាងក្រៅម្ដងអាចធ្វើឱ្យគាត់ខាតពេលដល់ទៅ២០ម៉ោងឯណោះ។ គាត់បន្តពន្យល់ថាជាធម្មតាយើងយើងចំណាយពេល៣ម៉ោងដើម្បីប្រមូលផ្ដុំមិត្តភក្តិ ដំណើរការកម្មវិធីចំណាយពេលយ៉ាងហោចណាស់ក៏៥ម៉ោង បើផឹកស្រវឹងគេងលក់ជ្រុលស្អែកឡើងក្រោកមកយឺតមានអារម្មណ៍មិនល្អអស់១២ម៉ោងទៀត សរុបទៅ ៣+៥+១២ = ២០។   ឥឡូវនេះ Nas មិនដូចមុនទេ បើចង់ជួបជុំមិត្តភក្តិគាត់ បបួលគ្នាមកជុំនៅផ្ទះ ធ្វើអីញ៉ាំរួមគ្នា សប្បាយទាំងអស់គ្នា បង្កើនភាពស្និទ្ធិស្នាល បង្កើនអនុស្សាវរីយ៍ល្អៗបានធម្មតា ដោយចំណាយលុយតិចជាងមុន សុវត្ថិភាពជាងមុនទៀតផង។   ៤. រក្សារបៀបចំណាយ៖ ជាបទពិសោធន៍របស់ Nas ផ្ទាល់ ពីមុនគាត់រកបានតិចក៏ចាយមិនសល់ ដល់រកបានច្រើនក៏ចាយមិនសល់ បានអីសល់បើគ្រាន់តែលុយកើនបន្តិច ខ្លួនក៏ចាប់ផ្ដើមអាប់ដេត ការចំណាយឱ្យកើនតាមដែរ។   ក្រោយមក Nas បានប្ដូររបៀបចាយលុយ ប្ដូរពីចាយតាមទំហំលុយដែលមាន មកចាយតាមរបៀបចាស់។ មានន័យថា ទោះរកបានច្រើនប៉ុនណាក៏នៅតែរក្សាការចំណាយឱ្យទាបដូចតែពេលរកបានតិច ព្រោះគាត់យល់ថា មនុស្សខ្លួនតែមួយចាយលុយតែមួយល្មមរស់បានហើយ មិនបាច់ខំហក់លោតទៅណាទេ ទុកលុយធ្វើដំណើរកំសាន្តជុំវិញពិភពលោកតាមក្ដីស្រមៃវិញប្រសើរជាង។   សរុបមកវិញ យើងឃើញថាតាមពិតទៅមនុស្សយើងអាចឆាប់សល់លុយ មិនមែនពឹងផ្អែកតែលើការបង្កើនចំណូលតែមួយមុខនោះទេ រឿងដែលសំខាន់ខ្វះមិនបានគឺការដែរចេះចាត់ចែងលុយ និងដឹងពីរបៀបចាយ។ ជាក់ស្ដែងដូច Nas Daily អ៊ីចឹង គាត់ធ្លាប់រកបានច្រើនក៏មិនសល់ ព្រោះតែការចាយវាយខុស គ្រាន់តែយកចិត្តទុកដាក់កែតម្រូវបន្តិចបន្តួចសោះ ជួយឱ្យគាត់ក្លាយជាសេដ្ឋីប្រាក់លានទាំងវ័យក្មេង៕   អត្ថបទដោយ៖ សូ សុខលី (កូនផ្កាឈូក)	{ "spider_name": "businesscambodia", "scrape_at": "2025-06-14_19:40:15", "date_created": "2023-11-08T09:08:36.890Z", "category": "ហិរញ្ញវត្ថុ", "views": 246, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ពិធីករបរទេសអត្ថាធិប្បាយ Kun Khmer បានពោលពាក្យចាក់ដោតបែបនេះ ក្រោយផ្ទុះការចាប់អារម្មណ៍ខ្លាំងនៅកម្ពុជា	https://business-cambodia.com/articles/mc-kun-khmer	ក្រៅពីការប្រកួតលើសង្វៀនដ៏ក្តៅគគុក ពិធីករដែលអត្ថាធិប្បាយជាភាសាអង់គ្លេស ក្នុងព្រឹត្តិការណ៍ «Wurkz សេនាគុនខ្មែរពិភពលោក» នាថ្ងៃទី០៥ ខែវិច្ឆិកា ឆ្នាំ២០២៣ ទទួលបានការចាប់អារម្មណ៍ជាខ្លាំងពីសំណាក់សាធារណជន លើរូបសម្រស់ និងសមត្ថភាពពិសេសរបស់លោក។ យ៉ាងណាមិញ ក្រោយផ្ទុះប្រជាប្រិយភាពខ្លាំង លោក Chrisdeficeo ដែលជាពិធីកររូបស្រស់ បានបង្ហោះពាក្យសម្តីលើគណនី Instagram របស់ខ្លួនយ៉ាងដូច្នេះថា៖ «គ្មានអ្វីធ្វើឱ្យខ្ញុំសប្បាយចិត្តជាងការមើលការប្រកួតដ៏សាហាវមួយចំនួននោះទេ»។   លោកបានបន្តទៀតថា៖ «សូមអរគុណប្រទេសកម្ពុជាដ៏ស្រស់ស្អាត សម្រាប់ក្តីស្រលាញ់ និងការគាំទ្រទាំងអស់។ ពិតជាប្រទេសដ៏អស្ចារ្យដែលពោរពេញដោយមនុស្សរីករាយ ងប់ងល់ និងមិនគួរឲ្យជឿ។ នេះជាបទពិសោធន៍ដ៏ល្អបំផុតក្នុងឆាកជីវិតរបស់ខ្ញុំ។ ខ្ញុំទន្ទឹងរង់ចាំបន្តជួយលើកភាពរីកចម្រើន និងលើកតម្កើងសិល្បៈក្បាច់គុនខ្មែរដ៏ស្រស់បំព្រង ក៏ដូចជាបន្តជំរុញព្រំដែននៃការប្រកួតប្រដាល់ឲ្យឈានដល់កម្រិតកាន់តែខ្ពស់ និងខិតខំឲ្យកាន់តែពូកែ»។   គួរជម្រាបផងដែរថា ក្នុងមហាព្រឹត្តិការណ៍ «Wurkz សេនាគុនខ្មែរពិភពលោក» ដែលធ្វើនៅលើសង្វៀនប្រដាល់របស់ថោនស្ថិតនៅទីតាំងផ្សារទំនើប ជីបម៉ុង 271 មេហ្គាម៉ល កាលពីយប់ថ្ងៃទី៥ ខែវិច្ឆិកា កីឡាករជើងខ្លាំងលំដាប់ប្រទេស ឈុត សេរីវ៉ាន់ថង, ផល សោភ័ណ្ឌ, រឿង សោភ័ណ្ឌ, ធឿន ធារ៉ា និងការឈ្នះដោយពិន្ទុរបស់ បឺត សង្ឃឹម លើម្ចាស់ខ្សែក្រវាត់មកពីទីម័រខាងកើត ក្នុងការប្រកួត បានធ្វើឱ្យអ្នកគាំទ្រស្ទើរពេញមួយប្រទេស មានការអបអរ និងកោតសរសើរខ្លាំង ដល់អ្នកប្រយុទ្ធទាំង ៥រូបនេះថា ពិតជាបានបង្ហាញឱ្យឃើញពីភាពអស្ចារ្យរបស់ «គុនខ្មែរ» ក្នុងនាមជាម្ចាស់ក្បាច់គុន។   ចំណែកឯគូពិសេស ជើងខ្លាំង ព្រំ សំណាង និងស្តេចប្រដាល់របស់មីយ៉ាន់ម៉ា Dave Leduc ត្រូវបានប្រកាសឱ្យស្មើពិន្ទុគ្នា ទៅតាមច្បាប់ប្រកួតរបស់ Mas Fight គឺបើប្រកួត ៩ នាទីពេញ គ្មានអ្នកសន្លប់ ត្រូវកំណត់ឱ្យស្មើគ្នា ដោយមិនផ្អែកទៅលើការផ្តល់ពិន្ទុទេ៕   អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:15", "date_created": "2023-11-08T07:43:13.748Z", "category": "ភាពជាអ្នកដឹកនាំ", "views": 1933, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ចាយពេល២០នាទី/ថ្ងៃ ស្រ្តីវ័យ៤១ឆ្នាំរកចំណូលក្រៅពីប្រាក់ខែជាង៣ពាន់ដុ.ល្លារ ក្រោយធ្វើរឿងទាំងនេះ	https://business-cambodia.com/articles/passive-side-hustle-of-andreea-matei-article	អ្នកស្រី Andreea Matei ផ្តើមរកលុយពីចំណូលក្រៅម៉ោងជាលើកដំបូងបានជាង 1ដុល្លារ ឥឡូវនេះស្រ្តីវ័យ៤១ឆ្នាំរូបនេះអាចរកចំណូលបានជិត៣០០០ដុល្លារ ដោយចំណោយពេល២០នាទីក្នុង១ថ្ងៃប៉ុណ្ណោះរៀងរាល់សប្តាហ៍ដើម្បីផលិតមាតិកាវីដេអូណែនាំអំពីផលិតផលអ្នកដទៃ និងផលិតមាតិកាអំពីសុខភាព។ នេះបើយោងតាមការចុះផ្សាយរបស់សារព័ត៌មាន CNBC។   ប្រភពដដែលបានឱ្យដឹងថាអ្នកស្រី Matie ដើមឡើយធ្វើការពេញម៉ោងជាទីភ្នាក់ងារប្រឹក្សាអាជីវកម្ម ប៉ុន្តែនៅពេលមួយនាងបានថតវីដេអូមួយដែលមានរយៈពេល៧៥វិនាទីនៅលើ Amazon ជាវេបសាយបែប Affiliate Markerting ខណៈនោះនាងនិយាយអំពីគុណភាពម្សៅប្រូតេអ៊ីនសុខភាពនោះ។   ពេលនោះហើយជាពេលដែលធ្វើឱ្យចំណូលហូរចូលកុងនាងជាខ្លាំង ព្រោះវីដេអូនោះមានអ្នកមើលច្រើន ទំនិញនោះមានអ្នកបញ្ជាទិញច្រើន ហើយនាងក៏បានកម្រៃជើងសារច្រើនតាមចំនួនអ្នកទិញដែរ។   ត្រង់ចំណុចនេះអ្នកស្រី Matie បានឱ្យដឹងថា “ខ្ញុំធ្វើវីដេអូប្រហែលជិត១០០០ដងហើយ ដោយវីដេអូនីមួយៗខ្ញុំចំណាយពេលប្រហែលជា២០នាទីក្នុងការថតនិងកាត់ ហើយវាប្រហែលជា៣ម៉ោងក្នុង១សប្តាហ៍ ដែលខ្ញុំតែងធ្វើការពីផ្ទះដើម្បីផលិតវីដេអូ។ បន្ថែមពីនេះអ្នកស្រីបានចែករំលែកថា “ច្បាប់មាសរបស់ខ្ញុំធ្វើឱ្យខ្ញុំអាចរកចំណូលចេញពីវីដេអូនេះបានដោយសារខ្ញុំអាចដឹងថាមនុស្សប្រភេទណាដែលត្រូវការណែនាំពីខ្ញុំ និងចង់មើលខ្ញុំ”។   ចំពោះចំណូលក្រៅម៉ោងនេះនាងអាចរកចំណូលប្រមាណ៤០ដុល្លារក្នុងមួយថ្ងៃ និង៥០ដុល្លារនៅថ្ងៃបន្ទាប់  ហើយមួយខែអាចរកបានប្រហែលជា២៧០០ដុល្លារ ក្រោយការចំណាយពេលធ្វើអស់ជាង៨ខែ ខណៈកាលពីចាប់ផ្តើមដំបូងនាងអាចរកបានត្រឹម១.២៨ ដុល្លារប៉ុណ្ណោះក្នុង១ថ្ងៃ។   អ្នកស្រី Matie ក៏បានបញ្ជាក់ថានេះក៏ព្រោះអ្នកស្រីមិនបោះបង់វានៅពេលដែលមិនទទួលបានលទ្ធផលពេលធ្វើលើកដំបូង និងបានបន្តធ្វើដោយក្តីរីករាយនិងទំនុកចិត្តរហូតមក។   យ៉ាងណាមិញនាពេលបច្ចុប្បន្ននេះអ្នកស្រីក្រៅពីការងារជាអ្នកប្រឹក្សាអាជីវកម្ម អ្នកស្រីបានចាយពេលដើម្បីធ្វើវីដេអូណែនាំផលិតផល២ទៅ៣ផលិតផលដែរក្នុងមួយថ្ងៃ។ ក្រៅពីនេះអតិថិជនមួយចំនួនក្រៅពីឱ្យអ្នកស្រីណែនាំផលិតផលនៅលើវេបសាយ Amazon ហើយពួកគេនៅជួលអ្នកស្រីឱ្យផលិតមាតិកានៅលើ Social Media ដូចជា Facebook ,Instagram , និង Youtube ផ្ទាល់ខ្លួនថែមទៀតផង។   ជាចុងក្រោយស្រ្តីវ័យ៤១ឆ្នាំរូបនេះបានឱ្យដឹងថាការធ្វើការងារទាំងនេះពេលខ្លះក៏វាជួបផលវិបាកដែរ តែ អ្នកស្រីបានចាត់ទុកវាប្រៀបដូចជាការកម្សាន្តមួយបែបដែលអាចរកលុយបាន ហើយម្យ៉ាងទៀតវាបានជួយឱ្យអ្នកស្រីមិនងាយធ្លាក់ទឹកចិត្ត នៅកន្លែងធ្វើការងារជាទីភ្នាក់ងារប្រឹក្សាអាជីវកម្មពេញម៉ោងនោះឡើយ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:15", "date_created": "2023-11-08T07:26:40.155Z", "category": "ភាពជាអ្នកដឹកនាំ", "views": 1329, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
មានផលិតផល តែអត់អ្នកស្គាល់! តោះមកស្គាល់ក្បួនធ្វើទីផ្សារផលិតផលឱ្យល្បីតាមយុទ្ធសាស្ត្រ 4PS	https://business-cambodia.com/articles/marketing-stategy-four-p	ជាទូទៅពេលនិយាយដល់ការធ្វើទីផ្សារនៅក្នុងអាជីវកម្ម រឿងចំបងដែលយើងចំបាច់ធ្វើមុនគេនោះធ្វើបែបណាឱ្យអតិថិជនព្រមជឿជាក់លើផលិតរបស់យើងជាមុនសិន។ ហើយជាក់ស្តែងដើម្បីឱ្យភ្ញៀវព្រមជឿបាន លុះត្រាយើងចេះធ្វើក្បួនទីផ្សារ។ ដោយថ្ងៃនេះ BUSINESS CAMBODIA សូមលើកយកយុទ្ធសាស្ត្រវៃទីផ្សារឱ្យមានឥទ្ធិពលតាមក្បួន 4PS មកចែកប្រិយមិត្តអ្នកអានទាំងអស់គ្នា។ ដោយ 4PS មកពីពាក្យ៤ម៉ាត់រួមមាន  PRODUCT PRICE PLACE និង PROMOTION។ ១. PRODUCT (ផលិតផល) ជំហ៊ានដំបូង ដែលអ្នកត្រូវធ្វើមុនគេនោះគឺ ការបង្កើតយុទ្ធនាការទីផ្សារចាប់ផ្តើមដោយការយល់ដឹងអំពីផលិតផលខ្លួនឯង។ ផលិតមួយអតិថិជនព្រមទិញបានលុះត្រាតែវាមានគុណតម្លៃ មានចំណុចពិសេស អាចជួយដោះស្រាយបញ្ហាភ្ញៀវបាន ជាមួយគ្នានេះអ្នកក៏ត្រូវមានសិល្បះក្នុងការឌីសាញសំបកខាងក្រៅឱ្យទាក់ទាញផងដែរ ព្រោះវាជាផ្នែកមួយជួយទាញភ្នែកអតិថិជនងាកមកចាប់អារម្មណ៍លើផលិតផលរបស់យើងឱ្យបានកាន់តែច្រើន ដែលធ្វើឱ្យភ្ញៀវងាយនឹងសម្រេចចិត្តទិញ។ លើសពីនេះអ្នកត្រូវប្រាកដថា  ផលិតផលរបស់អ្នកមានគុណភាពល្អ ការវេចខ្ជប់ត្រឹមត្រូវ និងមានអានាម័យផងដែរ។ បន្ទាប់ពីមាននៅផលិតផលដែលទាក់ទាញហើយ ចូរអ្នកសួរខ្លួនឯងថា តើនរណាត្រូវការផលិតផលរបស់អ្នក ហើយអតិថិជនព្រមទិញផលិតផលរបស់អ្នកព្រោះហេតុផលអ្វី? តើអ្វីជាចំណុចពិសេសដែលយើងខ្លាំងជាងគូប្រជែង? ២. PRICE (តម្លៃ) ត្រង់ចំណុចតម្លៃនេះគឺចង់ផ្តោតទៅលើការកំណត់តម្លៃណាមួយ ដែលធ្វើឱ្យទាំងយើងនិងអ្នកទិញអាចទទួលយកបាន មានន័យថាយើងលក់ឱ្យចំណេញ ឯអតិថិជនក៏សប្បាយចិត្ត។ ជាទូទៅនៅពេលដែលយើងកំណត់តម្លៃផលិតផលណាមួយទៅបាន យើងត្រូវគិតទៅលើ តម្លៃថ្លៃដើម ការដឹកជញ្ជូន បុគ្គលិក ថ្លៃជួលហាង ការវេចខ្ចាប់ សេវាទឹកភ្លើងជាដើម បន្ទាប់មកចាំអ្នកកំណត់ប្រាក់ចំណេញជាភាគរយពីផលិតផលនោះ។ ម្យ៉ាងទៀតទាក់ទងទៅនឹងយុទ្ធសាស្ត្រកំណត់តម្លៃ ០,៩ដុល្លារជាដើម ប្រសិនផលិតមួយអ្នកលក់ក្នុងតម្លៃ២ដុល្លារ ដូច្នេះអ្នកអាចទម្លាក់តម្លៃមកត្រឹម ១,៩ដុល្លារវិញ ព្រោះចំនួនបែបនេះ អតិថិជននឹងមានអារម្មណ៍ថាទំនិញរបស់យើងធូរថ្លៃជាងកន្លែងផ្សេង ហើយជាហេតុធ្វើឱ្យពួកគាត់សម្រេចចិត្តទិញ។ ៣. PLEACE (ទីតាំង) លោក Oloye Akin Alabi ដែលត្រូវបានគេស្គាល់ថា ម្ចាស់ស្នាដៃសៀវភៅ “អាជីវកម្មតូច លុយធំ” ដែលជាសៀវភៅជំនួញលក់ដាច់បំផុតនៅក្នុងនីហ្សេរីយ៉ា ហើយក៏ជា ម្ចាស់ក្លឹបកីឡា NairaBET.com ដំបូងគេរបស់ប្រទេសនីហ្សេរីយ៉ាផងដែរបានឱ្យដឹងថា មុននឹងអ្នកជ្រើសរើសទីតាំងបាន ដំបូងអ្នកត្រូវ សួរសំណួរទាំងនេះមកកាន់ខ្លួនឯងសិន៖ តើនរណាជាអតិថិជនគោលដៅដែលយើងនឹងលក់ឱ្យ ជាសិស្សសាលា? អ្នកធ្វើការ? អ្នករកស៊ី? ឬក៏ជាអ្នកដែលនៅក្នុងតំបន់ហ្នឹង? ហើយតើគេមានវ័យចន្លោះពីប៉ុន្មាន ទៅប៉ុន្មានដែរ? ស្របគ្នានេះដែរ នៅពេលដែលដឹងហើយ យើងត្រូវបន្តសួរខ្លួនឯងទៀតថា ប្រសិនបើយើងបើកនៅទីតាំងហ្នឹង តើយើងអាចទទួលបានអតិថិជនប៉ុន្មាននាក់ដែរ? (ច្រើនល្អ បើតិចរកទីតាំងថ្មី) ហើយមានគូរប្រជែងប៉ុន្មានអ្នកដែរ?  បន្ទាប់ពីឆ្លើយរាល់សំណួរខាងលើអស់ហើយ អ្នកអាចកំណត់ទីតាំងដ៏ល្អមួយយ៉ាងមានប្រសិទ្ធិភាព។   ៤. PROMOTION (ប្រម៉ូសិន) ពេលនិយាយដល់ការប្រម៉ូសិន គឺមានច្រើនបែបច្រើនទម្រង់មែនទែន ជាក់ស្តែងដូចជា ការលក់បញ្ចុះតម្លៃ ទិញ១ថែម១ជាដើម ដោយការធ្វើប្រម៉ូសិននេះម្ចាស់ហាងជឿថាអាចទាញមនុស្សឱ្យមកទិញបានច្រើន។ ទន្ទឹមនឹងនេះដែរបើអ្នកធ្វើប្រម៉ូសិនញឹកញាប់ខ្លាំង មួយខែម្ដងឬមួយខែ២ទៅ៣ដង ច្បាស់ណាស់ភ្ញៀវគេនឹងមកទិញអ្នកតែពេលមានប្រម៉ូសិនប៉ុណ្ណោះ ថ្ងៃធម្មតាគេមិនមកទិញទេព្រោះគេយល់ថាគង់តែមានប្រម៉ូសិនទេ ចាំបញ្ចុះតម្លៃចាំទិញ។ លុះពេលយូរៗទៅភ្ញៀវលែងចាប់អារម្មណ៍ជាមួយនឹងប្រម៉ូសិនរបស់អ្នក គេក៏ឈប់មកទិញ អត់ប្រម៉ូសិនក៏អត់មក មានប្រម៉ូសិនក៏មិនខ្ចីអើពើ ព្រោះយល់ថាជារឿងធម្មតាអត់មានអ្វីពិសេសផង។ ប្រម៉ូសិនដែលមានគុណភាព គឺជាប្រម៉ូសិនដែលកម្រ ប្រម៉ូសិនដែលអាចបង្កើតអារម្មណ៍ពិសេសជូនអតិថិជន។ កុំយកការធ្វើប្រម៉ូសិនដើម្បីដោះស្រាយបញ្ហាលក់មិនដាច់ តែគួរសម្លឹងមើលគុណភាពផលិតផល គុណភាពសេវាកម្ម និងកត្តាផ្សេងៗនៅក្នុងអាជីវកម្មរបស់អ្នកវិញ ថាមានចំណុចណាខ្វះខាតឬទេ? ហេតុអ្វីបានលក់លែងដាច់? ប្រម៉ូសិនដែលល្អគួរតែធ្វើឡើងនៅក្នុងឱកាសកម្រដូចជាថ្ងៃឆ្លងឆ្នាំ ពិធីបុណ្យទានសំខាន់ៗ ពេលបើកទីតាំងថ្មី ឬបំបែកសាខាថ្មីជាដើម។ ការធ្វើប្រម៉ូសិនពេលបើកហាងថ្មីជាការធ្វើទីផ្សារដ៏ល្អ នាំឱ្យអតិថិជនឆាប់ស្គាល់អ្នក។ យូរៗធ្វើប្រម៉ូសិនម្ដងទើបភ្ញៀវឱ្យតម្លៃ យូរៗបញ្ចុះតម្លៃម្ដងទើបថ្ងៃដែលលក់តម្លៃធម្មតានៅតែមានអ្នកគាំទ្រ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-08T06:53:45.753Z", "category": "កំពូលអ្នកលក់", "views": 281, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
Burger King បិទហាងរបស់ខ្លួននៅអាមេរិក ៦ សាខាជាបន្ត ខណៈយីហោនេះមានផែនការបិទរហូតដល់ ៤០០ ទីតាំងនៅឆ្នាំនេះ	https://business-cambodia.com/articles/burger-king-closes-	យីហោ Burger King កំពុងបិទសាខារបស់ខ្លួនចំនួន ៦សាខាបន្ថែមទៀតនៅអាមេរិក ខណៈយីហោ Fast Food មួយនេះមានផែនការបិទដល់ទៅ ៤០០សាខានៅក្នុងឆ្នាំនេះ។ នេះបើយោងតាមការចុះផ្សាយរបស់សារព័ត៌មានក្រៅស្រុក Business Insider កាលពីពេលថ្មីៗនេះ។     ប្រភពខាងលើនេះបានឱ្យដឹងថា ចាប់តាំងពីដើមឆ្នាំមក Burger King បានបិទសាខារបស់ខ្លួនអស់ជាច្រើនកន្លែងរួចហើយ មុននឹងសម្រេចចិត្តបិទសាខាទាំង ៦កន្លែងនៅក្នុងរដ្ឋ រដ្ឋផ្លរីដា ញូវយ៉ក និងរដ្ឋនេប្រាស្កានេះ ស្របពេលដែលសាខាទាំង៦កន្លែងនេះរកស៊ីអស់រយៈពេល ៤០ឆ្នាំមកហើយ។ ជាមួយគ្នានេះដែរ បើតាមការលើកឡើងរបស់លោក Joshua Kobza នាយកប្រតិបត្តិក្រុមហ៊ុន បានបញ្ជាក់ថា “ក្រុមហ៊ុនគ្រោងនឹងបិទដល់ទៅ ៤០០សាខាសម្រាប់ហាងណាដែលលក់មិនសូវដាច់និងហាងចាស់ៗ ដើម្បីជាការពង្រឹងបន្ថែមទៅលើការរកស៊ី”។     យ៉ាងណាមិញចំពោះហេតុផលជាក់លាក់ក្នុងការបិទសាខាដ៏ច្រើននេះ ត្រូវបានគេដឹងថា កើតឡើងដោយសារស្ថានភាពនៃការលក់ធ្លាក់ចុះ បន្ទាប់ពីមានបញ្ហាជំងឺរាតត្បាតកូវីដ១៩ដែលធ្វើឱ្យសេដ្ឋកិច្ចមានភាពរាំងស្ទះ និងបន្តជះឥទ្ធិពលដល់អាជីវកម្ម Burger King ។ ដូច្នេះជាជម្រើសល្អ Burger King ក៏សម្រេចចិត្តបិទហាងដែលលក់មិនសូវដាច់ចោលខ្លះ ហើយងាកមកផ្តោតទៅលើហាងសកម្មទាំង ៨០០កន្លែងរបស់ក្រុមហ៊ុនវិញ។   គួរបញ្ជាក់ផងដែរថា ក្រុមហ៊ុន Burger King ត្រូវបានបង្កើតឡើងចាប់តាំងពីឆ្នាំ ១៩៥៣ មកម្ល៉េះ ដែលគិតមកដល់ពេលបច្ចុប្បន្នមានអាយុកាល ៧០ឆ្នាំមកហើយ និងមានសាខាសរុបនៅលើពិភពលោកចំនួន ១៩,២៤៧ សម្រាប់របាយការណ៍ឆ្នាំ ២០២១៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-08T05:35:08.474Z", "category": "ចាប់ផ្តើមអាជីវកម្ម", "views": 432, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ចប់ទី១២ ឡើងមករៀនភ្នំពេញ ត្រូវដឹងរឿងធំៗ៣នេះ ចៀសវាងវង្វេងគោលដៅ ខាតពេល ខាតលុ.យ	https://business-cambodia.com/articles/finish-high-school-go-to-university-life-get-to-know-this-3-thing-	ចប់ទី១២ហើយៗមានបងប្អូន ជាច្រើននឹងត្រូវឡើងមករៀនបន្តនៅទីក្រុងភ្នំពេញ អ្នកខ្លះមកទាំងចិត្តចង់ពោរពេញដោយក្តីសង្ឃឹមថានឹងបានរត់តាមក្តីស្រមៃ តែអ្នកខ្លះប្រហែលជាមិនចង់ចាកចេញពីផ្ទះដ៏កក់ក្តៅ ចេញពីពុកម៉ែនោះទេ។ ប៉ុន្តែយ៉ាងណាមិញនេះគឺជារបត់ជីវិត ត្រូវបើកចិត្តទទួលយក និងប្រឹងប្រែងបន្តដំណើរទៅមុខ ស្វែងរកភាពជោគជ័យតូចៗឱ្យជីវិតជារៀងរាល់ថ្ងៃ។   ដូច្នេះថ្ងៃនេះចាបក្រហមសូមនាំយកនូវចំណុចចំនួន៣ ជូនដល់ប្រិយមិត្ត ដែលត្រូវឡើងមករៀននៅភ្នំពេញ ត្រូវដឹងឱ្យបានមុននិងបានយកទៅពិចារណា ជៀសវាងវង្វេងវង្វាន់គោលដៅ រៀនយូរៗទៅសល់តែឆ្នាំ ខាតលុយអ្នកផ្ទះ៖   ១. ការរើសជំនាញ   មានក្តីស្រមៃមួយ មានគំនិតមួយ មានគោលដៅមួយ មិនទាន់គ្រប់គ្រាន់និងពេញលេញដូចការចាប់ផ្តើមធ្វើប្រកបដោយការប្រឹងប្រែងនោះទេ។   ការរើសជំនាញក៏ដូចគ្នាដែរ កុំរើសជំនាញតាមគ្នីគ្នា ត្រូវរើសជំនាញឱ្យចំទេពកោសល្យខ្លួនឯង តាមអ្វីដែលខ្លួនស្រឡាញ់ ហើយបើរើសជំនាញដែលគេមិនពេញនិយម គេនិយាយថាគ្មានទីផ្សារក៏ដោយក៏កុំរុញរា សំខាន់យើងច្បាស់ជាមួយខ្លួនឯង ជឿជាក់លើការសម្រេចចិត្តរបស់ខ្លូនឯង ប្រឹងប្រែងឱ្យខ្លាំង ព្រោះថាជំនាញមួយរៀន៤ឆ្នាំ មិនប្រាកដថាវាអាចកំណត់វាសនាពេញមួយជីវិតរបស់យើងនោះទេ ព្រោះជីវិតជាការរៀនហើយរៀនទៀត។     រៀនជំនាញអ្វីយើងអាចបំប្លែងវាទៅជាចំណូល ជាការងារបានដែរ ឱ្យតែយើងចេះច្បាស់ដូចច្បាប់ លោកតាក្រមង៉ុយ បានចែងថា «បើចង់ស្រាលខ្លួន  រៀនសូត្រឲ្យមួន   ឲ្យមាំឲ្យស្ទាត់ កុំចេះស្ទាក់ស្ទើរ    ល្ងីល្ងើឥតបទ   បើចេះប្រាកដ   ប្រាក់រត់តាមហៅ»។   មួយវិញទៀតទោះជារៀនជំនាញអ្វីក៏ដោយ ត្រូវរៀនភាសាយ៉ាងហោចណាស់ឱ្យបាន១ភាសា។ក្នុងនោះដូចប្រសាសន៍ អ្នកឧកញ៉ាបណ្ឌិត គីម ហ៊ាង ម្ចាស់ក្រុមហ៊ុនអចលនទ្រព្យធំមួយនៅស្រុកខែ្មរបានឱ្យដឹងថា “ភាសាដែលសំខាន់ជាងគេនៅក្នុងសេដ្ឋកិច្ចទីផ្សារសេរីនាពេលបច្ចុប្បន្ននេះ និងក្នុងរយៈពេល ៥០ឆ្នាំទៅមុខទៀតគឺ ភាសារអង់គ្លេស និងភាសាចិន”។ ប្រសិនបើចេះភាសាលើសពីភាសាកំណើត នោះឱកាសការងារ និងអាទិភាពរបស់អ្នក មានភាគរយខ្ពស់ជាងអ្នកមិនចេះ។   ២. ការសេពគប់   ការធ្វើទំនាក់ទំនង ឬការសេពគប់នឹងផ្ដល់ឱកាសខ្ពស់ដល់មនុស្សដែលចេះបង្កើតទំនាក់ទនងល្អជាមួយអ្នកដទៃ ហើយចំណេះដឹងជាច្រើនក៏បានកើតឡើងតាមរយៈការចែករំលែកគ្នាទៅវិញទៅមកនេះដែរ។ ប៉ុន្តែការធ្វើទំនាក់ទំនងនេះក៏អាចជះឥទ្ធិពលមិនល្អមកដល់យើងដែរ ខាតពេលវេលា ខាតបង់ប្រាក់កាក់ បើយើងរើសមនុស្សមករាប់អានខុស។   យ៉ាងណាមិញលោក Mark Zuckerberg ដែលជាមេធំ Facebook ក៏បានលើកឡើងដែរថាមិនមែនត្រឹមតែលោកឈប់រៀនហើយ ធ្វើ Facebook លោកអាចក្លាយជាសេដ្ឋីទេ តែវាបានពឹងផ្អែកទៅលើទំនាក់ទំនង និងមនុស្សដែលលោកបានសេពគប់ នៅមហាវិទ្យាល័យ។   មេធំរូបនេះបានបន្តថា “រឿងវាសំខាន់ត្រង់ថាតើនរណាដែលអ្នកបានចំណាយពេលវេលាជាមួយ ហើយអ្នកអាចនឹងក្លាយជានរណាម្នាក់បានអាស្រ័យលើមនុស្សដែលអ្នកសេពគប់ ខ្ញុំសង្កេតឃើញថាយុវជន មួយចំនួនធំមិនបានគិតដល់រឿងទំនាក់ទំនងនេះទេ ពួកគេគិតតែផ្តោតលើគោលដៅផ្ទាល់ខ្លួន និងមិនបាន ផ្តោតលើទំនាក់ទំនងដែលមានគុណភាពបំផុតនោះទេ”។   បន្ថែមពីនោះ លោកបណ្ឌិត តាន់ មុនីវណ្ណ អនុប្រធានសភាពាណិជ្ជកម្មកម្ពុជា ក៏ធ្លាប់លើកឡើងអំពីប្រធានបទទំនាក់ទំនងយ៉ាងដូច្នេះដែរថា “មនុស្សដែលយើងចង់មានទំនាក់ទំនងល្អជាមួយគួរតែជាមនុស្សដែលអាចផ្ដល់អត្ថប្រយោជន៍ឱ្យគ្នាទៅវិញទៅមកបាន មិនមែនមនុស្សដែលគិតតែរឿង ដើរលេង ផឹកស៊ីអត់ប្រយោជន៍ទេ ពីព្រោះជួនកាលពួកគេអាចទាញយើងទៅបាន បើយើងស្មារតីនៅខ្សោយ”។   ៣. ការចំណាយ   ឡើងមករៀនភ្នំពេញដំបូង ការចាយវាយត្រូវប្រយ័ត្នប្រយែងបន្តិច ឃុំគ្រងអារម្មណ៍ខ្លួនឯងបន្តិច ព្រោះយើងនឹងបានឃើញរូបភាពកូនអ្នកក្រុងគេធូរធារ ដូច្នេះកុំហក់ចាយតាមគេ ដូចពាក្យចាស់លោកថា “ឃើញដំរី ជុះកុំជុះតាមដំរី” ។   នៅវ័យសិក្សាយើងប្រហែលមិនអាចរកចំណូលបានច្រើននោះទេ ព្រោះត្រូវផ្តោតរៀន រកបានក៏បានមួយទប់ៗចំណាយការសិក្សា និងការរស់នៅដែរ ដូច្នេះហើយបងប្អូនត្រូវចំណាយឱ្យត្រូវបទ ចំណាយឱ្យចំគោលដៅ កាត់បន្ថយការទិញសម្ភារៈនិយម ឡើងស៊េរីទូរស័ព្ទឬម៉ូតូ ការជួបជុំខាងក្រៅដែលចំណាយធំ កុំញាក់ញាប់ពេក។   មួយវិញទៀត ម្ហូបអាហារគួរធ្វើទទួលទានខ្លួនឯងឱ្យមានគ្រប់គ្រាន់ដើម្បីសុខភាពល្អ មានទម្លាប់រស់នៅស្អាតបាត  ចេះសន្សំសំចៃ និងលៃច្នៃរៀបចំខ្លួនឯងឱ្យបានសមរម្យជាដើម។   ជាក់ស្តែងដូចជាបទពិសោធន៍លោក Alex Trias ជាមេធាវី ជនជាតិអាមេរិកមួយរូប ធ្លាប់បានយល់ខុសនៅក្នុងជីវិតយុវវ័យរបស់ខ្លួនថា ការដែលរស់នៅគឺដើម្បីរកលុយមកបំពេញគ្រប់ចំណង់ក្នុងជីវិតរបស់លោកគឺជារឿងត្រឹមត្រូវ តែការពិតទៅការមានតម្រូវការឱ្យតិច រស់នៅមិនលោភលន់តាមចំណង់ពេក ទើបជាការកម្សាន្តនឹងជីវិតក្នុងពេលបច្ចុប្បន្ន ហើយត្រូវប្រឹងប្រែងអភិវឌ្ឍន៍ខ្លួនឯង។   ដូចពាក្យស្លោករបស់ លោក Jim Rohn ជាអ្នកនិពន្ធ ដ៏ល្បីឈ្មោះរបស់អាមេរិកបានឱ្យដឹងថា “បើយើងមិនពេញចិត្តនូវអ្វីដែលយើងកំពុងមានទេ យើងក៏មិនអាចតាមស្វែងរកអ្វីដែលយើងចង់បាន សម្រាប់អនាគតដែលយើងត្រូវការដែរ”៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:15", "date_created": "2023-11-08T04:59:18.962Z", "category": "ភាពជាអ្នកដឹកនាំ", "views": 306, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
អ្នកជំនាញថាបំណុលអាមេរិកនឹងឡើងដល់៥០ពាន់ពាន់លាន$នៅឆ្នាំ២០៣៣ខណៈត្រូវបង់ការប្រាក់១ពាន់ពាន់លាន$ក្នុងមួយឆ្នាំ	https://business-cambodia.com/articles/us-debt-to-reach-54-trillion-dollars-in-next-decade	បច្ចុប្បន្នបំណុលរដ្ឋាភិបាលរបស់សហរដ្ឋអាមេរិកបានឡើងដល់ជាង៣៣ពាន់ពាន់លានដុល្លារ ហើយគិតត្រឹមខែតុលាឆ្នាំ២០២២៣នេះអាមេរិកត្រូវបង់ការប្រាក់ជាង១ពាន់ពាន់លានដុល្លារ។ កម្រិតនៃបំណុលនេះត្រូវបានគេព្យាកថានឹងកើនឡើងលើស៥០ពាន់ពាន់លានដុល្លារនៅត្រឹមឆ្នាំ២០៣៣ នេះបើយោងតាមការព្យាកររបស់ធនាគារ Bank of America ដែលជាធនាគារធំមួយរបស់សហរដ្ឋអាមេរិក។   តាមការចុះផ្សាយរបស់ Business Insider បានឲ្យដឹងថាបច្ចុប្បន្នបំណុលរដ្ឋាភិបាលអាមេរិកមានចំនួន៣៣.៦ពាន់ពាន់លានដុល្លារ ហើយត្រូវបានរំពឹងថានឹងកើនឡើង២០ពាន់ពាន់លានដុល្លារទៅដល់៥៤ពាន់ពាន់លានដុល្លារនៅក្នុងរយៈពេល១០ឆ្នាំខាងមុខទៀតនេះបើយោងតាមការលើកឡើងរបស់លោក Michael Hartnett ដែលជាអ្នកយុទ្ធសាស្រ្តវិនិយោគរបស់ធនាគារ Bank of America។   ដោយយោងតាមនៅរបាយការណ៍ពីការិយាល័យសភារៀបចំថវិកាអាមេរិក លោក Michael Hartnett បានឲ្យដឹងទៀតថាបំណុលរដ្ឋាភិបាលអាមេរិកគឺច្រើនជាងទំហំសេដ្ឋកិច្ចរបស់ចិន ជប៉ុន អាល្លឺម៉ងនិងឥណ្ឌាបូកបញ្ចូលគ្នាទៅទៀត។ លោកបានបង្ហើបទៀតថាបំណុលអាមេរិកអាចនឹងកើនឡើង៥.២ពាន់លានដុល្លារក្នុងមួយថ្ងៃឬ២១៨លានដុល្លាររៀងរាល់ម៉ោងនៅត្រឹម១០ឆ្នាំខាងមុខទៀត។   តាមពិតទៅការកើនឡើងនៃបំណុលរបស់អាមេរិកគឺដោយសារតែចំណូលតិចជាងចំណាយដោយចំណូលតិចជាងចំណាយបានកើនឡើងពី៣២០ពាន់លានដុល្លារដល់១.៧ពាន់ពាន់លានដុល្លារនៅក្នុងឆ្នាំ២០២៣ដែលបង្ខំឲ្យរតនាគារអាមេរិកសម្រេចចិត្តលក់ប័ណ្ណបំណុលឡៃឡុងដើម្បីយកសាច់ប្រាក់ប្រើការ។    កត្តាផ្សេងទៀតដែលបន្ថែមបន្ទុកបំណុលអាមេរិកឲ្យកាន់តែកើនឡើងគឺដោយសារតែបំណុលការប្រាក់ប្រចាំឆ្នាំដែលបង្កដោយប័ណ្ណបំណុលឡើងថ្លៃ។ ការកើនឡើងនៃប័ណ្ណបំណុលដែលធ្វើឲ្យរដ្ឋាភិបាលអាមេរិកបង់ការប្រាក់កាន់តែច្រើនគឺជាផ្នែកមួយដែលធ្វើឲ្យចំណាយរបស់អាមេរិកច្រើនជាងចំណូលដែលរកបាន។   ប្រសិនបើអ្នកអនុវត្តគោលនយោបាយហិរញ្ញវត្ថុរបស់អាមេរិកនៅតែបន្តខ្ចីលុយគេដោយមិនសំចៃដៃទៅក្នុងបំណុលដ៏ច្រើនដែលមានស្រាប់នោះក្រុមអ្នកវិនិយោគនឹងមានការព្រួយបាម្ភថានឹងជួបវិបតិ្តអតិផរណារយៈពេលវែងហើយរដ្ឋាភិបាលនឹងគ្មានលទ្ធភាពបង់សងការប្រាក់ប័ណ្ណបំណុលហើយប្រាក់ដុល្លារអាមេរិកនឹងធ្លាក់ថ្លៃ។   គួរបញ្ជាក់ផងដែរថាបំណុលអាមេរិកមួយភាគធំគឺជាបំណុលនៃការបោះលក់ប័ណ្ណបំណុលហើយប្រទេសដែលសហរដ្ឋអាមេរិកជំពាក់បំណុលច្រើនបំផុតក្នុងទម្រង់ជាប័ណ្ណបំណុលមានដូចជា ជប៉ុន ចិន បែលហ្សិក អង់គ្លេសនិងប្រទេសលួចសំបូរជាដើម៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-08T04:49:57.491Z", "category": "ហិរញ្ញវត្ថុ", "views": 135, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
មហាសេដ្ឋីថៃ ប្រាប់ពីក្បួនរកស៊ី ៣យ៉ាង ដែលធ្វើឲ្យខ្លួនអាចកសាងជំនួញ ទូទាំងអាស៊ីហើយតកូនចៅ	https://business-cambodia.com/articles/3-things-that-make-you-able-to-build-business-across-asia-and-your-children	នៅក្នុងវិស័យជំនួញចង់ឈរជើងបានយូរឆ្នាំតកូនចៅ ពិតជាមិនងាយនោះ លុះត្រាតែគ្រឹះខាងក្រោមរឹងមាំទើបអាចសង់តទៅលើបាន។ ជាក់ស្ដែងលោក Dhanin Chearavanont ជាមហាសេដ្ឋីមានបំផុតរបស់ថៃ និងជាពាណិជ្ជករជនជាតិថៃដ៏មានឥទ្ធិពល ត្រូវជាទាយាទតជំនាន់ថ្មីតដំណែងពីលោកឪពុកខ្លួនព្រោះតែគ្រឹះដ៏រឹងមាំពីឳពុក ។   យោងតាមការដកស្រងចេញគេហទំព័ forbes បានឲ្យដឹងថាលោក Chearavanont តែងតែផ្តែផ្តាំអំពីច្បាប់នៃការរកស៊ីរបស់វង្សត្រកូលរបស់ខ្លួន ព្រោះការរកស៊ីដែលរឹងមាំបំផុតមួយ ដាច់ខាតត្រូវតែមានក្បួនខ្នាតត្រឹមត្រូវ មិនមែនជារឿងចៃដន្យ ឬសំណាងធ្លាក់ពីលើមេឃមកនោះទេ។     ដោយឡែកចំពោះដែលធ្វើឲ្យខ្លួនអាចកសាងជំនួញ ទូទាំងអាស៊ីហើយតកូនចៅរួមមាន៖   ១.ការលក់ដោយភាពស្មោះត្រង់   ស្នូលរបស់សហគ្រិនភាព អាចឆក់យកបេះដូងអតិថិជនបានយ៉ាងស្រួលគឺភាពស្មោះត្រង់ ដោយហេតុថាកាលពីកកើតដំបូងនៃជំនួញរបស់គ្រួសារពាណិជ្ជកររូបនេះ គឺផ្តើមចេញពីការលក់ជីកសិកម្ម និងគ្រាប់ពូជ ព្រមទាំងផ្គត់ផ្គង់ចំណីសត្វតាំងពីឆ្នាំ១៩២១ ដោយធ្វើការទាក់ទាញអតិថិជនតាមរយៈការ បង្កើនទំនុកចិត្តនិងភាពស្មោះត្រង់នេះឯងទើបធ្វើឱ្យ លោកកសាងអាជីវកម្មមួយនេះប្រកបដោយភាពជោគជ័យ។   ២.ពឹងផ្អែកលើបច្ចេកវិទ្យា   ផលិតកម្មអាហារកំប៉ុងនិងចំណីសត្វរបស់លោក ក្លាយជារបរដែលមិននឿយណាយ ព្រោះថាអាហារជាតម្រូវការ និងមានសង្វាក់ផលិតកម្មដើរដោយបច្ចេកវិទ្យាទំនើបៗ ដែលលោកមើលឃើញអំពីអនាគតសកលភាវូបនីយកម្មធ្វើឱ្យ មនុស្សផ្លាស់ប្តូររបៀបរបបនៃការរស់នៅជាចាំបាច់ បូករួមទាំងការធ្វើអាជីវកម្មផងដែរ។   ៣.ផលប្រយោជន៍ត្រីកោណ   ចំណុចចុងក្រោយនេះគឺជារឿងសំខាន់ ចង់ឲ្យអាជីវកម្មរឹងមាំយូរអង្វែង ត្រូវសម្លឹងមើលផលប្រយោជន៍រួម ជាក់ស្ដែងសហគ្រិនខាងលើនេះ ប្រើយុទសាស្រ្តត្រីកោណ របស់ក្បួនដូនតាក្នុងការរកស៊ី គឺមាន ប្រយោជន៍ប្រទេសជាតិ ប្រយោជន៍សង្គម(អតិថិជន) និងប្រយោជន៍ក្រុមហ៊ុនទាំងមូល៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-08T04:21:00.353Z", "category": "កំពូលអ្នកលក់", "views": 682, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ល្អណាស់! ឥណ្ឌានឹងមកជួយបណ្តុះបណ្តាលជំនាញក្នុងវិស័យធំៗ៥នេះ ដល់កូនខ្មែរ	https://business-cambodia.com/articles/estos-5-sectores-principales	នៅក្នុងជំនួបសម្តែងការគួរសមជាមួយ សម្តេចមហារដ្ឋសភាធិការធិបតី ឃួន សុដារី ប្រធានរដ្ឋសភា នៃព្រះរាជាណាចក្រកម្ពុជា នៅវិមានរដ្ឋសភាកាលពីម្សិលមិញនេះ ឥណ្ឌានឹងមកជួយបណ្តុះបណ្តាលលើវិស័យដូចជា បច្ចេកវិទ្យា កសិកម្ម អប់រំ វប្បធម៌ ថាមពល រជួយអភិរក្សប្រាសាទបុរាណ ទៅដល់កូនខ្មែរផងដែរ។ ជាមួយគ្នានោះដែរ សម្តេចរដ្ឋសភាធិបតី ក៏បានស្នើឱ្យលោកជំទាវបណ្ឌិតដេវីយ៉ានី អ៊ុតាំ ខូប្រាហ្គេត (Devyani Uttam Khobragade)  ដែលជាឯកអគ្គរដ្ឋទូតនៃសាធារណរដ្ឋឥណ្ឌា ប្រចាំនៅកម្ពុជាជួយជំរុញនិងកៀរគរអ្នកទេសចរ អ្នកវិនិយោគឥណ្ឌា មកទស្សនានិងបណ្តាក់ទុននៅកម្ពុជាឱ្យបានច្រើនឡើង។ ជាកិច្ចឆ្លើយតប លោកជំទាវឯកអគ្គរដ្ឋទូត បានសន្យាថា នឹងខិតខំជំរុញ ព្រមទាំងកៀរគរអ្នកទេសចរ អ្នកវិនិយោគឥណ្ឌាមកកម្ពុជាឱ្យបានកាន់តែច្រើនត្បិតអីពលរដ្ឋឥណ្ឌាជាច្រើនចាប់អារម្មណ៍ជាខ្លំាងក្នុងការធ្វើដំណើរមកទស្សនាកម្ពុជា ជាពិសេសសំណង់ប្រាសាទបុរាណនៅកម្ពុជា ដែលជាស្ថាបត្យកម្មបុរាណដ៏ល្អឯក។ លើសពីនេះទៅ លោកជំទាវបណ្ឌិត ឯកអគ្គរដ្ឋទូតឥណ្ឌា ក៏បានសន្យាថា នឹងបន្តពង្រឹងកិច្ចសហប្រតិបត្តិការជាមួយរដ្ឋសភាកម្ពុជា ជាពិសេសក្រុមសភាជាតិកម្ពុជានៃអ្នកនយោបាយសភាស្ត្រី លើការលើកកម្ពស់សមត្ថភាព និងផ្តល់ភាពអង់អាចដល់កុមារី យុវតី ស្រ្តីផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:15", "date_created": "2023-11-08T04:20:46.654Z", "category": "ចាប់ផ្តើមអាជីវកម្ម", "views": 442, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អត់លុ.យរៀនត? ធ្វើរឿងធំៗ៣នេះ ឡើងមករៀននៅភ្នំពេញ មិនខ្ចីសុំលុ.យអ្នកផ្ទះសូម្បី១រៀល	https://business-cambodia.com/articles/student-study-in-phnom-phen	ចប់ទី១២ អត់លុយបន្តការសិក្សានៅភ្នំពេញគឺជាបញ្ហាចោទមួយ របស់សិស្សជីវភាពលំបាក ហើយបើធ្វើដំណើរមកពីទីជនបទថែមទៀតនោះការចំណាយនឹងកើនឡើងទ្វេដង ព្រោះបន្ទុករ៉ាប់រងមានច្រើនជាងអ្នករស់នៅក្នុងទីក្រុងស្រាប់ដូចជាថ្លៃស្នាក់នៅ ការហូបចុក មធ្យោបាយធ្វើដំណើរ និងថ្នាំសង្កូវជាដើម។   ខាងក្រោមនេះ គឺជារឿងធំៗ៣ នៅឡើងមករៀននៅភ្នំពេញដោយមិនខ្ចីសុំលុយអ្នកផ្ទះសូម្បីតែមួយរៀល មានឯករាជលើហិរញ្ញវត្ថុផ្ទាល់ខ្លួន និងកសាងខ្លួនក្លាយជាមនុស្សរឹងមាំផងដែរ៖   ១/. អាហារូបករណ៍   មានសិស្សនិស្សិតយើងមួយចំនួន បានមើលរំលង ឬមិនយកចិត្តទុកដាក់លើឱកាសទទួលបានអាហារូបករណ៍ ខណៈពេលដែលខ្លួនកំពុងសិក្សានៅថ្នាក់ទី១២ ឬរៀបនឹងប្រឡងបញ្ចប់មធ្យមសិក្សាទុតិយភូមិនោះទេ។ អាហារូបករណ៍ពិតជាមានសារសំខាន់ណាស់ វាអាចជួយសម្រួលលើថ្លៃការសិក្សាបានមួយផ្នែកធំដោយប្អូនៗមិនចាំបាច់មានការព្រួយបារម្ភខ្លាំងចំពោះថ្លៃសិក្សាឡើយ។   ហេតុដូចនេះចូលកុំបង្អែបង្អង់យូរ ប្អូនៗគប្បីស្វាស្វែងរកឱកាសទទួលបានអាហារូបករណ៍ឥឡូវនេះទៅលើជំនាញដែលប្អូនៗមានបំណងចង់សិក្សាររៀនសូត្របន្តនៅថ្នាក់ឧត្តមសិក្សា។ ប៉ុន្តែមុននឹងសម្រេចចិត្តជ្រើសរើសអាហារូបករណ៍ណាមួយ ប្អូនៗត្រូវធ្វើកាសិក្សាព័ត៌មានឲ្យបានល្អិតល្អន់ និងព្យាយាមស្វែងរកអាហារូករណ៍ឲ្យបានច្រើនប្រភពរួចធ្វើការប្រៀបធៀបគ្នាក្នុងគោលបំណងងាយស្រួលធ្វើការវាយតម្លៃ ថាតើមួយណាដែលមានភាពស័ក្តិសមសម្រាប់ប្អូនៗ។ ដើម្បីជួយសម្រួល និងបង្កភាពងាយស្រួលសម្រាប់ប្អូនៗក្នុងការស្វែងរកឱកាសអាហារូបករណ៍ ខាងក្រោមនេះគឺជា វេបសាយ និងហ្វេសបុកផេកមួយចំនួន ដែលប្អូនៗមិនគួរមើលរំលង៖   MoEYS Cambodia Cambodia Scholarship Center មជ្ឈមណ្ឌលអាហារូបករណ៍កម្ពុជាមជ្ឈមណ្ឌលអាហារូបករណ៍កម្ពុជា សសយក We Do Scholarship for Education Study Scholarship Abroad   ២/. រកការងារក្រៅម៉ោង ឬ ពេញម៉ោង   យើងមិនអាចផ្គត់ផ្គង់ការចំណាយបានទេ ប្រសិនណាយើងពុំមានប្រភពចំណូល។ បើទោះបីជាការចំណាយត្រូវបានកាត់បន្ថយមួយផ្នែកធំតាមរយៈការទទួលបានអាហារូបករណ៍ដោយមិនចាំបាច់បង់ថ្លៃសិក្សាក៏ពិតមែន ប៉ុន្តែសកម្មភាពរស់នៅប្រចាំថ្ងៃនៅតែតម្រូវឲ្យធ្វើការចំណាយដដែល។   ដើម្បីទប់ទល់ស្ថានភាពដោយខ្លួនឯងមិនចាំបាច់សុំជំនួយពីអ្នកផ្ទះ នៅពេលប្រឡងបញ្ចប់មធ្យមសិក្សាទុតិយភូមិភ្លាម ប្អូនៗត្រូវសម្លឹងមើលឱកាសការងារក្រៅម៉ោង ឬពេញម៉ោងដែលមិនប៉ះពាល់ដល់ការសិក្សាតាមភាពជាក់ស្តែងដែលប្អូនៗអាចធ្វើបាន។ វាអាចនឹងពិបាកឬជារឿងថ្មីសម្រាប់ប្អូនៗ ប៉ុន្តែវាគឺជាផ្លូវមួយដែលនឹងដឹកនាំយើងទៅកាន់ភាពល្អប្រសើរ ព្រោះប្អូនៗមានឱកាសទទួលបានប្រាក់ខែដែលអាចជួយទ្រទ្រង់ជីវភាពរស់នៅប្រចាំថ្ងៃបាន ហើយថែមទាំងអាចក្រេបជញ្ជក់នូវបទពិសោធន៍ជាក់ស្តែងថែមទៀតផង។   ជាមួយគ្នានេះដែរ Business Cambodia លើកទឹកចិត្តឲ្យប្អូនៗគួរគប្បីធ្វើការដែលជាប់ពាក់ព័ន្ធនឹងជំនាញវិជ្ជាជីវៈ ឬជំនាញឯកទេសដែលប្អូនៗកំពុងសិក្សានៅថ្នាក់ឧត្តមសិក្សា ព្រោះវាអាចឲ្យប្អូនៗសំយោគចំណេះដឹងដែលបានរៀននៅសាសាផ្សារភ្ជាប់ជាមួយបទពិសោធន៍ការងារជាក់ស្តែង ហើយប្អូនៗអាចអភិវឌ្ឍខ្លួនទៅកាន់ភាពរីកចម្រើនយ៉ាងឆាប់រហ័ស។   ខាងក្រោមនេះគឺជាវេបសាយមួយចំនួន ដែលប្អូនៗអាចធ្វើការស្វែងរកព័ត៌មានពាក់ព័ន្ធនឹងការងារបាន៖ bongthom.com job.com bongpheak.com job.phnomlist.com kh.careerlink khmer24.com kh.khmeronlinejob.com Morning HR.Com   ៣/. រៀបចំកញ្ចប់ថវិកា   បន្ទាប់ពីទទួលបានការងារដែលជាប្រភពចំណូលមួយហើយ ប្អូនៗត្រូវរៀបចំកញ្ចប់ថវិការដោយបែងចែកលុយដែលរកបាននោះជាផ្នែកៗដូចជា កញ្ចប់ចំណីអាហារ កញ្ចប់ស្នាក់នៅ កញ្ចប់ថ្នាំសង្កូវ និងកញ្ចប់កម្សាន្តជាដើម និងធ្វើការសិក្សាពីការចំណាយឲ្យបានច្បាស់លាស់ ថាតើជាមធ្យមប្អូនៗចាយវាយអស់ប៉ុន្មានក្នុងរយៈពេលមួយខែ។ ព្យាយាមធ្វើយ៉ាងណាឲ្យចំណូលនិងការចំណាយមានតុល្យភាព ប្រសិនបើអាចគួរកាត់បន្ថយការចំណាយណាដែលមិនមានភាពចាំបាច់ចោលខ្លះ។ សម្រាប់ប្អូនៗដែលមិនទទួលបានឱកាសអាហារូបករណ៍ក៏អាចអនុវត្តបានដូចគ្នា ប៉ុន្តែអាចនឹងលំបាកបន្តិចព្រោះខ្ទង់នៃការចំណាយមានលក្ខណខ្ពស់ជាងប្អូនៗដែលទទួលបានអាហារូបករណ៍។   ជាមួយគ្នានេះដែរ ពេលវេលានៃការចាប់ផ្តើមបើកទំព័រថ្មីនៃវិថីជីវិតនៅថ្នាក់ឧត្តមសិក្សាពុំមានភាពងាយស្រួលប៉ុន្មានទេ វាអាចនឹងជួបបញ្ហាជាច្រើន ឬរឿងរ៉ាវដែលប្អូនៗមិនធ្លាប់បានជួបកន្លងមក។ ប៉ុន្តែប្អូនៗត្រូវចងចាំក្នុងចិត្តថា ឧបសគ្គ និងសមិទ្ធផលដែលប្អូនៗបានកសាងនៅពេលនេះគឺជាឬសគល់នៃមូលដ្ឋានគ្រឹះនៃជីវិតរឹងមាំ ហើយវានឹងធ្វើឲ្យប្អូនៗមានមោទកភាពនៅពេលក្រឡេកមកមើលអ្វីដែលខ្លួនបានឆ្លងកាត់នាពេលកន្លងមក។   ដូច្នេះចូរបោះបង់សេចក្តីអៀនខ្មាស់ រៀនរស់ដោយពឹងផ្អែកលើសមត្ថភាពខ្លួនឯង ការធ្វើវាអាចនឹងលំបាកជាងការដែលគ្រាន់តែនិយាយ ប៉ុន្តែវានាំធ្វើឲ្យប្អូនៗក្លាយទៅជាមនុស្សពេញវ័យពិតប្រាកដ។ តស៊ូ ក្រាញននាលនឹងឱបសគ្គ ជីវិតដ៏ភ្លឺថ្លាដែលប្អូនៗប្រាថ្នាចង់បានកំពុងរង់ចាំនៅខាងមុខណា៎៕   អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» បើកទទួលការកក់ហើយ តម្លៃពិសេសត្រឹម ១០$ ប៉ុណ្ណោះ។ កក់តាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:15", "date_created": "2023-11-08T04:16:49.570Z", "category": "ភាពជាអ្នកដឹកនាំ", "views": 324, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
រកផ្លូវវាង! រដ្ឋបាលរាជធានីភ្នំពេញនឹងធ្វើការបញ្ចៀសចរាចរលើកំណាត់ផ្លូវ និងមហាវិថីទាំងនេះចំនួន ៣ ថ្ងៃ	https://business-cambodia.com/articles/closing-street-in-pp	រដ្ឋបាលរាជធានីភ្នំពេញបានចេញសេចក្ដីជូនដំណឹងពីការបញ្ចៀសចរាចរចំនួន ៣ ថ្ងៃលើកំណាត់មហាវិថី និងផ្លូវសំខាន់ចំនួន។ ដោយការបញ្ចៀសនេះធ្វើឡើងដើម្បីសម្រួលដល់ការរៀបចំប្រារព្ធពិធីខួបអនុស្សាវរីយ៍លើកទី៧០ នៃទិវាបុណ្យឯកជាតិ ៩ វិចិ្ឆកា និងទិវាកំណើត នៃកងយោពលខេមរភូមិន្ទ ដែលនឹងប្រព្រឹត្ដិទៅនៅវិមានឯករាជ្យ និងនៅសួនចន្ទឆាម៉ា មុខព្រះបរមរាជវាំង នៅថ្ងៃទី៨ ថ្ងៃទី៩ និងថ្ងៃទី១១ ខែវិច្ឆិកា ឆ្នាំ២០២៣។     តាមការបញ្ជាក់នៅក្នុងសេចក្ដីជូនដំណឹង ដើម្បីឲ្យការប្រារព្ធពិធីខាងលើប្រព្រឹត្ដិទៅដោយរលូន រក្សាបាននូវសន្ដិសុខ សុវត្ថិភាព សណ្ដាប់ធ្នាប់ និងរបៀបរៀបរយសាធារណៈ ព្រមទាំងបញ្ចៀសនូវការកក់ស្ទះចរាចរ រដ្ឋាបាលរាជធានីភ្នំពេញនឹងបញ្ចៀសចរាចរចំពោះយានយន្ដគ្រប់ប្រភេទដូចខាងក្រោម៖     ចំពោះយានយន្ដគ្រប់ប្រភេទត្រូវបញ្ចៀសចរាចរចាប់ពីច្រាំងទន្លេសាបមានបណ្ដោយផ្លូវលេខ ១៧៨ មហាវិថីព្រះនរោត្ដម ផ្លូវលេខ២១៤ ផ្លូវលេខ៥១ ផ្លូវលេខ២៩៤ មហាវិថីសម្ដេចសុធារស នាគបាញ់ទឹក រង្វង់មូលសម្ដេចសង្ឃរាជជួន ណាត តីរវិថីព្រះស៊ីសុវត្ថិ រហូតដល់ផ្លូវលេខ១៧៨ ចាប់ពីថ្ងៃទី៨ ៩ និងទី១១ ខែវិច្ឆិកា រហូតដល់ចប់កម្មវិធី។     ចំពោះសាឡង់ដឹកខ្សាច់ ទូក និងកាណូតដឹកភ្ញៀវទេសចរណ៍ជាតិ-អន្ដរជាតិ ដែលឆ្លងកាត់មុខព្រះបរមរាជវាំង ត្រូវផ្អាកធ្វើចរាចរក្នុងអំឡុងពេលប្រារព្ធពិធីនៅថ្ងៃទី៧ និងទី៩ ខែវិច្ឆិកា ចាប់ពីម៉ោង ៦ ព្រឹករហូតដល់បញ្ចប់កម្មវិធី។     ក្នុងនោះដែរ រដ្ឋាបាលរាជធានីភ្នំពេញ ក៏បានសូមការយោគយល់ អធ្យាស្រ័យ និងបញ្ចៀសការធ្វើដំណើរឆ្លងកាត់កំណាត់ផ្លូវខាងដោយក្ដីអនុគ្រោះពីសំណាក់ប្រជាពលរដ្ឋដែលត្រូវធ្វើដំណើរឆ្លងកាត់ផងដែរ។ ប៉ុន្ដែនៅពេលផុតរយៈពេលនៃការហាមឃាត់រដ្ឋបាលរាជធានីភ្នំពេញនឹងបើឲ្យចរាចរធម្មតាវិញ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-08T03:30:29.139Z", "category": "ព័ត៌មានថ្មីៗ", "views": 2785, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ប្រឡងចប់ទី១២ ត្រៀមរកការងារធ្វើ មកស្គាល់វេបសាយ៤ ជួយផ្តល់ការ.ងារធ្វើមិនបាច់មានបទពិសោធន៍	https://business-cambodia.com/articles/find-work	ក្រោយការប្រឡងមធ្យមសិក្សាទុតិយភូមិត្រូវបានបញ្ចប់ទៅដោយរលូន សិស្សានុសិស្សជាច្រើនហាក់មានភាពរីករាយនៅក្នុងចិត្តជាបណ្តើរៗដោយទន្ទឹងចាំរាប់ថយក្រោយចាំអ៊ុតលទ្ធផលដែលជាការខិតខំប្រឹងប្រែងអស់រយៈពេល១២ឆ្នាំ។ ក្នុងនោះក៏មានសិស្សានុសិស្សមួយចំនួនក៏មានក្តីរំពឹងថាខ្លួនអាចនឹងទទួលបានលទ្ធផលល្អជាទីគាប់ចិត្តនឹងកំពុងត្រៀមខ្លួនរួចជាស្រេចក្នុងការបោះជំហានចូលជីវិតយុវវ័យពេញលេញបន្តសិក្សានៅសាកលវិទ្យាល័យនិងប្រឡូកក្នុងវិស័យការងារ ។ ហេតុដូច្នេះនៅក្នុងថ្ងៃនេះ Business Cambodia នឹងបង្ហាញនូវវេបសាយស្វែងរកការងារចំនួន ៤ ដែលជាកន្លែងដ៏ល្អបំផុតសម្រាប់សិស្សានុសិស្សដែលទើបតែនឹងប្រឡងចប់ហើយចង់ស្វែងរកការងារធ្វើបណ្តើរៗ ដែលវេបសាយទាំងនោះរួមមាន ៖   ១.វេបសាយ CamHR   CamHR គឺជាវេបសាយ ដែលប្រមូលផ្ដុំទៅដោយការងារជាច្រើនមុខដំណែង និងសឹងតែគ្រប់វិស័យ។ អ្វីដែលពិសេសនោះ ក្នុងវេបសាយនេះក៏មានមុខងារ ប្រមូលផ្ដុំការងារសម្រាប់អ្នកគ្មានបទពិសោធន៍សោះផងដែរ។ ដើម្បីរកមើលការងារដែលមិនទាមទារបទពិសោធសូមចូលទៅកាន់ វេបសាយ CamHR រួចចុចលើមុខងារ Jobs និងកំណត់ត្រង់ប្រអប់ “បទពិសោធន៍ការងារ” ហើយជ្រើសរើសយកពាក្យថា “គ្មានបទពិសោធ” នោះបងប្អូនអាចអូសមើលប្រភេទការងារជាច្រើន ជាមួយនឹងប្រាក់ខែសមរម្យផងដែរ។     ២.វេបសាយ Workingna.com   ជាវេបសាយរបស់ខ្មែរ ដែលប្រមូលផ្ដុំទៅដោយការងារជាច្រើនម៉ឺនកន្លែង។ អ្វីដែលពិសេសនេះ នៅលើ Workingna ក៏មានមុខងារ “ការងារមិនត្រូវការបទពិសោធន៍” សម្រាប់អ្នកដែលមិនធ្លាប់បម្រើការងារពីមុនមក ក៏អាចចូលទៅដាក់ CV ធ្វើការបានដែរ។ សម្រាប់មុខងារនេះដែរ ប្អូនៗគ្រាន់តែចូលទៅកាន់វេបសាយ រួចបញ្ចូលពាក្យស្វែងរកប្រភេទការងារ ប្រាក់ខែ និងទីតាំងជាដើម នោះវានឹងលោតចេញនូវប្រភេទការងារ មិនត្រូវការបទពិសោធន៍ដល់ប្អូនៗជាច្រើន។     ៣.វេបសាយ ទីភ្នាក់ងារជាតិនិងមុខរបរ   វេបសាយ ទីភ្នាក់ងារជាតិនិងមុខរបរគឺជាវេសាយដែលបង្កើតឡើងដោយក្រសួងការងារបណ្តុះបណ្តាលវិជ្ជាជីវៈ ក្នុងគោលបំណងដើម្បីផ្តល់ភាពងាយស្រួលសម្រាប់សិស្ស និស្សិត ស្វែងរកឱកាសការងារដែលត្រូវនឹងជំនាញរបស់ខ្លួនក៏ដូចជាឱកាសការងារនៅក្នុងក្រុមហ៊ុនដែលជាក្តីស្រមៃរបស់បងប្អូនទាំងអស់គ្នា។ ដោយក្នុងនោះក្រៅពីវេសាយ ក្រសួងក៏មានបង្កើតជា App ឈ្មោះថា “NEA JOB SEARCH” ផងដែរ។     ៤.វេបសាយ CamboJob   នៅក្នុងវេបសាយនេះ ក៏មានការងារសម្រាប់អ្នកពុំមានបទពិសោធន៍ ឬពុំសូវមានបទពិសោធន៍ ច្រើនកន្លែងដែរ ពោលគឺមានតាំងពីផ្នែកអាយធី ផ្នែកលក់ និងផ្នែកផ្សេងៗជាច្រើនទៀត។ ប្អូនដែលមានបំណង ចង់រកការងារធ្វើ ដោយមិនទាមទារបទពិសោធន៍ កុំរំលងវេបសាយ CamboJob ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-08T03:16:20.058Z", "category": "ចាប់ផ្តើមអាជីវកម្ម", "views": 2281, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
សញ្ញាល្អ! ក្រុមហ៊ុនធំ១ កំពុងស្វែងរកឱកាសវិនិយោគវិស័យអចលនទ្រព្យ និងវិស័យសំខាន់ៗមួយចំនួនទៀតនៅកម្ពុជា	https://business-cambodia.com/articles/china-mcc-22-group-corporation	ក្រុមហ៊ុន China MCC22 Group Corporation ដែលជាក្រុមហ៊ុនធំមួយមកពីប្រទេសចិត្ដ បាននិងកំពុងធ្វើការស្វែងរកឱកាសវិនិយោគលើវិស័យអចលនទ្រព្យ និងវិស័យសំខាន់ៗមួយចំនួននៅក្នុងប្រទេសកម្ពុជា។     យោងតាមការចុះផ្សាយពីក្រុមប្រឹក្សាអភិវឌ្ឍន៍កម្ពុជា (CDC) បានឲ្យដឹងថា កាលពីថ្ងៃទី៧ ខែវិច្ឆិកា ឆ្នាំ២០២៣ លោក Guo KongSong អ្នកគ្រប់គ្រងទូទៅនៃនាយកដ្ឋានពាណិជ្ជកម្មក្រៅប្រទេសរបស់ក្រុមហ៊ុន China MCC22 Group Corporation Ltd បានដឹកនាំគណៈប្រតិភូ ជួបពិភាក្សាការងារជាមួយឯកឧត្តម គង់ វិមាន អគ្គលេខាធិការ នៃអគ្គលេខាធិការដ្ឋាន ក្រុមប្រឹក្សាអភិវឌ្ឍន៍កម្ពុជា បានអញ្ជើញជាតំណាងដ៏ខ្ពង់ខ្ពស់ឯកឧត្តមឧបនាយករដ្ឋមន្ត្រី ស៊ុន ចាន់ថុល អនុប្រធានទី១ក្រុមប្រឹក្សាអភិវឌ្ឍន៍កម្ពុជា។     ជាក់ស្ដែងនៅក្នុងជំនួបនាឱកាសនោះមានគោលបំណងដើម្បីឱ្យក្រុមហ៊ុនអាចជជែកស្វែងយល់បន្ថែមអំពីឱកាសវិនិយោគលើវិស័យនានាក្នុងប្រទេសកម្ពុជា ដែលស្របតាមមុខសញ្ញាវិនិយោគរបស់ខ្លួនដូចជាការងារសាងសង់ហេដ្ឋារចនាសម្ព័ន្ធ ប្រព័ន្ធចម្រោះទឹកកខ្វក់ ផ្លូវល្បឿនលឿន រោងចក្ររ៉ែ ការបង្កើតសួនឧស្សាហកម្ម អចនលទ្រព្យ និងរោងចក្រផលិតគ្រឿងសម្ភារសំណង់ជាដើម។     ក្នុងនោះដែរ ឯកឧត្តមអគ្គលេខាធិការ បានបង្ហាញការស្វាគមន៍យ៉ាងកក់ក្ដៅចំពោះក្រុមហ៊ុនដែលមានចំណាប់អារម្មណ៍ចូលមកសិក្សានិងវិនិយោគនៅកម្ពុជា។ រាជរដ្ឋាភិបាលកម្ពុជា មានគោលជំហរបើកចំហរទៅគ្រប់វិនិយោគិនលើគ្រប់វិស័យ ដែលក្នុងនោះក៏មានវិស័យមួយចំនួនទទួលបានការលើកទឹកចិត្តឱ្យមានការវិនិយោគផងដែរ អាស្រ័យហេតុនេះ រដ្ឋាភិបាលដែលមានក្រុមប្រឹក្សាអភិវឌ្ឍន៍កម្ពុជាជាសេនាធិការ ទទួលស្វាគមន៍ និងរងចាំសម្របសម្រួលកិច្ចការងាររបស់វិនិយោគិនជានិច្ច៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-08T02:27:41.539Z", "category": "អចលនទ្រព្យ", "views": 607, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ជិតដាច់ឆ្នាំហើយ អ្នកជំនាញដោះបំណុល៣០ម៉ឺន$ប្រើពេល៣ឆ្នាំ ប្រាប់ច្បាប់២ជួយសន្សំលុយបានច្រើននៅឆ្នាំថ្មី	https://business-cambodia.com/articles/tow-saving-tips-to-pay-off-debt-	ការចាយលុយមិនដឹងមុខក្រោយ និងមិនបានកំណត់ខ្ទង់ចំណាយឲ្យបានត្រឹមត្រូវគឺធ្វើឲ្យអ្នកចាយលុយអស់ច្រើនទាំងមិនដឹងខ្លួន ហើយក៏ជាហេតុធ្វើឲ្យបងប្អូនមិនងាយសល់លុយនោះទេ ទោះជារកលុយបានច្រើនក៏ដោយ។ ទាក់ទងនឹងការចាយលុយនេះដែរ លោកស្រី Bernadette Joy ដែលជាគ្រូបង្វឹកផ្នែកហិរញ្ញវត្ថុ និងជាស្ថាបនិក Crush Your Money Goals បានចែករំលែកពីច្បាប់២ដែលលោកស្រីបានអនុវត្តន៍ហើយជួយឲ្យសន្សំលុយបានច្រើន។ ១. ច្បាប់១ដុល្លារ ច្បាប់១ដុល្លារគឺវាសាមញ្ញាបំផុត។ លោកស្រីថាបើរបស់ឬទំនិញតម្លៃ១ដុល្លារឬតិចជាង១ដុល្លារ ក្នុងការប្រើប្រាស់ម្ដង លោកស្រីផ្ដល់ភ្លៀងខៀវក្នុងការទិញរបស់នោះ។ ច្បាប់១ដុល្លារ គឺអ្នកផ្ដល់ការអនុញ្ញាតសម្រាប់ខ្លួនឯងក្នុងការទិញរបស់ដែលអ្នកប្រើប្រាស់ជាញឹកញាប ហើយរារាំងអ្នកមិនឲ្យទិញអ្វីមួយភ្លាមៗដែលមិនបានព្រាងទុកដែលវាអាចជាចំណាយមិនចាំបាច់។ លោកស្រីបានបញ្ជាក់ថាច្បាប់១ដុល្លារនេះគឺជួយអ្នកឲ្យជៀសវាងការចំណាយលុយច្រើនហើយខុសគោលដៅ។ លោកស្រីបានលើកឧទាហរណ៍ របស់មួយតម្លៃ១០០ដុល្លារ តែឥឡូវគេលក់បញ្ចុះតម្លៃមកនៅត្រឹមតែ៧៥ដុល្លារ អ្នកឃើញលក់បញ្ចុះតម្លៃក៏ចង់ទិញ ទាំងមិនមែនជារបស់ចាំបាច់។ អ៊ីចឹងបើអ្នកមានច្បាប់ចាយលុយច្បាស់លាស់នោះ ទោះជារបស់នោះគេលក់បញ្ជុះតម្លៃក៏អ្នកមិនត្រូវចំណាយលុយដែរព្រោះវាមិនមែនជារបស់ចាំបាច់ត្រូវទិញ។ ២. ច្បាប់៨០/២០ ច្បាស់៨០/២០គឺច្បាប់មួយដែលជួយឲ្យអ្នកគិតថាតើអ្នកប្រើរបស់ដែលបម្រុងនឹងទិញនោះបានរយៈពេលប៉ុណ្ណា។  បើសិនបើអ្នកជឿថាអ្នកប្រើប្រាស់របស់នោះបាន៨០%នៃពេលវេលាក្នុងមួយថ្ងៃគឺមានន័យវាមានតម្លៃសម្រាប់ឲ្យអ្នកចំណាយលុយទិញរបស់នោះ។ ត្រង់ណុចនេះលោកស្រីថាលោកស្រីធ្លាប់ត្អួញត្អែរទៅកាន់មិត្តភក្ដិគាត់ម្នាក់ថាមិនចង់ទិញកុំព្យូទ័រនិងទូរស័ព្ទថ្មីនោះទេព្រោះត្រូវចាយលុយច្រើន។ ប៉ុន្ដែលោកស្រីយល់ឃើញថា កុំព្យូទ័រនិងទូរស័ព្ទគឺលោកស្រីត្រូវប្រើប្រាស់វារាល់ថ្ងៃ លោកស្រីគិតថាវាមិនមែនចំណាយច្រើន ព្រោះព្យូទ័រនិងទូរស័ព្ទគឺជារបស់ចាំបាច់ដែលលោកស្រីត្រូវការរាល់ថ្ងៃ។ ប្រសិនបើអ្នកនឹងប្រើរបស់ឬផលិតផលនោះត្រឹមតែ២០% នៃពេលវេលាប្រចាំថ្ងៃរបស់អ្នកទេ ប៉ុន្ដែអ្នកចង់បានរបស់នោះ  អ្នកគួរពិចារណាម្ដងទៀតថាតើគួរចំណាយលុយទិញវាឬទេ ខណៈពេលដែលទិញមកអ្នកប្រើវាតិចតួចប៉ុណ្ណោះ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-07T09:59:27.535Z", "category": "ហិរញ្ញវត្ថុ", "views": 630, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ពីធីបើកសម្ពោធជាផ្លូវការដ៏ធំមួយរបស់ក្រុមហ៊ុនប្រ៊េន M Smooth ចូលរួមយ៉ាងកក្រើកពីក្រុមតារាល្បីៗជាច្រើនរូប	https://business-cambodia.com/articles/m-smooth-s-grand-opening-ceremony-was-attended-by-many-celebrities	កាលពីថ្ងៃទី04 វិច្ឆិការ ក្រុមហ៊ុនប្រ៊េន M Smooth បានរៀបចំកម្មពីធីបើកសម្ពោធជាផ្លូវការ ដែលមានលោកស្រី  ប៊ុន សៀវម៉ី ជាអគ្គនាយិកា រួមជាមួយនិង ភរិយាតារាចម្រៀង លោក ជុំ លីណូ ដែរជាដៃគូរភាគហ៊ុន និង មានវត្តមាន តារាចម្រៀង ពេជ្រ សូលីកា តារាកំប្លែង និង តារា Tiktok ជាច្រើនបានចូលរួមយ៉ាងកក្រើកនៅ ផ្សារទំនើប k mall។ នៅក្នុងកម្មពីធីសម្ពោធជាផ្លូវការរបស់ក្រុមហ៊ុនប្រ៊េន M Smooth លោកស្រី ប៊ុន សៀវមុី ដែលជា អគ្គនាយិកា ផលិតផលប្រ៊េន M Smooth បានបង្ហាញនៅក្នុងកម្មពីធីថា ដោយសារតែថ្ងៃទី 11 ខែ វិច្ឆកា 2023 ខាងមុខនេះ និងមានការដាក់តាំងពិព័រណ៍ផលិតផលនៅផ្សារទំនេីបអុីអន2 ដូចច្នេះហើយកម្មពីធីបើសម្ពោធជាផ្លូវការនេះរៀបចំឡើងគឺដើម្បីបើកបង្ហាញនូវផលិតផលអោយអតិថិជនបានស្គាល់មុនថ្ងៃដាក់តាំងពិពរណ៍ ដោយឡែកកន្លងមកក្រុមហ៊ុនប្រ៊េន M Smooth ក៏បានរៀបចំធ្វើទីផ្សារមានជា BA និង KOL ជាអ្នកប្រើប្រាស់ និង ផ្សព្វផ្សាយនូវផលិតផល។ លោកស្រី អគ្គនាយិកាបានបង្ហាញនៅក្នុងកម្មពីធីដោយសង្ឃឹមថាផលិតផល M Smooth និងអាចវាយលុកលើទីផ្សារបាន ដោយសារតែលោកស្រីជឿជាក់លើគុណភាពល្អនៃផលិតផលដែលមានស្តង់ដារ រូបមន្តមកពីប្រទេសកូរ៉េទទួលស្គាល់ដោយក្រសួងសុខាភិបាលទាំងនៅក្នុងស្រុក និងក្រៅស្រុកផងដែរ។ បើតាមការសំភាសន៍ពី ភរិយា តារាចម្រៀង លោក ជុំ លី ណូ ដែលជាដៃគូររួមសហការអាជីវកម្មលើផលិតផលប្រ៊េន M Smooth បានបង្ហាញនូវអារម្មណ៍រំភើបសប្បាយរីករាយយ៉ាងក្រៃលែង ដែលឃើញមានវត្តមានតារាល្បីៗជាច្រើន បានចូលរួមកម្មពីធីសម្ពោធនេះ ដោយបានប្រាប់ថាដោយសារតែអ្នកស្រីធ្លាប់ជាអ្នកប្រើប្រាស់នូវ ផលិតផលផ្ទាល់ដោយមានទំនុកចិត្តលើផលិតផលមានគុណភាពល្អពិតៗ ទើបអ្នកស្រីក្លាយជាដៃគូរសហការជាមួយផលិតផលប្រ៊េន M Smooth រហូតទទួលបានសន្ទុះនៃការគាំទ្រផលិតផលពីអតិថិជនជាអ្នកប្រើប្រាស់ផ្ទាល់ រួមទាំងក្រុមតារាៗសិល្បះករ ជាច្រើនជឿទុកចិត្តលើគុណភាពនៃផលិតផលជាហូរហែរ។ ក្រុមហ៊ុនប្រ៊េន M Smooth និងចាប់ផ្តើមបើកសម្ពោធជាផ្លូវដើម្បីធ្វើចរាចរណ៍ផលិតផលនៅលើទីផ្សារអោយកាន់តែខ្លាំង ជាមួយនិងផលិតផល 4មុខ ដែលមានដូចជា ផលិតផល Spa ស្បែក Scrub ខាត់ស្បែក ប្រេងលាបស្បែក និង ឡេលាបស្បែក ។បន្តទៅមុខទៀតក្រុមហ៊ុនក៏និងនាំយកនៅផលិតផលថ្មីៗបន្ថែមទៀតសម្រាប់ផ្គត់ផ្គង់តម្រូវការដល់អតិថិជនដែរចង់បាននូវផលិតផលដែរមានគុណភាពសម្រាប់ប្រើប្រាស់ពីក្បាលចុងជើង។ បច្ចប្បន្នក្រុមហ៊ុនប្រ៊េន M Smooth ក៏កំពុងបន្តជ្រើសរើសតំណាង ចែកចាយដោយគ្រាន់តែចំណាយត្រឹមតែ 114$ ធ្វើជាតំណាងចែកចាយខ្នាតតូចនៃផលិតផលប្រ៊េន M Smooth ផងដែរ។ ទំនាក់ទំនងតាមរយះហ្វេសបុកផេក M Smooth Cambodia លេខទូរស័ព្ទ 093 525 262	{ "spider_name": "businesscambodia", "scrape_at": "2025-06-14_19:40:15", "date_created": "2023-11-07T09:45:30.272Z", "category": "PR", "views": 759, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ប្រមុខរាជរដ្ឋាភិបាល ស្នើក្រសួងសាធារណការរៀបចំផ្លូវដែកឡើងវិញ ដើម្បីអាចរត់បានល្បឿន ៨០គីឡូម៉ែត្រក្នុង១ម៉ោង	https://business-cambodia.com/articles/railroad	សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជាបានណែនាំឱ្យក្រសួងសាធារណការនិងដឹកជញ្ជូនពិនិត្យឡើងវិញ និងរៀបចំធ្វើបច្ចុប្បន្នភាពជំរុញឱ្យរថភ្លើងបើកបរបានក្នុងល្បឿន៨០គីឡូម៉ែត្រ ក្នុងមួយម៉ោង ខណៈបច្ចុប្បន្នបើកបរបានតែក្នុងល្បឿន៥០គីឡូម៉ែត្រក្នុងមួយម៉ោងនោះ។     ប្រសាសន៍លើកឡើងរបស់សម្ដេចធិបតី ត្រូវបានធ្វើនៅក្នុងពិធីអញ្ជើញជួបសំណេះសំណាលជាមួយបងប្អូនកម្មករ និយោជិតចំនួន ១៥ ១៩៤ នាក់ នៅតាមបណ្តារោងចក្រ សហគ្រាស ដែលមានមូលដ្ឋានក្នុងតំបន់សេដ្ឋកិច្ចពិសេស ខេមបូឌា ចេជាង ហ្គ័រជី ក្នុងខេត្តព្រះសីហនុ នាព្រឹកថ្ងៃទី០៧ ខែវិច្ឆិកា ឆ្នាំ២០២៣នេះ។   ថ្លែងនៅក្នុងពីធីខាងលើសម្ដេចធិបតីនាយករដ្ឋមន្រ្ដីបានសង្កត់ធ្ងន់ថា៖ «រឿងផ្លូវដែករបស់យើង យើងនិយាយតែផ្លូវដែកដឹកទំនិញ ឥឡូវផ្លូវដែកយើងបើកបរបានត្រឹមតែ៥០គីឡូម៉ែត្រ ក្នុង១ម៉ោង ឥឡូវយើងធ្វើយ៉ាងម៉េច ត្រូវធ្វើបច្ចុប្បន្នភាពមួយតង់ឱ្យបើកបរបានក្នុងល្បឿន៨០គីឡូម៉ែត្រ ក្នុងមួយម៉ោង ដើម្បីដឹកទំនិញបានមួយចំនួនតាមផ្លូវដែក។ ខ្ញុំបានឱ្យសិក្សា អំពីការកាត់បន្ថយតម្លៃដឹកជញ្ជូនតាមផ្លូវ។ អីចឹងបើផ្លូវដែកនេះយើងធ្វើបាន ការដឹកបានច្រើន ហើយបង្កើនការដឹកទំនិញតាមផ្លូវរថភ្លើងនេះ»។   សម្ដេចបានមានប្រសាសន៍បន្ដថា ការរៀបចំផ្លូវដែកនេះ បានរួមចំណែកក្នុងការដឹកទំនិញ បង្កើនការដឹកទំនិញតាមផ្លូវរថភ្លើងកាន់តែច្រើន ហើយការកសាងហេដ្ឋារចនាសម្ព័ន្ធបានជួយកាត់បន្ថយតម្លៃក្នុងការដឹកជញ្ជូន ធ្វើឱ្យសេដ្ឋកិច្ចកើនតាមផ្លូវទាំងអស់នៅទូទាំងប្រទេស៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-07T09:40:17.163Z", "category": "អចលនទ្រព្យ", "views": 101, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ឧកញ៉ាឡាវ វ៉ាន់ ប្រើក្បួន ៣+៣ វិវត្តន៍ខ្លួនពីអតីតកម្មករនៅហាងលក់ម៉ូតូជជុះ ក្លាយជាម្ចាស់ជំនួញតម្លៃលា.ន$	https://business-cambodia.com/articles/ceo-nvc-corporation	លោកឧកញ៉ា ឡាវ វ៉ាន់ គឺជានាយកគ្រប់គ្រងក្រុមហ៊ុន NVC Corporation មានស្រុកកំណើតនៅទីរួមខេត្ដបាត់ដំបង។ ក្រោយថ្ងៃរំដោះរបបកម្ពុជាប្រជាធិបតេយ្យ លោកនិងក្រុមគ្រួសារបានមករស់នៅទីក្រុងភ្នំពេញ។ លុះអាយុជិត ២០ឆ្នាំ លោកបានបង្កើតមុខរបរដែលមានប្រាក់ចំណូលជាបន្ដបន្ទាប់។ ប៉ុន្ដែបើកងាយទៅមើលពីអតីកាលមុននឹងមានដើមទុនបើកអាជីវកម្មផ្ទាល់ខ្លួន បុរសម្នាក់នេះជាអតីតកម្មករនៅហាងលក់ម៉ូតូជជុះមកពីជប៉ុននៅម្ដុំផ្សារឃ្លាំងរំសែវ ហើយក៏ធ្វើជាអ្នកលក់បារីផងដែរ។ យ៉ាងណាមិញ កត្តានិករដែលដឹកនាំលោកឲ្យទទួលបានភាពជោគជ័យដូចនាពេលបច្ចុប្បន្ន គឺការប្រកាន់ខ្ជាប់នូវគន្លឹះជោគជ័យ ៦ចំណុច ដោយ ៣ចំណុចជាគោលការណ៍ផ្ទាល់ខ្លួន និង ៣ចំណុចទៀតជាគោលការណ៍សម្រាប់ក្រុមហ៊ុន NVC Corporation។ គោលការណ៍ផ្ទាល់ខ្លួនធំៗ៣៖ ១/. ឪពុកម្ដាយ៖ លោកឧកញ៉ាបានលើកឡើងថា ឪពុកម្ដាយរបស់លោកមិនត្រឹមតែជាអ្នកផ្ដល់កំណើតប៉ុណ្ណោះទេ ថែមទាំងជាគ្រូបង្រៀនដ៏ល្អដែលតែងអប់រំកូនឲ្យខិតខំប្រឹងប្រែងរៀនសូត្រ និងខិតខំធ្វើការ។ ដើម្បីតបស្នងសងគុណលោកទាំងទ្វេ លោកឧកញ៉ាបានតាំងចិត្តយ៉ាងមុតមាំក្នុងការធ្វើដំណើរឆ្ពោះទៅកាន់គោលដៅរបស់ខ្លួន។   ២/. បរិយាកាស៖ បរិយាកាសនេះគឹលោកសំដៅទៅលើសង្គម លោកឧកញ៉ាបាននិយាយថា ដោយបច្ចុប្បន្នប្រទេសកម្ពុជាកំពុងតែរីកចម្រើន ដូច្នេះវាជាឱកាសដ៏ល្អមួយដែលយើងគួរចាប់ផ្ដើមអាជីវកម្ម។   ៣/. ការតស៊ួព្យាយាម៖ បើបានចាប់ផ្ដើមធ្វើអ្វីមួយហើយត្រូវតស៊ូជន្នះធ្វើវាឲ្យដល់គោលដៅ។   គោលការណ៍ក្រុមហ៊ុនវីតាល់ធំៗ៣៖   ១/. ខំពង្រឹងខ្លួនឯង៖ នៅក្នុងទីផ្សារប្រកួតប្រជែងគឺយើងមិនអាចហាមអាជីវកម្មផ្សេងៗដែលរកស៊ីទៅលើទឹកបរិសុទ្ធដូចគ្នាបាននោះទេ។ ប៉ុន្តែយើងក៏អាចខិតខំពង្រឹងខ្លួនឯងឲ្យកាន់តែខ្លាំងទាំងគុណភាព កេរ្តិ៍ឈ្មោះឲ្យកាន់តែល្អ ដើម្បីទទួលបានទំនុកចិត្តពីប្រជាជនកម្ពុជាទាំងមូល រួមទាំងបណ្ដាប្រទេសនានានៅលើពិភពលោក ដែលទឹកបរិសុទ្ធវីតាល់អាចទៅដល់។    ២/. ការជួយសង្គម៖ ទឹកបរិសុទ្ធវីតាល់បានចូលរួមជួយសង្គមជាច្រើនទាក់ទងទៅនឹងយុទ្ធនាការផ្សេងៗ ទាក់ទងទៅនឹងសុវត្ថិភាពចរាចរណ៍ បរិស្ថាន កុមារកំព្រា ចាស់ជរា មន្ទីពេទ្យគន្ធបុប្ជាជាដើម។ ក្រុមហ៊ុនមានចក្ខុវិស័យមួយគឺធ្វើអាជីវកម្មដោយមិនផ្ដោតទៅលើប្រាក់ចំណេញជាធំនោះទេ គឺក្រុមហ៊ុនបានកាត់ចេញនូវប្រាក់ចំណេញចំនួន ២៥% ជួយដល់សកម្មភាពសង្គម។ លោកជឿថា ប្រសិនបើយើងអាចជួយសង្គមឲ្យមានភាពរីកចម្រើន នោះអាជីវកម្មរបស់យើងក៏នឹងមានភាពរីកចម្រើនទៅតាមនោះដែរ។   ៣/. កត្ដាសាមគ្គីភាព៖ កត្តាមួយទៀតគឺសាមគ្គីភាពនៅក្នុងអង្គភាព។ នៅពេលណាដែលបុគ្គលិកនៅក្នុងអង្គភាពមានការសាមគ្គីភាពគ្នា ធ្វើការសហការគ្នាបានដោយរលូននោះអាជីវកម្មយើងក៏មានភាពរីកចម្រើនរហ័សទៅតាមនោះដែរ។    ក្នុងនោះ លោកឧកញ៉ា ក៏បានក្រើនរំលឹកដល់យុវជនជំនាន់ក្រោយផងដែរថា៖ «បើចង់ជោគជ័យគួរចាប់ផ្ដើមពីពេលនេះទៅ សូមកុំរងចាំពេលវេលា ឱកាសវានឹងមានកាលណាយើងចាប់ផ្ដើមធ្វើ ត្រូខិតខំរៀនឲ្យបានច្រើនចំណេះដឹងនឹងហើយនឹងផ្ដល់ឲ្យអ្នកនូវចំណេះធ្វើ»៕   អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» បើកទទួលការកក់ហើយ តម្លៃពិសេសត្រឹម ១០$ ប៉ុណ្ណោះ។ កក់តាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:15", "date_created": "2023-11-07T09:39:08.077Z", "category": "ភាពជាអ្នកដឹកនាំ", "views": 192, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ប្រភពចំណូលធំទាំង៧ បើអ្នកកសាងចំណូលទាំងនេះបាន នឹងសល់ទ្រព្យ សល់លុយចិញ្ចឹមអ្នកមួយជីវិត	https://business-cambodia.com/articles/seven-source-of-income-you-should-build	គេថាបើអ្នកពឹងតែលើប្រភពចំណូលតែមួយប្រភពអ្នកមិនអាចកសាងភាពមានបានឡើយ ដូច្នេះបើចង់សល់ទ្រព្យ សល់លុយនិងរស់នៅមិនរងសម្ពាធនៃលុយកាក់ អ្នកគួរកសាងប្រភពចំណូលឲ្យបានច្រើនតាមដែលអាចនធ្វើបាន។ ខាងក្រោមនេះគឺជាប្រភពចំណូលទាំង៨ ហើយបើអ្នកអាចកសាងបាននោះអ្នកនឹងមានប្រភពចំណូលចិញ្ចឹមអ្នកមួយជីវិត។   ១. ចំណូលសកម្ម ចំណូលសកម្មគឺជាប្រភេទចំណូលដែលទទួលតាមរយៈការធ្វើសកម្មភាព។ ចំណូលសកម្មនេះអ្នកត្រូវដោះដូរពេលវេលានិងកម្លាំងកាយកម្លាំងបញ្ញារបស់អ្នកដើម្បីបានលុយ។ ឧទាហរណ៍បើអ្នកជាគ្រូបង្រៀន រាល់ថ្ងៃអ្នកត្រូវទៅបង្រៀនសិស្សដើម្បីបានចំណូល។   ២. ចំណូលការប្រាក់ ចំណូលពីការប្រាក់ អ្នកអាចកសាងបានតាមរយៈការផ្ដល់ប្រាក់ខ្ចីឲ្យអ្នកដទៃហើយអ្នកគិតការប្រាក់ពីអ្នកខ្ចីលុយរបស់អ្នក។ ចំណែកមួយទៀតគឺអ្នកបានចំណូលពីការប្រាក់តាមរយៈការដាក់ប្រាក់សន្សំនៅធនាគារ។ នៅខ្មែរយើងការប្រាក់សន្សំនៅធនាគារអាចបានពី៧ទៅ៨%ក្នុងមួយឆ្នាំ។ ដូច្នេះបើមានលុយតែមិនទាន់ហ៊ានយកទៅរកស៊ីឬវិនិយោគអាចគិតគូដាក់ធនាគារក៏បានការប្រាក់ហើយសុវត្ថិភាព។   ៣. ចំណូលពីប្រាក់ចំណេញ ចំណូលពីប្រាក់ចំណេញគឺអ្នកអាចរកប្រភពចំណូលនេះបានតាមរយៈការទិញឬលក់របស់អ្វីមួយ ហើយចំណូលនេះទៀតសោតបើអ្នកអាចកសាងបាន អ្នកនឹងសល់លុយច្រើននិងអាចបង្កើតភាពមានបានបានលឿនទៀត។ ឧទាហរណ៍បើអ្នកកម្ម៉ងឥវ៉ានពីចិនមកលក់នៅខ្មែរហើយមានអ្នកគាំទ្រទិញជាហូរហែនោះអ្នកនឹងរកចំណូលបានច្រើនហើយបានចំណេញពីការលក់ផលិតផលរបស់អ្នក។ ដូច្នេះចំណូលពីប្រាក់ចំណេញគឺធ្វើឲ្យអ្នករកលុយបានច្រើន។   ៤. ចំណូលពីការជួល  ចំណូលពីការជួលនេះភាគច្រើនគឺបានពីការវិនិយោគលើអចលនទ្រព្យដូចជា ផ្ទះជួល ខុនដូ ដី និងអចលនទ្រព្យផ្សេងៗទៀតដែលអ្នកអាចដាក់ជួលបាន។ អ៊ីចឹងបើអ្នករកលុយបានច្រើនគួរគិតគូសិក្សាពីការវិនិយោគលើអចលនទ្រព្យហើយកែច្នៃអចលនទ្រព្យអ្នកសម្រាប់ដាក់ជួលនោះអ្នកនឹងបង្កើតចំណូលពីការជួលជាមិនខាន។   ៥. ចំណូលពីចំណេញមូលធន ចំណូលពីចំណេញមូលធនគឺបានពីការឡើងថ្លៃនៃទ្រព្យដែលអ្នកបានវិនិយោគ។ ឧទាហណ៍អ្នកវិនិយោគទិញដីមួយកន្លែងតម្លៃ៥ពាន់ដុល្លារស្រាប់តែមួយឆ្នាំក្រោយដីនេះឡើងដល់១ម៉ឺនដុល្លារនោះអ្នកចំណេញបាន៥ពាន់ដុល្លារបើអ្នកលក់វាចេញ។ អ៊ីចឹងចំណេញមូលធននេះក៏ជាប្រភពណូលដែលជួយឲ្យអ្នកអាចសាងទ្រព្យផងដែរ។ ដូច្នេះបើអ្នកលុយអ្នកអាចគិតគូសាងចំណូលពីចំណេញមូលធនតាមរយៈការទិញទ្រព្យដូចជាអចលនទ្រព្យនិងភាគហ៊ុនជាដើម។   ៦. ចំណូលពីកម្មសិទ្ធិបញ្ញា ចំណូលពីកម្មសិទ្ធិបញ្ញានេះអ្នកអាចកសាងបានតាមរយៈការបង្កើតស្នាដៃឬផលិតផលអ្វីមួយហើយពេលអ្នកដទៃចង់យកស្នាដៃឬផលិតផលរបស់អ្នកប្រើប្រាស់ ពួកគាត់នឹងត្រូវបង់ថ្លៃកម្មសិទ្ធិបញ្ញាហើយអ្នកក៏រកចំណូលបានតាមរយៈស្នាដៃរបស់អ្នក។ ឧទាហរណ៍បើអ្នកមានគំនិតអាជីវកម្មឬគំរូអាជីកម្មហ្វ្រេនឆាយ( Franchise) អ្នកអាចលក់សិទ្ធិអាជីវកម្មហ្វ្រេនឆាយឲ្យអ្នកដទៃ ហើយអ្នកអាចរកចំណូលពីការលក់សិទ្ធិអាជីវកម្មនេះ។   ៧. ចំណូលភាគលាភ ចំណូលភាគលាភគឺអ្នកបានពីការវិនិយោគចូលហ៊ុនក្នុងការរកស៊ីនិងវិនិយោគទិញភាគហ៊ុនរបស់ក្រុមហ៊ុនធំៗនៅលើផ្សារហ៊ុន។ ឧទាហរណ៍បើអ្នកបានចូលហ៊ុនវិនិយោគរកស៊ីនៅក្នុងអាជីវកម្មមួយ ពេលក្រុមហ៊ុននោះរកស៊ីចំណេញអ្នកនឹងទទួលបានប្រាក់ចំណេញព្រោះអ្នកក៏ជាម្ចាស់ភាគហ៊ុនដូច្នេះអ្នកក៏បានប្រាក់ចំណូលតាមរយៈប្រាក់ចំណេញដែលគេហៅម្យ៉ាងទៀតថាភាគលាភនេះឯង។   ដូច្នេះដើម្បីបានចំណូលពីភាគលាភអ្នកគួរវិនិយោគចូលហ៊ុនឬទិញភាគហ៊ុនក្រុមហ៊ុនធំៗលើផ្សារហ៊ុន។ ចំណូលនេះបច្ចុប្បន្នអ្នកមិនពិបាកធ្វើនោះទេព្រោះប្រទេសកម្ពុជាយើងក៏មានផ្សារភាគហ៊ុនដែរដែលមានឈ្មោះថាផ្សារមូលបត្រកម្ពុជា ដែលប្រជាជនទូទៅអាចវិនិយោគទិញភាគហ៊ុនក្រុមហ៊ុនធំៗក្នុងស្រុកមានដូចជា ធនាគារ អេស៊ីលីដា រដ្ឋករទឹកស្វយ័តក្រុងភ្នំពេញ កំពង់ផែស្វយ័តក្រុងភ្នំពេញនិងក្រុមហ៊ុនផ្សេងៗជាច្រើនទៀត។   នៅពេលអ្នកទិញភាគហ៊ុនក្រុមហ៊ុនទាំងនេះលើផ្សារហ៊ុនអ្នកនឹងមិនជួបការចាញ់បោគគេនោះទេហើយពេលក្រុមហ៊ុនរកស៊ីចំណេញគេនឹងចែកប្រាក់ចំណេញ ហើយបើអ្នកទិញហ៊ុនបានច្រើនចំណូលអ្នកក៏ច្រើនតាមហ្នឹងដូចគ្នា។    យ៉ាងណាមិញការវិនិយោគលើផ្សារហ៊ុនគឺជារឿងថ្មីសម្រាប់ប្រជាជនកម្ពុជាដូច្នេះបងប្អូនភាគច្រើនមិនទាន់ដឹងថាតើចង់វិនិយោគលើផ្សារហ៊ុនគេចាប់ផ្ដើមពីណា ហើយទិញហ៊ុនគេទិញដោយរបៀបណា។ ដូច្នេះបើចង់រកផ្លូវរៀនវិនិយោគលើផ្សារហ៊ុនអាចតាមដានហ្វេសប៊ុកផេក Toeuy Hong-ទឿយ ហុង និង ចូលគ្រុបតេឡេក្រាម https://t.me/toeuy_hong៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-07T09:32:45.226Z", "category": "ហិរញ្ញវត្ថុ", "views": 5107, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ឡូយណាស់! ខ្លឹមច័ន្ទរបស់កម្ពុជា កំពុងពេញនិយមជាខ្លាំងពីប្រជាជនរស់នៅប្រទេសអារ៉ាប៊ីសាអូឌីត	https://business-cambodia.com/articles/moon-essence-saudi-arabia	ដើមខ្លឹមច័ន្ទកម្ពុជា នៅតែមានភាពពេញនិយម នៅលើទីផ្សារតំបន់មជ្ឈឹមបូព៌ា ជាពិសេសប្រទេសអារ៉ាប៊ីសាអូឌីតមិនតែប៉ុណ្ណោះ ខ្លឹមច័ន្ទនេះ បានធ្វើឱ្យប្រជាជនអារ៉ាប់ស្គាល់កម្ពុជា និងបានជំរុញទំនាក់ទំនងរវាងប្រជាជន និងប្រទេសទាំងពីរឱ្យកាន់តែរីកចម្រើនឡើងផងដែរ។ ជាក់ស្តែង បើយោងតាមការចុះផ្សាយដោយក្រសួងព័ត៌មានបានឱ្យដឹងថា ប្រជាជនអារ៉ាប់និយមប្រើប្រាស់ខ្លឹមច័ន្ទ កែច្នៃជាទឹកអប់ និងធូបក្រអូប ដែលការនិយមនេះត្រូវបានចាត់ទុកជាទំនៀមទំលាប់ប្រពៃណី និងវប្បធម៌របស់ប្រជាជនអារ៉ាប់ដ៏យូរលង់ណាស់មកហើយ។ វប្បធម៌នៃការប្រើប្រាស់ទឹកអប់ចម្រាញ់ចេញពីខ្លឹមច័ន្ទ និងការដុតធូបក្រអូបនៃឈើខ្លឹមច័ន្ទនៅក្នុងគេហដ្ឋានរបស់ប្រជាជនអារ៉ាប់ បានបង្កើតការងារដល់ប្រជាជននៅក្នុងស្រុក តាមរយៈការបើកអាជីវកម្មលក់ដើមខ្លឹមច័ន្ទ និងទឹកអប់ឬគ្រឿងក្រអូបពីដើមឈើមួយនេះ តាមទីផ្សារនានាក្នុងប្រទេស។ ចំពោះ ខ្លឹមច័ន្ទដែលមានវត្តមាននៅក្នុងទីផ្សារប្រទេសអារ៉ាប់ត្រូវបាននាំចូលភាគច្រើន ពីប្រទេសកម្ពុជា ឥណ្ឌា ឥណ្ឌូនេស៊ី និងបណ្តាប្រទេសមួយចំនួនទៀតផងដែរ។ សូមបញ្ជាក់ថា ខ្លឹមច័ន្ទជាប្រភេទដើមឈើក្រអូបម្យ៉ាងដែលមានអត្ថប្រយោជន៍យ៉ាងច្រើនដូចជា កែច្នៃធ្វើធូប និងដើមច័ន្ទគ្រឹស្នាអាចចម្រាញ់ចេញជាទឹកអប់ កែច្នៃជាសាប៊ូដុសខ្លួន តែឆុងមានក្លិនឈ្ងុយ ប្រេងម៉ាស្សាដែលជំនួយដល់ការដកដង្ហើម និងប្រើប្រាស់ជាវត្ថុធាតុដើមសម្រាប់បង្កើតបានជាផលិតផលផ្សេងៗទៀត៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-07T09:24:33.828Z", "category": "ចាប់ផ្តើមអាជីវកម្ម", "views": 194, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ផលិតផលល្អដែរតែអត់មានអ្នកទិញ ? សាកវិធីសាស្រ្ត ៣យ៉ាងណា ជួយឲ្យផលិតផលលោកអ្នកមានទីផ្សារ	https://business-cambodia.com/articles/try-3-ways-to-help-your-product-market	អ្នកបានកំណត់តម្លៃលក់ផលិតផលរបស់អ្នកដោយបានបញ្ចូលប្រាក់ចំណេញចូលទៅក្នុងថ្លៃលក់នោះ។ ប៉ុន្តែតម្លៃដែលអ្នកគិតថាសមនឹងលក់លើទីផ្សារនោះ គឺជាតម្លៃដែលអតិថិជនភាគច្រើនមិនអាចទទួលយកបាន។ ជាលទ្ធផល ផលិតផលរបស់អ្នកមិនមានអ្នកណាត្រូវការទេ។ ថ្ងៃនេះBusiness Cambodia នឹងលើកយកវិធីសាស្រ្តចំនួន៤ ជួយឲ្យផលិផលលោកអ្នកមានទីផ្សារ៖   ១. បញ្ចុះតម្លៃ   បញ្ចុះតប្លៃក្នុងកំរិតមួយដែលអ្នកនៅតែចំណេញ គ្រាន់តែមិនសូវចំណេញច្រើន។ អ្នកជំនួញភាគច្រើន បានដឹងពីយុទ្ធសាស្រ្តបែបនេះ ប៉ុន្តែអ្វីដែលសំខាន់ គឺត្រូវស្វែងយល់ពីគោលបំណងដែលអ្នកប្រើប្រាស់យុទ្ធសាស្រ្តនេះ។ អ្នកគួរប្រើប្រាស់យុទ្ធសាស្រ្តនេះ នៅពេលអ្នកចង់អោយអតិថិជនស្គាល់ផលិតផលរបស់អ្នក មុននឹងអ្នកវាយលុកទីផ្សារ។ ប្រសិនបើអ្នកយល់ថាការបញ្ចុះតម្លៃត្រង់ៗបែបនេះ ធ្វើអោយគេយល់ថាផលិតផលអ្នកអាចអន់ អ្នកអាចប្រើប្រាស់រូបភាពបញ្ចុះតប្លៃមួយទៀត គឺ ទិញ ២ ថែម ១ ។   ២. បង្កើនតម្លៃ   អ្អ្នកប្រហែលជាងឿយឆ្ងល់ថា បើលក់មិនដាច់ម៉េចក៏បង្កើនតម្លៃទៅវិញ។ អ្នកអាចកំណត់ថា អ្នកត្រូវចាប់យកអតិថិជនជាន់ខ្ពស់ ឫអតិថិជនកម្រិតធ្មមតា។ ប៉ុន្តែអ្នកត្រូវចំណាយលើការផ្សព្វផ្សាយ ពីគុណប្រយោជន៌នៃផលិតផលរបស់អ្នក និងពីគុណភាពខ្ពស់នៃផលិតផលរបស់អ្នក។ អ្នកគួរប្រើប្រាស់យុទ្ធសាស្រ្តតម្លៃបែបនេះ នៅពេលអ្នកកំណត់ចំណែកទីផ្សារយ៉ាងច្បាស់លាស់ថា ចំណែកទីផ្សារមួយណាជារបស់អ្នក។ ប្រសិនបើអ្នកមិនអាចកំណត់ថា អ្នកត្រូវប្រុងប្រយ័ត្នអោយបានខ្ពស់ ពីព្រោះពីមុនអ្នកលក់តម្លៃទាប ប៉ុន្តែឥឡូវអ្នកលក់ក្នុងតម្លៃខ្ពស់វិញ។ ក្នុងហេតុផលជាច្រើន អ្នកអាចលើកយកហេតុផលថា ដោយសារក្រុមហ៊ុនទើបតែសម្ភោធទើបពីមុនលក់ក្នុងតម្លៃទាបជាងនេះ ឫដោយសារពីមុនឋិតក្នុងកំឡុងពេល Promotion ។   ៣.ឈប់លក់ផលិតផលនេះ   ឈប់លក់ផលិតផលនេះទាំងស្រុង ពីព្រោះអ្នកយល់ថាវានឹងខាតបង់ច្រើនទាំងនៅពេលនេះ និងទាំងនៅពេលអនាគត។អ្នកប្រហែលជាមិនអាចទទួលយកជម្រើសនេះបានទេ ពីព្រោះអ្នកជឿជាក់លើគោលការណ៌ "មិនត្រូវបោះបង់" (Never Give Up) ។ ប៉ុន្តែសូមអ្នកគិតជាមួយខ្ញុំបន្តិច អ្នកមិនបានលះបង់អាជីវកម្មទេ តែអ្នកលះបង់ផលិតផលដែលមិនដំណើរការ ហើយងាកទៅរកផលិតផលដែលអ្នកអាចនឹងចំណេញនាពេលអនាគតវិញ បើទោះបីជាអ្នកមិនអាចចំណេញឥឡូវនេះក៏ដោយ។ ដូចនេះ ឈប់លក់ផលិតផលមួយ មិនមានន័យថា ឈប់រកស៊ីនោះទេ។   ៤.លក់តម្លែដដែរតែធ្វើអោយផលិតផលខុសប្លែកពីគេ អ្នកអាចលក់ផលិតផលដូចគ្នាបេះបិតទៅនឹងផលិតផលរបស់ដៃគូរប្រកួតប្រជែង។ តើអ្នកគួរធ្វើយ៉ាងណាដើម្បីអោយខុសប្លែកពីគេ? អ្នកអាចបន្ថែមសេវាដឹកជញ្ជូនទាន់ចិត្តដល់អតិថិជន ដូរផលិតផលដែលអតិថិជនមិនពេញចិត្ត ឫដូរផលិតផលជាមួយនឹងផលិតផល ឫមានបុគ្គលិករាក់ទាក់ពន្យល់ភ្ញៀវលម្អិតពីផលិតផល។ល។ មួយទៀត អ្នកអាចប្រាប់អតិថិជនដោយស្មោះត្រង់ថា ផលិតផលរបស់អ្នកនាំចូលផ្ទាល់ពីរោងចក្រដើមពីប្រទេសជប៉ុន ប្រទេសកូរ៉េ ។ ដូចនេះ អ្នកអាចដឹងហើយថា បើទោះបីជាអ្នកលក់ផលិតផលដូចគ្នាបេះបិតទៅនឹងផលិផលរបស់ដៃគូរប្រកួតប្រជែងក៏ដោយ ក៏អ្នកនៅតែអ្នកធ្វើអោយផលិតផលរបស់អ្នកខុសប្លែកបានដែរ។ សូមចងចាំថា ប្រសិនអ្នកគិតថា អ្នកអាចធ្វើបាន នោះអ្នកនឹងអាចធ្វើបាន៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-07T09:18:51.328Z", "category": "កំពូលអ្នកលក់", "views": 295, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ហេតុអ្វីបានជារថយន្ត MG ZS លក់ដាច់លំដាប់ថា្នក់លេខ១នៅប្រទេសអូស្ត្រាលីនិងប្រទេសកម្ពុជាក៏ពេញនិយមក្នុងឆ្នាំ២០២៣នេះ?	https://business-cambodia.com/articles/mg-zs-2023	ក្រុមហ៊ុន MG បានដាក់លក់ជាផ្លូវការនូវម៉ូឌែល ZS ដែលជាដៃគូរប្រជែងដ៏ខ្លាំងខ្លាមួយក្នុងការនាំមុខគេក្នុងវិស័យរថយន្តប្រភេទ SUV ខ្នាតតូចទូទាំងពិភពលោក។ ពត៌មានដ៏ល្អក្នុងឆ្នាំ២០២៣នេះ, ក្រុមហ៊ុន MG ពិតជាមានមោទនភាពយ៉ាងខ្លាំងក្នុងការប្រកាសអំពីម៉ូឌែល MG ZS ជារថយន្តដែលលក់ដាច់បំផុតជាប់ចំណាត់ថ្នាក់លេខ១នៅក្នុងប្រទេសអូស្ត្រាលី ដោយមានការលក់ចេញចំនួន 25,689 គ្រឿងនៅក្នុងឆ្នាំ២០២៣នេះ ដែលជាទិន្នន័យលក់លើសរថយន្ត Toyota Rav 4, Mazda CX-5, i30, និង Hyundai Tucson។ រថយន្ត MG ZS មិនត្រឹមតែទទួលបានចំណាត់ថ្នាក់កំពូលក្នុងប្រភេទរថយន្ត SUV ខ្នាតតូចនៅប្រទេសអូស្ត្រាលីទេ, ប៉ុន្តែវាបានឈរនៅចំណាត់ថ្នាក់លេខ៣នៃរថយន្តដែលលក់ដាច់ខ្លាំងបំផុតក្នុងចំណោទរថយន្តគ្រប់ប្រភេទទាំងអស់ ដែលមានតែរថយន្ត Ford Ranger និង Toyota Hilux ប៉ុណ្ណោះដែលមានទិន្នន័យលក់លើស MG ZS។  ក្រឡេកមកមើលទីផ្សារនៅប្រទេសកម្ពុជាបច្ចុប្បន្នវិញ, រថយន្ត MG ZS ក៏បានបង្កើតកំណត់ត្រាដ៏ល្អក្នុងការលក់ចេញដែលឈានមុខគេក្នុងចំណោមរថយន្តប្រភេទ SUV ខ្នាតតូចជាច្រើនផងដែរ ជាមួយនឹងតម្លៃសមរម្យ, ការរចនារូបរាងដ៏ទាក់ទាញ, ផ្តល់ជូនទំហំខាងក្នុងធំទូលាយ, បំពាក់ដោយម៉ាស៊ីនសាំងដែលផ្តល់កម្លាំងខ្លាំងគ្រប់គ្រាន់សម្រាប់ការបើកបរក្នុងទីក្រុង និងតាមបណ្ដាខេត្ត ហើយកាន់តែពិសេសគឺសន្សំសំចៃប្រេងឥន្ធនៈបានល្អ។ ពិតណាស់ វាមានរថយន្តប្រភេទ SUV ខ្នាតតូចជាច្រើនម៉ូឌែលបានដាក់លក់នៅក្នុងប្រទេសកម្ពុជា, ក៏ប៉ុន្តែរថយន្ត MG នៅតែស្ថិតក្នុងបេះដូងប្រជាជនកម្ពុជាជានិច្ច ជាមួយនឹងជម្រើសដ៏ពេញនិយមសម្រាប់ គ្រួសារសម័យថ្មី, សហគ្រិន, ម្ចាស់អាជីវកម្ម, និស្សិត, គ្រូពេទ្យ, គូរភរិយាថ្មី, ម្ចាស់កសិដ្ឋាន, បុគ្គលដែលមានឥទ្ធិពលក្នុងសង្គម។ល។ រថយន្ត MG ZS គឺមានលក្ខណៈខុសប្លែកគ្នាពីដៃគូរប្រគួតប្រជែងរបស់ខ្លួន ដែលជារថយន្តសម្រាប់អ្នកទាំងអស់គ្នាគ្រប់ស្ទីល, សមស្របការប្រើប្រាស់គ្រប់ទីកន្លែង, មានផាសុកភាពខ្ពស់, តម្លៃសមរម្យ, ដំណើរការបើកបរល្អ, មានគុណភាពខ្ពស់ជាមួយរយៈពេលធានារហូតដល់5ឆ្នាំ អមនឹងលក្ខណៈពិសេសជាច្រើនចំណុចដែលផ្ដល់ឱ្យម្ចាស់រថយន្តទទួលបាននូវតម្រូវការប្រើប្រាស់ប្រចាំថ្ងៃជាមួយជីវិតដ៏ទាន់សម័យរបស់ពួកគេ។ និយាយដល់អំពីរថយន្ត SUV ខ្នាតតូចក្នុងប្រទេសកម្ពុជា, គឺគេតែងតែនឹកដល់រថយន្ត MG ZS ដែលជារថយន្តផ្តល់នូវចម្លើយនៃតម្រូវការប្រើប្រាស់ប្រចាំថ្ងៃរបស់អតិថិជន។ MG ZS ជារថយន្តដែលលក់ដាច់ជាងគេក្នុងចំណោមរថយន្ត SUV ខ្នាតតូចជាច្រើនម៉ូដែលដោយបានរួមបញ្ចូលគ្នារវាងការរចនាស្ទីលដ៏ទាន់សម័យ និងដំណើរការបើកបរយ៉ាងល្អ។ បច្ចុប្បន្ននេះ រថយន្ត MG ZS កំពុងផ្ដល់នូវជម្រើសកាន់តែល្អសម្រាប់ប្រជាជនកម្ពុជាជាមួយនឹងតម្លៃត្រឹមតែ $27,990 ប៉ុណ្ណោះដែលពិតជាតម្លៃទាក់ទាញមែនទែន។ នៅក្នុងលក្ខខណ្ឌនៃការបើកបរនិងលក្ខណៈពិសេសរបស់រថយន្ត MG ZS គឺជាពិតជាសំបូរបែបជាមួយនឹងមុខងារប្រើប្រាស់ស្ដង់ដារដែលមានដូចជា: ប្រព័ន្ធសោឆ្លាតវៃចេញចូលរថយន្តដោយមិនបាច់ប្រើសោរ, កុងទ័រឌីជីថល, កាម៉េរា៣៦០ដឺក្រេជាមួយសេនស័រជំនួយពេលចតរថយន្ត, ហ្វ្រាំងដៃអេឡិចត្រូនិច, ប្រព័ន្ធហ្វ្រាំងABS, ប្រព័ន្ធទប់លំនឹង, ប្រព័ន្ធជំនួយពេលឡើងទួល, កញ្ចក់ចំហៀងក្ដោបអូតូ, កៅអីអូតូសម្រាប់អ្នកបើកបរ, អេក្រង់កំសាន្តទំហំ 10.1 អ៊ីញដែលអាចភ្ជាប់ជាមួយ Apple CarPlay និង Android Auto, មានម៉ាស៊ីនត្រជាក់ខាងក្រោយ, ទំហំយ៉ាន់17អ៊ីញ, ដំបូលលើបិទបើកបានបែប Panoramic Sunroof, ឃ្លុបក្រោយទំហំ 470លីត្រដែលពិតជាធំទូលាយជាងដៃគូរប្រគួតប្រជែងទាំងអស់ក្នុងចំណោមរថយន្ត SUV ខ្នាតតូចនៅកម្ពុជា។ ទន្ទឹមនឹងនេះ, ចំនុចដែលលើសទៀតនោះគឺរូបរាងដ៏គួរឱ្យទាក់ទាញទាំងផ្នែកខាងក្រៅនិងខាងក្នុងដ៏ប្រណិតដែលបំពាក់ដោយកៅអីពូកស្បែក ហើយរថយន្ត MG ZS បានផ្ដល់ឱ្យអ្នកបើកបរនិងអ្នករួមដំណើរកាន់តែមានផាសុកភាព និងសុវត្ថិភាពខ្ពស់ពីប្រព័ន្ធសុវត្ថិភាពជាច្រើនចំនុចដោយធ្វើឱ្យម៉ូឌែលនេះទទួលបានចំណាត់ថ្នាក់កម្រិតផ្កាយ៥ ពីវិទ្យាស្ថាន Euro NCAP។ ប្រសិនបើលោកអ្នកចង់បានរថយន្តប្រភេទ SUV ខ្នាតតូចដែលមានភាពស្រស់ស្អាត, មិនចំណាយច្រើនលើតម្លៃដើម ហើយទទួលបាននូវការធានារហូតដល់រយៈពេលយូរជាមួយ និងមុខងារប្រើប្រាស់ច្រើនជាងដៃគូរប្រជែង នោះរថយន្ត MG ZS នឹងក្លាយជាជម្រើសដ៏ល្អសម្រាប់លោកអ្នក។ ដូច្នេះ ម៉ូឌែល MG ZS គឺមានល័ក្ខខណ្ឌគ្រប់គ្រាន់ដែលបង្ហាញថាវាពិតជាជម្រើសល្អ ជាពិសេសគឺការបំពាក់ជាមួយឧបករណ៍ប្រើប្រាស់ទំនើបៗ សុវត្ថិភាពខ្ពស់ដែលធ្វើឱ្យរថយន្ត MG ZS លក់ដាច់ខ្លាំងបំផុតនៅក្នុងទីផ្សារប្រទេសអូស្ត្រាលី និងប្រទេសកម្ពុជា។	{ "spider_name": "businesscambodia", "scrape_at": "2025-06-14_19:40:15", "date_created": "2023-11-07T09:16:15.614Z", "category": "PR", "views": 188, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ចុងឆ្នាំចង់ឆ្លៀតទិញផ្ទះ! តោះមកស្គាល់ធនាគារធំ៥ ផ្ដល់កម្ចីទិញផ្ទះការប្រា.ក់សមរម្យ ខ្ចីបានដល់៨០%នៃតម្លៃផ្ទះ	https://business-cambodia.com/articles/housing-loans-from-another-5-banks	សេដ្ឋកិច្ចនៅទ្រឹងអាចជាបញ្ហា ហើយក៏អាចជាឱកាសដ៏ល្អមួយសម្រាប់អ្នកដែលមានលទ្ធភាពចចង់សន្សំអចនទ្រព្យទុក ព្រោះថាស្ថានភាពសេដ្ឋកិច្ចបែបនេះ ងាយស្រួលសម្រាប់ការចរចាបានតម្លៃក៏ដូចជាលក្ខខណ្ឌពិសេសជាមួយអ្នកលក់។ ដូច្នេះហើយប្រសិនបើចុងឆ្នាំនេះអ្នកកំពុងតែមានបំណងចង់ឆ្លៀតទិញផ្ទះទុក តោះមកស្គាល់ធនាគារធំៗ៥ ផ្ដល់កម្ចី៥ ផ្ដល់កម្ចីទិញផ្ទះការប្រាក់សមរម្យ ខ្ចីបានដល់៨០%នៃតម្លៃផ្ទះ៖   ១. ធនាគារ ស៊ី អាយ អឹម ប៊ី -ទំហំកម្ចី៖ រហូតដល់ ៨០% នៃតម្លៃផ្ទះ -អត្រាការប្រាក់៖ ចាប់ពី ៧.៥% ក្នុងមួយឆ្នាំ -ពេលវេលាកំណត់៖ រហូតដល់ ២៥ឆ្នាំ -ចំណុចពិសេស៖ រយៈពេលឥណទានវែងជួយសម្រួលឱ្យការបង់ប្រចាំខែមានចំនួនទាប មិនក្លាយជាបន្ទុកធ្ងន់។ កម្រៃជើងសារត្រឹមតែ ១%នៃទំហំឥណទានសរុប (ខ្ពស់បំផុតត្រឹម១,០០០ដុល្លារ)។ -លេខទំនាក់ទំនង៖ 023 988 388 -ព័ត៌មានបន្ថែម៖ https://www.cimbbank.com.kh/en/personal/promotions/latest-promotions/home-loan-interest-rate-from-7-5-per-annum.html   ២. ធនាគារ ភ្នំពេញពាណិជ្ជ -ទំហំកម្ចី៖ រហូតដល់ ៨០% នៃតម្លៃផ្ទះ -អត្រាការប្រាក់៖ ៩.៤០% ក្នុងមួយឆ្នាំ -ពេលវេលាកំណត់៖ រហូតដល់ ២៤០ខែ (២០ឆ្នាំ) -លេខទំនាក់ទំនង៖ 096 3 909 909 / 023 909 909 24 -ព័ត៌មានបន្ថែម៖ https://www.ppcbank.com.kh/km/personal-banking/loan/home-loan/   ៣. ធនាគារ អេស ប៊ី អាយ លី ហួរ -ទំហំកម្ចី៖ រហូតដល់ ៩៥% នៃតម្លៃផ្ទះ(សម្រាប់បុរីវិមានភ្នំពេញ) និង ៨៥%នៃតម្លៃផ្ទះ(សម្រាប់ទីក្រុងរណបសិរីមង្គល) -អត្រាការប្រាក់៖ ០.៦៦%ក្នុងមួយខែ(សម្រាប់បុរីវិមានភ្នំពេញ) និង ០.៧០%(សម្រាប់ទីក្រុងរណបសិរីមង្គល) -ពេលវេលាកំណត់៖ រហូតដល់ ២៤០ខែ (២០ឆ្នាំ) -លេខទំនាក់ទំនង៖ 023 980 888 -ព័ត៌មានបន្ថែម៖ https://www.sbilhbank.com.kh/services/housing-loan/   ៤. ធនាគារ ហត្ថា -ទំហំកម្ចី៖ រហូតដល់ ១០ម៉ឺនដុល្លារ -អត្រាការប្រាក់៖ ០.៩៥%ក្នុងមួយខែ -ពេលវេលាកំណត់៖ រហូតដល់ ១៤៤ខែ -លេខទំនាក់ទំនង៖ 1800 212 222 -ព័ត៌មានបន្ថែម៖ https://hatthabank.com/km/product-service/housing-loans   ៥. ធនាគារ អ៊ូរី -ទំហំកម្ចី៖ រហូតដល់ ១០ម៉ឺនដុល្លារ -អត្រាការប្រាក់៖ ចាប់ពី ០.៩០%ក្នុងមួយខែ -ពេលវេលាកំណត់៖ រហូតដល់ ១២០ខែ -លេខទំនាក់ទំនង៖ 023 96 333/081 331 333 -ព័ត៌មានបន្ថែម៖ https://www.wooribank.com.kh/personal-banking/loan/housing-loan/   គួរជម្រាបផងដែរថា នៅពេលខ្ចីលុយធនាគារ បានលឿនឬមិនបានលឿន វាអាស្រ័យលើប្រវត្តិឥណទានរបស់អ្នក បើអ្នកមានប្រវត្តិឥណទានល្អ អ្នកនឹងឆាប់ទទួលបានការអនុម័ត។ ដូច្នេះហើយសូមថែរក្សាប្រវត្តិឥណទានឱ្យបានល្អ សងឱ្យបានទៀងទាត់ ទើបថ្ងៃក្រោយងាយស្រួលស្នើកម្ចីថ្មីៗយកមកប្រើប្រាស់៕ អត្ថបទដោយ៖ សូ សុខលី (កូនផ្កាឈូក)	{ "spider_name": "businesscambodia", "scrape_at": "2025-06-14_19:40:15", "date_created": "2023-11-07T08:58:40.932Z", "category": "ហិរញ្ញវត្ថុ", "views": 488, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ក្រុមហ៊ុន Hyundai Motor បានដាក់ដំណើរការកម្មសិក្សា Future Mobility School ក្នុងប្រទេសអាស៊ាន	https://business-cambodia.com/articles/hyundai-motor	Hyundai Motor ស្នាក់ការកណ្តាលប្រចាំប្រទេសអាស៊ាន បានដាក់ដំណើរការកម្មវិធី Future Mobility School ចូលរួមនៅក្នុងកម្មវិធីសិក្សា របស់សិស្ស បឋម និងវិទ្យាល័យចំនួន ១២ ក្នុងប្រទេសឥណ្ឌូនេសុី ម៉ាឡេសីុនិងកម្ពុជាសម្រាប់ឆមាសទី៣។ ដោយមានការសហការជាមួយអង្គការ UNESCO APCEIU និងក្រសួងអប់រំ កូរ៉េខាងត្បូង កម្មវិធីនេះត្រូវបានពង្រីកទៅកាន់តំបន់អាស៊ាន ជាមួយនឹងគ្រូជនជាតិកូរ៉េចំនួន ២៣ នាក់ សិស្សដែលមានអាយុខុសៗគ្នាបានចូលរួម និងរៀនអំពីការបំប្លែងចលនាយានជំនិះនាពេលអនាគតតាមរយៈកម្មវិធីបទពិសោធន៍ និងសម្ភារៈសិក្សាប្រកបដោយភាពច្នៃប្រឌិត ពីទីក្រុង៖ សេអ៊ូលនិងហ្សាការតា ថ្ងៃទី ៦ ខែវិច្ឆិកា ឆ្នាំ ២០២៣ – Hyundai Motor ASEAN HQ បានបើកដំណើរការកម្មវិធីសិក្សាដែលមានឈ្មោះថា Future Mobility School ដោយសហការជាមួយ UNESCO APCEIU និងក្រសួងអប់រំកូរ៉េខាងត្បូង ដោយពង្រីកកម្មវិធីអប់រំទៅកាន់ប្រទេសអាស៊ាន។ ថ្នាក់រៀនបានចូលរៀនតាំងពីខែសីហា សម្រាប់ឆមាសទី៣ឆ្នាំ ២០២៣ នៅសាលាសរុបចំនួន ១២ ក្នុងនោះមាន ៣ នៅក្នុងប្រទេសឥណ្ឌូនេស៊ី ប្រាំនៅម៉ាឡេស៊ី និង ៤ នៅក្នុងប្រទេសកម្ពុជា។ កម្មវិធី Future Mobility School ត្រូវបានណែនាំជាលើកដំបូងដោយក្រុមហ៊ុន Hyundai Motor និងក្រសួងអប់រំកូរ៉េខាងត្បូងក្នុងឆ្នាំ ២០១៦ ហើយនៅឆ្នាំនេះ Hyundai Motor ASEAN HQ បានធ្វើការរួមគ្នាជាមួយ UNESCO APCEIU ដើម្បីពង្រីកកម្មវិធីទៅកាន់ប្រទេសអាស៊ាន។ គ្រូបង្រៀនជំនាញចំនួន ២៣ នាក់មកពីប្រទេសកូរ៉េខាងត្បូងត្រូវបានជ្រើសរើសដើម្បីផ្តល់នូវសកម្មភាពសិក្សាជាច្រើនដល់សិស្សបឋមសិក្សា និងវិទ្យាល័យនៅប្រទេសឥណ្ឌូនេស៊ី ម៉ាឡេស៊ី និងកម្ពុជា។   ទីស្នាក់ការកណ្តាល Motor ASEAN លោក Youngtack Lee អនុប្រធានប្រតិបត្តិ និងជាប្រធានក្រុមហ៊ុន Hyundai មានប្រសាសន៍ថា “ក្រុមហ៊ុន Hyundai ប្តេជ្ញាប្រើប្រាស់ចលនារចល័តសម្រាប់ភាពប្រសើរឡើងនៃមនុស្សជាតិ ហើយយើងជឿជាក់ថា ការអប់រំដើរតួនាទីយ៉ាងសំខាន់ក្នុងការផ្លាស់ប្តូរមនុស្សជំនាន់ក្រោយ ជាពិសេសនៅក្នុងបណ្តាប្រទេសអាស៊ាន កម្មវិធីនេះប្រៀបបានដូចជារង្វាន់សម្រាប់ប្រជាសាស្រ្តរបស់ខ្លួនផងដែរ ។ កម្មសិក្សា “Future Mobility School គឺជាវិធីមួយដែលយើងអាចរៀបចំយុវជនក្នុងប្រទេសអាស៊ានអោយដើរចំគោលដៅអាជីពដែលកំពុងរីកចម្រើន សម្រាប់អ្នកចង់ក្លាយទៅ ជាអ្នកដឹកនាំទៅលើឧស្សាហកម្មការចល័តដោយខ្លួនឯង”។ តាមរយៈកម្មវិធីនេះ សិស្សានុសិស្សបានស្វែងយល់អំពីការបង្កើតថ្មីក្នុងឧស្សាហកម្មចល័ត ដូចជាប្រព័ន្ធបើកបរស្វ័យភាព ការចល័តបែបអគ្គិសនី និងការចល័តដែលអាចផ្តល់ភាពប្រសើរទៅលើ       បរិស្ថាន។កម្មវិធីនេះត្រូវបានរចនាឡើងយ៉ាងពិសេសដើម្បីផ្តល់នូវបទពិសោធន៍អប់រំតាមរយៈគម្រោងការពិភាក្សា និងសិក្ខាសាលា ដែលអាចអោយពួកគេយល់ដឹងនិងចូលរួមនៅក្នុងដំណើរនៃការផ្លាស់ប្តូរ ការចល័តពេញមួយទសវត្សរ៍កន្លងមកនេះ។ សម្រាប់សិស្សថ្នាក់បឋមសិក្សា និងថ្នាក់មធ្យមសិក្សា ថ្នាក់បីផ្សេងគ្នាត្រូវបានផ្តល់ជូន៖                 "ការចល័តប្រកបដោយភាពស្និទ្ធស្នាលជាមួយបរិស្ថាន ការជួយស្រោចស្រង់ភពផែនដីរបស់យើង"                "ធ្វើឱ្យការចល័តនាពេលអនាគតរបស់យើង" និង "ការបង្កើតទីក្រុងនាពេលអនាគត" ។ នៅក្នុងថ្នាក់រៀន សិស្សត្រូវបានលើកទឹកចិត្តឱ្យបង្ហាញពីភាពច្នៃប្រឌិត និងចក្ខុវិស័យតែមួយគត់របស់ពួកគេអំពីទីក្រុង និងយានជំនិះនាពេលអនាគត ដោយការកសាងរូបចម្លាក់ដីឥដ្ឋ និងការគូររូបភាព។ សិស្សក៏បង្កើតកូនសោរពីសម្ភារៈកែច្នៃជាការណែនាំអំពីដំណោះស្រាយការចល័តដែលងាយស្រួលក្នុងបរិស្ថាន។ សិស្សជាន់ខ្ពស់ទទួលវគ្គសិក្សាកម្រិតខ្ពស់ចំនួនពីរ៖ “ការយល់ដឹងពីបច្ចេកវិទ្យាបើកបរដោយស្វ័យភាព” និង “បទពិសោធន៍នៃការបើកបរដោយស្វ័យប្រវត្តិ” ដែលពួកគេរៀនអំពីបច្ចេកវិទ្យា   សុវត្ថិភាពដែលប្រើប្រាស់ក្នុងប្រព័ន្ធបើកបរស្វយ័ត និងបង្កើតរថយន្តគំរូរបស់ពួកគេដើម្បីសាកល្បងលក្ខណៈនៃការបើកបរដោយស្វ័យប្រវត្តិដោយផ្ទាល់។ សិស្សថ្នាក់ទី៤នៅសាលាបឋមសិក្សាមួយក្នុងប្រទេសកម្ពុជា។ “ក្នុងកម្មវិធីនេះ ខ្ញុំបានរៀនច្រើនអំពីរថយន្ត និងបច្ចេកវិទ្យា។ ខ្ញុំក៏បានរកឃើញនូវអ្វីទៅដែលហៅថាជាការងារនាពេលអនាគតរបស់ខ្ញុំហើយថែមទាំងមានឱកាសផលិតរថយន្តម៉ូដែលអនាគតរបស់ខ្ញុំផងដែរ។ ខ្ញុំសង្ឃឹមថា កម្មវិធីនេះនឹងបន្តធ្វើជារៀងរាល់ឆ្នាំ»។ កម្មសិក្សា Hyundai Future Mobility School បាននិងកំពុងបង្កើតផលវិជ្ជមានទាំងលោកគ្រូអ្នកគ្រូ និងសិស្ស ដូចដែលការស្ទង់មតិបង្ហាញ នៅក្នុងកម្មវិធីកន្លងមកនៅប្រទេសកូរ៉េខាងត្បូងគ្រូបង្រៀន 98 ភាគរយពេញចិត្តនឹងកម្មវិធីនេះ ខណៈដែលសិស្ស 97 ភាគរយបានឆ្លើយថាកម្មវិធីនេះបានជួយពួកគេកំណត់គោលដៅអាជីពរបស់ពួកគេបាន។ ចាប់តាំងពីការណែនាំលើកដំបូងរបស់ខ្លួនក្នុងឆ្នាំ 2016 សិស្សជាង 46,500 នាក់បានចូលរួមក្នុងកម្មវិធី Future Mobility School ក្នុងប្រទេសកូរ៉េខាងត្បូង។ សង្ឃឹមថាកម្មវិធីឆ្នាំ 2023 ក៏អាចនាំមកនូវឥទ្ធិពលវិជ្ជមានដល់ប្រទេសអាស៊ានដែលបានចូលរួម និងនាំទៅដល់ការចុះចតប្រកបដោយជោគជ័យនៅប្រទេសហ្វីលីពីន និងប្រទេសថៃនៅឆ្នាំ 2024 ផងដែរ។ ហើយនេះគឺជា ឈ្មោះសាលានៅប្រទេសឥណ្ឌូនេស៊ីដែលបានចូលរួមមានសាលា Sekolah Dasar Bina Insani ក្នុងខេត្ត Bogor City សាលា Sekolah Dasar Negeri 077 Sejahtera ក្នុងខេត្ត West Java សាលា Sekolah Menengah Pertama Negeri 45 Jakarta ខេត្ត Jakarta ។ ឈ្មោះសាលានៅប្រទេសម៉ាឡេសុីដែលបានចូលរួមមានសាលា SK Padang Hiliran សាលា SK Sultan Sulaiman 1 សាលា SK Kompleks Gong Badak សាលា SK Kompleks Seberang Takir សាលា SMK Teknik Kuala Terengganu ដែលឋិតនៅក្នុងខេត្ត Terengganu ។ ឈ្មោះសាលានៅប្រទេសកម្ពុជាដែលបានចូលរួមមាន សាលា Chbar Ampoav Special Education High School សាលា Chakto Mouk Primary School សាលា Norodom Primary School សាលា Chhumpo Voan High School ដែលឋិតនៅក្នុងទីក្រុងភ្នំពេញ។	{ "spider_name": "businesscambodia", "scrape_at": "2025-06-14_19:40:15", "date_created": "2023-11-07T08:51:36.089Z", "category": "PR", "views": 106, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
តម្លៃដល់ណាហើយ? តោះមកដឹងតម្លៃរថយន្ត Toyota Raize គ្រប់ម៉ូឌែលទាំងអស់នៅចុងឆ្នាំ២០២៣នេះ	https://business-cambodia.com/articles/toyota-raize-2023-pri	នៅចុងឆ្នាំ 2023 ក្រុមហ៊ុនរថយន្តជាច្រើនកំពុងប្រកួតប្រជែងគ្នាលក់រថយន្តដោយបញ្ចុះតម្លៃ ដោយរថយន្តខ្លះផ្តល់ជូនការបញ្ចុះតម្លៃក្បែរ ២0,000 ដុល្លារ ១0,000 ដុល្លារ ៥០០០ដុល្លារក៏មានដែរ។ ទន្ទឹមនឹងនេះដែរបើក្រឡេកមកមើលរថយន្តមាឌតូច រាងទំនើប Toyota Raize វិញតម្លៃដល់ណាហើយ បើគិតត្រឹមចុងឆ្នាំ២០២៣នេះ? យោងតាមផេកផ្លូវការរបស់ Toyota Cambodia កាលពីពេលកន្លងទៅនេះបានឱ្យដឹងថា អិតិជនដែលកំពុងរករថយន្តថ្មី ជាមួយតម្លៃសមរម្យ មុខងារចាំបាច់ជាច្រើនក្នុងការធ្វើដំណើរ ជាមួយការសន្សំសំចៃប្រេងឥន្ធនៈខ្ពស់ ការជ្រើសរើសយក Toyota Raize គឺសមស្របបំផុត។ ដោយតម្លៃ Toyota Raize ស៊េរីឆ្នាំ ២០២៣ សម្រាប់ប្រភេទ Monotone មានតម្លៃ ២៦,៨០០ដុល្លារ និងតម្លៃប្រភេទដំបូងខ្មៅ Dual tone វិញមានតម្លៃ ២៧,២០០ ដុល្លារតែប៉ុណ្ណោះ។ ជាមួយគ្នានេះដែរតោះមកដឹងពីភាពប្រណីត ទាក់ទាញ ត្រូវបានរំលេចចេញពីគ្រប់ចំណុចរបស់ Toyota Raize។ លក្ខណៈទូទៅ៖ ទំហំម៉ាស៊ីន 1.0L ចំនួន 3ស៊ីឡាំង កម្លាំងម៉ាស៊ីន: 96សេះ កម្លាំងរមួល 140 Nm ម៉ាស៊ីនសាំង ជាមួយបច្ចែកវិទ្យា Turbo ប្រព័ន្ធម៉ាស៊ីនត្រជាក់ខ្លាំងធ្វើឱ្យកាប៊ីនត្រជាក់បានលឿន៖ វាក៏មានភ្ជាប់មកជាមួយតម្រងខ្យល់ ដើម្បីបូមធូលី និងភាពកខ្វក់ ដែលធានាថាអ្នកធ្វើដំណើរដោយរីករាយ។ អេក្រង់ធំទំហំ 8 អ៊ីញអាចប្រើបានជាមួយ Apple CarPlay® និង Android Auto™ ។ វាក៏ផ្តល់នូវរន្ធ USB និងប្ល៊ូធូស សម្រាប់ការចាក់ចម្រៀង និងវីដេអូបានយ៉ាងងាយស្រួល។ សោរប្រភេទ Smart Key រង្វង់ចម្ងាយបត់កន្លែងចង្អៀត (tight turning radius)៖ ជាមួយនឹងការបួងចង្កូតកម្រិតអប្បបរមា 1 ម៉ែត្រ។ គួរជម្រាបផងដែរថា សម្រាប់ប្រិយមិត្តដែលចាប់អារម្មណ៍អាចធ្វើការទំនាក់ទំនងទៅកាន់ក្រុមហ៊ុន Toyota Cambodia ឬតាមរយៈលេខទូរសព្ទ 𝟎𝟏𝟕 𝟐𝟐𝟐 𝟒𝟓𝟏 / 𝟎𝟏𝟕 𝟑𝟑𝟑 𝟓𝟎𝟑 / 𝟎𝟖𝟔 𝟑𝟑𝟑 𝟓𝟎𝟑 / 𝟎𝟏𝟕 𝟐𝟐𝟐 𝟒𝟎𝟖 / 𝟎𝟏𝟕 𝟐𝟐𝟐 𝟒𝟑𝟗 និងអាចទៅកាន់ទីតាំងផ្ទាល់ក៏បានដែរ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-07T07:39:06.619Z", "category": "កំពូលអ្នកលក់", "views": 2058, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ក្រុមហ៊ុន អិន ស៊ី អិច បានដាក់តាំងបង្ហាញ ហុងដា Scoopy ស៊េរីថ្មី ជាផ្លូវការហើយ	https://business-cambodia.com/articles/ncx-scoopy-new-model-2024	ក្រុមហ៊ុន អិន ស៊ី អិច គឺជាក្រុមហ៊ុន  នាំចូល និងចែកចាយផ្តាច់មុខនូវផលិតផលរបស់ Honda  ជាច្រើនប្រភេទដើម្បីបំពេញរាល់សេចក្តីត្រូវការរបស់អតិថិជននៅក្នុងព្រះរាជាណាចក្រកម្ពុជាដែលប្រកបដោយគុណភាពខ្ពស់ និងបច្ចេកវិទ្យាឈានមុខគេ ដូចជា៖ម៉ូតូHonda, រថយន្ត Honda និងម៉ាស៊ីនកសិឧស្សាហកម្ម Hondaដោយមានការគាំទ្រជាច្រើនពីសំណាក់អតិថិជនទូទាំងប្រទេសកម្ពុជា នឹងដើម្បីជាការឆ្លើយតបទៅនឹងរាល់តម្រូវការរបស់អតិថិជន នៅថ្ងៃទី៤ ខែវិច្ឆិកា ឆ្នាំ២០២៣ ក្រុមហ៊ុន អិន ស៊ី អិច បានរៀបចំព្រិត្តិការណ៌សម្ពោធ ជាផ្លូវការនូវម៉ូតូ Honda SCOOPY ស៊េរីថ្មី! ទាំងពីរប្រភេទ ក្រោមគោលគំនិត “THE TIMELESS TRENDSETTER” ឆ្លុះបញ្ចាំងស្ទាយបែបប្លែកដែលមិនចេះរីងស្ងួត តែងតែឈានមុខ និងលេចធ្លោគ្រប់ទិសទី ស៊ីដាច់គេរាល់យុគសម័យស៊ីវីល័យ ជាមួយស្កូពីស៊េរីថ្មី ប្រភេទ PRESTIGE និង CLUB12 កាន់តែឡូយឆាយ ធ្វើឲ្យអ្នកកាន់តែស៊ីវិល័យ ល្អឯក និងឈានមុខគេក្នុងនាមជាអ្នកបង្កើតស្ទាយថ្មីឥតដែនកំណត់។ លោក ណាអូអាគិ  អ៊ិស៊ិកាវា នាយកគ្រប់គ្រងទូទៅនៃក្រុមហ៊ុន អិន ស៊ី អិច បានមានប្រសាសន៍ថា ដោយមើលឃើញពីបញ្ហាកន្លងមកកើតឡើងចំពោះអតិថិជនដែលជាវម៉ូតូ 𝗦𝗖𝗢𝗢𝗣𝗬 ពីហាងលក់ម៉ូតូដែលមិនមែនចេញពីសាខាផ្លូវការរបស់ ក្រុមហ៊ុន អិន ស៊ី អិច ហុងដា បានជួបប្រទះនូវបញ្ហាគុណភាពជាច្រើន លោកបានស្នើឲ្យអតិថិន សូមអញ្ជើញទៅជាវពីហាងដែលជាសាខាពិតប្រាកដរបស់ក្រុមហ៊ុន អិន ស៊ី អិច។ ដើម្បីធានាថារាល់អតិថិជនរបស់យើងទទួលបានផលិតផល NCX Honda “ពិត” និង “គុណភាព” ល្អឥតខ្ចោះនោះ អតិថិជនរបស់យើងអាចស្វែងរកចំណុចសំខាន់ៗទាំងនេះនៅលើ Honda SCOOPY របស់យើងដូចជា៖ មានស្លាកសញ្ញា NCX នៅលើម៉ូតូ មានបិតស្លាកសញ្ញាសុវត្ថិភាព ដែលអនុលោមទៅតាមបទប្បញ្ញតិ្តស្តង់ដាសុវត្ថិភាពកម្ពុជា បំពាក់ដោយកុងតាក់បើក/បិទភ្លើង ស្របតាមស្តង់ដារសុវត្ថិភាពកម្ពុជា។ ម៉ាស៊ីនមានពណ៍ទឹកប្រាក់ ការធានាជាផ្លូវការរយៈពេល 2 ឆ្នាំ ឬ 24,000 គីឡូម៉ែត្រដោយ N.C.X. ហុងដា សូមជ្រើសរើសផលិតផលរបស់ក្រុមហ៊ុន អិន ស៊ី អិច សម្រាប់អតិថិជនដែលពេញនិយមនូវម៉ូតូអូតូ បែបស៊ីវិល័យ បែបប្រណិត Honda SCOOPY ស៊េរីថ្មីគឺតែងតែជាជម្រើសស័ក្កសមឥតខ្ចោះ។ Honda SCOOPY រចនាថ្មី រួមបញ្ចូលគ្នារវាងសរសៃមាសរាងអក្សរ S ដ៏ល្អឯក បង្កប់ដោយផ្ទៃចំណិតពេជ្រវិញបែប PARANOMIC ឆ្លុះបញ្ចាំងពីភាពស៊ីវិល័យនៃប្រណីតភាពឥតដែនកំណត់ និង រចនាសម្រាប់តែ ព្រះរាជាណាចក្រកម្ពុជាប៉ុណ្ណោះ។ ចំណែកឯ Honda Scoopy ស៊េរី CLUB12 ស្ទាយប្លែកការរចនាថ្មី ដ៏ល្វត់ល្វន់មើលមិនចេះជិនណាយរចនាឡើងបែបអត្តសញ្ញាណរបស់ CLUB12  ដែលបង្ហាញពីភាពឡូយឆាយបែបឥតដែនកំណត់ ស័ក្តិសម និងទំនើបស៊ីវិល័យទាក់ទាញគ្រប់ក្រសែភ្នែកលើដងវិថី។ បំពាក់ជាមួយ Honda Smart Key បង្កើនសុវត្ថិភាព និង ភាពងាយស្រួល ទ្វេរដង មិនចាំបាច់ត្រូវការកូនសោរ។ គួរបញ្ជាក់ដែរថា Honda SCOOPY ស៊េរីថ្មី! ទាំងពីរស៊េរី ក៏បានបំពាក់ម៉ាស៊ីន PGM-FI ជំនាន់ថ្មី សម្រាប់ម៉ូតូ Honda SCOOPY ស៊េរីថ្មីគឺ ៧ពណ៌សម្រាប់ជ្រើសរើស ដែល Scoopy PRESTIGE មានជម្រើស៣ (បី) ពណ៌ដូចជា៖ ពណ៌ស, ពណ៌ខ្មៅ នឹងពណ៌ក្រហម។ ចំណែកឯ Scoopy Club12 មាន ៤ (បួន) ពណ៌មានដូចជា៖ ពណ៌ស នឹង ពណ៌ខៀវ ពណ៌ក្រហម ពណ៌ខ្មៅ។ លោកអ្នកក៏អាចរកទិញ Honda SCOOPY ស៊េរីថ្មី! ទាំងពីរស៊េរីនេះនៅតាមបណ្តាលហាងនានានូវទូទាំងប្រទេស ចាប់ពីថ្ងៃទី ២៤ ខែវិច្ឆិកា ឆ្នាំ២០២៣ នេះតទៅ។ សម្រាប់ព័ត៌មានបន្ថែម៖ 010 922 922 Website: https://www.ncxhonda.com/motorcycles/kh/ACF110CBTR-2CA Website: https://www.ncxhonda.com/motorcycles/kh/ACF110CBTR-3CA	{ "spider_name": "businesscambodia", "scrape_at": "2025-06-14_19:40:15", "date_created": "2023-11-07T07:23:31.988Z", "category": "PR", "views": 493, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
រៀនចង់ដឹកនាំរឿង ការថត និង និពន្ធរឿង ក្រសួងវិចិត្រសិល្បៈកំពុងបើកវគ្គបណ្តុះបណ្តាលឥតគិតថ្លៃ	https://business-cambodia.com/articles/cine-hub	សម្រាប់បងប្អូនដែលកំពុងស្ទើរជំនាញផ្នែក សរសេរអត្ថបទភាពយន្ត ការដឹកនាំរឿង ការថត ការតុបតែងលម្អរឆាក ការកាត់តផ្គុំរូបភាព ការផ្គុំសំឡេង និងបច្ចេកទេសផ្សេងៗទៀតទៅលើការថត ពេលនេះក្រសួងវិចិត្រសិល្បៈ នាយកដ្ឋានសិល្បៈភាពយន្តនិងផ្សព្វផ្សាយវប្បធម៌  រួមជាមួយ មជ្ឍមណ្ឌលបណ្តុះបណ្តាលជំនាញ និងទទួលការ ថតភាពយន្ត នៅកម្ពុជា(CFC) និង Cine Hub  បានត្រៀមបើកវគ្គបណ្តុះបណ្តាល ភាពយន្ត ខ្លីកម្ពុជា (Cambodia Film Lab) នៅពេលឆាប់ៗខាងមុខនេះ។   ចំពោះការផ្តល់ការបណ្តុះបណ្តាលនេះមានគោលបំណងផ្តល់ ឱកាសដល់អ្នកមានទេពកោសល្យ និងឧបនិស្ស័យក្នុងការផលិតភាពយន្ត ដើម្បីចូលរួមពង្រឹងសមត្ថភាព និងបង្កើតធនធានមនុស្សថ្មីៗ ក្នុងវិស័យភាពយន្ត។     ១.សម្រាប់វគ្គបណ្តុះបណ្តាលមានរយៈពេល ៥សប្តាហ៍ គិតចាប់ផ្តើមពីថ្ងៃទី០៦ ខែធ្នូ ឆ្នាំ២០២៣ ៣ សប្តាហ៍ដំបូងសិក្សាតាម online (២ ថ្ងៃក្នុងមួយសប្តាហ៍) ១ សប្តាហ៍សិក្សាផ្ទាល់ជាមួយអ្នកបង្ហាត់ ១ សប្តាហ៍អនុវត្តផ្ទាល់(ការថតភាពយន្តខ្លី)   ២.បេក្ខជនត្រូវមានលក្ខណៈសម្បត្តិដូចខាងក្រោម៖   សញ្ជាតិ ខ្មែរ អាយុចាប់ពី ១៨ឆ្នាំ ដល់៣៥ឆ្នាំ ចេះសរសេរអត្ថបទភាពយន្ត ឬ ប្រលោមលោក ឬ ចេះថតរូប បន្តិចបន្តួច ត្រូវចូលរួមពីថ្ងៃចាប់ផ្តើមដំបូងរហូតដល់ថ្ងៃបញ្ចប់នៃវគ្គបណ្តុះបណ្តាល     កាលបរិច្ឆេទផុតកំណត់ទទួលពាក្យ៖ ម៉ោង ៥ ល្ងាច ថ្ងៃទី២៤ ខែវិច្ឆិកា ឆ្នាំ២០២៣ ហើយដើម្បីចុះឈ្មោះតាម Online សូមចូលទៅកាន់តំណនេះ ៖ http://surl.li/mwuku  ឬអាចបំពេញលើឯកសារជា PDF (http://surl.li/mwupr) ហើយយកទៅដាក់នៅការិយាល័យ Cambodia Film Commission ដែលមានអាស័យដ្ឋានផ្ទះលេខ១២៨ ផ្លូវលេខ២០០ សង្កាត់បឹងរាំង ខណ្ឌដូនពេញ  រាជធានីភ្នំពេញ   រាល់ម៉ោងធ្វើការឬ  ផ្ញើរតាមរយៈអាស័យដ្ឋានអ៊ីម៉ែល contact@cambodia-cfc.org ឬ ទំនាក់ទំនងមកកាន់ទូរស័ព្ទ (តេឡេក្រាម)លេខ ៖ ០១២ ៨៣៣ ៤០២ / ០៧៧ ៣៣៦ ៦៥៤ ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-07T06:07:21.918Z", "category": "ព័ត៌មានថ្មីៗ", "views": 800, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ចង់ចេះជប៉ុនទេ? កន្លែង១នេះ កំពុងតែបើករៀនភាសាជប៉ុនដោយឥតគិតថ្លៃសម្រាប់អ្នកមិនចេះសោះ	https://business-cambodia.com/articles/study-japan-online	ចំពោះបងប្អូនប្រជាជនខ្មែរ ដែលចង់ចេះភាសាជប៉ុនបន្ថែមប៉ុន្តែតែពុំមានពេលវេលាគ្រប់គ្រាន់ សម្រាប់ការរៀននៅថ្នាក់ផ្ទាល់ឬពុំមានលទ្ធភាពបង់ប្រាក់ដើម្បីសិក្សាភាសាបន្ថែម សូមកុំបារម្ភទៀត ព្រោះនាពេលនេះវិទ្យាស្ថានកម្ពុជាបច្ចេកវិទ្យាជប៉ុនកំពុងតែបើកបង្រៀនភាសាជប៉ុនតាមអនឡាញដោយឥតគិតថ្លៃ។ សម្រាប់លោកដែលចង់ចេះភាសាជប៉ុនបន្ថែមទៀត ឬអ្នកមិនទាន់ចេះសោះអាចមកសាកល្បងសិក្សាភាសាជប៉ុនជាមួយវិទ្យាស្ថានកម្ពុជាបច្ចេកវិទ្យាជប៉ុនបានដោយឥតគិតថ្លៃ។ ម៉ោងសិក្សាតាមប្រព័ន្ធអនឡាញរៀងរាល់ថ្ងៃ ចន្ទ ពុធ សុក្រ វេនព្រឹក ម៉ោង១០:១០-១១:៤០ វេនរសៀល ម៉ោង០១:៣០-០៣:០០ វេនយប់ ម៉ោង០៧:១០-០៨:៤០ សូមបញ្ជាក់ថា បើសិនសិក្សានុសិស្សចាប់អារម្មណ៍ចង់រៀនភាសាជប៉ុនអាចទំនាក់ទំនងទៅកាន់លេខទូរស័ព្ទ 017-403-932/ 096-324-2511 សូមចុចលីងនេះដើម្បីចុះឈ្មោះ https://forms.gle/dkf4zk2Mtm3ca5EKA តេឡេក្រាម https://t.me/luxury_CIJT ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:15", "date_created": "2023-11-07T05:54:14.461Z", "category": "ព័ត៌មានថ្មីៗ", "views": 914, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
សេដ្ឋីទ្រព្យ២ពាន់លានដុ.ល្លារ ប្រាប់ថាពេលរើសបុគ្គលិកអាយុជាង២០ ឱ្យធ្វើការ ត្រូវមើលលើរឿងនេះ	https://business-cambodia.com/articles/hiring-empoyee-gen-z-by-this-one-green-flag-	លោក Daniel Lubetzky ជាមហាសេដ្ឋីទ្រព្យ២ពាន់លានដុល្លារនិងជាស្ថាបនិកនៃ Kind Snacks បាននិយាយនៅលើកម្មវិធីទូរស្សន៍អាមេរិក “Shark Tank” ថា នៅពេលដែលលោកជ្រើសរើសបុគ្គលិក ដើម្បីឱ្យធ្វើការងារ បេក្ខជនទាំងនោះនឹងត្រូវលោកមើលលើ សមត្ថភាពនៃការឆ្លុះបញ្ចាំងខ្លួនឯងរបស់ពូកគេប៉ុណ្ណោះជាពិសេសសម្រាប់ក្រុមមនុស្ស GEN-Z ដែលមានវ័យជាង២០ឆ្នាំឡើងទៅ។ នេះបើយោងតាមការចុះផ្សាយរបស់ CNBC ។   នៅក្នុងកម្មវិធីនោះ Lubetzky បាននិយាយថា “ប្រសិនបើមនុស្សម្នាក់នោះអាចឆ្លុះបញ្ចាំងខ្លួនឯងបាន គេងាយនឹងរីកចម្រើនណាស់ ប៉ុន្តែប្រសិនជាមិនមានជំនាញនេះទេវានឹងពិបាកទៅៗក្នុងជីវិតផ្ទាល់ខ្លួននិងអាជីពការងាររបស់ពួកគេ” ។    ដោយឡែកសម្រាប់ការសម្ភាសន៍ការងារជាមួយបុគ្គលិកប្រភេទ GEN-Z លោកនឹងសួរអំពីការបរាជ័យកន្លងមក និងអ្វីដែលបេក្ខជន មិនសូវពូកែ ហើយចម្លើយរបស់ពួកគេនឹងអាចឱ្យអ្នកសម្ភាសន៍វាយតម្លៃទៅលើបេក្ខជននូវរបៀបដែលបេក្ខជនចេះ មើលឃើញឱកាស និងដោះស្រាយបញ្ហាដោយរបៀបណាបាន។ លោក Lubetzky បានបន្ថែមថាទាំងនោះនឹងបង្ហាញពីការទទួលខុសត្រូវ សមត្ថភាពក្នុងការរៀនពីកំហុសរបស់អ្នក និងការប្តេជ្ញាចិត្តដើម្បីកែលម្អខ្លួនឯងរបស់បេក្ខជន។   ក្រៅពីនេះលោកបានលើកឧទាហរណ៍ថាសម្រាប់លោកផ្ទាល់គឺមានទម្លាប់ឆ្លុះបញ្ចាំងចំពោះខ្លួនឯងតាមរយៈការធ្វើសមាធិម្នាក់ឯងចំនួន១០នាទីជារៀងរាល់ថ្ងៃ ហើយចោទជាសំណួរមកកាន់ខ្លួនឯងដូចជា៖ តើខ្ញុំចង់ក្លាយជាអ្វី? តើខ្ញុំដោះស្រាយទំនាក់ទំនងរបស់ខ្ញុំជាមួយក្រុមការងាររបស់ខ្ញុំដោយរបៀបណា? តើខ្ញុំដោះស្រាយបញ្ហាខ្លួនឯងដោយរបៀបណា? តើខ្ញុំនឹងធ្វើសកម្មភាពឲ្យជាប់លាប់ជាមួយនឹងការងារដែលខ្ញុំកំពុងនិងធ្វើដែរឬទេ?   បន្ថែមពីនេះអ្នកស្រាវជ្រាវនៃ Columbia Business School Juliette  បាននិយាយថា ជំនាញឆ្លុះបញ្ចាំងខ្លួនឯង មានប្រយោជន៍បំផុតនៅពេលដែលព្រោះវាអាចឱ្យយើង ឆ្លើយតបទៅនឹងបញ្ហាអវិជ្ជមាន ជាច្រើននៅក្នុងជីវិតរបស់យើងយ៉ាងល្អ ហើយវានឹងអាចជួយឱ្យយើងបើកចិត្តទទូលការរិះគន់ក្នុងន័យកែលម្អបានដោយមិនស្ទាក់ស្ទើរនោះឡើយ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:15", "date_created": "2023-11-07T04:58:43.896Z", "category": "ភាពជាអ្នកដឹកនាំ", "views": 278, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
កុំរស់ពឹងតែប្រាក់ខែ! ចង់ក្លាយជាអ្នកមានចំណូ.លច្រើនគួរធ្វើរឿងធំៗទាំងនេះ ដើម្បីបង្កើនប្រភពលុ.យ	https://business-cambodia.com/articles/salary-and-skill-income-to-be-rich-	ប្រាក់ខែ៣០០-៥០០ដុល្លារ អាចថាច្រើនគួរសមល្មមរស់នៅសម្រាប់បងប្អូនមួយចំនួន ប៉ុន្តែប្រហែលជាមិនអាចឱ្យយើងសន្សំធ្វើអ្នកមានបានទេ។ ដូច្នេះនេះជំនួសឱ្យការធ្វើការពឹងប្រាក់តែមួយមុខ បងប្អូនអាចងាកមកដាំសរសរធំៗទាំងនេះ ដើម្បីចាក់គ្រឹះបង្កើនប្រភពលុយឱ្យខ្លួនឯងរកចំណូលឱ្យបានច្រើននៅពេលនេះនិងទៅអនាគត៖   ១/. ប្រើពេល៣ខែរៀនជំនាញចំណូលខ្ពស់   ប្រើពេល២ម៉ោងជារៀងរាល់ថ្ងៃ ផ្តោតលើការរៀនជំនាញចំណូលខ្ពស់ កសាងចំណេះដឹងដែលជាក់លាក់មួយ ដែលអ្នកអាចប្រើប្រាស់បាន។ ចាប់ផ្តើមពីការរើសជំនាញ១ ដូចជាជំនាញលក់ ជំនាញលើឌីជីថល ជំនាញធ្វើទីផ្សារជាដើម ដែលអាចរៀនតាមអ៊ីនធើណេតដោយខ្លួនឯង វគ្គបណ្តុះបណ្តាលសិក្ខាសាលា វគ្គសិក្សាខ្លីៗ ដោយអនុវត្តឱ្យជាប់លាប់បាន៣ខែ ពីថ្នាក់រៀនមូលដ្ឋានគ្រឹះ រហូតបង្កើតបានជាចំណេះដឹង និងអភិវឌ្ឍទៅជាជំនាញកម្រិតខ្ពស់។   ២/. បង្កើតសង្គមឱ្យខ្លួនឯង   បង្កើតសង្គមដ៏តូចមួយសម្រាប់ខ្លួនឯងដើម្បីអភិវឌ្ឍន៍ខ្លួន ដោយជ្រើសរើសមិត្ត៣នាក់ នៅក្នុងសង្គមការងារដែលអ្នកអាចទុកចិត្តបាន ជាបុគ្គលដែលយើងនិយាយពីរឿងជំនាញ ហិរញ្ញវត្ថុ ការរកស៊ី ឬចំណេះដឹងវិនិយោគជាដើម។ បន្ថែមពីនេះក្រៅអំពីមានមិត្តគុណភាពហើយ គួរប្រើជំនាញទាញចំណូលបន្ថែម ឬស្វែងយល់ពីការចាប់ផ្តើមអាជីវកម្ម ដើម្បីត្រួសត្រាយផ្លូវសម្រាប់អនាគតបាន។   ៣/. ភ្ញាក់ពីគេងលឿន   មនុស្សជាច្រើនខ្លាចការភ្ញាក់ពីព្រលឹម និងអ្នកខ្លះមិនទម្លាប់ភ្ញាក់ពីព្រលឹមព្រោះជាប់ធ្វើការដល់យប់ជ្រៅ។ ប៉ុន្តែទម្លាប់នេះជួយសន្សំសំចៃពេលវេលាអ្នកបាន៣ម៉ោងមុនពេលថ្ងៃថ្មីរបស់យើងចាប់ផ្តើម ប្រសិនជាយើងក្រោកនៅម៉ោង៥ព្រឹក ហើយវាល្អបំផុតដល់សុខភាពខួរក្បាល។ បណ្តុះទម្លាប់ទាំងនេះដើម្បីមានសុខភាពល្អ ដូចជាការរៀបកន្លែងគេងក្រោយក្រោកពីដំណេក ទទួលទឹកឱ្យបានគ្រប់គ្រាន់ ឬអានឱ្យបាន៥០ទំព័រក្នុង១ថ្ងៃ។   ៤. ស្រឡាញ់ខ្លួនឯងឱ្យច្រើនៗ   របៀបដែលអ្នកមើលថែខ្លូនឯង គឺជារបៀបដែលអ្នកដទៃមើលមកអ្នក ស្រឡាញ់ខ្លួនឯង បង្កើតទំនុកចិត្តដល់ខ្លួនឯង បង្ភាញជំនឿជាក់លើការងារដែលយើងធ្វើ ដោយទទូលទានអាហារដែលមិនប៉ះពាល់សុខភាព ស្លៀកពាក់សមរម្យ មានក្លិនខ្លួនល្អ  ហាត់ប្រាណ និងចុះចំណោមសង្គមបានល្អប្រសើរ។   ជាការពិតការបង្កើនប្រភពចំណូលមានច្រើនផ្លូវបន្ថែមទៀត ដែលយើងគ្រប់គ្នាសុទ្ធតែអាចប្រឹងប្រែងរកបានតាមរយៈការបង្កើតចំណេះដឹងលើជំនាញណាមួយដែលយើងពេញចិត្ត អភិវឌ្ឍជំនាញមួយនោះពីមូលដ្ឋានគ្រឹះរហូតក្លាយជាកម្រិតជំនាញ ស្វែងរកដៃគូដែលអាចឱ្យយើងរីកចម្រើនបាន មានទម្លាប់រស់នៅល្អស្រឡាញ់ពេលវេលា បង្កើនទំនុកចិត្តនិងបន្ថែមគុណភាពជីវិត៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:15", "date_created": "2023-11-07T04:57:17.123Z", "category": "ភាពជាអ្នកដឹកនាំ", "views": 1175, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
បណ្ឌិត តាន់ មុនីវណ្ណ ប្រាប់ចំៗប្រា.ក់ខែខ្ទង់ ២៥០$ ចង់ឲ្យកើនទ្វេដង ត្រូវអ្វីរឿងធំៗ៤នេះ ជាបន្ទាន់	https://business-cambodia.com/articles/tan-munyvann-tell-4-tips	«ធ្វើការយូរហើយ គ្មានសល់អី ដុះតែក្បាលពោះ» នេះគឺជាសម្តីដ៏ពេញនិយមមួយដែលយើងតែងឮចេញពីមាត់បុគ្គលិកមួយចំនួនចំអន់គ្នាលេង ប៉ុន្តែវាអាចជារឿងពិត។ ក្នុងនោះឯកឧត្តមបណ្ឌិត តាន់ មុនីវណ្ណ បានប្រាប់គន្លឹះសំខាន់ធំៗ៤ អាចឲ្យអ្នកកើនប្រាក់ខែ ប្រាក់ចំណូលទ្វេដង៖   ១/. រៀនឱ្យចេះពីរបៀបទំនាក់ទំនង៖ របៀបធ្វើទំនាក់ទំនងសង្គមវាពិតជាសំខាន់ណាស់ ពីព្រោះសង្គមនឹងផ្ដល់ឱកាសដល់មនុស្សដែលមានទំនាក់ទនងល្អជាមួយអ្នកដទៃ។ ចំណេះដឹងជាច្រើនទៀតក៏កើតឡើងតាមរយៈការចែករំលែកគ្នាទៅវិញទៅមកផងដែរ។ តែយើងត្រូវប្រាកដថា ជាទំនាក់ទំនងគុណភាពអាចជួយជ្រោមជ្រែងគ្នាបាន ពុំមែនមនុស្សគិតតែរឿង ដើរលេង ផឹកស៊ីអត់ប្រយោជន៍ទេ ព្រោះចួនកាលពួកគេអាចទាញយើងទៅបាន បើយើងស្មារតីនៅខ្សោយ។    ២/. រៀនភាសារបន្ថែម៖ យើងដឹងស្រាប់ហើយថាភាសារពិតជាមានសារៈសំខាន់ណាស់សម្រាប់សង្គមបច្ចុប្បន្នក្នុងការទំនាក់ទំនងគ្នាទៅវិញទៅមក។ លើសពីនេះប្រសិនបើអ្នកចេះភាសាផ្សេង ក្រៅពីភាសាកំណើត នោះឱកាសការងាររបស់អ្នកខ្ពស់ជាងអ្នកផ្សេងទៀត។    ជាក់ស្តែង លោកបណ្ឌិត គីម ហ៊ាង ក៏បានមានប្រសាសន៍ផងដែរថា ភាសាដែលសំខាន់ជាងគេនៅក្នុងសេដ្ឋកិច្ចទីផ្សារសេរីក្នុងពេលបច្ចុប្បន្ននេះ និងក្នុងរយៈពេល ៥០ឆ្នាំទៅមុខទៀតគឺ ភាសារអង់គ្លេស និងភាសារចិន។ លោកបានលើកឧទាហរណ៍ថា ស៊ីងហ្គាពួរខ្លាំងដោយសារប្រព័ន្ធអប់រំគេខ្លាំង ប្រជាជនរបស់ស៊ីងហ្គាពួរ ម្នាក់ចេះនិយាយ ៣ ភាសារយ៉ាងតិច ហើយប្រជាជនម៉ាឡក៏ដូចគ្នាដែរ ។   ៣/. មើលគំរូ៖ តាមប្រសាសន៍លើកឡើងរបស់លោកបណ្ឌិត តាន់ មុនីវណ្ណ ដើម្បីជោគជ័យនៅក្នុងជីវិតអាជីពការងារ យុវជនគួរតែសម្លឹងរកមើលបុគ្គលជោគជ័យណាម្នាក់យកធ្វើជាគំរូសម្រាប់ខ្លួនឯង។ បុគ្គលទាំងនោះអាចជា បុគ្គលិកឆ្នើម ឬពាណិជ្ជករដ៏ពូកែណាម្នាក់។ បើតាមការបញ្ជាក់របស់លោកបណ្ឌិត នៅពេលដែលយើងស្រឡាញ់វិជ្ជាជីវៈអ្វីមួយ យើងក៏ត្រូវសម្លឹងរកមើលបុគ្គលគំរូណាមួយដើម្បីដើរតាម។   ៤/. យល់ដឹងពីរបត់សង្គម៖ នៅត្រង់ចំណុចនេះគឺឱ្យយើងចេះចូលរួមកម្មវិធីសង្គមនានា ដើម្បីឱ្យយើងដឹង និងយល់ពីសង្គមកាន់តែច្រើន ជាងនេះទៅទៀតវាក៏បានធ្វើឱ្យយើងទទួលបានចំណេះដឹង និងបទពិសោធន៍ថ្មីជាច្រើនបន្ថែមទៀត។ មួយវិញទៀតនោះ គឺទាមទារឱ្យយើងអាចយល់បានថាបច្ចុប្បន្ននេះសង្គមនៅត្រង់ចំណុចណា និងវិវត្តន៍ទៅណា។   យ៉ាងណាមិញ ឯកឧត្តមបណ្ឌិត តាន់ មុនីវណ្ណ លើកឡើងនូវ ៤ចំណុចខាងលើនេះ គឺផ្ដោតសំខាន់បំផុតទៅលើ ការអភិវឌ្ឃន៍ខ្លួនឯង និងការកសាងខ្លួនឯងឱ្យមានសមត្ថភាពលើសមុន ដូចមានពាក្យមួយឃ្លាពោលថា៖ «ចំណូលរបស់អ្នកមិនលើសពីកម្រិតសមត្ថភាពរបស់អ្នកទេ»៕   អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» បើកទទួលការកក់ហើយ តម្លៃពិសេសត្រឹម ១០$ ប៉ុណ្ណោះ។ កក់តាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:15", "date_created": "2023-11-07T04:56:45.196Z", "category": "ភាពជាអ្នកដឹកនាំ", "views": 1043, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
សម្ដេច ហ៊ុន ម៉ាណែត ជំរុញក្រសួងដែនដីចុះធ្វើបណ្ណកម្មសិទ្ធិដីធ្លីជូនពលរដ្ឋឲ្យបានលឿន ខណៈបច្ចុប្បន្ននៅសល់ ៥ លានក្បាលដី	https://business-cambodia.com/articles/government-and-land	សម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជា បានជំរុញឲ្យក្រសួងរៀបចំដែនដី នគរូបនីយកម្ម និងសំណង់ ត្រូវចាត់វិធានការធ្វើយ៉ាងណាចុះវាស់វែង និងធ្វើបណ្ណកម្មសិទ្ធដីធ្លីជូនពលរដ្ឋឲ្យបានឆាប់ ដើម្បីឲ្យពួកគាត់អាចយកទៅប្រើប្រាស់តាមតម្រូវការរៀងៗខ្លួន ខណៈបច្ចុប្បន្ននៅសល់ប្រមាណ ៥ លានក្បាលដីទៀត។ ការលើកឡើងរបស់សម្ដេចនេះត្រូវបានធ្វើនៅក្នុងឱកាសអញ្ជើញចុះជួបសំណេះសំណាលជាមួយនឹងបងប្អូនកម្មករ និយោជិតនៅខេត្ដព្រះសីហនុ នាថ្ងៃទី៧ ខែវិច្ឆិកា ឆ្នាំ២០២៣។     ថ្លែងនៅក្នុងពិធីខាងលើសម្ដេចធិបតីនាយករដ្ឋមន្ដ្រីបានមានប្រសាសន៍បញ្ជាក់យ៉ាងដូច្នេះថា “ក្រសួងដែនដីធ្វើម៉េចជំរុញនយោបាយរបស់យើង។ ពីដើមឡើយពលរដ្ឋដែលមានកម្មសិទ្ធិដីធ្លីមុនសង្រ្គាមមិនសូវមានទេ ភាគច្រើនប្រជាពលរដ្ឋមានសិទ្ធិកាន់កាប់ប្រើប្រាស់ អាស្រ័យផលតែប៉ុណ្នឹងទេ តែបើឲ្យគាត់មានកម្មសិទ្ធិឯកជនអាចលក់ដូរបន្ដ ដាក់យកធ្វើអី អត់មានទេ។ យើងចាប់ផ្ដើមរុញច្រានមក ហើយជាពិសេស កាលពីឆ្នាំ២០១១ សម្ដេចតេជោបានដាក់ចេញគោលនយោបាយវាស់វែងដីធ្លី គោលនយោបាយចាស់ សកម្មភាពថ្មី យើងវាស់វែងបានច្រើនដីធ្លីហើយយើងបន្ដទៀត ឥឡូវនៅសល់ដែលយើងវាស់ហើយជាង ៧ លានក្បាលដី ដោយសារយើងចាប់ផ្ដើមបញ្ចេញក្បាលដីត្រូវវាស់បន្ថែម យើងបញ្ចេញ ២ លាន នៅសល់ ៥ លានក្បាលដីទៀតដែលត្រូវចាត់វិញធានការ ដើម្បីចេញធ្វើយ៉ាងម៉េចជំរុញកិច្ចការងារនេះឲ្យហើយ”។     សម្ដេចធិបតីបន្ដថា ឥឡូវក្រសួងដែនដី ឯកឧត្ដម សាយ សំអាល់ បានដាក់ចេញគោលការណ៍យុទ្ធសាស្រ្ដ ខ្ញុំបានចាឯកភាព ប្រើប្រាស់កម្លាំងសរុបទាំងពីថ្នាក់កណ្ដាល ទាំងថ្នាក់ខេត្ដដើម្បីធ្វើយ៉ាងណាចុះមកបែងចែកឲ្យបងប្អូនបណ្ណកម្មសិទ្ធគាត់យកទៅប្រើប្រាស់ ឲ្យលឿនកុំឲ្យកក់ស្ទះ។     សូមជម្រាបផងដែរថា កាលពីពេលថ្មីៗកន្លងទៅ ឯកឧត្ដម សាយ សំអាល់ រដ្ឋមន្ដ្រីក្រសួងរៀបចំដែន នគរូបនីយកម្ម និងសំណង់ ក៏បានជំរុញឲ្យមន្រ្ដីដែលពាក់ព័ន្ធ មន្ទីររៀបចំដែនដី តាមបណ្ដាលខេត្ដត្រូវចុះបញ្ជីដីធ្លី និងចេញបណ្ណកម្មសិទ្ធិជូនប្រជាពលរដ្ឋឲ្យបានឆាប់រហ័ស ព្រោះការចុះបញ្ជីដីធ្លីនេះគឺជាការផ្ដល់នូវសិទ្ធិសុវត្ថិភាពតាមផ្លូវច្បាប់ និងការផ្តល់តម្លៃដីធ្លីជូនប្រជាពលរដ្ឋផងដែរ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-07T04:55:56.808Z", "category": "អចលនទ្រព្យ", "views": 314, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
សោកស្ដាយ! ក្រុមហ៊ុនជួលការិយាល័យធំ១នៅអាមេរិក ដាក់ពាក្យការពារក្ស័.យធន ជាមួយបំណុ.លជាង៥០ពាន់លា.ន$	https://business-cambodia.com/articles/wework-usa-file-for-bankruptcy	WeWork ដែលជាក្រុមហ៊ុនដាក់ជួលការិយាល័យដ៏ធំមួយនៅទីក្រុងញូវយ៉ក សហរដ្ឋអាមេរិក បានដាក់ពាក្យសុំសិទ្ធិការពារក្ស័យធនជំពូកទី១១ ទៅកាន់តុលាការ ព្រមជាមួយនឹងបំណុលរាប់ចាប់តាំងពី១០ពាន់លានដុល្លារ រហូតដល់ខ្ទង់៥០ពាន់លានដុល្លារ។   ប្រភពពី CNBC បានឱ្យដឹងថាកាលពីឆ្នាំ២០១៩ ក្រោមការដឹកនាំនៃធនាគារ Softbank របស់លោក Masayoshi Son ក្រុមហ៊ុន WeWork អាចរក្សារតម្លៃប្រហែល ៤៧ពាន់លានដុល្លារ ហើយក្រុមហ៊ុនបានប្រឈមនឹងបញ្ហាបរាជ័យក្នុងការផ្សព្វផ្សាយជាសាធារណៈចាប់តាំងពីពេលនោះមក។ លើសពីនោះនៅក្នុងរយៈពេលប៉ុន្មានឆ្នាំចុងក្រោយ WeWork បានរងនូវការដួលរលំនៃសាជីវកម្មដ៏ធំបំផុតមួយនៅក្នុងប្រវត្តិសាស្រ្តអាមេរិក។   បញ្ហាជំងឺរាតត្បាតបានបន្ថែមបន្ទុកឱ្យ WeWork កាន់តែធ្ងន់ថែមទៀត បន្ទាប់ពីក្រុមហ៊ុនសហការជាច្រើនបានសម្រេចចិត្តឈប់ជួលការិយាល័យរបស់ខ្លួនជាបន្តបន្ទាប់។ ហើយការធ្លាក់ចុះនៃសេដ្ឋកិច្ចក៏បានធ្វើឱ្យក្រុមហ៊ុនដែលជាអតិថិជនរបស់ WeWork ជាច្រើនបានបិទទ្វារបន្តកន្ទុយគ្នាផងដែរ។   គួររំលឹកផងដែរថា WeWork គឺជាក្រុមហ៊ុនជួលការិយាល័យរាប់លានហ្វីតការ៉េក្នុង ៧៧៧ទីតាំងនៅជុំវិញពិភពលោក។ ហើយការប្រកាសសុំសិទ្ធិការពារក្ស័យធននេះ គឺដំណើរការតែនៅទីតាំងសហរដ្ឋអាមេរិក និងកាណាដាប៉ុណ្ណោះ។   ទន្ទឹមនោះនោះលោក Adam Neumann ដែលជាសហស្ថាបនិក WeWork ព្រមទាំងជាអតីតនាយកប្រតិបត្តិផ្ទាល់ បានថ្លែងនូវសេចក្ដីសោកស្ដាយ ជាមួយនឹងទឹកមុប្រកបដោយការឈឺចាប់ជាខ្លាំង ព្រោះរូបលោក បានត្រឹមឈរមើលក្រុមហ៊ុនដ៏ធំមួយនេះប្រឈមជាមួយនឹងការដួលរលំ ដោយមិនអាចលូកដៃជួយដោះស្រាយអ្វីបានទាល់តែសោះ។    យ៉ាងណាមិញស្របពេលនៃដំណើរការនៃការសុំសិទ្ធិការពារក្ស័យធននេះ នាយកប្រតិបត្តិ WeWork លោក Devid Tolley បានធ្វើសេចក្ដីថ្លែងអំណរគុណទៅកាន់ដៃគូសហការផ្នែកហិរញ្ញវត្ថុ ដែលបានរួមគ្នាពង្រឹងរចនាសម្ព័ន្ធដើមទុន។ ហើយលោកបានសន្យាថានឹងខិតខំពន្លឿនដំណើរការនេះតាមកិច្ចព្រមព្រៀងគាំទ្ររចនាសម្ព័ន្ធឡើងវិញ ដោយប្ដេជ្ញាចិត្តក្នុងការវិនិយោគលើផលិតផល សេវាកម្មរបស់ WeWork និងក្រុមហ៊ុនបុគ្គលិកលំដាប់ពិភពលោក ដើម្បីគាំទ្រសហគមន៍របស់ខ្លួន។   សូមជម្រាបផងដែរថា ក្រោយការប្រកាសសុំសិទ្ធិការពារក្ស័យធន បានធ្វើឱ្យរង្គោះរង្គើរដល់ទីផ្សារភាគហ៊ុនរបស់ WeWork គួរសម។ ខណៈភាគហ៊ុន WeWork បានធ្លាក់ចុះដល់កម្រិតទាបប្រហែល ១០សេន ហើយកំពុងជួញដូរនៅប្រហែល 83 សេន មុនពេលភាគហ៊ុនត្រូវបានផ្អាកកាលពីថ្ងៃចន្ទ៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:15", "date_created": "2023-11-07T04:28:44.105Z", "category": "ហិរញ្ញវត្ថុ", "views": 174, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ចង់បើកអាជីវកម្ម គួរតែមើលលើរឿង៥នេះសិន ចាំសម្រេចចិត្ត ចៀសវាងជួបហានិភ័យ	https://business-cambodia.com/articles/how-to-start-a-business	ការចាប់ផ្តើមអាជីវកម្មគឺជាបទពិសោធន៍ដ៏ធំមួយនៅក្នុងជីវិត ក៏អាចជារង្វាន់ដ៏ធំបំផុតមួយដែលអ្នកអាចសាងភាពមានបានផងដែរ។ ប៉ុន្តែតើអ្នកចាប់ផ្តើមនៅឯណា? មែនទៅមានវិធីជាច្រើនណាស់ក្នុងការបង្កើតអាជីវកម្មនីមួយៗ។ យោងតាមការដកស្រងចេញពីគេហទំព័រ forbes បានបង្ហើបតិចនិចមួយចំនួន ឲ្យលើកអ្នកយកទៅពិចារណាមុនសម្រេចចិត្តចាប់ផ្ដើមអាជីវកម្មក្នុងក្ដីស្រមៃ៖   ១. មានគំនិត   ដំបូងបំផុត អ្នកត្រូវមានគំនិតសិនថាចង់លក់អ្វី ឬចង់ផ្ដល់សេវាកម្មអ្វី? ហើយអ្នកត្រូវដឹងថា អាជីវកម្មនេះគួរចូលក្នុងទីផ្សារណាដែរ។ បន្ទាប់មក អ្នកត្រូវធ្វើការស្រាវជ្រាវបន្ថែមថា បច្ចុប្បន្ន តើមានក្រុមហ៊ុន ឬម៉ាកណាខ្លះនៅក្នុងទីផ្សារ? ប្រសិនបើគំនិតអាជីវកម្មអ្នក អាចផ្តល់អ្វីមួយដែលអាជីវកម្មផ្សេងទៀតនៅក្នុងទីផ្សារបច្ចុប្បន្នមិនមាន នោះគំនិតអាជីវកម្មរបស់អ្នកអាចផ្តល់តម្លៃថ្មីមួយ។   ២. មានផែនការអាជីវកម្ម   បន្ទាប់ពីមានគំនិតហើយ អ្នកត្រូវសួរខ្លួនឯងនូវសំណួរមួយចំនួន៖   តើអាជីវកម្មរបស់អ្នកមានគោលបំណង និងចក្ខុវិស័យអ្វី?   តើនរណាជាអតិថិជនអ្នក?   តើគោលដៅធំបំផុតរបស់អ្នកជាអ្វី?   តើអ្នករកប្រភពហិរញ្ញវត្ថុដើម្បីផ្គត់ផ្គង់អាជីវកម្មយ៉ាងដូចម្តេច?   ដើម្បីឆ្លើយសំណួរទាំងនេះ អ្នកគួរសរសេរផែនការអាជីវកម្ម។ ហើយនៅពេលសរសេរផែនការអាជីវកម្មនោះ អ្នកត្រូវធ្វើការស្រាវជ្រាវអំពីទីផ្សារ(Market Research) ដើម្បីឱ្យយល់ច្បាស់ពីអតិថិជនរបស់អ្នក ពោលគឺអំពីតម្រូវការ,ចំណង់ចំណូលចិត្ត និងអាកប្បកិរិយារបស់ពួកគេ។ ទន្ទឹមនេះ អ្នកក៏ត្រូវសិក្សាអំពី ដៃគូប្រកួតប្រជែងនៅក្នុងទីផ្សារ ដើម្បីឱ្យអ្នកដឹងពីរបៀបធ្វើឱ្យអាជីវកម្មខ្លួនមានលក្ខណៈខុសប្លែកពីគូប្រជែង។   ៣. មានផែនការហិរញ្ញវត្ថុសម្រាប់អាជីវកម្ម   ការចាប់ផ្តើមអាជីវកម្មគឺត្រូវចំណាយលុយ ដូច្នេះអ្នកត្រូវដឹងពីហិរញ្ញវត្ថុដើម្បីទ្រទ្រង់ការចំណាយ ពោលគឺរកហិរញ្ញប្បទានពីវិនិយោគិន ឬខ្ចីប្រាក់ជាដើម។ ជាមួយគ្នាដែរ អ្នកត្រូវដឹងថាត្រូវការចំណាយប៉ុន្មានសិន។   ៤. ក្រុមការងារ   សម្រាប់អាជីវកម្មមួយដែលទើបតែចាប់ផ្តើម វាពិតជាមានសារៈសំខាន់ខ្លាំងណាស់ក្នុងការកសាងក្រុមការងារមួយ ដែលមានចក្ខុវិស័យ និងគោលដៅរួមគ្នា ទើបអាចដើរទៅមុខជាមួយគ្នាបាន។ សម្រាប់អាជីវកម្មថ្មី អ្នកត្រូវកំណត់គម្លាតជំនាញរបស់សមាជិកនីមួយៗក្នុងក្រុមការងាររបស់អ្នក ដើម្បីស្វែងរកជំនាញដែលក្រុមការងារខ្វះខាត មកបំពេញបន្ថែម។ ធ្វើដូចនេះ សមាជិកក្រុមការងារសុទ្ធសឹងតែមានតួនាទី និងទំនួលខុសត្រូវដោយផ្អែកលើជំនាញរៀងៗខ្លួន។   ៥. ស្រាវជ្រាវដៃគូប្រកួតប្រជែង និងទីផ្សាររបស់អ្នក   សហគ្រិនភាគច្រើនចំណាយពេលច្រើនលើផលិតផលរបស់ពួកគេជាជាងធ្វើដើម្បីស្គាល់ការប្រកួតប្រជែង។ បន្ទាប់មកធ្វើការវិភាគ SWOT ពាក្យនេះតំណាងឲ្យភាពខ្លាំង ចំណុចខ្សោយ ឱកាស និងការគំរាមកំហែង។ ការធ្វើការ វិភាគ SWOT បង្ហាញឲ្យលោកអ្នកមើលការពិតអំពីរបៀបដែលផលិតផល ឬគំនិតរបស់អ្នកអាចដំណើរការបានយ៉ាងដូចម្ដេច ប្រសិនបើយកទៅទីផ្សារ ។ គំនិតអាជីវកម្មរបស់អ្នកអាចមានភាពទន់ខ្សោយមួយចំនួនដែលអ្នកមិនបានពិចារណា ឬអាចមានឱកាសមួយចំនួនដើម្បីកែលម្អផលិតផលរបស់ដៃគូប្រកួតប្រជែង៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-07T03:41:36.837Z", "category": "កំពូលអ្នកលក់", "views": 1029, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ត្រៀម CV ! នៅថ្ងៃទី ១០-១១ ខាងមុខនេះ ធនាគារធំៗ ១០នៅស្រុកខ្មែរ មានរើ.សបុគ្គលិកជាច្រើននាក់នៅកន្លែងតែ១ ដា.ក់ភ្លាមសម្ភាសន៍ភ្លាម	https://business-cambodia.com/articles/five-bank-	ឱកាសមាស ឱកាសប្រាក់សម្រាប់បងប្អូនដែលកំពុងត្រូវការស្វែងរកការងារធ្វើ ជាពិសេសសម្រាប់បងប្អូនដែលមានបំណងនិងក្តីស្រមៃចង់ធ្វើការនៅក្នុងធនាគារ នៅថ្ងៃទី ១០ -១១ ខែវិច្ឆកា ឆ្នាំ ២០២៣ ខាងមុខនេះ ទីភ្នាក់ជាតិមុខរបរសហការជាមួយក្រសួងការងាររៀបចំពិព័រណ៍ខ្នាតធំប្រចាំឆ្នាំ ២០២៣ ដោយផ្តល់ឱកាសការងារជាង ២ម៉ឺនកន្លែង ជាមួយនឹងក្រុមហ៊ុននិងសហគ្រាសជាង ១៥០ ។ ជាពិសេសក៏មានធនាគារធំៗចំនួន ១០ ចូលរួមជ្រើសរើសបុគ្គនៅថ្ងៃតែមួយ កន្លែងតែមួយក្នុងកម្មវិធីពិព័រណ៍នេះផងដែរ។ ធនាគារធំៗទាំង ១០ នោះរួមមាន ៖   ធនាគារកាណាឌីយ៉ា ធនាគារព្រីនស៍ ធនាគារ WOORI ធនាគារ KB Prasac ធនាគារ FTB ធនាគារវីង ធនាគារ APD  ធនាគារ BIDC  ធនាគារកាថេ យូណៃធីត ធនាគារ ហុង លីអុង     ដូច្នេះសម្រាប់បងប្អូនដែលកំពុងរកការងារធ្វើ ត្រៀមយកពាក្យទៅដាក់បានក្នុងពិព័រណ៍ដ៏ធំមួយនេះនៅ អគារពិព័រណ៍កោះពេជ្រ ដាក់ពាក្យភ្លាមសម្ភាសន៍ភ្លាមជាមួយជម្រើសការងារជាច្រើនសម្បូរបែប ព្រោះក្រៅពីធនាគារធំៗទាំង ៥នេះ ក៏មានក្រុមហ៊ុនផ្សេងៗទៀតកំពុងត្រូវការរើសបុគ្គលិកផងដែរ មានទាំងក្រុមហ៊ុនយានយន្ត ក្រុមហ៊ុនអាកាសចរណ៍ ជាមួយនឹងក្រុមហ៊ុនបម្រើសេវាកម្មជាច្រើនផ្សេងៗទៀត។ សម្រាប់ព័ត៌មានលម្អិតបងប្អូនអាចធ្វើការសាកសួរព័ត៌មានលម្អិតតាមរយៈលេខ 077 232378 / 016 786655 និង តេឡេក្រាម https://t.me/neakhmer ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-07T03:02:17.386Z", "category": "ចាប់ផ្តើមអាជីវកម្ម", "views": 7158, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ចូលរួមដោយសេរី សន្និសីទប្រចាំឆ្នាំ PH Conference រៀបចំដោយក្រុមហ៊ុន ប៉េង ហួត គ្រុប	https://business-cambodia.com/articles/free-to-attend-the-annual-ph-conference-organized-by-peng-huot-group	ក្រុមហ៊ុន ប៉េង ហួត គ្រុប នឹងរៀបចំកម្មវិធីសន្និសីទចែករំលែកចំណេះដឹងអំពីសុខភាពបញ្ញាស្មារតីរបស់កុមារ ក្រោមប្រធានបទ “ការរួមចំណែកជាវិជ្ជមានរបស់ឪពុកម្តាយចំពោះការលូតលាស់ផ្នែកបញ្ញាស្មារតីរបស់កូន” ក្នុងគោលបំណងដើម្បីចូលរួមលើកកម្ពស់ការយល់ដឹងអំពីបញ្ហាប្រឈមទៅលើការលូតលាស់ផ្នែកបញ្ញាស្មារតីរបស់កុមារ។ សន្និសីទដ៏មានសារៈសំខាន់នេះនឹងប្រព្រឹត្តឡើង នារសៀលថ្ងៃទី០២ ខែធ្នូ ឆ្នាំ២០២៣ ស្ថិតនៅទីតាំងអគារសាលសន្និបាត និងប្រារព្ធពិធីមង្គលការ ភីអេច ហ្រេ្គនហល (PH Grand Hall) ក្នុងគម្រោងបុរី ប៉េង ហួត ហ្គ្រេនស្តាផ្លាទីនីម (បឹងស្នោ) ខណ្ឌច្បារអំពៅ រាជធានីភ្នំពេញ ដែលមានវត្តមានចូលរួមពីវាគ្មិនជំនាញមានបទពិសោធន៍ជាច្រើនឆ្នាំ ជាមួយឯកទេសខាងផ្នែកចិត្តសាស្រ្តនិងការលូតលាស់ផ្នែកបញ្ញាសា្មរតីរបស់កុមារ រួមទាំងបញ្ហាប្រឈមមួយចំនួនទៀតដូចជាអូទីហ្សឹម (Autism) ជាដើម។ រួសរាន់ឡើងកន្លែងមានកំណត់! សូមធ្វើការចុះឈ្មោះលើតំណលីង៖ https://bit.ly/PHCon23 ចាប់ពីថ្ងៃនេះ រហូតដល់ថ្ងៃច័ន្ទ ទី២៧ ខែវិច្ឆិកា ឆ្នាំ២០២៣ និងសូមរក្សា QR កូដ ដើម្បីបង្ហាញនៅថ្ងៃចូលរួមកម្មវិធី។ ក្រុមហ៊ុន ប៉េង ហួត គ្រុប តែងតែរៀបចំកម្មវិធីសន្និសីទប្រចាំឆ្នាំ ដើម្បីចែករំលែកចំណេះដឹង និងបទពិសោធន៍ផ្សេងៗទៅកាន់សាធារណជន ដែលនេះជាចំណែកមួយនៃកិច្ចការសង្គម ស្របតាមបង្គោលទាំង៣ របស់ខ្លួនពោលគឺ៖ ការអប់រំ បរិស្ថាន និងកិច្ចការសង្គម៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-07T01:31:18.861Z", "category": "PR", "views": 640, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
PPCBank ដឹកនាំក្រុមគ្រូពេទ្យពីប្រទេសកូរ៉េខាងត្បូង ចុះពិនិត្យ ព្យាបាលជំងឺ ជូនប្រជាពលរដ្ឋនៅទីជនបទ ដោយឥតគិតថ្លៃ	https://business-cambodia.com/articles/ppc-bank-undated	តាមរយៈកិច្ចសហការអន្តរជាតិ ដើម្បីលើកកម្ពស់សកម្មភាពមនុស្សធម៌ និងសុខុមាលភាព សហគមន៍ PPCBank ដែលជាធនាគារពាណិជ្ជឈានមុខគេមួយនៅកម្ពុជា បានជួយឲ្យប្រជាពលរដ្ឋ ខ្វះខាតចំនួន ៥៦៦ នាក់ ក្នុងខេត្តកំពត កំពង់ស្ពឺ និងកណ្ដាល ទទួលបានការពិនិត្យ ព្យាបាល និង ថ្នាំពេទ្យដោយឥតគិតថ្លៃ។ សកម្មភាពចុះពិនិត្យ និងព្យាបាលជំងឺរបស់ក្រុមគ្រូពេទ្យស្ម័គ្រចិត្តមកពី ប្រទេសកូរ៉េខាងត្បូង និងរាជធានីភ្នំពេញ ធ្វើឡើងរយៈពេល៤ថ្ងៃ ចាប់ពីថ្ងៃទី៣០ ខែតុលា ដល់ថ្ងៃទី២ ខែវិច្ឆិកា ឆ្នាំ២០២៣ ក្រោមការជួយគាំទ្រពីធនាគារ PPCBank និង Jeonbuk Bank និងមានការ សម្របសម្រួលពីមន្ទីរសុខាភិបាលខេត្ត និងអាជ្ញាធរមូលដ្ឋាន។   ក្រុមគ្រូពេទ្យស្ម័គ្រចិត្តទាំង ១១នាក់ ដែលធ្វើដំណើរមកពីប្រទេសកូរ៉េខាងត្បូង ដើម្បីសហការ ជាមួយមន្ទីរពេទ្យ PMC-Atomy ក្នុងរាជធានីភ្នំពេញ សុទ្ធសឹងជាអ្នកឯកទេសផ្នែកជំងឺទូទៅ ចក្ខុ ទន្តសាស្រ្ត និងឱសថសាស្រ្ត ក្នុងការអាចផ្តល់សេវាពិនិត្យព្យាបាលជំងឺជាច្រើនមុខដល់ប្រជាពលរដ្ឋ ដែលមានបញ្ហាសុខភាព រួមទាំងកុមារតូចៗផងដែរ។ គោលបំណងចម្បងរបស់ក្រុមគ្រូពេទ្យស្ម័គ្រចិត្ត គឺដើម្បីរួមចំណែកទប់ស្កាត់ភាពពិការភ្នែកនៅកម្ពុជា និងការយល់ដឹងអំពីសារៈសំខាន់នៃការថែទាំ សុខភាពមាត់ធ្មេញឲ្យបានល្អ ព្រមទាំងពិគ្រោះព្យាបាលជំងឺទូទៅជូនប្រជាពលដ្ឋពីវេជ្ជបណ្ឌិត ដែលសុទ្ធ តែមានជំនាញ និងបទពិសោធន៍រាប់ឆ្នាំ។   លោក LEE Jin Young នាយកប្រតិបត្តិនៃធនាគារ PPCBank បានគូសបញ្ជាក់អំពីបេសកកម្ម មនុស្សធម៌ក្នុងការចុះជួយពិនិត្យព្យាបាលជំងឺជូនប្រជាពលរដ្ឋ និងការរឹតចំណងមិត្តភាពបន្ថែមទៀតរវាង ប្រទេសកម្ពុជា និងប្រទេសកូរ៉េខាងត្បូង។   លោកបានមានប្រសាសន៍ថា៖ “ជាការពិតណាស់ អត្ថប្រយោជន៍ដ៏សំខាន់ដែលពលរដ្ឋទទួល បាន គឺការពិនិត្យសុខភាពប្រកបដោយគុណភាពពីក្រុមវេជ្ជបណ្ឌិតជំនាញៗ ប៉ុន្តែព្រឹត្តិការណ៍នេះ ក៏ជា ការឆ្លុះបញ្ចាំងអំពីចំណងមិត្តភាព សាមគ្គីភាព រវាងប្រទេសកូរ៉េ និងកម្ពុជាផងដែរ"។   លោកបន្តទៀតថា៖ “នៅធនាគារ PPCBank គុណតម្លៃស្នូលរបស់យើង គឺការរួមគ្នាជួយដល់ ប្រជាជនដែលត្រូវការជំនួយចាំបាច់។ ដើម្បីសម្រេចនូវគោលដៅខាងលើ ធនាគារ PPCBank នឹងបន្ត កិច្ចខិតខំប្រឹងប្រែងរបស់ខ្លួន ក្នុងការជួយដល់សហគមន៍ដែលខ្វះខាត តាមរយៈការចូលរួមក្នុង សកម្មភាពសប្បុរសធម៌ ការឧបត្ថម្ភ និងការផ្តល់ជំនួយនៅក្នុងបុព្វហេតុសំខាន់នានា”។   ធនាគារ PPCBank ត្រូវបានទទួលស្គាល់ចំពោះការខិតខំប្រឹងប្រែងឥតឈប់ឈរ ក្នុងការជួយដល់ សហគមន៍ដែលជួបការលំបាក។ នៅក្នុងឆ្នាំនេះ PPCBank បានធ្វើសកម្មភាព និងយុទ្ធនាការទំនួលខុស ត្រូវសង្គមជាច្រើន ដូចជាការនាំយកសម្ភារៈសិក្សាមួយចំនួនទៅចែកជូនដល់កុមារកំព្រានៅមណ្ឌល មែកឈើ។ បន្ថែមពីនេះ ធនាគារ PPCBank ក៏បានសហការជាមួយមូលនិធិចក្ខុខ្មែរ (Khmer Sight Foundation) ក្រោមគម្រោង “គំហើញថ្មី ឆ្នាំ២០២៣” របស់ PPCBank ក្នុងការរៀបចំកម្មវិធីពិនិត្យ វាស់ភ្នែក និងចែកជូនវ៉ែនតាដោយឥតគិតថ្លៃដល់សិស្សានុសិស្ស លោកគ្រូ អ្នកគ្រូ និងប្រជាពលរដ្ឋ នៅតាមតំបន់ជិតឆ្ងាយមួយចំនួនក្នុងប្រទេសកម្ពុជា៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-06T10:28:38.252Z", "category": "PR", "views": 219, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
សែលកាតចាប់ផ្ដើមចែកភាគលាភហើយ! ចង់ទិញហ៊ុនសែលកាត់បានភាគលាភ៣ខែម្ដងត្រូវអនុវត្តតាម៥ជំហាននេះ	https://business-cambodia.com/articles/how-to-buy-cellard-to-get-dividend	ក្រុមហ៊ុនសែលកាតដែលជាក្រុមហ៊ុនបម្រើសេវាកម្មទូរគមនាគមន៍ដ៏ចំណាស់មួយនៅកម្ពុជាបានចាប់ផ្ដើមចែកភាគលាភដល់អ្នកវិនិយោគដែលបានទិញភាគហ៊ុនរបស់ក្រុមហ៊ុសែលកាតនៅលើផ្សារហ៊ុនបន្ទាប់ពីក្រុមហ៊ុនេះបានឡើងផ្សារហ៊ុនជាផ្លូវការកាលពីចុងខែមិថុនាឆ្នាំ២០២៣នេះ។    បច្ចុប្បន្នប្រជាជនកម្ពុជាទូទៅអាចទិញភាគហ៊ុន របស់ ក្រុមហ៊ុនCellcard ដោយសេរីនៅលើផ្សារហ៊ុនកម្ពុជា។ ចង់ចេះទិញភាគហ៊ុនរបស់ក្រុមហ៊ុនសែលកាត ទទួលបានភាគលាភដែលជាប្រាក់ចំណូលអកម្ម៣ខែលុយរត់ចូលកុងម្ដងបងប្អូនត្រូវចាយពេលអនុវត្តធ្វើតាមជំហានដូចខាងក្រោមនេះ។ ជំហានទី១៖ សិក្សាពីមូលដ្ឋាគ្រឹះនៃការវិនិយោគហ៊ុន ផ្សារភាគហ៊ុនគឺជារឿងថ្មីសម្រាប់ប្រជាជនកម្ពុជាយើង ដូច្នេះបងប្អូនត្រូវសិក្សាស្វែងយល់ជាមុនសិន ព្រោះការទិញហ៊ុនមិនមែនស្រួលដូចការទិញនំញ៉ាំឡើយ។ បើមិនបានសិក្សាពីមូលដ្ឋានគ្រឹះនៃការវិនិយោគហ៊ុន មិនចេះប្រើកញ្ចប់លុយវិនិយោគទេនោះ បងប្អូនអាចនឹងខកបំណងពេលដាក់លុយវិនិយោគ។ គ្រប់ការវិនិយោគទាំងអស់សុទ្ធតែមានហានិភ័យ ដូច្នេះគួរសិក្សាស្វែងយល់ដើម្បីកាត់បន្ថយហានិភ័យ។ ដើម្បីសិក្សាពីមូលដ្ឋានគ្រឹះនៃការវិនិយោគភាគហ៊ុនបងប្អូនអាចចុចនៅទីនេះដើម្បីសិក្សាស្វែងយល់។   ជំហានទី២៖ បើកគណនីជួញដូរភាគហ៊ុន ដើម្បីបើកគណនីជួញដូរបានអ្នកត្រូវទៅរកក្រុមហ៊ុនមូលបត្រ( Broker)។ បងប្អូនអាចចុចនៅទីនេះ ដើម្បីជ្រើសរើសក្រុមហ៊ុនមូលបត្រដែលអ្នកពេញចិត្តហើយទាក់ទងទៅពួកគាត់ដើម្បីសួរនាំពីរបៀបបើកគណនីជួញដូរភាគហ៊ុន។ វិធីមួយទៀត បងប្អូនដែលនៅភ្នំពេញនិងនៅតាមបណ្ដាខេត្តអាចធ្វើដំណើរទៅកាន់សាខាធនាគារណាមួយក្នុងចំណោមសាខាធនាគារ៣មានដូចជា ធនាគារ អេស៊ីលីដា ធនាគារ កាណាឌីយ៉ា និងធនាគា អ អេច ប៊ី ដោយភ្ជាប់ទៅជាមួយនឹងអត្តសញ្ញាណប័ណ្ណច្បាប់ដើម រូបថត៤គុណ៦មួយសន្លឹកហើយប្រាប់បុគ្គលិកធនាគារថាចង់បើកគណនីជួញដូរភាគហ៊ុន។ សូមមើលរូបភាពខាងក្រោមនេះ។   ជំហានទី៣៖ ស្នើដំណើរការគណនី CSX Trade ដើម្បីទិញហ៊ុនតាមទូរស័ព្ទដៃ បន្ទាប់ពីអ្នកបើកគណនីជួញដូររួចហើយ ក្រុមហ៊ុនមូលបត្រ(Broker) នឹងផ្ញើរលេខអត្តសញ្ញាណវិនិយោគិន( Investor ID) និងលេខគណនីជួញដូរមកឲ្យអ្នកតាមអ៊ីម៉ែល។ បន្ទាប់មកអ្នកអាចយកលេខអត្តសញ្ញាណវិនិយោគិន( Investor ID) និងលេខគណនីជួញដូរមកស្នើដំណើរការគណនី CSX Trade ក្នុង App CSX Trade ក្នុងទូរស័ព្ទដៃរបស់អ្នក។ បងប្អូនអាចចុចទីនេះ ដើម្បីស្នើដំណើរការគណនីMTS លើApp CSX Trade ដើម្បីអាចទិញហ៊ុនតាមទូរស័ព្ទដៃបាន។   ជំហានទី៤៖ វេរលុយទៅកាន់គណនីជួញដូរដើម្បីទិញហ៊ុន  បន្ទាប់ពីអ្នកបានស្នើដំណើរការគណនីCSX Trade បានជោគជ័យហើយនោះ ជំហានបន្ទាប់គឺអ្នកត្រូវវេរលុយពីគណនីធនាគាររបស់អ្នកទៅកាន់គណនីជួញដូរដើម្បីដាក់លុយទិញហ៊ុន។ ចំពោះរបៀបវេរគឺអាចខុសគ្នាដូច្នេះអ្នកអាចសួរបុគ្គលិកក្រុមហ៊ុនមូលបត្រ(Broker) ដែលអ្នកបានបើកគណនីជួញដូរជាមួយ។ បច្ចុប្បន្នគឺងាយស្រួល អ្នកអាចវេរលុយតាម App ធនាគារទៅកាន់គណនីជួញដូរបាន។   ជំហានទី៥៖ រៀនទិញហ៊ុនតាមទូរស័ព្ទដៃក្នុង App CSX Trade នេះជាជំហានចុងក្រោយបន្ទាប់ពីអ្នកបានអនុវត្តធ្វើជំហានទី១ដល់៤ដូចដែលបានរៀបរាប់ខាងលើរួចហើយនោះ អ្នកអាចអនុវត្តទិញលក់ហ៊ុនជាក់ស្ដែងតាមទូរស័ព្ទដៃ។ បងប្អូនអាចចុចទីនេះ ដើម្បីស្នើដំណើរការគណនីMTS លើApp CSX Trade ដើម្បីអាចទិញហ៊ុនតាមទូរស័ព្ទដៃបាន។   គួរបញ្ជាក់ផងដែរថាការទិញហ៊ុនគឺជាការវិនិយោគហើយការវិនិយោគគឺសុទ្ធតែមានហានិភ័យ ហើយការវិនិយោគលើផ្សារហ៊ុនក៏មានហានិភ័យដូចការវិនិយោគផ្សេងៗទៀតដែរ។ ដូច្នេះមុននឹងវិនិយោគលើផ្សារហ៊ុន អ្នកត្រូវសិក្សាស្វែងយល់សិន។   ការវិនិយោគលើផ្សារហ៊ុនគឺជារឿងថ្មីសម្រាប់ប្រជាជនកម្ពុជាដូច្នេះបងប្អូនភាគច្រើនមិនទាន់ដឹងថាតើចង់វិនិយោគលើផ្សារហ៊ុនគេចាប់ផ្ដើមពីណា ហើយទិញហ៊ុនគេទិញដោយរបៀបណា។ ដូច្នេះបើចង់រកផ្លូវរៀនវិនិយោគលើផ្សារហ៊ុនអាចតាមដានហ្វេសប៊ុកផេក Toeuy Hong-ទឿយ ហុង និង ចូលគ្រុបតេឡេក្រាម https://t.me/toeuy_hong៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-06T10:19:44.674Z", "category": "ហិរញ្ញវត្ថុ", "views": 1749, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ឈប់រអ៊ូថាលក់មិនដាច់! សាក៣ គន្លឹះនេះជួយលោកអ្នកឲ្យចងជើងភ្ញៀវជាប់មិនងាយទៅណា	https://business-cambodia.com/articles/tip-for-sales	គ្រប់ផលិតផល ឬសេវាកម្មដែលដាក់លក់នៅលើទីផ្សារសព្វថ្ងៃ បានចាប់ផ្ដើមសិក្សាស្រាវជ្រាវយ៉ាងទូលំទូលាយអំពីអតិថិជននឹងដៃគូប្រកួតប្រជែង។ នៅពេលដែលយើងចាប់ផ្ដើមបញ្ចេញលក់ផលិតផល ឬសេវាកម្មនៅលើទីផ្សារគួរស្វែងរកជំហ៊ានពិសេសៗឱ្យបានមុនគូរប្រកួតប្រជែងរបស់អ្នកដោយផ្ដោតលើការសិក្សាស្រាវជ្រាវនឹងមានទំនួលខុសត្រូវខ្ពស់។ ថ្ងៃនេះBusiness Cambodia នឹងលើកយកគន្លឹះ៣នេះជួយលោកអ្នកឲ្យចងជើងភ្ញៀវជាប់មិនងាយទៅណា ក្នុងនោះរួមមាន៖   ១. ទំនួលខុសត្រូវ   ដើម្បីក្លាយជាក្រុមហ៊ុនផ្ដល់នូវផលិតផល ឬសេវាកម្មដ៏ល្អបំពេញតម្រូវការអតិថិជន ដោយអនុលោមតាមគោលការនៃក្រុមហ៊ុនជាមួយនឹងកិច្ចសន្យាច្បាស់លាស់រវាងដៃគូសហការណ៍ដើម្បីឲ្យយើងអាចផ្ដល់ដល់អ្នកប្រើប្រាស់នូវការផ្ដល់ជូនរបស់យើង។ ជាមួយទស្សនៈ នឹងបេសកកម្មទៅលើទំនួលខុសត្រូវចំពោះផលិតផល គុណតម្លៃ និងគោលការណ៍ស្ដីពីក្រមសីលធម៌របស់ក្រុមហ៊ុនធានាលើសុវត្ថិភាពផលិតផលជូនដល់អតិថិជនក្នុងការប្រើប្រាស់។   ២. ផ្សព្វផ្សាយផលិតផល   មុននឹងយើងធ្វើអោយគេស្គាល់ផលិតផលរបស់យើងមិនមែនជារឿងងាយស្រួលនោះទេត្រូវប្រឹងប្រែងបន្តចែកចាយអោយគេបានស្គាល់កាន់តែច្រើន។ ផ្សព្វផ្សាយតាមរយះFacebook , IG(Instagram), Tik Tok ជាដើម។ ការប្រកួតប្រជែងតាមប្រព័ន្ធផ្សព្វផ្សាយសង្គមជាវិធីសាស្រ្តដ៏រីករាយ នឹងងាយស្រួលក្នុងការតភ្ជាប់ទំនាក់ទំនងជាមួយអតិថិជន នាំមកនូវការគាំទ្រផលិតផលបន្ថែមទៀត ផ្ដល់ឱ្យអតិថិជនផ្ដាច់មុខដើម្បីក្លាយជាមនុស្សដែលចាប់ដៃលើផលិតផលរបស់អ្នកដោយឥតថ្លៃ! រួមជាមួយការផ្សព្វផ្សាយនៅក្នុងហាងផងដែរ។   ៣.ដោះស្រាយនៅពេលលក់មិនដាច់   នៅពេលដែលអ្នកចាប់ផ្ដើមបើកអាជីវកម្មឬក៏ធ្វើជំនួញអ្វីមួយអ្នកតែងតែរំពឹងថាការលក់របស់លោកអ្នក ការរកស៊ីរបស់លោកអ្នក នឹងទទួលបានជោគជ័យដោយអាស្រ័យទៅលើទីផ្សារ និងកត្តាផ្សេងៗដ៏ទៃទៀត។ ប៉ុន្ដែបើសិនជាវិធីសាស្ត្រក្នុងការលក់របស់លោកអ្នកខ្សោយនោះប្រាកដណាស់ថាការលក់របស់លោកអ្នកនឹងធ្លាក់ចុះជាក់ជាមិនខាន។ ត្រូវមានទំនាក់ទំនងល្អជាមួយអតិថិជនដែលរឹតតែសំខាន់ទៅទៀតព្រោះថាយើងអាចលក់ដាច់បានច្រើនលុះត្រាតែយើងត្រូវមានទំនាក់ទំនងល្អជាមួយអតិថិជនជាមុនសិន ។ ត្រូវចេះគ្រប់គ្រងអារម្មណ៍របស់អ្នក ស្វែងយល់ពីខ្លួនឯងឱ្យកាន់តែច្បាស់ ស្វែងរកអតិថិជនហើយរក្សារពួកគេដោយភាពឆ្លាតវៃ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-06T10:09:52.374Z", "category": "កំពូលអ្នកលក់", "views": 853, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
មិនបាច់ទៅរកគ្រូទាយ! បើធ្វើរឿងធំៗ៣នេះបាន ក្នុងវ័យខ្ទង់២០ឆ្នាំ ទោះចង់ក្រក៏ពិបាកដែរ	https://business-cambodia.com/articles/rich-youth	ក្នុងវ័យខ្ទង់ ២០ឆ្នាំ មនុស្សភាគច្រើនចង់កសាងភាពមានបានសម្រាប់ខ្លួនឯង ជាពិសេសចង់មានលទ្ធភាពជួយជ្រោមជ្រែងគ្រួសារថែមទៀតផង ប៉ុន្តែជាក់ស្តែងវាពុំងាយស្រួលឡើយ។ ដូច្នេះតើត្រូវធ្វើយ៉ាងណាទើបអាចបង្កើតលុយបានច្រើននៅក្នុងអាយុជាង ២០ឆ្នាំ?   ទាក់ទងនឹងរឿងនេះ Business Cambodia សូមលើកបង្ហាញពី ច្បាប់មាស៣ ដែលអ្នកត្រូវធ្វើឲ្យលឿនបំផុត ដើម្បីកសាងអនាគតធូរធារ រុងរឿង៖   ១/. ដឹងពីអ្វីដែលមនុស្សចង់បាន   អ្នកនឹងទទួលបាននូវអ្វីគ្រប់យ៉ាង ប្រសិនបើអ្នកគ្រាន់តែដឹងពីអ្វីដែលមនុស្សចង់បាន និងនាំរបស់ទាំងអស់នោះទៅឲ្យពួកគេ ឬដោះស្រាយបញ្ហាដែលពួកគេកំពុងជួបប្រឈម។ ជាទូទៅ មនុស្សភាគច្រើនមិនសូវចាប់អារម្មណ៍ និងយកចិត្តទុកដាក់ចំពោះអ្វីដែលខ្លួនត្រូវការជាចាំបាច់នោះទេ ដោយចូលចិត្តធ្វើតាមអារម្មណ៍ ជាងតម្រូវការ។ ដូច្នេះអាថ៌កំបាំងទីមួយគឺ ត្រូវដឹងពីអ្វីដែលមនុស្សភាគច្រើនចង់បាន ហើយព្យាយាមស្វែងរកមធ្យោបាយក្នុងការផលិត ឬនាំយករបស់ទាំងអស់នោះទៅឲ្យពួកគេ។ ប្រសិនបើអ្នកអាចធ្វើវាបាន លុយនឹងរត់មករកអ្នកជាក់ជាមិនខាន។   ២/. ដឹងពីអតិថិជនគោលដៅ   បន្ទាប់ពីអ្នកដឹងថា មនុស្សភាគច្រើនចង់បានអ្វី ឬកំពុងជួបប្រឈមនឹងបញ្ហាអ្វីហើយ ជំហានបន្ទាប់អ្នកត្រូវចម្រាញ់អតិថិជនគោលដៅរបស់អ្នក ព្រោះពុំមែនមនុស្សគ្រប់គ្នាសុទ្ធតែត្រូវការផលិតផល ឬអ្វីដែលអ្នកផ្តល់ឲ្យពួកគេទាំងអស់នោះទេ។ អ្នកត្រូវដឹងថា តើនរណាខ្លះចង់បានផលិតផល ឬសេវាកម្មរបស់អ្នក? តើពួកគេទាំងនោះនៅទីណា? ប្រសិនបើអ្នកមិនបានដឹងពីអតិថិជនគោលដៅរបស់អ្នកទេនោះ វាពិតជាពិបាកណាស់ក្នុងការដំណើរការអាជីវកម្ម ឬទាញយកប្រាក់ចំណូល។   ៣/. ដឹងពីរបៀបនៃការលក់   ក្រោយពេលដែលអ្នកដឹងពីអ្វីដែលមនុស្សចង់បាន រួមទាំងដឹងថាអតិថិជនគោលដៅរបស់អ្នកជានរណាហើយនោះ អាថ៌កំបាំងទីបីដែលអ្នកត្រូវអនុវត្តនោះគឺ ដឹងពីរបៀបលក់អ្វីដែលអ្នកមានទៅឲ្យអតិថិជនគោលដៅរបស់អ្នក។ វាជាចំណុចគោលមួយយ៉ាងសំខាន់បំផុតនៅក្នុងអាថ៌កំបាំងទាំងបីនេះ ព្រោះប្រសិនបើអ្នកដឹងពីអ្វីដែលមនុស្សចង់បាន ដឹងពីអតិថិជនគោលដៅហើយ ប៉ុន្តែអ្នកមិនបានដឹងពីវិធីលក់ ឬមិនអាចនាំផលិតផល ឬអ្វីដែលអ្នកមានទៅឲ្យពួកគេបានទេនោះ អ្នកក៏មិនអាចបង្កើតលុយបានដែរ។   សរុបមកវិញ ដើម្បីអាចឲ្យអ្នកកសាងភាពមានបាន ឬបង្កើតចំណូលបានច្រើនក្នុងវ័យខ្ទង់ ២០ឆ្នាំ អ្នកចាំបាច់ត្រូវអនុវត្តនូវអាថ៌កំបាំងទាំងបីខាងលើនេះ ព្រោះវាជាយានចម្លងអ្នកទៅកាន់ភាពល្អប្រសើរខាងផ្នែកហិរញ្ញវត្ថុ។ ប៉ុន្តែនៅក្នុងនោះ វាក៏ទាមទារផងដែរនូវកិច្ចខិតខំប្រឹងប្រែង និងការព្យាយាមរបស់អ្នក រួមទាំងការហ៊ានលះបង់នូវរឿងមួយចំនួនដើម្បីសម្រេចអ្វីដែលអ្នកចង់បានឲ្យទទួលបានភាពជោគជ័យ៕   អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» បើកទទួលការកក់ហើយ តម្លៃពិសេសត្រឹម ១០$ ប៉ុណ្ណោះ។ កក់តាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:15", "date_created": "2023-11-06T10:01:48.149Z", "category": "ភាពជាអ្នកដឹកនាំ", "views": 674, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ធ្វើការឱ្យ Mcdonald’s អស់ជាង៥០ឆ្នាំ លោកPaul ប្រាប់ថារឿង២នេះ ធ្វើឱ្យគាត់មិនចង់ចូលនិវត្តន៍ទេ	https://business-cambodia.com/articles/66-yeat-old-work-at-mcdonals-and-dont-want-to-retire	ក្នុងអំឡុងឆ្នាំ១៩៧០ ការងារដ៏ពេញនិយមនិងមើលទៅឡូយបំផុតមួយនៅសហរដ្ឋអាមេរិក គឺធ្វើជាអ្នកចម្អិនប៊ឺហ្គរនៅ Mcdonald’s។ ជាក់ស្តែងតាមបទពិសោធន៍របស់លោក Paul Hendel ជាបុគ្គលិកចាស់វស្សានិងធ្វើការងារនៅហាងអាហារលំដាប់ពិភពលោកមួយនេះតាំងពីអាយុ១៦ឆ្នាំរហូតដល់លោកមានអាយុ៦៦ឆ្នាំ តាំងពីស៊ីប្រាក់ម៉ោងក្នុង១ម៉ោងបាន១.៨៥$ បានប្រាប់ថាព្រោះរឿង២នេះ ធ្វើឱ្យលោកធ្វើការដោយមិនចង់គិតគូពីរឿងចូលនិវតន្ត៍នោះទេ៖   ១. ជម្រើស២ពីឪពុក   ធ្វើការនៅ Mcdonald’s បាន២ឆ្នាំហៀបនឹងលាឈប់ទៅហើយលោកក៏ត្រូវបានថៅកែឱ្យឡើងតំណែង នៅMcDonald’s ដែលកំពុងបើកទីតាំងថ្មី ហើយត្រូវការជំនួយការអ្នកគ្រប់គ្រងយ៉ាងខ្លាំង។ ក្នុងរយៈពេល៣ឆ្នាំបន្ទាប់ លោកត្រូវបានតែងតាំងជាអ្នកគ្រប់គ្រងទូទៅ។   នៅឆ្នាំ ១៩៨០ នៅពេលដែលគាត់បានបញ្ចប់ការសិក្សានៅមហាវិទ្យាល័យគាត់មានជម្រើស២ ថាតើគាត់គួរតែចូលរួមជាមួយប៉ារបស់គាត់នៅ Wall Street ជាកន្លែងដែលគាត់អាចរកលុយបានច្រើន ឬបន្តធ្វើការនៅ McDonald’s ក្នុងការងារដែលគាត់ពូកែ និងពេញចិត្ត?    លោក Paul ក៏បានឆ្លើយជាមួយសំណួរឪពុកថាលោកពិតជាស្រឡាញ់នូវការងារដែលលោកធ្វើនៅ Mcdonald’s  ដែលវាជាការងារដែលលោកពូកែស្រាប់ ហើយលោកយល់ថាវាមិនមែនជាការងារដែលទទួលបានប្រាក់ខែរាល់សប្ដាហ៍នោះទេ តែវាជាគុណតម្លៃដែលខ្ញុំមើលឃើញលើសពីតំណែងតួនាទីនិងប្រាក់ខែនៅក្នុងក្រុមហ៊ុន តែលោកគិតថាលោកនឹងអាចក្លាយជាដៃគូសហការជាមួយអាជីវកម្មបែបហ្វ្រេនឆាយរបស់ Mcdonald’s ថែមទៀត។   ២. មិនចង់មានពាក្យចូលនិវត្តន៍ ជាប់ឈ្មោះរបស់ខ្លួន   ពេលធ្វើការនៅ McDonald’s ជាពេលដែលធ្វើឱ្យ Paul រំជើបរំជួលជាខ្លាំងនៅវ័យ២០ឆ្នាំ ពោលគឺ McDonald’s តែងផ្តល់ឱកាសឱ្យបុគ្គលិក ដើម្បីក្លាយជាម្ចាស់/ប្រតិបត្តិករ ត្រួតពិនិត្យប្រតិបត្តិការប្រចាំថ្ងៃរបស់ភោជនីយដ្ឋាន និងគ្រប់គ្រងបុគ្គលិករបស់គាត់ផ្ទាល់។ ម្ចាស់/ប្រតិបត្តិករនៅ McDonald’s រកបានរហូតដល់៤០ម៉ឺនដុល្លារក្នុងមួយឆ្នាំ ដែលនេះប្រៀបដូចជាដៃគូសហការរកស៊ីជាមួយ McDonald’sយ៉ាងអ៊ឹចឹងដែរ។   បុរសវ័យ៦៦ឆ្នាំរូបនេះបានឱ្យដឹងថា ឱកាសដែល McDonald’s ផ្តល់ជូនពិតជាគ្មានដែនកំណត់ទេ។លោកបានបន្ថែមថាខ្លួនបានធ្វើការជាមួយមនុស្សដែលចាប់ផ្តើមជាបុគ្គលិក ជាអ្នកគ្រប់គ្រង បន្ទាប់មកបានដំឡើងឋានៈទៅជាម្ចាស់/ប្រតិបត្តិករក្នុងរយៈពេលពីរបីឆ្នាំ”។   បន្ថែមពីនេះលោកបានគូសបញ្ជាក់ថា “ខ្ញុំចង់មានភាពបត់បែននៅកន្លែងធ្វើការ ដូច្នេះខ្ញុំមានពេលច្រើនសម្រាប់កីឡាវាយកូនហ្គោល ចេញទៅក្រៅនៅលើទូក និងចំណាយពេលជាមួយគ្រួសាររបស់ខ្ញុំ តែខ្ញុំមិនចង់មានពាក្យ “ចូលនិវត្តន៍” នៅជាប់នឹងឈ្មោះរបស់ខ្ញុំទេ ព្រោះថាការងារខ្លះមិនបាច់ចូលនិវត្តន៍ ក៏យើងអាចរីករាយនឹងធ្វើដែរ ព្រោះយើងស្រឡាញ់នឹងពេញចិត្តការងារមួយនោះ”៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:15", "date_created": "2023-11-06T09:50:36.079Z", "category": "ភាពជាអ្នកដឹកនាំ", "views": 114, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ក្រសួងពាណិជ្ជកម្ម នឹងសហការជាមួយសមាគមចិន ដើម្បីជម្រុញសា.ច់ស្រស់ និងសាច់កែច្នៃពីកម្ពុជាទៅចិន	https://business-cambodia.com/articles/processed-meat-from-cambodia-to-china	កាលពីល្ងាចថ្ងៃអាទិត្យ ទី០៥ ខែវិច្ឆិកា ឆ្នាំ២០២៣ កន្លងទៅនេះ លោកជំទាវស្វាយ ណាគ្រី អនុរដ្ឋលេខាធិការ ក្រសួងពាណិជ្ជកម្ម បានជួបពិភាក្សាការងារជាមួយលោកឆាវ ឌឺរុង ដែលជាប្រធានសភាពពាណិជ្ជកម្មសិន ដើម្បីជម្រុញការនាំចេញពីកម្ពុជាទៅប្រទេសចិនផងដែរ។ ជាក់ស្តែង យោងតាមការចុះផ្សាយនៅលើផេកផ្លូវការរបស់ក្រសួងពាណិជ្ជកម្មបានឱ្យដឹងថា នៅក្នុងជំនួបនេះដែរ គឺដើម្បីស្វែងរកលទ្ធភាពលើកិច្ចសហប្រតិបត្តិការរវាងក្រសួងពាណិជ្ជកម្មកម្ពុជា និងសមាគម ក្នុងការជម្រុញការនាំចេញផលិតផលសាច់ស្រស់ សាច់កែច្នៃ និងផលិតផលកសិកម្មកម្ពុជាផ្សេងទៀត ទៅកាន់ទីផ្សារប្រទេសចិន។ គួររំលឹកផងដែរថា គិតបងដល់ឆ្នាំ ២០២៣នេះ មានកសិផលនិងទំនិញកម្ពុជាជាច្រើនមុខត្រូវបានចិនបើកភ្លើងខៀវសម្រាប់នាំចេញដែលក្នុងនោះរួមមាន មៀនប៉ៃលិន ចេកអំបូងលឿង ស្វាយ គ្រាប់ស្វាយចន្ទី ម្រេច ខ្យងស្រែ ត្រីស្រែ អន្ទង់ បង្គាជាដើម ហើយនាពេលអនាគតសង្ឃឹមថាកម្ពុជានឹងអាចមានឱកាសនាំចេញកសិផល និងទំនិញផ្សេងទៀតទៅកាន់ទីផ្សារចិនបានកាន់តែច្រើនបន្ថែមទៀត៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:15", "date_created": "2023-11-06T09:42:38.050Z", "category": "ចាប់ផ្តើមអាជីវកម្ម", "views": 149, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
កុំទាន់ចេញលក់! អ្នកលក់ត្រូវមាន៤ចំណុចនេះសិន ចាំចេញរកស៊ីទើបអាជីវកម្មមានអាយុវែង	https://business-cambodia.com/articles/4-thing-business-ower-should-have	មែនទែនទៅការចាប់ផ្តើមអាជីវកម្មមិនពិបាកទេ ប្រសិនបើអ្នកដឹងពីរបៀបធ្វើវា ប៉ុន្តែផ្ទុយទៅវិញ វាក៏មានគ្រោះថ្នាក់ខ្លាំងផងដែរ ប្រសិនបើអ្នកស្ទើរតែគ្មានចំណេះ និងបទពិសោធន៍ទាល់តែសោះក្នុងវិស័យដែលអ្នកចង់ធ្វើ។ ជាមួយគ្នានេះដែរ ថ្ងៃនេះ Business Cambodia សូមលើកយកសញ្ញាធំៗចំនួន ៤ ដែលបង្ហាញថាអ្នកមិនទាន់អាចរកស៊ីបាននៅឡើយ។ ទាំងនេះរួមមាន៖ ១. លក់ដោយឆន្ទៈ លោកតា សានសុជា បានសម្តែងថា ជោគជ័យពិតគឺជាជោគជ័យ ដែលកើតចេញពីការស្រលាញ់ពេញចិត្តជាមួយអ្វីដែលខ្លួនកំពុងធ្វើ ។ ជាការពិត មិនមែនតែក្នុងវិស័យលក់ ឬការងារផ្សេងៗនោះទេ បើអ្នកខ្វះក្តីស្រលាញ់ នោះអ្នកមិនអាចធ្វើវាបានល្អ ១០០ភាគរយនោះទេ។ ការងារមួយដែលមិនឆ្លងកាត់បេះដូង មិនមែនជាការងារល្អនោះទេ ដូច្នេះការលក់ក៏ដូចគ្នា បើលក់មិនចេញពីបេះដូង មិនមែនជាការលក់ដ៏ល្អនោះទេ។ ជាមួយគ្នានេះដែរ កញ្ញា នៅ ថាត់សណា ស្ថាបនិកហាង ខ្ទមបំបាត់ស្រ្តេស ដែលមានទីតាំងស្ថិតនៅ ស្រុកបាទី បានឱ្យដឹងថា “នៅពេលណាយើងអាចធ្វើការងារមួយដែលយើងស្រលាញ់ យើងនឹងស្ទុះចេញពីខ្ជិល ដើម្បីធ្វើវា ហើយធ្វើដោយមិនហត់នោះទេ ផ្ទុយទៅវិញវាមានផ្តល់ក្តីសុខឱ្យយើងថែម”។ មុននឹងអ្នកចុះចាញ់ក្នុុងការលក់ អ្នកត្រូវសួរខ្លួនឯងសិនថា អ្នកបានធ្វើវាឱ្យអស់ពីចិត្តហើយឬនៅ? ហើយអ្នកមានចំណង់ធ្វើវា? ចង់រៀនពីវា? ចង់ធ្វើឱ្យវាបានសម្រេចដែរឬទេ? បើអ្នកមានឆន្ទៈចេញពីបេះដូងមែន ១០០ភាគរយអ្នកនឹងបន្តលក់រហូតដល់ជោគជ័យ។ ២. លក់ដោយវីរភាព អ្នកលក់នៅស្រុកខ្មែរភាគច្រើនប្រញាប់ប្រញាល់ជោគជ័យតែខ្វះការព្យាយាម។ ព្រះគ្រូសាន សុជា បានមានសង្ឃដីការថា ចង់ជោគជ័យត្រូវតែព្យាយាម កុំចុះចាញ់ងាយៗពេក។ ជាការពិតអ្នកលក់កុំឆាប់ចុះចាញ់លឿនពេក លក់មិនដាច់ត្រូវរកវិធីថ្មីដើម្បីលក់ឱ្យដាច់។ អ្នកត្រូវចងចាំថា អ្នកណាតស៊ូយូរជាងគេ អ្នកនោះជាអ្នកឈ្នះ ស៊ូរៗដល់កម្រិត១០ កុំបោះបង់ឱ្យសោះ។ មានអ្នកលក់ថ្មីៗជាច្រើន បានលើកឡើងថា នៅពេលណាដែលអ្នកចង់បោះបង់អ្នកត្រូវគិតទៅដល់ថ្ងៃដែលអ្នកចង់ធ្វើវា យើងគិតថាជីវិតគឺវេទនាណាស់ ទើបយើងខំរើបម្រាស់ដើម្បីបង្កើតចំណូល ចុះបើអ្នកចុះចាញ់មានន័យថា អ្នកមិនអាចផ្លាស់ប្តូរជីវិតអ្នកបានទេ ហើយអ្នកនឹងវេទនាដដែល។ តស៊ូត្រូវរឿង ព្យាយាមត្រូវកាលៈទេសៈ អ្នកនឹងទទួលបានផ្លែផ្កាពីអាជីពលក់របស់អ្នក សុំកុំបោះបង់ឱ្យសោះណា។ ជាក់ស្តែង ស្ថាបនិក ខ្ទមបបំបាត់ស្រ្តេស កញ្ញា នៅ ថាត់សណា បានបន្ថែមទៀតថា បើកញ្ញា មិនបានធ្វើវាដោយក្តីអំណត់ព្យាយាម ពេលជួបបញ្ហាល្មមៗជាមួយភ្ញៀវ ឬត្រូវប្រឈមបញ្ហាហិរញ្ញវត្ថុ ប្រហែលជាកញ្ញាបោះបង់ការតស៊ូបាត់ទៅហើយ ប៉ុន្តែដើម្បីចង់ឃើញកូនអាជីវកម្មមួយនេះអាចបន្តមានជីវិតដោយសន្តិភាព ទើបពេលជួបបញ្ហាលំបាក កញ្ញាតែងតែប្រឹងប្រែង និងខំដោះស្រាយវាដោយសន្តិវិធីជានិច្ច”។ ៣. លក់ដោយយកចិត្តទុកដាក់ លោកគ្រូ សាន សុជាបានសម្តែងទៀតថា ថ្នាំទិព្វទី១គឺធ្វើវាចេញពីក្តីស្រលាញ់ ថ្នាំទិព្វទៅ២ គឺព្យាយាមធ្វើវា និងចំណុចទី៣នេះ គឺធ្វើវាដោយយកចិត្តទុកដាក់បំផុត។ មុននឹងអ្នកលក់មិនដាច់ ហត់ អស់កម្លាំង ចង់បោះបង់ អ្នកត្រូវសួរខ្លួនឯងសិនថា តើអ្នកធ្លាប់យកចិត្តទុកដាក់ជាមួយការងារដែលអ្នកធ្លាប់ធ្វើនេះដែរឬទេ? អ្នកបានយកចិត្តទុកដាក់ភ្ញៀវរបស់អ្នកដែរឬទេ? អ្នកធ្លាប់សិក្សា និងដាក់ចិត្ត ១០០ភាគរយដល់ផលិតផលរបស់អ្នកដែរឬទេ? បើអ្នកគ្រាន់តែជាអ្នកលក់ម្នាក់ដែលត្រឹមតែអង្គុយរអ៊ូតែពីទីផ្សារហើយគ្មានសកម្មភាពសោះ នោះអ្នកគឺជាអ្នកលក់ដែលបរាជ័យបំផុត។ ស្របគ្នានេះដែរ អ្នកស្រី ស្រ៊ុន សុភ័ត្រា ដែលត្រូវបានគេស្គាល់ថាជាអគ្គនាយិការហាង Belyna - បេលីណា Spa & Salon មានប្រសាសន៍ថា រាល់ពេលដែលជួបបញ្ហា អ្នកស្រីគ្មានពេលអង្គុយស្ត្រេសទេ ផ្ទុយទៅវិញអ្នកស្រីតែងរកវិធីដើម្បីឆ្លើយតបវា។ ឧទាហណ៍ជាក់ស្តែង ក្នុងអំឡុងពេលជួបបញ្ហា កូវីដ១៩ មនុស្សមានបញ្ហាច្រើន រងសម្ពាធច្រើន ស្រ្តេសច្រើន ដូច្នេះហើយដើម្បីឆ្លើយតបទៅពួកគាត់ អ្នកស្រីបានបង្កើតសេវាកម្មថ្មីមួយឡើងគឺ សេវាកម្មកកសក់បំបាត់ស្ត្រេស ខណៈសេវាកម្មនេះគ្រាន់តែភ្ញៀវឮឈ្មោះហើយ ក៏មានអារម្មណ៍ថាធូរដែរ ហើយវាក៏ជាហេតុទាក់ទាញភ្ញៀវមួយដែលធ្វើឱ្យសេវាកម្មរបស់អ្នកស្រីមួយនេះ មានអ្នកគាំទ្រច្រើនផងដែរ។ ៤. លក់ដោយភាពឆ្លាតវៃ លោកតា សាន សុជា បានសម្តែងទៀតថា រឿងទាំងឡាយ និងមិនអាចកើតឡើងនោះទេ ប្រសិនបើអ្នកខ្វះបញ្ញាក្នុងការធ្វើវា។ នៅក្នុងការលក់ដំបូងក៏មិនខុសគ្នាដែរ មានអ្នកលក់ជាច្រើនបានបរាជ័យដោយសារខ្វះបញ្ញាក្នុងការលក់ ដែលវាគ្រោះថ្នាក់ដ៏ធំបំផុតនៅក្នុងការលក់។ អ្នកលក់មិនពូកែរនោះទេប្រសិនបើបញ្ញាមិនរីក ដើរមិនលឿនជាងគេ រៀនមិនលឿនជាងគេ ហើយអ្នកនឹងបោះបង់ការងារមួយ ចោលទៅចាប់ការងារមួយទៀត នៅពេលដែលអ្នកខ្វះបញ្ញានៅក្នុងការលក់។ ជាក់ស្តែង កញ្ញា នៅ ថាត់សណា អាចជួយឱ្យអាជីវកម្មខ្លួនដើរទៅមុខបាន ដោយសារតែ កញ្ញា មិនឈប់អភិវឌ្ឍន៍ខ្លួននោះទេ ពោលកញ្ញាបានផ្សារជាប់ខ្លួនរបស់កញ្ញាជាមួយអ្នករកស៊ីនៅស្រុកខ្មែរជាបន្តបន្ទាប់ មិនថាការណាត់ជួបផ្ទាល់ Add Friend តាមរយៈបណ្តាញសង្គម ឬតាមរយៈការស្តាប់បុគ្គលរកស៊ីឆ្នើមៗនោះទេ កញ្ញាតែងបន្តសកម្មភាពរៀនឥតឈប់ឈរឡើយ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-06T09:41:42.246Z", "category": "កំពូលអ្នកលក់", "views": 697, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ច្បាស់ការ! នេះជាថ្ងៃសម្ពោធដាក់ឲ្យប្រើប្រាស់ផ្លូវការស្ពានបេតុងតភ្ជាប់កោះពេជ្រ-កោះនរា	https://business-cambodia.com/articles/norea-bridge	ស្ពានបេតុង ខ្សែកាបកោះពេជ្រ-កោះនរា នឹងត្រូវសម្ពោធដាក់ឱ្យប្រើប្រាស់ជាផ្លូវការ នៅថ្ងៃទី១៥ ខែវិច្ឆិកា ឆ្នាំ២០២៣ខាងមុខនេះ ក្រោមអធិបតីភាពដ៏ខ្ពង់ខ្ពស់ សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រី នៃព្រះរាជាណាចក្រកម្ពុជា។ នេះបើតាមការបញ្ជាក់ឱ្យដឹងពី ឯកឧត្ដម កើត ឆែ អភិបាលរងរាជធានីភ្នំពេញ នៅក្នុងពិធីសម្ពោធដាក់ឱ្យដំណើរការ អគារពង្រីកបន្ថែមថ្មី ផ្សារទំនើប អ៊ីអនម៉លភ្នំពេញទី១ កាលពីថ្ងៃទី០៤ ខែវិច្ជិកា ឆ្នាំ២០២៣នេះ។     សូមជម្រាបថា ស្ពាននេះត្រូវបានបើកការដ្ឋានសាងសង់នៅក្នុងអំឡុងខែតុលា ឆ្នាំ២០២០ មានប្រវែងសរុប ៨៤៤ ម៉ែត្រ ទទឹង ២៤.៥ ម៉ែត្រ មាន២គន្លងរថយន្តទៅមក ១គន្លងទោចក្រយានយន្តទៅមក និង ១គន្លងថ្មើរជើងទៅមក ព្រមទាំងមានផ្លូវកាត់ក្រោមគល់ស្ពានស្របច្រាំងទន្លេកោះពេជ្រ និងច្រាំងទន្លេកោះនរា។   ស្ពានដ៏សំខាន់នេះផងដែរ ត្រូវបានវិនិយោគសាងសង់ដោយក្រុមហ៊ុនវិនិយោគទុនអណិកជនកម្ពុជា (OCIC) ដែលមានទុនសរុប ៣៨ លានដុល្លារអាមេរិក និងស្ថិតក្រោមការគ្រប់គ្រងរបស់រដ្ឋបាលរាជធានីភ្នំពេញ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-06T09:14:48.486Z", "category": "អចលនទ្រព្យ", "views": 612, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មិនបាច់មានកាតច្រើននាំអស់លុយ! កាន់កាត១ប្រភេទនេះ អាចដកលុយពីទូATMធនាគារចំនួន៥៦ផ្សេងទៀតបាន	https://business-cambodia.com/articles/one-atm-card-can-withdraw-from-other-banks-in-cambodia	បច្ចុប្បន្នយើងមានកម្មវិធីបាគងនិងKHQR ដែលអនុញ្ញាតឲ្យពលរដ្ឋខ្មែរអាចធ្វើការវេរលុយឆ្លងធនាគារក្នុងស្រុកដោយមិនអស់ថ្លៃសេវាឬអស់សេវាតិចតួច ប៉ុន្ដែប្រហែលបងប្អូនយើងមួយចំនួនមិនទាន់ដឹងទេថានៅកម្ពុជាក៏មានសេវាអន្តរធនាគារដែលអនុញ្ញាតឲ្យអ្នកកាន់កាតATMតែមួយអាចដកលុយចេញពីទូATMធនាគារផ្សេងៗប្រមាណ៥៦ធនាគារបាន។   ប្រព័ន្ធខេមបូឌានស៊ែស្វីច( CSS) ដែលជាកម្មវិធីមួយអាចឲ្យអ្នកប្រើប្រាស់សេវាធនាគារនៅកម្ពុជាទូទាត់ឆ្លងគ្រឹះស្ថានតាមបណ្ណឥណពន្ធ CSS លើគ្រប់ម៉ាស៊ីនដកលុយ (ATM) និងម៉ាស៊ីនឆូតកាត (POS) របស់គ្រឹះស្ថានជាសមាជិក។   នៅក្នុងពិធីដាក់ដំណើរការជាផ្លូវការនូវប្រព័ន្ធខេមបូឌានស៊ែស្វីច( CSS) កាលពីខែកក្កដាឆ្នាំ២០២៣ លោក ជំទាវ ជា សិរី ទេសាភិបាលរងធនាគារជាតិនៃកម្ពុជាបានមានប្រសាសន៍ថា  ប្រព័ន្ធCSSនេះ ជួយសម្រួលអ្នកប្រើប្រាស់សេវាធនាគារក្នុងការប្រតិបត្តិការទូទាត់សងប្រាក់ តាមរយៈប័ណ្ណទូទាត់របស់ធនាគារ ដែលអាចឱ្យអតិថិជនធ្វើប្រតិបត្តិការតាមប័ណ្ណទូទាត់ឥណពន្ធ CSS លើម៉ាស៊ីនATM ដូចជា ការដកសាច់ប្រាក់ ការពិនិត្យសមតុល្យ ការបោះពុម្ពរបាយការណ៍សង្ខេប ការប្រើប្រាស់សេវាទូទាត់ រហ័ស និងការប្ដូរលេខសម្ងាត់ជាដើម។     តាមពិតទៅប្រព័ន្ធ CSS គឺជាសេវាអន្តរធនាគារដែលអនុញ្ញាតឲ្យអ្នកកាន់កាតATMតែមួយអាចដកលុយចេញពីទូATMរបស់គ្រឹះស្ថានធនាគារនិងហិរញ្ញវត្ថុផ្សេងៗជាងប្រមាណ៥៦ដែលជាសមាជិកនៃប្រព័ន្ធCSSនេះ។   ឧទាហរណ៍ អ្នកកាន់កាត ATM ប្រភេទកាត CSS របស់គ្រឹះស្ថានមីក្រូហិរញ្ញវត្ថុLOLC អ្នកអាចទៅដកលុយនៅទូATM របស់ធនាគារ CIMB និងទូATM ធនាគារផ្សេងៗទៀតជាច្រើនដែលជាសមាជិករបស់ប្រព័ន្ធCSS។   លើសពីនេះ ប្រព័ន្ធCambodian Shared Switch( CSS)អាចធ្វើប្រតិបត្តិការឆ្លងគ្រឹះស្ថានធនាគារ និងហិរញ្ញវត្ថុ ដូចជា ផ្ទេរប្រាក់ ពិនិត្យសមតុល្យគណនី បោះពុម្ពរបាយការណ៍សង្ខេប តាមរយៈម៉ាស៊ីនអេធីអឹម ឬ ម៉ាស៊ីនឆូតកាតប្រាសាក់ ប្រកបដោយភាពងាយស្រួល និងសុវត្ថិភាព។   យ៉ាងណាមិញដើម្បីងាយស្រួលក្នុងការដកប្រាក់ចេញទូATM របស់ធនាគារផ្សេងៗ៥៦គ្រឹះស្ថានធនាគារនិងហិរញ្ញវត្ថុដោយប្រើប្រាស់កាតATMតែមួយ អ្នកត្រូវស្នើសុំកាតATM ប្រភេទកាត CSS សម្រាប់ដកលុយហើយចំពោះទូATM ដែលអាចដកលុយឆ្លងធនាគារគឺត្រូវដកនៅទូATM ដែលដាក់ផ្លាក់” CSS” នៅតាមគ្រឹះស្ថានហិរញ្ញវត្ថុឬទីតាំងផ្សេងៗទៀត។   គួរបញ្ជាក់ផងដែរថាបើយោងតាមវេបសាយរបស់គ្រឹះស្ថានមីក្រូហិរញ្ញវត្ថុ LOLC បានឲ្យដឹងថាកាតATM ប្រភេទCSS សម្រាប់ប្រើប្រាស់ក្នុងប្រព័ន្ធខេមបូឌានស៊ែស្វីច( CSS)គឺមិនគិតថ្លៃសេវាប្រើប្រាស់ប្រចាំឆ្នាំឡើយ ហើយអ្នកអាចដកសាច់ប្រាក់ ទិញទំនិញ ពិនិត្យមើលសមតុល្យគណនី ប្ដូរលេខកូដសម្ងាត់ ស្នើសុំរបាយការណ៍គណនីសង្ខេប  និងការផ្ទេរប្រាក់ក្នុងរង្វង់អិលអូអិលស៊ី/អន្តរធនាគារ នៅតាមម៉ាស៊ីន អេធីអឹម របស់សមាជិក ស៊ីអេសអេស ដែលមានជាង ៣,០០០ ម៉ាស៊ីន ទូទាំងប្រទេសដោយមិនគិតកម្រៃសេវា៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-06T08:55:40.039Z", "category": "ហិរញ្ញវត្ថុ", "views": 629, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ដំណឹង! ក្រុមហ៊ុនថៃនិងជប៉ុន ចង់មកបង្កើតស្ថានីយថាមពលដោយពន្លឺព្រះអាទិត្យនៅកម្ពុជា	https://business-cambodia.com/articles/2-companies-thai-and-japan	ក្រុមហ៊ុនផលិតថាមពលមួយដែលមានឈ្មោះថា TPC Power Holding (TPCH) ដែលបានចុះបញ្ជីផ្សារហ៊ុននៅប្រទេសថៃ កំពុងតែសម្លឹងមកបោះទុនវិនិយោគលើគម្រោងថាមពលកកើតឡើងវិញនៅកម្ពុជាដោយក្រុមហ៊ុននេះមានសមត្ថភាពផលិតថាមពលរហូតដល់ទៅ ១៨០មេហ្គាវ៉ាត់ផងដែរ។ យោងតាមការចុះផ្សាយដោយកាសែតបាងកកប៉ុស្តិ៍បានចុះផ្សាយថា ក្រុមហ៊ុននេះមានទីតាំងនៅក្នុងស្រុក Mae Lan ក្នុងខេត្ត Pattani ភាគខាងត្បូងនៃប្រទេសថៃហើយ ក្រុមហ៊ុនក៏អាចផ្គត់ផ្គង់ថាមពលអគ្គិសនីរហូតដល់ទៅ ២.៨៥ មេហ្គាវ៉ាត់ ទៅកាន់បណ្តាញផ្សេងៗក្រោមកិច្ចសន្យាជាមួយអាជ្ញាធរអគ្គិសនីខេត្ត។ លោក Cherdsak ដែលជាប្រធានក្រុមហ៊ុន TPCH បាននិយាយថា ក្រុមហ៊ុនក៏បានមើលឃើញពីឱកាសបង្កើតស្ថានីយថាមពលកកើតឡើងវិញនៅក្នុងប្រទេសកម្ពុជាផងដែរ ដោយក្រុមហ៊ុនមានគម្រោងអភិវឌ្ឍន៍ថាមពលពន្លឺព្រះអាទិត្យដែលអាចផលិតបាន ១៨០ មេហ្គាវ៉ាត់ក្នុងប្រទេសខ្មែរផងដែរ។ ជាមួយគ្នានោះដែរ កាលពីកន្លងទៅ លោក កៃនុម៉ា យ៉ូស៊ីហ៊ីសា ដែលជាអគ្គនាយកក្រុមហ៊ុន Minebea បាននិយាយថា ក្រុមហ៊ុន Minebea ក្នុងនាមជារោងចក្រផលិតគ្រឿងបង្គុំ ហើយបន្តបោះជំហានទៅមុខឥតឈប់ឈរឆ្ពោះទៅការប្រែក្លាយជាក្រុមហ៊ុនបៃតង (Green Transformation GX) ដោយព្យាយាមកាត់បន្ថយនូវការបំភាយឧស្ម័នកាបូនិច ក្នុងខ្សែសង្វាក់ផលិតកម្មទាំងមូល ហើយបានប្រែក្លាយខ្លួនឱ្យទៅជាអព្យាក្រឹត្យកាបូន តាមរយៈការជម្រុញនូវការលក់ផលិតផលបៃតង និងផលិតផលផ្សេងៗទៀត ដែលមានលក្ខណៈសន្សំសំចៃថាមពល រួមទាំងផែនការអនាគតក្នុងបង្កើតកសិដ្ឋានផលិតថាមពលដោយពន្លឺព្រះអាទិត្យ និងការបង្កើតរោងចក្រថ្មីនៅក្នុងប្រទេសកម្ពុជា ផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:15", "date_created": "2023-11-06T08:38:27.245Z", "category": "ចាប់ផ្តើមអាជីវកម្ម", "views": 106, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ពីក្មេងអូឌី.សឹម អ្នកស្រី Vitto អាចបើកក្រុមហ៊ុន ផលិតនំខុកខី មានតម្លៃ១លា.ន$ ព្រោះរូបមន្ត២នេះ	https://business-cambodia.com/articles/collettey-s-cookies-company-story-from-down-syndrome-to-business-owner-	កើតនៅក្នុងគ្រួសារជាអ្នករកស៊ីមួយរូបដែរ អ្នកស្រី Collete DiVitto វ័យ៣១ឆ្នាំ ជាស្រ្តីដែលមានជំងឺអូឌីសឹមពីកំណើត អាចបើកក្រុមហ៊ុនផលិតនំខុកខី មានតម្លៃ១.២លានដុល្លារត្រឹមរយៈពេល៥ឆ្នាំ ក្លាយជាយីហោនំដ៏ល្បីនៅទីក្រុង Boston ដាក់លក់ព្រោងព្រោតនៅក្នុងម៉ាតផ្សេងៗដូចជា 7-Eleven និងនៅផ្សារអនឡាញជាច្រើនទៀត។ នេះបើយោងតាមការចុះផ្សាយរបស់ CNBC ។   មុននឹងឈានដល់ការបើកអាជីវកម្មផ្ទាល់ខ្លួន សាច់រឿងគឹផ្តើមឡើងនៅពេលដែលអ្នកស្រី Vitto មានអាយុ ២៦ឆ្នាំ ក្រោយពេលដែលបញ្ចប់ការសិក្សានៅមហាវិទ្យាល័យ Clemson អ្នកស្រីបានស្វែងរកការងារធ្វើ ចង់រស់នៅដោយឯករាជ្យ ប៉ុន្តែជាអកុសលអ្នកសម្ភាសន៍ការងារមិនរើសអ្នកស្រីធ្វើការឡើយព្រោះហេតុផលថា “អ្នកមិនស័ក្តិសមទេ”។   ជាសហគ្រាសផលិតនំខុកខីដែលផ្តើមចេញពីបុគ្គលិក១៥នាក់ដែលមានពិការភាព។ អ្នកស្រី Vitto បានបញ្ជាក់ថាខ្លួនមានបេសសកម្មតែមួយគត់ គឺបង្កើតការងារឱ្យអ្នកមិនមានសមត្ថភាពគ្រប់គ្រាន់ធ្វើ ខណៈតាមការសិក្សាពីរបាយការណ៍ការងាររបស់សហរដ្ឋអាមេរិក ជនដែលអសមត្ថភាពមានត្រឹម១៧.៩ភាគរយប៉ុណ្ណោះដែលត្រូវបានគេជួលឱ្យធ្វើការ។   យ៉ាងណាមិញអ្នកស្រីក៏បានចែករំលែកនូវរូបមន្តធំៗចំនួន២ ដែលធ្វើឱ្យអ្នកស្រីអាចបង្កើតនូវសហគ្រាសផលិតនំខុកខី Collettey’s Cookies បាននៅក្នុងឆ្នាំ២០១៦ និងជួយជនពិការឱ្យមានការងារធ្វើ៖   ១. បង្កើតរូបមន្តដល់អាជីវកម្មខា្នតតូច   ជាក្មេងស្រីដែលចូលចិត្តការដុតនំតាំងពីអាយុ៤ឆ្នាំ Vitto បានដុតនំដែលមានរសជាតិសូកូឡា cinnamon រូបមន្តផ្ទាល់ខ្លួនជារសជាតិដែលនាងនិងគ្រួសារចូលចិត្តទទួលទាន។ ដោយនាងបានរចនាឡូហ្គោ ចុះឈ្មោះអាជីវកម្ម និងបង្កើតគេហទំព័រឱ្យផលិតផលហើយក៏យកទៅឱ្យហាងអីវ៉ាន់មួយក្នុងតំបន់ Boston សាករសជាតិ។ នៅពេលនោះម្ចាស់ហាងពិតជាពេញចិត្តនូវរសជាតិនំខុកខីរបស់នាងជាខ្លាំង និងបានកម្មង់នំខុកខី១០០កញ្ចប់។   ពេលនោះជាពេលដែលអ្នកស្រី Vitto មានការលំបាកនិងភ័យព្រួយណាស់ខ្លាចការចាប់ផ្តើមមិនបានល្អ  អ្នកស្រីត្រូវផលិតនំនៅក្នុងអាផាតមិនតូចមួយ មានអារម្មណ៍ភ័យផងអរផងត្បិតការចាប់ផ្តើមលំបាក ប៉ុន្តែមានតែការបោះជំហានក្នុងការធ្វើប៉ុណ្ណោះទើបអាចរីកចម្រើនបាន។ បន្ទាប់ពីនោះនៅត្រឹម៣ខែដំបូងនៃអាជីវកម្ម អ្នកស្រី Vitto អាចលក់នំខូគីចំនួន៤ពាន់កញ្ចប់បាន និងជាបន្តបន្ទាប់រហូតយីហោនំរបស់នាងត្រូវបានហាងជាច្រើននៅរដ្ឋ Masachusetts ទិញយកទៅលក់។   ២. បង្កើតរូបភាពធំក្នុងអាជីវកម្ម   ពេលដែលនិយាយអំពីការដុតនំ នេះគឺជាជំនាញនិងភាពពេញលេញមួយក្រៅពីសមាសភាពរាងកាយដែលអ្នកស្រី Vitto មាន។ ជាអ្នកជំងឺអូឌីសឹមពីកំណើតម្នាក់ក៏ពិតមែនតែអាជីវកម្មនេះកើតឡើងពីជំនាញដែលអ្នកស្រីមាននៅក្នុងខ្លួន ហើយវាអាច ជួយដល់អ្នកដែលមិនមានលទ្ធភាពគ្រប់គ្រាន់។   នាយកប្រតិបត្តិរូបនេះបានឱ្យដឹងថានៅក្នុងអាជីវកម្មនេះខ្លួនបានសម្លឹងឃើញនូវរូបភាពធំមួយគឺជួយបង្កើតការងារឱ្យជនពិការ ជនអសមត្ថភាព ឱ្យពួកគេមានក្តីសង្ឃឹមចំពោះជីវិតខ្លួនឯង និងរកលុយដើម្បីរស់នៅដោយឯករាជ្យបាន។ បន្ថែមពីនោះអ្នកស្រី Vitto បានផ្តាំថា ”មិនថាអ្នកជានរណា មកពីណាទេ អ្នកប្រាកដជាអាចក្លាយជាចំណែកមួយដែលធ្វើឱ្យមានការផ្លាស់ប្តូរនៅក្នុងពិភពលោកនេះ” ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:15", "date_created": "2023-11-06T08:32:54.738Z", "category": "ភាពជាអ្នកដឹកនាំ", "views": 165, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ចង់ទិញផ្ទះតម្លៃថោក សាកវិធីចរចាទិញផ្ទះ ៤ក្បាច់នេះ អាចជួយលោកអ្នកបានតម្លៃដែលពេញចិត្ត	https://business-cambodia.com/articles/4-property-negotiation-tips-	ក្នុងការចរចារទិញផ្ទះ ឬអចលនទ្រព្យ តម្រូវឲ្យអ្នកមានភាពប៉ិនប្រសព្វ ការនិយាយ ក្នុងការមើលមនុស្ស ចេះប្រើតិចនិច ដើម្បីទិញផ្ទះ១ក្នុងតម្លៃថោក។ខាងក្រោមនេះ ជាតិចនិក ដែលលោកអ្នកអាចយកទៅប្រើបាន សម្រាប់ការចរចារ ទិញអចលនទ្រព្យបានក្នុងតម្លៃធូរថ្លៃជាងធម្មតា។   យោងតាមការដកស្រង់ចេញពីគេហទំព័ Macquarie បានបង្ហាញពីតិចនិចចំនួន៥ ក្បាច់ដើម្បីចរចារទិញផ្ទះពីថ្លៃកប់មកចុះតម្លៃស្ទើរ៥០ភាគរយ៖   ១. ដឹងព័ត៌មានច្រើន ងាយស្រួលប្រៀបធៀប   ស្វែងរកពីតម្លៃលក់ក្នុងតំបន់នោះកាន់តែច្រើន លោកអ្នកកាន់តែងាយស្រួលប្រៀបធៀប។ លោកអ្នកគួរតែឆ្លៀតទៅសួរតម្លៃផ្ទះនៅម្ដុំៗនោះ ពីអ្នកភូមិ ឬអ្នកទើបមករស់នៅថ្មីថ្មោង។ ក្នុងនោះលោកអ្នកក៏ត្រូវដឹង ផ្ទះដែលគ្រោងទិញ មានតម្លៃខ្ពស់ ឬទាបជាងតម្លៃទីផ្សារ។ មួយវិញទៀត សម្រាប់ផ្ទះលក់បន្ត ទិន្នន័យគោលៗដែលគួរដឹងដូចជា ផ្ទះនេះប្រកាសលក់មកយូរហើយឬនៅ ?   បន្ទាប់ពីប្រមូលព័ត៌មានបានច្រើនទាក់ទង និង ទំហំផ្ទះ គុណភាពសំណង់ ទំហំផ្លូវចូល សន្តិសុខសុវត្ថិភាព ជាដើម យើងគួរប្រើប្រាស់ទិន្នន័យនោះទៅចរចាដោយយកផ្ទះផ្សេងទៀតមកប្រៀបធៀប នឹងធ្វើឲ្យមើលទៅប្រសិទ្ធភាពជាងយកតួលេខមកនិយាយ។   ២. ជួសជុលច្រើន ចរចាច្រើន   ដល់ចំណុចនេះ គឺនិយាយពីផ្ទះចាស់(ផ្ទះតពីគេ) លោកអ្នកត្រូវមើលពីសំណង់ផ្ទះ តើមានចំណុចណាត្រូវជួសជុលខ្លះ។ បើអាច គួរប៉ាន់ស្មានត្រួសៗជាមុន តើត្រូវជួសជុលជាក់ស្ដែង នឹងចំណាយលើការជួសជុលប៉ុន្មាន ហើយអាចយកចំនួននោះមកចរចាបញ្ចុះតម្លៃ តែគួរគិតគូល្អិតល្អន់ឲ្យមែនទែន ។   ៣. សួរហេតុផលក្នុងការលក់   ម្ចាស់ផ្ទះម្នាក់ៗតែងមានហេតុផលក្នុងការលក់ខុសៗគ្នា យើងអាចសួរដល់ហេតុផលដែលចង់លក់ និងមើលថា គាត់ប្រញាប់លក់ឬទេ? ដូចជាលក់បន្ទាន់ ព្រោះត្រូវការដោះបំណុលឬមានហេតុផលណាមួយដែលលោកអ្នកគួរសង្កេតដោយខ្លួនឯង។ ចំណុចនេះលោអ្នកងាយស្រួលចរចាបំផុតប្រសិនជាលោកអ្នកហេតុផលច្បាស់លាស់។   ៤. តថ្លៃទាបជាងតម្លៃចង់បាន   នៅពេលប្រាប់ពីតម្លៃចង់បានក្នុងគ្រាដំបូង គួរប្រាប់តួលេខដែលទាបជាងតម្លៃយើងកំណត់ ព្រោះដើម្បីឲ្យអ្នកលក់ទទួលយក ដោយទម្លាក់តម្លៃប្រហាក់ប្រហែលនឹងចំនួនដែលយើងត្រូវការ ។ យ៉ាងណាមិញ មិនថានឹងតថ្លៃប៉ុន្មានក្តី រឿងមួយដែលមិនគួរធ្វើជាដាច់ខាត គឺតថ្លៃទាបជ្រុលពេករហូតគួរឲ្យស្អប់ ព្រោះអ្នកលក់ចង់ចំណេញ អ្នកទិញចង់បានថោក ហេតុនេះដំណាក់កាលចុងក្រោយ គួរដាក់តម្លៃដែលពេញចិត្តទាំងសងខាង៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-06T08:04:30.133Z", "category": "អចលនទ្រព្យ", "views": 263, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
គំនិតអាជីវកម្មថ្មី! ប្តីប្រពន្ធមួយគូ ចាប់ដៃគ្នាបង្កើត App ជួលសម្លៀកបំពាក់ រកចំណូលបានខ្ទង់លា.នដុល្លារ	https://business-cambodia.com/articles/clothes-rent-app	អាជីវកម្មជួលសម្លៀកបំពាក់គឺជារបរដ៏ពេញនិយមមួយនៅប្រទេសសឹង្ហបុរី រហូតធ្វើឱ្យប្តីប្រពន្ធមួយគូគឺ Lim និង Halim អាចបង្កើតក្រុមហ៊ុនតម្លៃ៣០លានដុល្លារ ពីរបរជួលសម្លៀកបំពាក់នេះ។ហើយបើគិតមកដល់ពេលបច្ចុប្បន្នអាជីវកម្មជួសរបស់ពួកគេទាំងពីរមានសមាជិកជួល ២០០,០០០នាក់នៅទូទាំងប្រទេសសិង្ហបុរី និងឥណ្ឌូនេស៊ី។   យោងតាមការចុះផ្សាយរបស់សារព័ត៌មាន CNBC បានឱ្យដឹងថា ដំបូងឡើយអ្នកនាង Chris Halim គ្រាន់តែជាបុគ្គលិកធនាគារម្នាក់ប៉ុណ្ណោះ ប៉ុន្តែនោះអំឡុងឆ្នាំ ២០១៦ នាងបានរកឃើញគំនិតរកស៊ីមួយទាក់ទងទៅនឹងការជួលសម្លៀកបំពាក់ ក្រោយមកនាងក៏បានយកគំនិតនេះទៅពិភាក្សាជាមួយស្វាមី។បន្ទាប់ពីបានជជែកគ្នារួចអ្នកនាង Chris Halim ម្ចាស់ហាងនិង Appជួលសម្លៀកបំពាក់ Style Theory ក៏បានសម្រេចចិត្តបោះបង់ការងារ ហើយងាកមកបោះទុនខ្ទង់៤ម៉ឺនដុល្លារបង្កើត App និងហាងជួលសម្លៀកបំពាក់វិញ។     បើតាមការលើកឡើងរបស់អ្នកនាង Chris Halim បានឱ្យដឹងថា “មូលហេតុដែលធ្វើឱ្យខ្ញុំចិត្តសឿងហ៊ានបោះបង់ការងារចោលហើយចេញរកស៊ីខ្លួនឯង ដោយសារតែគាត់មើលឃើញថា ជាញឹកញាប់ខ្ញុំតែងតែឮមនុស្សស្រីរអ៊ូពីបញ្ហាសម្លៀកបំពាក់ថាគ្មានអ្វីពាក់ ពាក់ដដែលៗទាំងដែលខ្លួនឯងមានសម្លៀកបំពាក់ពេញទូ ហេតុនេះទើបខ្ញុំចង់បង្កើតអាជីវកម្មនេះ ដើម្បីជួយឱ្យមនុស្សស្រីអាចផ្លាស់ប្តូរស្ទាយ៍ថ្មីៗ ហើយចំណាយតិចមិនចាំបាច់ទិញទុកឱ្យណែនទូ”។     ដោយសារតែចេះរកពីចំណុចបញ្ហាតូចមួយនេះបានធ្វើឱ្យអាជីវកម្មជួលសម្លៀកបំពាក់របស់ Chris Halim និងស្វាមីអាចទទួលបានការគាំទ្រយ៉ាងខ្លាំងពីប្រជាជនសិង្ហបុរី ជាពិសេសនៅអំឡុងឆ្នាំ ២០២០ និង ២០២១។ ម្ចាស់ហាងវ័យក្មេងរូបនេះបានបញ្ជាក់ទៀតថា មនុស្សស្រីមិនចូលចិត្តការស្លៀកសម្លៀកបំពាក់ដដែលៗនោះទេ ហេតុនេះហើយទើបពួកគាត់ចូលចិត្តការជួលសម្លៀកបំពាក់ពីហាងរបស់នាងតាមអេប Style Theory ដែលនៅទីនោះមានជម្រើសសម្លៀកបំពាក់ចំនួន ៥០,០០០ និងកាបូបច្រើនជាង ២,០០០ម៉ូត ហើយជាទូទៅចំពោះសេវាកម្មជួលសម្លៀកបំពាក់នេះ ត្រូវបង់ប្រាក់ថ្លៃជួលចំនួន ៩៥ដុល្លារក្នុងមួយខែ។     គូសបញ្ជាក់ផងដែរថា នេះជាគំនិតអាជីវកម្មថ្មីមួយសម្រាប់ប្រជាជនកម្ពុជាយើង ជាពិសេសសម្រាប់អ្នកដែលមានទុនច្រើន អាចពិចារណាទៅលើរបរថ្មីមួយនេះ ព្រោះនៅខ្មែរយើងមានជាលក្ខណៈជួលរ៉ូបការធម្មតា ប៉ុន្តែសម្រាប់ការជួលសម្លៀក កាបូបជាប្រចាំថ្ងៃដូច Style Theory អាចនឹងមិនទាន់មាននោះទេ៕	{ "spider_name": "businesscambodia", "scrape_at": "2025-06-14_19:40:15", "date_created": "2023-11-06T07:42:58.452Z", "category": "ចាប់ផ្តើមអាជីវកម្ម", "views": 210, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ឆ្នាំថ្មីវ័យកាន់តែជ្រេ! សល់២ខែទៀត២០២៤ អ្នកគួរធ្វើរឿង៥នេះ បើចង់មានជីវិតធូរធារមុនវ័យ ៣០ឆ្នាំ	https://business-cambodia.com/articles/5-things-you-should-do-as-soon-as-possible	ពេលវេលាដើរលឿនណាស់ មិនទាន់បានអីផងពេលនេះសល់តែជាង១ខែទៀត ដាច់ឆ្នាំ២០២៣ ឈានចូលឆ្នាំថ្មី២០២៤ហើយ។ ឆ្នាំថ្មីវ័យកាន់តែជ្រេ ដូច្នេះមនុស្សគ្រប់គ្នាមិនអាចបណ្ដោយខ្លួនបានទៀតឡើយ ជាពិសេសរឿងលុយកាក់ ប្រយ័ត្នភ្លេចខ្លួនអាយុខ្ទង់៣០ មិនទាន់សល់អ្វីជាដុំកំភួន។   ឆ្លៀតក្នុងឱកាសនេះដែរ Business Cambodia សូមណែនាំនូវរឿងសំខាន់៥យ៉ាង ដែលលោកអ្នកគួរប្រញាប់ធ្វើ បើចង់មានជីវភាពធូរធារ សម្រេចគោលដៅធំមុនវ័យ៣០ឆ្នាំ៖   ១. ចៀសវាងបំណុលដែលមិនចាំបាច់ ស្ថិតក្នុងវ័យខ្ទង់ ២០ឆ្នាំ មនុស្សភាគច្រើនមានឯករាជ្យភាពចំពោះជីវិតខ្លួនឯង ហើយមិនតែប៉ុណ្ណោះតម្រូវការក្នុងការរស់នៅក៏ចេះតែកើតមានជាបន្តបន្ទាប់ វាជាមូលហេតុមួយដែលធ្វើឲ្យពួកគេងាយនឹងធ្លាក់ទៅក្នុងស្ថានភាពនៃការជាប់បំណុល។ ដោយហេតុនេះហើយ ចាប់ពីពេលនេះទៅចូលធ្វើការសម្រេចចិត្តឲ្យបានត្រឹមត្រូវពាក់ព័ន្ធជាមួយនឹងបំណុល ជាពិសេសត្រូវចៀសវាងឲ្យបានចំពោះបំណុលណាដែលមិនចាំបាច់ព្រោះវាអាចអូសទាញអ្នកឲ្យធ្លាក់ទៅក្នុងស្ថានភាពកាន់តែអាក្រក់ទៅៗនៃផ្នែកហិរញ្ញវត្ថុ។   ២. ចាប់ផ្តើមការសន្សំ វាមិនមែនជាពេលវេលាដែលអ្នកគិតថាខ្លួនឯងនៅក្មេងពេកសម្រាប់ការសន្សំនោះទេ អ្នកត្រូវដឹងថាអ្នកកាន់តែឆាប់ចាប់ផ្តើមសន្សំអ្នកនឹងមានលទ្ធភាពក្នុងការសល់លុយកាន់តែឆាប់។ ហើយនៅពេលដែលអ្នកសល់លុយជាប់ខ្លួនមួយចំនួនហើយ វានឹងធ្វើឲ្យអ្នកមានអារម្មណ៍ថាមានសុវត្ថិភាព និងកាន់តែមានកម្លាំងចិត្តក្នុងការខិតខំប្រឹងប្រែងស្វែងរកប្រាក់ចំណូលបន្ថែមទៀត។ បន្ថែមពីនេះទៀត ការសន្សំគឺជាមូលដ្ឋានគ្រឹះនៃទ្រព្យសម្បិត្ត ប្រសិនបើអ្នកមានគ្រាប់ពូជនេះហើយឱកាសនៃការកសាងភាពមានបានក៏មានកាន់តែខ្ពស់ដូចគ្នា។   ៣. ចាប់ផ្តើមការវិនិយោគ ការវិនិយោគអាចជួយអ្នកឲ្យរំដោះខ្លួនចេញពីភាពលំបាកផ្នែកហិរញ្ញវត្ថុ និងជាមាគ៌ាឈានឆ្ពោះទៅកាន់សេរីភាពហិរញ្ញវត្ថុយ៉ាងពិតប្រាកដ។ បើពេលនេះមានអារម្មណ៍ថាខ្លួនឯងស្ទើរចំណេះស្ទើរជំនាញ ចូរវិនិយោគលើរឿងទាំងហ្នឹងសិនព្រោះវាជាគ្រឹះ។ ពេលមានចំណេះជំនាញច្បាស់ ចាំដាំគ្រាប់ពូជ(ប្រាក់សន្សំ) ទៅលើគម្រោងវិនិយោគ ដូចជាការទិញភាគហ៊ុន ការវិនិយោគលើអាជីវកម្ម Start-Up ឬវិនិយោគលើអចលនទ្រព្យជាដើម។ ជំហានដំបូងអ្នកត្រូវចាប់ផ្តើមរៀនវិនិយោគពីកញ្ចប់លុយតូចទៅ ដើម្បីជាការអនុវត្តក្នុងការក្រេបជញ្ជក់នូវចំណេះដឹង និងបទពិសោធន៍សម្រាប់ជាស្ពានចម្លងអ្នកទៅកាន់ការសម្រេចភាពជោគជ័យលើការវិនិយោគធំៗ។   ៤. ធ្វើផែនការហិរញ្ញវត្ថុប្រចាំខែ ការធ្វើផែនការហិរញ្ញវត្ថុប្រចាំខែពិតជាមានសារៈសំខាន់ណាស់សម្រាប់មនុស្សម្នាក់ៗ។ ការកត់ត្រានូវរាល់ប្រភពចំណូល និងការចំណាយ អាចធ្វើឲ្យយើងដឹងពីចរន្តលំហូរសាច់ប្រាក់ និងសុខភាពហិរញ្ញវត្ថុរបស់យើងបានច្បាស់លាស់។ ម្យ៉ាងវិញទៀត វាជួយឲ្យអ្នកដឹងថាការចំណាយប្រភេទណាដែលមានភាពចាំបាច់ និងការចំណាយប្រភេទណាដែលមិនមានភាពចាំបាច់។ ដូច្នេះអ្នកមានលទ្ធភាពគ្រប់គ្រាន់ក្នុងការកាត់បន្ថយនូវរាល់ការចំណាយទាំងឡាយដែលមិនមានភាពចាំបាច់សម្រាប់អ្នក ហើយពេលនោះអ្នកនឹងមានឱកាសសល់ប្រាក់កាន់តែច្រើនជាងមុនបន្ថែមទៀត។   ៥. នៅជុំវិញមនុស្សដែលមានភាពឆ្លាតវៃខាងផ្នែកហិរញ្ញវត្ថុ មនុស្សដែលស្ថិតនៅជុំវិញខ្លួនយើង ឬមនុស្សដែលយើងសេពគប់គឺមានឥទ្ធិពលណាស់មកលើជីវិតរបស់យើង ពោលគឺពួកគេប្រៀបដូចជា ត្រីវិស័យមួយដែលអាចចង្អុលបង្ហាញពីជោគវាសនារបស់យើងនាពេលអនាគត។ ដូច្នេះហើយប្រសិនបើអ្នកចង់ក្លាយជាមនុស្សដែលមានសុខភាពហិរញ្ញវត្ថុល្អប្រសើរ អ្នកគួរតែសេពគប់មនុស្សដែលមានភាពឆ្លាតវៃខាងផ្នែកហិរញ្ញវត្ថុ ព្រោះពួកគេជាចំណែកមួយយ៉ាងសំខាន់ដែលនាំអ្នកទៅកាន់គោលដៅដែលអ្នកចង់បានសម្រាប់អនាគតហិរញ្ញវត្ថុរបស់អ្នក។   ឆ្នាំថ្មីជិតមកដល់ហើយ ចូរធ្វើការសន្យាជាមួយខ្លួនឯងថា នឹងកសាងលទ្ធផលល្អៗឱ្យខ្លួនឯងជាបន្តបន្ទាប់រៀងរាល់ឆ្នាំ និងមិនបណ្ដោយឱ្យឆ្នាំនីមួយកន្លងទៅដោយអារម្មណ៍ស្ដាយក្រោយឡើយ៕   អត្ថបទដោយ៖ SOKLY SO-កូនផ្កាឈូក	{ "spider_name": "businesscambodia", "scrape_at": "2025-06-14_19:40:15", "date_created": "2023-11-06T07:34:12.678Z", "category": "ហិរញ្ញវត្ថុ", "views": 267, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
សេដ្ឋវិទូ Harvard ប្រាប់អាថ៌កំបាំងធំៗ៨ ជួយឲ្យអ្នកសល់ទ្រព្យ សល់លុយ ទាំងវ័យក្មេងបំផុត	https://business-cambodia.com/articles/8-money-tips	ក្នុងវត្តន៍ជីវិតមនុស្សជិត ៩០% លើពិភពលោក អ្នកខ្លះរស់ធូរធារ តែជាអកុសលក៏មានអ្នកខ្លះទៀតបានត្រឹមមួយរស់ៗទោះប្រឹងរហូតដល់ថ្ងៃចុងក្រោយក្តី នេះក៏ដោយសារតែផ្នត់គំនិត។ ក្នុងនោះលោកសាស្ត្រចារ្យ Laurence Kotlikoff បណ្តុះបណ្តាលផ្នែកសេដ្ឋកិច្ចនៅសាលា Harvard បានចែករំលែក ច្បាប់លុយកំពូលទាំង ៨ ដែលលោកបានបង្រៀន និងប្រើក្នុងជីវិតប្រចាំថ្ងៃ ជួយឲ្យអ្នកក្លាយជាអ្នកមាន និងមានស្ថេរភាពហិរញ្ញវត្ថុ៖   ១/. កុំខ្ចីលុយ ឬជាប់បំណុលមហាវិទ្យាល័យឲ្យសោះ៖ វាប្រថុយប្រថាន និងមានតម្លៃខ្ពស់ខ្លាំងពេក។ លោកបាននិយាយថា៖ «ក្នុងនាមខ្ញុំជាសាស្ត្រាចារ្យម្នាក់នៅមហាវិទ្យាល័យ អ្នកអាចទទួលបានការអប់រំដ៏ល្អដោយមិនចាំបាច់បញ្ចាំអនាគតរបស់អ្នកនៅមហាវិទ្យាល័យឡើយ»។   ២/. មានផ្ទះជារបស់ខ្លួនឯង កុំជួលគេនៅអី៖ ការជួលអាចប្រឈមនឹងហានិភ័យនៃការឡើងថ្លៃជួលជាលំដាប់ ផ្ទុយទៅវិញប្រសិនបើអ្នកជាម្ចាស់ផ្ទះ តម្លៃផ្ទះអាចឡើងខ្ពស់ តែបើអ្នកទិញវាមិនដើម្បីលក់វិញទេ អ្នកអាចប្រើប្រាស់វាដល់ដង្ហើមចុងក្រោយនៃជីវិតរបស់អ្នក។ មិនតែប៉ុណ្ណោះ វាក៏ជួយឲ្យអ្នកមានអាយុវែងផងដែរ។   ៣/. សងបំណុលឲ្យឆាប់បំផុត៖ ប្រសិនបើអ្នកមាន $១០០,០០០ អ្នកអាចបណ្តាក់ទុនឥឡូវនេះក្នុងមូលបត្របំណុលដែលរកបាន ១.៥% អ្នកនឹងមានប្រាក់ចំណូលពីការប្រាក់ចំនួន $១,៥០០ ក្នុងរយៈពេលមួយឆ្នាំ។ ប៉ុន្តែប្រសិនបើអ្នកមានបំណុល $១០០,០០០ ក្នុងអត្រាការប្រាក់ ៣.២% ដែលអ្នកអាចសងបាននៅពេលនេះ អ្នកនឹងសន្សំបាន $៣,២០០ ក្នុងរយៈពេលនៃឆ្នាំក្នុងការបង់ការប្រាក់។ នៅលើសមតុល្យ អ្នកនឹងរកបាន $១,៧០០ ដោយគ្មានហានិភ័យតាមរយៈការវិនិយោគលើការសងបំណុលជាជាងការវិនិយោគលើមូលបត្របំណុល។   ៤/. ជ្រើសការងារដែលមនុស្សគ្រប់គ្នាស្អប់៖ មនុស្សភាគច្រើនមិនចូលចិត្តការងារ ភ័យព្រួយ ការងារអសន្តិសុខ ឬមានហានិភ័យផ្នែកហិរញ្ញវត្ថុនោះទេ ដែលជាហេតុធ្វើឲ្យពួកគេអាចទទួលបានប្រាក់ខែតិចជាង បើធៀបទៅនឹងអ្នកមានជំនាញដូចគ្នាតែអាចប្រើបំពេញការងារដែលមានគុណវិបត្តិទាំងនោះបាន (ប្រាប់ខែ+ប្រាក់ចំណូល)។ អ្នកសេដ្ឋកិច្ចហៅប្រាក់ឈ្នួលបន្ថែមថាជា «ការទូទាត់ប្រាក់ខុសគ្នា»។ គន្លឹះក្នុងការទាញយកប្រយោជន៍ពីវាគឺស្វែងរកអ្វីមួយដែលអ្នកស្រលាញ់ ហើយប្រឹងធ្វើវាឲ្យខ្លាំង ខណៈអ្នកផ្សេងទៀតមិនចូលចិត្ត។   ៥/. ពិចារណាធ្វើការសម្រាប់ខ្លួនអ្នក៖ លោកសាស្ត្រាចារ្យរូបនេះ បានលើកឡើងថា៖ «ខ្ញុំតែងប្រាប់សិស្សខ្ញុំជាញឹកញាប់ថា ប្រសិនបើអ្នកចាប់ផ្តើមអាជីវកម្មត្រឹមត្រូវតាមវិធីត្រឹមត្រូវ វានឹងបង្កើនប្រាក់ចំណូលនាពេលអនាគតរបស់អ្នក និងផ្តល់នូវសុវត្ថិភាពការងារដែលមិនអាចប្រៀបផ្ទឹមបាន»។   ៦/. កម្រិតជីវភាពរបស់អ្នកគឺជាចំណុចសំខាន់របស់អ្នក៖ កុំរំពឹងចំណូលតែមួយច្រក់ តែត្រូវបន្ថែមលើការវិនិយោគនិងរៀបចំយុទ្ធសាស្រ្តចំណាយឲ្យបានត្រឹមត្រូវ។   ៧/. ត្រៀមការសម្រេចចិត្តលើរបៀបរស់នៅទាំងអស់៖ ត្រូវត្រៀមខ្លួនឲ្យរួចរាល់ទៅលើករណីប្តូរអាជីព ផ្លាស់ប្តូរផ្ទះ រៀបការ មានកូន លែងលះ ក្នុងពេលវេលាណាមួយជាយថាហេតុ។   ៨/. ការចូលនិវត្តន៍មុនកំណត់ គឺជាការធ្វើអត្តឃាតផ្នែកហិរញ្ញវត្ថុ៖ ការចូលនិវត្តន៍លឿនពេកអាចនឹងមិនមែនជារឿងល្អនោះទេ ព្រោះអ្នកនឹងមិនមានលទ្ធភាពគ្រប់គ្រាន់ ដើម្បីចំណាយពេលវិស្សមកាលវែងបំផុត និងថ្លៃបំផុត នៃជីវិតចុងក្រោយរបស់អ្នកឡើយ។ ម្យ៉ាងវិញទៀតអ្នកបានខាតបង់ពេលវេលាជាច្រើនឆ្នាំនៃការរកប្រាក់ចំណូល។   យ៉ាងណា មនុស្សស្ទើរគ្រប់រូបប្រឹងធ្វើការយ៉ាងខ្លាំងក្លា ខ្លះប្តូរកម្លាំងកាយ ខ្លះប្តូរកម្លាំងបញ្ញា ហើយក៏មានអ្នកខ្លះទៀតធ្វើរហូតរកពេលទទួលទានបាយមិនទៀង គេងមិនគ្រប់ សម្រាកមិនគ្រាន់ ដើម្បីរកលុយមកផ្គត់ផ្គង់ការរស់នៅ។ ប្រសិនបើអ្នកមានស្មារតីប្រឹងប្រែងហើយ បន្ទាប់មកអនុវត្តតាមច្បាប់លុយទាំង ៨ ខាងលើរបស់លោកសាស្ត្រចារ្យ Laurence Kotlikoff ទៀតនោះ អនាគតរុងរឿងកំពុងរង់ចាំផ្លូវអ្នក៕   អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» បើកទទួលការកក់ហើយ តម្លៃពិសេសត្រឹម ១០$ ប៉ុណ្ណោះ។ កក់តាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:15", "date_created": "2023-11-06T07:32:52.011Z", "category": "ភាពជាអ្នកដឹកនាំ", "views": 7674, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ជីវិតរងទុក្ខព្រោះបំណុ.ល! អ្នកស្រី Kendall ចែកបទពិសោធន៍៦ ជួយគាត់សងគេអស់២០ម៉ឺ.ន$ ត្រឹមពេល៣ឆ្នាំ	https://business-cambodia.com/articles/debt-free-tips-from-kendall	ក្រោយបញ្ចប់ការសិក្សាត្រូវមានតួនាទីតម្រង់គោលដៅជីវិត ប៉ុន្តែបំណុលកម្ចីសិស្សជិត ២០ម៉ឺន$ បានធ្វើឱ្យ អ្នកស្រី Kendall ត្រូវឃ្លាតឆ្ងាយពីគោលដៅ មានបញ្ហាលុយកាក់មិនអាចបែងចែកសន្សំសម្រាប់ការចូលនិវត្តន៍ និងទិញទ្រព្យដូចជាផ្ទះឬឡានសម្រាប់ខ្លួនឯងបាន។   មេឃភ្លៀងខ្លាំងយ៉ាងណាគង់តែមានពេលរាំង រស់រងទុក្ខក្នុងបំណុលមិនប៉ុន្មាន អ្នកស្រី Kendall ក៏អាចរកផ្លូវរំដោះខ្លួនចេញឃើញ ដោយសងគេអស់ផ្ដល់សេរីភាពឱ្យខ្លួនឯងដោយចំណាយពេលត្រឹមតែ៣ឆ្នាំប៉ុណ្ណោះ។ ខាងក្រោមនេះជាបទពិសោធន៍ដោះបំណុលធំៗទាំង៦ ដែលអ្នកស្រីបានចែករំលែក៖   ទី១. ស្វែងយល់ពីបំណុលដែលអ្នកមាន៖ ជំហានដំបូងស្រ្តីមានបំណុលរូបនេះបានធ្វើការស្វែងយល់ពីបំណុលទាំងអស់ដែលគាត់មាន។ គាត់បានប្ដូរពីមនុស្សដែលមិនអើពើនឹងបំណុល មកជាមនុស្សដែលយកចិត្តទុកដាក់ កត់ត្រារាល់ចំនួនលុយដែលគាត់បានជំពាក់គេ។ អ្នកស្រីបានណែនាំឱ្យអ្នកមានបំណុលទាំងអស់ មានបញ្ជីមួយសម្រាប់កត់ត្រារាល់បំណុលគ្រប់មុខ ដោយមានទាំងចំនួននីមួយៗ អត្រាការប្រាក់ និងចំនួនបំណុលទាំងអស់បូកសរុបចូលគ្នាឱ្យបានច្បាស់។   ២. ឆ្លៀតពេលរៀនពីបំណុល៖ ការដែលមិនបានស្វែងយល់ពីបំណុលគឺជាហេតុនាំឱ្យអ្នកជំពាក់គេយូរទៅ វេទនាទៅៗ ព្រោះមិនចេះពីវិធីដោះស្រាយ។ អ្នកស្រី Kendall លើកទឹកចិត្តឱ្យធ្វើការចាប់ផ្ដើមស្រាវជ្រាវ ស្វែងរកចំណេះដឹងផ្សេងទាក់ទងនឹងកម្ចី តាមរយៈការអាន មើលវីដេអូ ឬពិភាក្សាជាមួយនឹងមនុស្សជុំវិញខ្លួន ជាពិសេសអ្នកដែលធ្លាប់មានបទពិសោធន៍ និងជំនាញខាងបំណុល។    ៣. ជ្រើសរើសយុទ្ធសាស្រ្តដែលត្រូវនឹងអ្នក៖ ផ្លូវដោះបំណុលមានច្រើន ប៉ុន្តែមិនមែនគ្រប់ផ្លូវ គ្រប់ក្បួនទាំងអស់សុទ្ធតែត្រូវជាមួយនឹងអ្នកនោះទេ។ ក្រោយពីបានសិក្សាពីកម្ចី អ្នកស្រី Kendall ក៏រកឃើញថាការលាយបញ្ចូលគ្នានៃក្បួនដល់ទៅ២ ទើបត្រូវជាមួយ ដូច្នេះគាត់មិនជ្រើសរើសមួយឡើយ ប៉ុន្តែគាត់ច្នៃក្បួនដែលមានស្រាប់ឱ្យត្រូវជាមួយខ្លួនឯងវិញ។    ៤. កាត់បន្ថយចំណាយ៖ អ្នកណាៗក៏និយាយរឿងនេះ ទោះបីជាប់បំណុលឬមិនជាប់បំណុលក៏ដោយ។ អ្នកស្រី Kendall បានចំណាយពេលខ្លះសម្រាប់ធ្វើការវាយតម្លៃការចំណាយរបស់ខ្លួន រួចក៏រកឃើញខ្ទង់មួយចំនួនមិនចាំបាច់ ក៏ដកការរបស់ទាំងនោះចេញពីការខ្ទង់ចំណាយប្រចាំខែ។ វាជួយឱ្យគាត់សល់លុយបានមួយចំណែក សម្រាប់ផ្គត់ផ្គង់ការបង់ធនាគារ។   ៥. រកផ្លូវបង្កើនចំណូល៖ មនុស្សម្នាក់ៗមានចំណេះជំនាញខុសៗគ្នា ដូច្នេះហើយឱកាសរកការងារនិងការបង្កើនចំណូលក៏មិនដូចគ្នាដែរ។ ដំណាក់កាលនេះអ្នកស្រី លើកទឹកចិត្តឱ្យលោកអ្នកចាប់ផ្ដើមពីការស្វែងរកខ្លួនឯងឱ្យឃើញ ដឹងថាខ្លួនឯងពូកែខាងអ្វី មានជំនាញអ្វី ហើយប្រើប្រាស់ធនធានទាំងនោះ យកទៅធ្វើការ ឬបង្កើតមុខរបរ ដើម្បីបង្កើនចំណូល។   ៦. ចែករំលែកគោលដៅរបស់អ្នក៖ ពេលសម្រេចចិត្តថាចង់បញ្ចប់កម្ចីទាំងអស់ដែលខ្លួនមាន អ្នកស្រី Kendall បានចែករំលែកគោលដៅមួយនេះទៅកាន់មនុស្សស្និទ្ធិស្នាលរបស់គាត់។ ការចែករំលែកបែបនេះ បានជួយជាកម្លាំងជម្រុញទឹកចិត្ត និងធ្វើឱ្យគាត់កាន់តែមានទំនួលខុសត្រូវ មិនមានលេសគេចវេសដូចពីមុន៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:15", "date_created": "2023-11-06T06:44:18.411Z", "category": "ហិរញ្ញវត្ថុ", "views": 437, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }

Subsets and Splits

No community queries yet

The top public SQL queries from the community will appear here once available.